
Denne bog gør ikke krav på al give en udtøminende skildring 

af den skandinaviske tankes historie. Dette vilde fordre et værk i 

mange bind. Hensigten har kun været at skildre Skandinavismen i 

> dens hovedtræk. 

V 
V. »Skandinavisme« er et begreb, som ikke er let at definere, thi 

C^ det skifter, som årene går. I det følgende vil Skandinavisme blive om- 

>^ talt i mange forskellige skikkelser. En helt litterær Skandinavisme 

med kosmopolitisk tendens lader sig påvise i det 18. århundredes 
sliitning; en dynastisk under de forvirrede politiske forhold i 1810; 
en rent åndelig elier litterær i trediverne på grundlag af Nordens unge 
\ nationale digtning vokser med underbygning af nationalitetsprincip og 

/ sociale forhold i fyrrerne frem til »Studenterskandinavisme«, der atter 

omkring midten af halvtreserne anlægger en stærkere politisk farve for 
y i treserne at ende som ren politik. Efter 1864 er der ibrsøg på at 

gøre den skandinaviske tanke til fælleseje for bredere lag; forsøgene 
strander. Og ved halvfjersernes begyndelse i det 19. århundrede er den 
skandinaviske bevægelse foreløbig forbi. 

Det karakteristiske for den skandinaviske tanke i dens kulmina- 
tionspunkt — midten af fyrrerne — er dens slægtskab og samtidighed 
med de andre evropæiske nationale strømninger, som det nedenfor 
skal blive påvist. Den, der som forfatteren har valgt at skrive Skan- 
dinavismens historie, kan kun gøre dette ved kronologisk at følge 

udviklingens gang. Han vil ikke med tilfredsstillelse kunne udtage af 
sammenhængen og rent abstrakt behandle en særlig litterær, stu- 
dentikos, politisk Skandinavisme for sig, fordi han derved må gøre 
brud på den historiske kontinuitet. Fremstillingen må ifølge sin na- 
tur få et annalistisk præg; og det har været nødvendigt at under- 
lægge ordene beviser, så meget mere som disse ofte er hentede fra 
mindre let tilgængelige steder (aviser, brevsamlinger m. m.). 

EndeHg føler forfatteren trang til at bringe bestyrelsen for den 
Letterstedtske forenings danske afdeling en ærbødig tak for den hjælp, 
han har modtaget til dette arbejdes fremkomst, ligesom han er sine 
svenske venner, bibliotekar //. Wieselgren og redaktør Harald Sohl- 
man, megen tak skyldig, fordi de på mange måder har støttet ham 
med råd og dåd. 

I. 

I løbet af de sidste årtier i det 18. århundrede sker en forskyd- 
ning i svenskes og danskes gensidige syn på hverandre. Gennem hun- 
dreder af år havde de to nationer betragtet hinanden som arvefjender, 
en følelse, som krig efter krig havde fået til at gro dybere og dybere, 
så at den strid, der fra først af havde stået mellem stat og stat, var 
blevet en strid mellem mand og mand. Hver tanke om sprogfælles- 
skab, fælles minder, fælles historie var næsten svunden. Den eneste 
historiske erindring om fællesskabet, som holdtes i live, var Kalmar- 
unionen, og den kunde for svenske kun blive til salt i såret. Den sven- 
ske bondestands bestræbelser i 1743 for at få den danske kronprins 
til tronfølger var overvejende politik, dikteret af uvilje mod Rusland og 
had til adelen, og Dalkarlenes kamp i Stockholms gader bundede ikke i 
nogen virkelig sympathi for Danmark. Det var da heller ikke at vente, 
at forbindelsestråden skulde knyttes mellem bonde og bonde, der socialt 
endnu måtte stå hinanden Qærnest. Den spirende forståelse af fælles- 
skabet mellem de to nationer viser sig først hos mænd, hvis fredelige 
syssel holder dem Qærnt fra krigerisk uro og politisk tvedragt. 

En menneskealder var forløbet, siden Sverrig og Danmark sidst 
havde båret våben mod hinanden, da fra dansk side den første be- 
skedne tilnærmelse skete fra den lærdomselskende BoUe Willum Lux- 
dorph. Til det af Lovisa Ulrika nystiftede »Svenska Vitterhetsakade- 
mien« indsendte han 1753 et latinsk digt, der besang Carl Gustavs 
overgang over Bæltet ^). og vandt den udsatte pris. Nogen forherligelse 
af svenskekongens bedrift er det ganske vist ikke, og en sådan vilde 
fra dansk side også have været mindre på sin plads. Hovedtanken i 
digtet er snarest en undren over, at så nærbeslægtede folk som det 
svenske og danske gang efter gang har kæmpet mod hinanden, at 

*) Poema in Serenissimi & Potentissimi Svecorum Regis Caroli Gustavi Transitum 
maris Baltliici, ityVl i Sv. Vitterlietsakademiens Handlingar I. s. 71 ft 1755. 

fælles udspring, fælles sprog og fælles religion ikke har kunnet holde 
krigens lidenskab i ave. Men hvorfor dvæle længer ved så ubehage- 
lige minder (animis jam pridem ingrata)? Lad dem svinde med kri- 
gens vilde larm. Se! En fredsstjærne er gået op over nordens kyster^ 
den vil sprede frugtbarhed over landene og læge folkenes sår. 

Det næste oljeblad kom fra lignende kant, om det end ikke var så 
højtstemt i tone og havde mindre vid adresse. Det kan findes i første 
årgang af/. S. Sneedorfs »Patriotiske Tilskuer« (1761, Nr. 32) og sys- 
ler med den tanke at skaffe dansk og svensk videnskabelighed et større 
marked. Kan der ikke findes et middel til en forening af det danske 
og svenske sprog, så at indbyggerne i de to riger »kuns udgjorde et 
selskab i henseende til videnskaberne«, spørger Sneedorf, og røber der- 
ved ufrivilligt, at følelsen af sprogfællesskabet ikke har været ham 
umiddelbart påtrængende. Han tilføjer: »Mig synes, at næst et varigt 
og bestandigt venskab imellem begge nationer, som er grundet på fæl- 
les fordel, kunde der ikke tænkes noget, som var bekvemmere til at 
sætte dem i ligevægt med andre folk«. Det er oplysningstidens prak- 
tisk-anlagte mand, der fører ordet, og som gærne vil slutte en fordel- 
agtig traktat, både i handel og videnskab. » Venskab grundet på fæl- 
les fordeU — foreløbig strækker sympalhierne sig ikke videre. 

Samme år havde Suhm, der stod i forbindelse med flere lærde 
folk i Lund, ytret som en yndlingstanke, »at de tre nordiske folk bør 
betragte hverandre som brødre«,^) vistnok i erindring om deres histo- 
riske sammenhæng. 

Men alt dette var dog kun spredte og tilfældige bemærkninger, 
der tydede på, at en humanere opfattelse var ved at bane sig vej, men 
heller ikke mere. Forbindelsen mellem de to lande var yderst svag 
og strakte sig sjældent ud over Skåne. Kun meget få danske havde 
gjort den lange og besværlige rejse til Stockholm, og de Stockholmere, 
der havde gæstet den danske hovedstad, kunde også tælles. Mistroen 
var endnu stærk de to folk imellem, og sådan blev forholdet ved at 
være et stykke ind i det næste århundrede. Den svenske digter Ham- 
marskold mindes i et brev til Molbech deres første møde, hvor for- 
undret han blev ved at træffe en dansk, der kunde være venlig og 
elskværdig, thi med modermælken havde han indsuget helt andre fore- 
stillinger om de danske. I Danmark lyttede man med skadefryd til 
rygterne om Gustaf IILs svindende popularitet, og regeringen stillede 
sig som bekendt i 1778 afvisende til Sverrigs ønske om at tiltræde 
det væbnede neutralitetsforbund. På dette tidspunkt synes der snarere 
at have været stemning for gensidig imødekommen i Sverrig end i 
*) C. Bååth-Holmberg: Frihetens Sångar-Ått. 1889 s. 79. 



Danmark. Den danske minister i Stockiiolm, baron Guldencrone, ind- 
beretter i 1779, at han anser det for sin pligt at meddele, at han har 
fundet megen tilbøjelighed hos de ledende medlemmer af det svenske 
akademi til at træde i forbindelse med de mere fremragende lærde i 
København, og han beklager, at medens Vetenskaps-akademien har ud- 
nævnt flere danske til medlemmer, har Videnskabernes Selskab ikke 
svaret herpå. Han foreslog samtidigt astronomen Wargentin, lægerne 
Acrell og Beck eller kemikeren Bergmann til medlemmer af det danske 
selskab.*) Men der var ingen* stemning for hans forslag, og først senere 
på året optoges efter Hielmstiernes tilskyndelse Wargentin. Den danske 
regering så med alt andet end venlige øjne på Sverrig; Guldberg, som 
havde så liden nordisk følelse, at han endog erklærede, at der ikke 
gaves »normænd, men kun borgere af den dansk-norske stat«, kaldte 
i 1780 Sverrig arveQenden.-) Kort efter må der imidlertid være sket 
et omslag i uviljen mod Sverrig, i hvert fald i de højere kredse. Viden- 
skabernes Selskab forandrede sin tidligere taktik og optog i 1782 et 
ret betydeligt antal svenske som medlemmer, deriblandt Lagerbring, 
der omtrent samtidigt, i sidste del af sin »Svea rikes historia« sluttede 
en philippika mod Kalmarunionen med den forsonende bemærkning: 
»Intet havde været lettere end at gøre Kalmarunionen varig, om man 
havde tænkt på Sverrigs velfærd«. 

En indberetning fra den svenske diplomat dAlbedyhl, der i firs- 
erne var chargé d'afTaires i København, giver et fingerpeg, i hvilken 
retning motivet til denne ret pludselige forandring skal søges. Under 
7. Juli 1785 skriver han hjem: »Schack Ratlau fremkom for første 
gang overfor mig med den mening, som iøvrigt flere danske af min- 
dre betydning har ladet falde, at nemlig en forening mellem Sverrig 
og Danmark for begge riger skulde blive den nyttigste og mest ønske- 
lige stilling«. Han tilføjer: »Deres exellence kan være forsikret om, 
at jeg med al mulig værdighed behandler dette æmne«.^) Fire år efter 
udtaler samme mand: »Jeg kender ingen oplyst dansk, privat eller 
højere embedsmand, som selv gør sig skyldig i den gamle dårskab at 
hade Sverrig, eller billiger, at andre gør det . . . Med så meget større 
tilfredsstillelse har jeg hos selve den danske regering sporet en særlig 
agtelse og velvilje for Sverrigs navn og kundskab om begge rigers 
sande interesse«.'*) Denne interesse for Sverrig i regeringskredse var 
næppe så uegennyttig, som grev d'Albedyhl synes tilbøjelig til at an- 

^) Molbech: Videnskabernes Selskabs Historie. 1843 s. 285. 

*) E. Holm: Danmarks politiske Stilling under den franske Revolution. 1869. s. 135. 

") Ahnfelt: Från Europas hof. I. 1883. s. 260. 

*) G. d'Albedyhl: Skrifter af blandadt innehåll. I. 1810. s. 80. 

tage. Der har utvivlsomt ved det danske hof været planer oppe i vid 
almindelighed om muligt ved lejlighed at benytte det uvejr, som kende- 
ligt trak op på Sverrigs politiske himmel, til forberedelse af en dyna- 
stisk union mellem de to riger under kronprins Frederiks scepter. 
Tanken søges først i 1810 gjort til virkelighed, men planerne har 
været oppe tyve år tidligere. Hvis man kan være sikker på, at den 
notits i Minerva-hæftet for oktober 1787 om kong Gustafs besøg i Kø- 
benhavn, ikke er inspireret fra regeringskredse, bærer den ganske vist 
vidnesbyrd om en stærk og spontan skandinavisk interesse, der ikke 
før har givet sig så stærkt et udslag. Det hedder bl. a.: »Sikkerligen 
er det et for hver Skandinaver glædeligen henrivende syn at se de 
trende rigers folk, forestillede i deres monarker, venskabeligen at van- 
dre med hinanden hånd i hånd. Hvad skønnere, hvad mere i san- 
serne faldende emblem på den forønskede eendrægtighed, venskab og 
god forståelse imellem de nationer, som naboskab, fælles herkomst, 
fælles interesse, sprog, sæder, alt forener?« Men sligt udbrud er på 
denne tid så enestående, at det vækker mistanke. Pram, tidsskriftets 
politiske redaktør, var ganske vist en af de første »litterære Skandi- 
naver«, men har mulig dog modtaget et vink fra højere steder, måske 
fra selve Bernstorff, der arbejdede ivrigt for et godt forhold mellem 
Danmark og Sverrig.^) Det var heller ikke med sin gode vilje, at den 
danske regering som Ruslands allierede det følgende år måtte lade hæ- 
ren marschere over den svenske grænse, og fra dansk side gj.orde man 
alt for at udslette erindringen om det ubetydelige felttog. 

I så henseende er en række breve fra kammerherre J. E. Schu- 
macher, fhv. dansk gesandt i St. Petersborg, til Bulow, der dengang 
endnu havde nogen indflydelse ved hoffet, meget oplysende. 2) Schu- 
machers ønske er at »ophæve alt nationalhad ved at vise svenskerne, 
at de danske ingenlunde hader dem, men at begge nationer ere skabte 
til at elske hinanden og leve forenede.« I et andet brev udvikler han 
for Bulo\v% hvilke planer der i den anledning har spøgt i hans hjærne. 
Han vil skrive eller rettere lade skrive en dramatisk piece, hvis for- 
mål skal være: 1) »at lægge for dagen, såvel for danske som svenske, 
vor fortræffelige kronprinses ædle karakter, menneskekærlighed og for 
sine undersåtter lykkelige tænkemåde ... Til den ende kunde det 
ikke være andet end nyttig på en skjult måde at lade kontrastere 
h. k. højheds alle bekendte fortræffelige egenskaber med de modsatte 
hos kongen af Sverrig, f. eks. at lade kontrastere hans økonomi og 

O E. Holm: Danmarks Udenrigspolitik 1788—90. Kbh. 1869 (i Vid. Selsk. Skr. 

Hist.-phil. Kl. V. 4.) 
^ Sorø Akademis manuskriptsam], pakke 42. 



omhu med kongen af Sverrigs ødselhed, hans lyst til arbejde og ak- 
tivitet med kongens lyst til spectacler og comedier; hans ømhed for 
undersåtterne med kongen af Sverrigs salg af sine undersåtter til Tyr- 
ken; hans godgørenhed mod trængende mod kongens presenter til 
paven; hans åbne karakter mod kongens falskhed. 2) at gøre det så 
klart som muligt, at h. k. h. vilde den svenske nation personlig vel, 
og at krigen var bleven ført på den ædleste måde; samt og at de 
danske i alm. elskede den svenske nation og lod den ret vederfares. 
3) at give et slags vink, hvor vel det ikke (!) vilde være for begge 
nationer, når de under eet forenedes under en dydig og veltænkende 
herre, hvilke »under eet forenede« kunde gives med slig en tvetydig 
vending, at det ikke så lige kunde determineres, om man ønskede, 
at begge nationer vare forenede under én fyrste, eller at de vare for- 
enede ved nøje alliance.« Dette var jo en noget ejendommelig form 
for Skandinavisme at spekulere i at opægge nabofolket til had mod 
sin konge og så fiske i rørt vande. Den må imidlertid have tiltalt 
Bulow, thi kort efter fremsender Schumacher scenegangen i piecen. 
Den er for karakteristisk i sin naive brutalitet til ikke at gengives. 
Titlen er: 

Den svenske Fiskers Tilbagekomst til Raa^) 

»Indholden af piecen er, at denne fisker, en retskaffen, veltæn- 
kende og taknemmelig mand, nu søen er tillagt med is, er gået over 
til København for at se den ædle velgører, h. k. h. kronprinsen, som 
i deres ulykke har understøttet dem. 

1ste scene. 
Fiskerens kone og børn, en god, nøjsom og arbejdsom familie, 
venter med længsel på faderens tilbagekomst og underholder sig ved 
at tale om store byer og om den der herskende levemåde; her kunde 
komme en arie om nøjsomhed. 

2den scene. 
En enfoldig mand af naboerne kommer ind, spørger, hvor hus- 
faderen er; man svarer, at han er gået til København. Han beklager 
da hans ulykke, at de danske vist vil pine og dræbe ham, at han 
selv i Gothenborg har set et marterinstrumenter, som de danske havde 
bestemt for de svenske; ved disse fortællinger sætter han fruentim- 
merne i den største skræk, og datteren synger en sang, hvori hun be- 
græder sin faders ulykke. 
') Fiskerleje mellem Landskrona og Helsingborg, kort fra Ramldsa. 



3die scene. 
En fornuftig svensk, som har været ved slaget ved Quistrum-bro 
og dér er blevet let såret, i) kommer ind, ler af deres gråd, taler om 
vor kronprinses ædelmodige behandling af de svenske, og om den 
usædvanlige menneskekærlighed og omhyggelighed for at skåne men- 
neskeblod, med hvilken denne krig fra dansk side er ført. 

4de scene. 
Nu til alles glæde kommer fiskeren tilbage. Han har ved sin 
tilbagerejse haft den fornøjelse at redde en dansk vildfaren mand, 
som var faldet i vandet, og dette har opholdet ham lidt længere end 
ventet. Fruentimmerne ere uendelig glade ved at se ham igen, og 
højst nysgerrige efter at høre noget om h. k. h. kronprinsen falde alle 
i munden for at spørge: Har du set ham? Hans svar er: 

Jo vist har jeg set ham, I véd hvem jeg mene. 
Hans åsyn udviste en smil engierene. 
Den godhed, der straalede ud af hans oje. 
Den gav mig en inderligt glædefuldt noje. 
Hvor mandig, hvor ædel, dog nådig og god ! 
Han sælger vist ikke en undersåts blod. 
Lyksalig det land, som kan kalde ham sin. 
Gud give jeg kunde og kalde ham min. 

Nu gøres ham da mange flere spørgsmål, og han fortæller alt, 
hvad han i Kbhvn. af så mange har hørt om vor kronprinses for- 
træflelige egenskaber samt tillige om de danskes venskab for de svenske. 

5te scene. 
Nu kommer den danske ind, som ved fiskeren er bleven reddet. 
Han ytrer sin taknemmelighed, taler om de danskes og svenskes ædle 
tænkemåde, og nu ytrer det sig, at han ligeledes har været ved slaget 
ved Quistrum-bro og der vist sig menneskekærlig mod den samme 
svenske, som forekommer i 3die scene. De omarme da hinanden og 
fortælle en og anden trait om slaget ved Quistrum-bro eller om h. k. 
h.s ophold i Uddevalle, som viser h. k. h.s sjæls storhed og de dan- 
skes ædle handlemåde i et fordelagtigt lys. Her kunde da måske i 
arien gives visse vigtige vink som f. eks. når dansken sang: 



O svenske folk, hvis dyd og mod 
Vi danske ej miskender. 



*) Manuskriptet har forst »hårdt såret«, men dette er overstreget som mindre svs 
rende til hensigten. 



Udsprungen af beslægtet blod 
Kom lad os være venner, 
Gid at ui alle samtlige^ 
Som Fridrichs dj'der ære, 
Må ndi eet forenede 
Ved ham lyksalig være, 

. . . Stykket ender sig med et kor til Kronprinsens ære; det 
kunde endes med dette ligeledes betydende ønske: 

Hans navn og ære aldrig skal af vores bryst udslettes. 
Gid han var vor, og vi igen var Friderich den siettes.« — 

Dette er jo en ren og skær apologi for en dynastisk union, og 
det var Schumachers mening, at piecen skulde oversættes til svensk. 
Men alt burde ske med forsigtighed; derfor — »på det, at det ikke 
skulde supponeres, at den var bleven oversat på svensk i Kbhvn., så 
kunde man jo på titelbladet angive en svensk oversætters navn og 
angive Stockholm samt en derboende boghandler som trykkested, og til- 
lige have omsorg for at få en mængde eksemplarer sendte til Sverrig, 
Rusland, Finland til de derværende boghandlere.« 

Schumachers piece er dog noget mere end sleben hofmands-tale 
og politik på rævekløer. Så meget sandt var der i den, at der i litte- 
rære kredse i begge lande var ved at fremspire en interesse for na- 
boens åndsliv, en interesse, som man også gærne vilde overføre til 
personer. Men i de kredse, i hvilke det Schumacherske stykke spiller, 
var man ikke nået så vidt, og er det da for den sags skyld endnu 
ikke den dag i dag. Af de antj'^dninger til skandinaviske syns- 
punkter, som møder os i slutningen af det 18. årh., er vistnok den 
tale bedst kendt og mest skattet, som Frederik Sneedorf på sin uden- 
landsrejse holdt i foråret 1792 i det »nordiske selskab« i London om 
»Vigtigheden af de tre nordiske rigers forening«.^) Den er af senere 
tiders begejstrede Skandinaver blevet vurderet over fortjeneste, mulig 
fordi den tager videre sigte, og ikke blot holder sig til de litterære 
forbindelser, det eneste punkt hvor det går an — og endda kun be- 
tingelsesvis — at tale om Skandinavisme i det 18. århundrede. Snee- 
dorfs foredrag er i det væsentlige en gennemgang af nordens historie 
med særligt henblik på Kalmarunionen, og appellerer mere til følelsen, 
end den hviler på noget egenlig ræsonnement. Han ønsker, at i de tre 
(ikke to, som det ellers hedder) rigers hovedstæder selskaber må stif- 
tes i lighed med det i London, »hvis genstand er at udbrede almen 
kærlighed til fædrelandet og til norden, hvor vi forenede svenske, 
norske og danske betragte os som kun hørende til ét fædreland — 
') Trykt efter Sneedorfs udkast i 2. bind af »Skand. Museum«. 

Skandinavien.« Skandinavien, Skandia, Skandinav er ord, som først 
nu får kurs i sproget. — Simplere, men personligere forekommer de ind- 
tryk, som Pram har ført med sig fra en 11 -dages udflugt til Lund; 
de findes i en række breve til hans ny erhvervede svenske venner.^) 
Han har lært et folk at kende, som det ikke går an for dets nærmeste 
naboer at være ubekendt med; han vil ikke tale om den antipathi, som 
fordom og pøbelagtighed er skyld i, men han finder det usømmeligt 
for begge parter, at to universiteter, der ligger hinanden så nær, slet 
ingen forbindelse har. Han kender og beklager kommunikations- og 
transportvanskelighederne. »Men er dette en literarisk ulykke, er det 
da ikke meget ulykkeligt, at vi danske og svenske med alt dette ikke 
læser hinandens bøger og have dog så nær et og det samme sprog, 
da det ene næppe har 200 ord, der ved andet end en ubetydelig for- 
skel i bogstavering og udtale er forskellig fra det andet.« Pram fore- 
slaar gensidige studiebesøg ved de to universiteter og opfordrer sine 
lundensiske venner til at stifte et tidsskrift i lighed med hans eget 
»Minerva« og tilføjer: i^Da vi danske og svenske bør ønske i litteraturen 
at udgøre et folk, så måtte det være Dem vigtigt nærmere at gøre 
Deres landsmænd bekendte med det af vor litteratur, som fortjente 
bekendtgørelse«. Omtrent i de samme dage havde den udmærkede 
svenske digter Kellgren, »Stockholmsposten«s redaktør, der mulig har 
været på et kort besøg i København, 2) i sit blad begyndt at gøre 
propaganda for den danske litteratur. »Hvor mange af Eder — spør- 
ger han — har blot hørt tale om, endsige læst og læst foruden for- 
dom, hvad en Evald, Wibe, Storm, Wessel, Baggesen, Rahbek, Tode 
osv. har skrevet?« ^) Og fra dette tidspunkt findes i bladet hyppigt 
oversættelser af dansk poesi, vistnok foretagne af Kellgren selv, der 
holdt det for en ære at have den danske litteratur repræsenteret i sit 
bibliotek, så at det kan have sin rigtighed, når en Stockholmer to år 
efter tilskriver Baggesen: »Vi gøre os mere og mere bekendte med 
den danske litteratur.«^) 

Hvor megen ballast de planer om en dynastisk union, der mulig 
havde været oppe i regeringskredse, har sejlet med, er vanskeligt at 
sige. Ønskerne synes i hvert fald snart at være blevne mere beskedne 
og indskrænke sig til en alliance. Men her er selv den svenskQendt- 

*) I Nyerups »Magazin f. Rejseiagttagelser« IV. s. 358 fif. 

^) Da kun en enkelt svensk kilde (Hammarskdld, Sv. Vitterhetens historia. 1817. 

2. Uppl. s. 329) nævner dette beseg, og ingen danske, går det ikke an at tillægge 

det nogen betydning i denne forbindelse. 
*) Stockholmsposten 1791. Nr. 151. 
*) Baggesens brevsamling i det store kgl. bibl. nr. 176. 



9 

lige Guldberg nu slået om; han skriver 1792: »Maaske kunde således de 
to (!) nordiske nationer efterhånden lære at indse, at et fast bånd imel- 
lem dem begge ender begges nød lidt efter lidt, at de slet ingen natur- 
stridige interesser har, og at de vel og fast forenede kunne se stift 
alle i øjnene.«*) Med denne gensidig vågnende velvillighed i betragt- 
ning er det da rimeligt, at det neutralitetsforbund, som de to magter 
indgik d. 27. marts 1794 til beskyttelse af deres handelsflåder, blev 
modtaget med begejstring. Hertug-regenten (Carl XIII) udviklede i et 
brev for kronprins Frederik, hvorledes de to rigers interesser var de 
samme, og at det var på tide at gøre ende på den smålige misundelse 
og mistro, som havde forblindet dem. Rigernes venskab vil gøre dem 
frygtelige for de naboer, hvis planer går ud på at adskille dem, »for 
at de, hver for sig, måtte blive ofret for den sondring, som selv na- 
turen synes at forbyde,<f^ Digterne blev inspirerede. Zetlitz skrev strofer 
som disse til minde om de forenede flåder: 

Vi krigens mænd, vi havets mænd, 

Vi hædersmænd, 

Vi Sverigs mænd, vi Danmarks mænd, 

Vi Norges mænd 

Vi alle nordens stolte mænd 

Er ét igen. 

Som dug for sol alt indbildt had 

Er svundet hen; 

Se Cimbren favne Goten glad 

som gammel ven; 

Trohjærtig normænd begge ta>r 

med lyst i hånd. 

Gud signe dem, som bundet har 

Det skønne bånd, 
De tvillingrigernes fædre. 

De er, om man vil, forløbere for » — Engang i tiden vorder 
det et*, skønt den udvikling, der har ledet de to forfattere, er vidt 
forskellig. For Zetlitz er det en bevægelse henimod humanismens 
ideal, for Ploug henimod nationalismens. Den unge Malte Conrad 
Bruun skrev en y Nordbosang t^ (»Et folk, oh kun eet, være folket i nord — 
hvor er en nation da på jorden som vor«), en y nordisk frihedssang«, 
»Sang for » nordens orlogsmænd«, og Pram mindedes »den hellige pagt« 
i en prolog. 

Fra svensk side lød også enkelte røster i samme retning. Franzén^ 
som »efter læsningen af Baggesen og et par andre danske skjalde«, 
i Stockholmsposten (8. febr. 1794) havde ladet det smukke lille digt 
^) Manuskriptsaml. i Sorø, pakke 37. 

^Svenska sånggudinnan till den danska«: indrykke, lod i et andet digt 
{»Rost från Ostersjon«) »Skandiens skjoldmøer række hverandre hån- 
den«. Det førstnævnte af disse Franzéns digte blev aftrykt i første 
bind af det danske tidsskrift »Samleren« (1794) — rigtignok i en frygte- 
lig mishandlet skikkelse — og blev ledsaget af et ønske om, at den 
af »et par af vore bedste forfattere ønskede litterære forbindelse mellem 
de to nordiske stater« må gå i opfyldelse. »Sprog, sæder, beliggenhed, 
nordisk karakter bestemmer os til at være brødre, i det mindste i 
videnskabernes rige. Danske! lader dog ikke en ulyksalig, en ugrundet 
fordom afholde os fra at skatte og elske et folk, der i oplysning og 
gavnlig kultur, ja i kæk, rask virksomhed ikke viger, men vel hist 
og her overgår os.«^) Sandsynligvis skyldes dette pathetiske udbrud 
Bruun.'-) Andre steder kan spredtvis træffes udtalelser i lignende ret- 
ning, som at »den danske Hellespont herefterdags skal være den eneste 
skilsmisse imellem svenske og danske; som brødre skulle de besøge 
hinanden og medbringe glansen og strålerne af deres dybder og vis- 
dom« osv.^) 

Den mand, som dog nok var besjælet af den største iver for at 
få en virkelig litterær vekselvirkning istand mellem Danmark og Sver- 
rig, var den unge Jens Kragh Høst, og — som man kan læse det i 
hans »Erindringer« — holdt interessen herfor sig vedlige hele hans liv 
med en fasthed og klarhed, som ellers ikke udmærkede denne hold- 
ningsløse og uklare skikkelse. I 1794 var han første gang på svensk 
grund — denne gang blot i Lund. Samme år indrykkede han i »Mi- 
nerva« et »Forsøg til en hurtig oversigt af de skønne videnskabers 
skæbne i Sverige«, og det følgende udsendte han subskriptionsplaner 
til et tidsskrift »A^ordza«, som han agtede at udgive i forening med 
P. M. Haste og F. Høegh-Guldberg — hans valg kunde visselig være 
faldet på bedre folk — og som skulde bidrage til det »indbyrdes lite- 
rariske bekendtskab«. »Nordia« bestod kun et års tid og fortjente 
heller ikke nogen bedre skæbne. Indholdet er et helt tilfældigt skrab- 
sammen af, hvad redaktørerne har kunnet komme over — digte, 
teaterrecensioner m. m. — og det nordiske indskrænker sig til 
nogle Høstske oversættelser af digte af Kellgren og Franzén, en over- 
sættelse ved Høegh-Guldberg af Kellgrens opera »Gustav Vasa«, der 
skulde demonstrere, »hvor skønt, hæderligt og frydefuldt det var, at 
i modsætning til det had, der skildredes her, danske og svenske nu var 
blevne det, Gud og naturen bestemte dem til at være : et broderfolk« ; 

*) Samleren I. s. 198 ff. 

*) Nord. Tidskrift IV. 1869, s. 217. 

-S Efterretn. om udeiil. Litt. V. 1794, s. 366. 

fremdeles nogle få poetiske original-bidrag af lundensiske venner, og 
•et svar af lægen og skønånden Rasmus Frankenau på Franzéns 
poetiske hilsen, ligeså mat og tyndt som Oehlenschlågers svar på 
Tegners hyldest fire og tredive år senere. Mange subskribenter fik 
»Nordia« ikke i Danmark og vistnok endnu færre i Sverig. Lignende 
uheld havde Høst med en plan, som han udkastede i forening med 
Fr. Thaarup, om oprettelse af et svensk bibliotek i København. Kun 
én deltager meldte sig — fru Hegermann-Lindencrone. Derimod 
lykkedes det Høst kort efter at få en langt mere omfattende plan i 
samme retning bragt ud i virkeligheden, skønt dens levetid også blev 
stakket — simpelt hen, fordi den ikke var levedygtig. 

Vage skandinaviske sympatier var altså tilstede i den danske 
litterære verden. Men Høsts »Nordia« havde ikke kunnet give dem 
føde. I sommeren 1796 havde København haft besøg af den meget 
fremragende kunstkritiker Karl August Ehrensvård og den mindre 
fremragende litterat G. A. Paijkull. De var forskellige gange samlede 
i vennelag med folk som Rahbek, P. A. Heiberg, Høst og hvem der 
ellers hørte med til Københavns litterære klike. Her kom da — som 
Rahbek fortæller — stiftelsen af »et literarisk brodersamfund på 
bane«, og ved det sidste af disse gæstebud blev tanken derom så le- 
vende, at man med det samme anså foreningen for stiftet og drak på 
dens velgående.^) Rahbek tilskrev straks hertugen af Augustenborg, 
der var universitetets patron, om planen, og hertugen udtalte i varme 
ord sin glæde derover: ». . . For kulturens og videnskabens hurtige 
fremme hos begge nationer er en sådan forbindelse meget ønskelig, 
og enhver der hjælper til at befordre den, gør sig fortjent af sit 
fædreland og sikkert også af menneskeheden«. 2) Skandinavisme fra 
det 18. århundredes filantropiske synspunkt. 

Heiberg og Rahbek vilde helst være fri for Høsts medvirken i 
det projekterede selskab, men denne kom dem i forkøbet og tog rask 
initiativet. Han talte først med Ngerup om sagen : han var villig. Og 
derpå gik Høst til Baggesen, formodentlig fordi han for øjeblikket var 
den mest populære skribent, og Baggesen, begejstret som han stedse 
var for alt nyt, var med det samme vunden. Han gav endda yder- 
ligere anvisning på Pram, og kort efter mødtes de fire for at aftale, 
hvem flere skulde indbydes. Man henvendte sig til zoologen, profes- 
sor Abildgård, der blev selskabets formand, til kaptajn Abrahamsony 
kammerherre Hauch, den allerstedsnærværende mæcen, til profes- 
sorerne Kierulff, Munter, Ove Malling og Sander. Heiberg fik derimod 

') Rahbek: Erindringer IV, s. 474. V, s. 81. 

-) N. M. I'etersen, Den danske litteraturs historie, 2. udg. V 2, s. 11, anm. 3. 

ingen indbydelse. Misfornøjet stiftede han da sammen med den venne- 
trofaste Rahbek og nogle andre del selskab: »For Sandhed«, i hvis 
publikationer hans dristige »Sproggranskning« og »Politiske Dispache« 
så lyset. D. 5. oktober 1796 saraledes de indbudte hos Baggesen på 
Regensen; »hensigten med denne sammenkomst var — som det hed- 
. der i selskabets protokoP) — fælles nøjere overvejelse af de virksomste 
og kraftfuldeste midler til såvidt muligt at forene den danske og den 
svenske litteratur, et foretagende, som ikke blot af alle forsamlede er- 
kendes af indlysende gavnlighed, men til hvis muligst fuldkomne ud- 
førelse da og alle erklærede sig villige at medvirke«. Man blev enig 
om, at et selskab skulde stiftes, og besluttede at døbe det det Skaii' 
dinaviske Litteratur-Selskab, Som et af de virksomste midler til at 
fremme det angivne øjemed blev det vedtaget at udgive et »periodisk 
skrift, bestemt og indrettet for begge Skandinaviens nationer. Dette 
bør i begge disses hoveddialekter uden forskel have såvel almeninteres- 
sante, ej for lærde og kyndige alene, forfattede filosofiske og belle- 
tristiske stykker, som hensigtsmæssige anmeldelser af og efterretninger 
om den skandinaviske litteraturs fænomener«. Det var meningen, at 
selskabet skulde bestå af både danske og svenske medlemmer — hvad 
rigtignok ikke gik i opfyldelse — , men at tidsskriftet skulde udgives 
i København. Endelig besluttede de tolv tilstedeværende stiftere at 
indbyde lige så mange medarbejdere. 

Det er vistnok Baggesen, der har været mester for denne lige så 
uklare som ostentative ordning. I hvert fald skriver han i de samme 
dage til Reinhold, at sammensætningen af de 12 stiftere skyldes ham, 
og at han har »begejstret dem for ideen indtil dådrig entusiasme«. 
I begyndelsen var han fyr og flamme for tanken, arrangerede møder 
hver søndag, hvor det ene lovudkast forelagdes efter det andet. Og 
om disse vedblev det lille selvbestaltede lærde akademi at strides længe 
efter, at det burde stået det klart, at det måtte opgive ideen om sel- 
skabet. Allerede i december kunde nemlig Høst meddele, at håbet 
om et koordineret selskabs oprettelse i Stockholm ikke kunde gå i op- 
fyldelse, men at man nok turde gøre regning på flere svenske for- 
fatteres medarbejderskab. 

Omsider, i løbet af det følgende år, blev vedtægterne færdige. 
Som selskabets formål angaves »at fremme litterarisk forbindelse mel- 
lem de skandinaviske stater«. Medlemmernes antal måtte i det højeste 
være 40, og de skulde deles i 4 klasser: en historisk, en filosofisk, 
en fysisk, en æstetisk, i overensstemmelse med tidsskriftets karakter, 
der var udvidet til i almindelighed at omfatte »for mennesket og bor- 
') Ny kgl. saml. 768 fol. 

geren nyttige originalafhandlinger« foruden oversættelser fra døde eller 
lidet kendte sprog og recensioner af vigtige skandinaviske skrifter. 
Hvert københavnsk medlem var forpligtet til mindst at indsende et 
bidrag årligt. Nogen synderlig opsigt vakte selskabets stiftelse ikke, 
snarere kritik. Dets højtidelige apparat spottes i en af datidens aviser 
under overskriften »Anmeldelse af et nyt tidsskrift« i ord som disse: 
»Vi 24 stadens gelehrte rangspersoner og derhos boende i 24 af stadens 
principaleste gader, agter med det første at sammensmelte vore hor- 
rente kentniszen i et periodisk skrift, hvilket under navn af »Det 
nordiske Deigntrug« qvartaliter skal udkomme«, og der skumles over, at 
selskabet slet ingen svenske har paa sin medlemsliste, men desto flere 
tyskfødte mænd (Eggers, Moldenhawer, I. F.W. Schlegel, Tode).^) En 
mere alvorlig kritik forelå noget efter fra Jacob Badens hånd i hans 
»Universitetsjournal« (Vårg. 4. hæfte s. 156(1.) under overskriften »Kan 
der vindes noget for fædrelandets litteratur ved en nøjere forening 
med Sverrigs?« Rahbek protesterer rigtignok i sine »Erindringer« 
(V, 87) mod, at Baden kalder selskabet et »foster af et af vore digter- 
hoveder af første rang (Baggesen), som, efter at han, på en pæda- 
gogisk rejse hos fremmede, intet fandt sin skaberånd værdigt at bringe 
sine landsmænd hjem, bragte dem denne sande digterskabning, og 
overlod dens opdragelse til et' selskab, som coopterede sig selv«. Og 
formelt set har Rahbek ret heri, da Høst jo var den første, som ar- 
bejdede på at få ideen ført ud i livet; men det er mere end sand- 
synligt, at Baggesen med vanlig glubskhed har kastet sig over den 
ny tanke, og at hans evne til at påvirke sine omgivelser har fået dem 
til at følge alle hans indfald. Det er så ganske Baggesensk dette — 
straks at slå et stort brød op, at have hovedet fuldt af planer og 
skizzer, at kaste sig med uhyre iver og arbejde over en sag, for et 
par måneder efter ikke længere at skænke den en tanke. Allerede i 
iipril 1797 er Baggesen borte fra Danmark, og det sidste, han har at 
.skaffe med selskabet, er, at han i et brev fra KieP) foreslår det at 

*) Tillæg til »Fyens Avertissements Tidende«, 8. marts 1797. N. M. Petersen an- 
fører, at man har været tilbøjelig til at gætte på Schack-StafTeldt som forf. (med 
hvad grund véd han ikke.) Rahbek, som citerer passagen, tilføjer: >Det hele 
slutter med fire spanske linjer som et slags bomærke, da den unavngivne forfatter 
var en af de få, der den tid gav dem mine af at lægge vind på spansk litteratur« 
(Erindringer V, noten s. 86). Der turde da, synes mig, være mere grund til at 
gætte på P. A. Heiberg, der jo gav sig af med spansk, og som følte sig stødt over 
at være udelukket fra selskabet, hvad fortsættelsen: >Vi anse da vores gesell- 
schaft beschlossen og br^'der os ikke om nationens øvrige gamle lærde og yngre 
levende mænd, som vi ligefrem, mir nichts, dir nichts, have udelukket fra vore 
enesaliggørende mysterier«, nok kunde tyde på. 

'^ Baggesens brevsaml. nr. 1443. 

vælge en elefant med overskrift Festina lente til »indsegl«. — Baden 
er bange for den påtænkte »amalgymering«: af dansk og svensk, og 
han troer ikke, at lysten er stor på nogen af siderne. Vistnok kunde 
det være nyttigt at låne af det rige svenske ordforråd som modvægt 
mod de mange germanismer, men hertil, sålidt som til at svenske læse 
danske skrifter og omvendt, behøves intet selskab. 

Det »Skandinaviske Litteraturselskab« lod sig imidlertid ikke an- 
fægte af denne forskelligartede kritik, men arbejdede i talrige møder 
videre på at fuldkommengøre sig. Dels mange lærde medlemmer — 
de udgjorde omtrent tre fjerdedele af selskabet — kunde åbenbart 
ikke tænke sig noget andet med selskabet end en slags pendant til 
»Videnskabernes Selskab«, hvortil måske også bidrog, at det logerede 
i samme lokale på Christiansborg ; og i lighed med dette vedtog man 
at indbyde korresponderende medlemmer, 12 dansk-norske (hvor valget 
hovedsageligt faldt på fødte Holstenere, men kun på 4 Normænd) og 
12 svenske. Endelig var selskabet nået så vidt, at det i 1798 kunde 
udsende første bind af sit tidsskrift, en omfangsrig, smukt udstyret, 
med antiqva trykt bog, der bar titlen »Skandinavisk Museum«. Hvor 
lidet skandinavisk dette skrift var, fremgår tilstrækkeligt, når man 
gennemblader dets første årgange, og allerede »forerindringen« røber, 
hvor vidt forskelligt det 18. århundredes Skandinavisme er fra det 
19. århundredes. 

Fortalen er fremgået af et samarbejde mellem Høst, Malling, 
Abildgaard, Abrahamson og Moldenhawer. Karakteristisk nok be- 
gynder den med at beklage, at et for alle forståeligt verdensprog ikke 
findes; i mangel af bedre må man trøste sig med, at »sproget i nordens 
tvende skandinaviske riger er et og det samme hovedsprog; men det 
har delt sig i tvende dialekter, den danske og den svenske, som ere 
blevne hinanden fremmede og anses i og udenfor rigerne som tvende 
særskilte sprog«. Det er forståeligt og rimeligt, at man i litteratur- 
selskabet kun havde tanken henvendt på rigssproget eller skriftsproget, 
men alligevel må det forundre, at her stadig kun tales om to dialekter, 
og at del ganske er undgået opmærksomheden, at der dog var nogen 
forskel også mellem dansk og norsk skriftsprog. Det er overhovedet, 
som om begrebet norsk slet ikke eksisterer for det 18. århundredes 
Skandinaver, og der må dog i datidens København med rigernes eneste 
universitet have været rig Jejlighed til at høre norsk og til at lære 
Normænd at kende. — Efter at det videre er udviklet, hvilken fordel 
de to sprog vilde have af at nærme sig til hinanden, fremstilles det 
som selskabets ønske, at de to nabofolk almindeligere end hidtil skal 
læse hinandens litteratur. Og helt ud fra det 18. århundredes kosmo- 

politiske synsvinkel hedder det: »Man har beregnet, hvor vigtig en 
fordel det i mange henseender vilde være, når henved 2 millioner 
mennesker forenedes til fælles tænkning og læsning med omtrent et 
lige antal, og man har ikke draget i tvivl, at jo mere sådan forening 
bringes til virkelighed, jo mere vilde den udvidede kreds kunne op- 
lyse sig selv, og jo mere bidrages til det større og almindelige kund- 
skabsforråd, som jordens forskellige folkefærd skylder hinanden og 
tilegner sig fra hinanden«. Misforstået handelspolitik har i århun- 
dreder udsået tvedragtens sæd, men tiderne har forandret sig: de to 
regeringer har med tillid og agtelse rakt hinanden hånden til forenet 
forsvar for fælles statsrettigheder; vejen er derved også banet for 
»kundskabsmændene til at forene sig ved fastere bånd til fælles al- 
mennyttige øjemed«. Selskabets program fremsættes derefter, og efter 
at der er gjort rede for tidsskriftet, slutter fortalen noget flovt med 
undskyldning for, at der er så få svenske bidrag i det første hæfte; 
men tidsskriftet har endnu ikke tiltrukket sig den fornødne opmærk- 
somhed, og »samme årsag vil måske forvolde, at nogle af de følgende 
hæfter ville få flere danske stykker end svenske«, men — hedder det 
forventningsfuldt »man håber med tiden at se begge sprog mere af- 
vekslende«. 

Dette håb blev på det allergrundigste beskæmmet. Det fik endda 
være, om der kun var få svenske bidrag, når de andre bidrag dog 
var i overensstemmelse med programmet og behandlede emner, der 
på en eller anden måde stod i forhold til nordisk åndsliv. Men for- 
bindelsen var meget løs. I første bind fandtes 5 større danske bi- 
drag og 3 mindre svenske. Men hvad havde en Baggesens oversæt- 
telse af Illadens 1ste sang eller en Sanders »Niels Ebbesen« eller en 
afhandling om stenkul her at skaffe? Af de danske bidrag var en 
notits af Nyerup om et gammelt svensk manuskript på universitets- 
biblioteket vel det, der kom tanken nærmest. De svenske bidrag var 
en anonym afhandling om dronning Margrethes mynt, et essay om 
svenske synonymer af vicebibliothekarien Lidbeck i Lund, og et digt 
af Franzén »Svea till Dana«, hvor tanken om en sammenslutning 
atter knyttes til det store menneske-broderskab, som når han synger: 

Så slutom et fdrbund, hvars skOnhet tjusar 
Hvar jordens vån, likt den olivekrans, 
I fridens tempel mellan syskon susar, 
Som nyss fdrlikta gingo dit i dans. 

Hvi åro folken ej hvarannans brflder? 
År hela jorden ej ett fosterland? 

Den samma sol, af hvilken fjållen gl6der, 
F6rgjiler Themsens vimpelkrdnta strand. 

Nej! d^'gd! ditt rike stangs ej af de gården, 
Med hvilka våldet randat detta klot. 
Medborgligheten famnar hela vcrlden, 
Och månskjovånnen blott år patriot, o. s. v. 

Digtet kunde med lige så megen ret hedde »Frankrike till Eng- 
land«, så liden antydning findes her af noget individuelt-nationalt. — 
Programmets tredje og sidste punkt, gensidige recensioner og kritikker, 
var realiseret så tarveligt, at hæftet kun indeholdt danske recensioner 
af dansk litteratur. 

Abonnenterne fylkedes nu heller ikke tæt om »Skandinavisk 
Museum«.^) I Danmark var der ikke mange, og i Sverrig naturligvis 
færre. Det var klart, at noget måtte gøres for at vinde stemning for 
foretagendet i nabolandet, skaffe det subskribenter og medarbejdere. 
Høst sendtes da i denne hensigt afsted til Sverrig med 150 Rdlr. i 
lommen, og det pålagdes ham desuden at hverve svenske korrespon- 
derende medlemmer. Men resultatet blev kun kummerligt Selv i 
det nærliggende Lund hvervedes kun 6 å 7 subskribenter, og fra 
Stockholm skrev han hjem, at der var flere, som »interesserede« sig 
for selskabet — han nævner således Silfverstolpe, Rosenstein, Leopold, 
GjSrvell — men foreslog dog samtidigt, at man skulde opsætte valget 
af korrespondenter. I Upsala er hans fortrøstning ikke vokset; han 
har vistnok håb om nogle recensioner, men han tvivler stærkt på, at 
»Museum« med dets 24 ark om året vil vinde indgang, og at de 
svenske forfattere ville indsende bidrag, når de ikke bliver honorerede. 
Det er åbenbart skuffelsen, som lægger ham de følgende ord i pennen: 
»Hver nærmere kundskab om den svenske litteratur leder mig til foragt 
for den. Ja, i vor forbindelse med Sverig er vi den givende part . . . 
Jeg begynder at tro, at vi bør betragte os som formænd for den 
skandinaviske litteratur og de svenskes bitræde som bisag . . . Den 
svenske Htteratur ligger i vuggen«. Høst har ikke haft megen kend- 
skab til svensk åndsliv i det 18. århundrede, når han ikke har bluedes 
ved at skrive dette. Imidlertid skal det dog ikke glemmes, at Høst var 
den første, som virkelig gjorde noget for en litterær forståelse mellem 
de to lande. Kort efter sin hjemkomst sammenskrev og offentlig- 
gjorde han en lille svensk håndordbog for danske, i 1808 fulgte en 
svensk-dansk sproglære, og i det følgende decennium holdt Høst fore- 
læsninger på Borchs kollegium for en halv snes tilhørere over svensk 
sprog og litteratur. Han oversatte desuden adskilligt fra svensk og 

O Host: Erindringer 1835, s. 57. 

begyndte 1816 at udgive et tidsskrift »Den nordiske Tilskuer«, der dog 
som alle Høsts litterære foretagender fik en krank lykke, dg indviklede 
ham i en polemik med Molbech, der beskyldte ham for at tilstræbe 
det danske og svenske sprogs forening og med ligegyldighed se Dan- 
mark tabe sin nationale selvstændighed.^) Det er da med en ikke 
uberettiget stolthed. Høst skriver i sine Erindringer: »Med det svenske 
sprog har vel ingen befattet sig mere end jeg«. 2) 

Rejsen gav sikkert Høst selv en del udbytte, men han skaffede 
ikke det skandinaviske litteratur-selskab indgang i Sverig. En vanske- 
lighed herfor var også et tillæg til den svenske trykkefrihedsfrdn. 
(26. Septbr. 1787), der indførte censur over danske bøger, og som 
vistnok skyldtes Malte Conr. Bruuns »Aristokraternes Catechismus«, 
der var blevet afsat i et par hundrede eksemplarer i Sverig.^) 

Imidlertid havde selskabet udsendt andet hæfte eller bind af 
»Skandinavisk Museum«, som endnu mindre end det første kunde 
siges at svare til forventningerne. Det indeholdt kun ét svensk bi- 
drag (»Strodda tankar om allmånhetens upplysning«) og blot recension 
af ét svensk skrift (Gyllenborgs »ForsSk om skaldekonsten«), tilmed af 
en svensk. Resten var meget heterogent: en afhandling af Hauch om 
luftelektricitet, en lærd undersøgelse af Munter om Christian H's re- 
formationsforsøg i Danmark, en oversættelse af et østerlandsk eventyr 
osv. Kun ét sted i hele bindet er i denne sammenhæng værdt at 
lægge mærke til; det er i en — desværre anonym — anmældelse, 
hvor disse dengang ret enestående ord forekommer: »Nationalskhed, 
det eneste, der giver et folk kraft og fædrelandskærlighed, taber sig 
mere og mere, og med den alt, hvad der kan gøre en stat selvstæn- 
dig, æret og frygtet«. Dette suk efter »nationalskhed« klinger helt 
underligt midt imellem alle de kosmopolitiske toner, som svirrer i 
luften. Det er en af disse antydninger, som varslede en ny tid; som 
falder i tråd med det 19. århundredes Skandinavisme, men slet ikke 
med det 18. århundredes. 

Tidsskriftet havde mange økonomiske vanskeligheder at kæmpe 
med. Forlæggeren, bogtrykker K. H. Seidelin, opgav det snart, og 
hans brodersøn, A. Seidelin, vilde kun fortsætte det mod slet intet 
honorar at betale. Det fortsattes da i samme skikkelse i nogle år, 
men det blev ikke bedre. Fraregnet et par afhandlinger af Høst om 
svenske digtere og et par mytologiske af Abrahamson, der også for- 
søgte sig i runetydning, og af Thorlacius, indeholdt det omtrent intet, 

*) Host: Erindringer, s. 111. 

*) S. St, s. 131. 

^ Brev fra M. C. Bruun i Nyerups brevsaml. på universitetsbibl. 

Skandinavismen. 2 

der kunde kaldes nordisk. Thi Gamborgs betragtninger over fuglenes 
sang, Kierulfs om moralen i skuespil, Viborgs om hvidfødte heste var 
jo mere på deres plads alle andre steder end her. Men som »Skandi- 
navisk Litteratur-Selskab € overvejende havde et lærd præg — omkr. 
1800 talte det 29 universitetslærere på sin medlemsliste — og over- 
vejende var dansk, således også dets tidsskrift. En summarisk op- 
gørelse af dets indhold, så længe det bestod som »Skandinavisk Mu- 
seum« (til 1804), viser dette. I dets 9 bind findes 77 danske, men 
kun 11 svenske bidrag. Syv ottende dele af alle bidragene skyldes 
således danske forfattere. Recensionerne fordeler sig således: 1) svenske 
skrifter anmeldte ved danske: 10, 2) danske ved svenske: O, 3) svenske 
ved svenske: 2, 4) danske ved danske: 17. Den kritiske virksomhed 
fik ingen betydning, og da tidsskriftet skiftede navn og udgaves som 
:& Skandinavisk Litteratur-Selskabs Skrifter«, ophørte det svenske med- 
arbejderskab næsten helt. Med undtagelse af et par smådigte findes 
ikke et eneste svensk bidrag i årrækken 1805 til 1832, da det op- 
hørte at udkomme. Det rummer foiiræfTelige afhandlinger indenfor 
dette tidsrum (af Ørsted, Rask, Jens Møller, Nyerup o. m. a.), men 
navnet er helt misvisende. Selskabet synes da forresten også snart 
at have opgivet alle skandinaviske drømme, thi i de følgende år faldt 
valget på udenlandske medlemmer snarere på tyske end på nordboer. 
Det optog i denne periode kun to Normænd (J. Aall og G. Sverdrup) 
og to Svenskere (A. K. Kuliberg og runologen J. G. Liljegren). Tids- 
skriftet blev et hahi populært, halvt videnskabeligt foretagende, og 
selskabet har af Skandinavisme kun navnet tilbage. Nyerup sammen- 
ligner det med manden, der vilde gøre guld, men i stedet for opfandt 
porcellæn.^J Franzén, der havde været blandt tankens første tilhæn- 
gere, sammenligner den med Kalmarunionen, og mener, at foreningen 
strandede på samme skær: den nationale selvstændighed, og mulig- 
vis også på sprogenes altfor store lighed, »som bevirker, at den ene 
nation synes, at den anden nations tungemål blot er en dialekt af 
dets eget«.^) 

Den sidste notits om »Skandinavisk Litteratur-Selskab« i dets 
protokol er fra 1839. Nogen formel opløsning fandt ikke sted. Men 
da formanden Kolderup-Rosenvinge døde i 1850, tænkte ingen på at 
vælge nogen ny, og selskabet sov stille hen. På dette tidspunkt havde 
allerede det »Skandinaviske Selskab« eksisteret i flere år i Køben- 
havn, men at ingen ved dettes organisation søgte en tilknytning til 
det gamle selskab, viser, hvor uensartede de to var, og at fyrrernes 

^) Nyerups Levned, s. 45. 

') Franzén, Skaldeslycken II, 1828, s. 434. 

Skandinavisme ikke havde sin rod i den, der tilstræbtes femti år tid- 
ligere. Der er ikke blot den forskel, at den ene udelukkende søger 
en forbindelse på det litterære område, medens den anden vil virke 
nationalt i almindelighed. Det er ikke blot arbejdsfeltet, som er 
blevet udvidet, men den åndelige baggrund, på hvilken de to bevæ- 
gelser spiller, er ganske modsat. Det 18. århundredes Skandinavisme 
har helt igennem en international karakter, som det 19. århundredes 
har en national. Thi medens den ny Skandinavisme ved siden af at 
understrege foreningens og sammenslutningens betydning mellem ri- 
gerne stærkt fremhæver hvert enkelt folks nationale ejendommelighed 
og ønsker at bevare den, har den gamle Skandinavisme en nivelle- 
rende tendens. Den stræber efter en tilnærmelse, der skal opnås ved 
at udviske så meget af ulighederne som muligt. Derfor den megen 
talen om sprogene, der ville kunne beriges ved at nærme sig til hin- 
anden og opgive deres ensidighed ; derfor behandles svensk og dansk 
som et hovedsprog, der blot har delt sig i to dialekter. Og derfor 
endelig blev Norges provinsielle stilling og mangel på politisk og ånde- 
lig selvstændighed ikke anset som noget, der modarbejdede Skandinav- 
ismen, men snarere som noget, der måtte tjene til dens fremme. En- 
heden var jo allerede tilstede for de to folk; kun det tredje, det 
svenske, stod tilbage. Dette ræsonnement findes ganske vist ikke be- 
stemt udtalt noget sted, og det har måske heller ikke stået den tids 
mennesker klart; men der kan ikke være nogen synderlig tvivl om, 
at de rent instinktmæssigt har tænkt således. Thi deres ideal var det 
kosmopolitiske, og som et trin på stigen op imod dette lader den 
skandinaviske idé sig meget vel bruge, mulig endda med større kon- 
sekvens, end når den bruges i nationalitetsprincipets tjeneste som i 
det 19. århundrede. Det 18. århundredes kosmopolitiske Skandinav- 
isme måtte slå fejl, fordi den kun var en tankespire, båret frem af en 
politisk luftning; fordi den ikke havde nogen betydelig personlighed 
i sit sold, og fordi ingen forud havde arbejdet på at rydde vejen 
mellem de to nationers hjærter. 

Med dette stille rydningsarbejde hengår de første årtier af det 
ny århundrede. 



II. 

Tanken om den dynastiske union, der en snes år tidligere 
havde dæmret i sindene, slog ud i lys lue i årene 1809 — 10. 

Der var ulivsår over Danmarks rige. Hovedstaden var ødelagt, 
flaaden røvet, truende så det ud mod syd og truende mod nord. 
Krig på alle kanter. Hvad under da, om det håb spirede at vinde på 
en led, hvad der var tabt på en anden. Og ret naturligt vendte blik- 
ket sig mod øst. Krigen med Sverrig var erklæret, og det var ingen 
hemmelighed, at Gustav IV.s trone ikke stod synderlig fast. I begyn- 
delsen af 1809 var alt forberedt til den landgang, der skulde prøve 
på at tilbageerobre de skånske provinser for Danmark. Den borger- 
lige Frederik VI havde bestemt sig for så romantisk en idé som pr. 
ballon foreløbig at vinde stemningen for sig i Skåne, før hæren kom 
derover. Fra Kronborgs volde opsendtes for vestlig brise balloner, 
hvis eneste ballast var hundreder af eksemplarer af et lille på svensk 
skrevet flyveskrift med titel »Strodda anmårkningar ofver Sveriges 
stållning«. Forfatteren var sandsynligvis den velkendte svenske emi- 
grant Gyllembourg-Ehrensvård, der efter først at være afvist af Frede- 
rik VI nu blev hans håndgangne mand.^) Dette dokument fortalte de 
bønder og fiskere, i hvis hænder det faldt, at det vilde blive Sverrigs 
lykke, om det plantede den svenske krone på Frederik VI.s hoved. 
Den nationale virksomhed vilde få et fordoblet liv ved at forenes med 
Danmarks og Norges. Bjærgværk og skovdrift i skøn forening med 
agerbrug — hvilken kilde til velmagt, hvilket pant på selvstændighed ! 
Sundets kyster undet ét scepter — hvilken sikkerhed for beboerne, 
hvilken virkekreds for sømændene, hvilken tyngde på den politiske 
vægtskål! Ve da hver, som vilde forstyrre Skandinaviens fred! »Det 
er umuligt — hedder det videre med en billedrigdom, som svenske 
almuesmænd næppe tilstrækkelig har påskønnet — som nordbo at 

^) P. A. Heiberg og Th. Gyllembourg. 2. opl. 1882, s. 403 flf. — De la Gardiska ar- 
chivet. XXX, s. 242 flf. 

tænke sig denne forening, uden at blodet faar en raskere gang. Man 
oplives derved af samme følelse som en billedhugger, der, længe tvun- 
gen at leve i et Sødertelje, flyttes til Roms ateliers.« Naturligvis gøres 
der rede for ligheden i sprog, i religion, i lovgivning mellem de to 
nationer. Det er da heller ikke mellem folkene, krigen føres — de er 
brødre — men blot mod Sverrigs konge, og målet er Nordens fred; 
det er den, »Nordens Frederik« strider for, han, hvis dyder til slutning 
højHg berømmes. 

Gustav IV styrtedes kort efter, der blev intet af landgangen fra 
dansk side, og Frederik VI. s tåbelighed forspildte de enestaaende 
udsigter, han havde til at blive Nordens enehersker. Som bekendt blev 
Christian August valgt til svensk tronfølger; dermed var foreløbig 
vejen spærret. Mulig har prinsen haft tanker om med tiden at skabe 
en nordisk union, hvad enten det nu skulde være ham selv eller 
Frederik VI, som blev dens leder. I et brev til broderen, hertug Fre- 
derik Christian, i marts 1810 tegner han sig selv som en politisk Jo- 
hannes den døber, der skal helbrede riget, og udtaler håbet om, at 
han må få anledning til at gøre konge og fædreland en glimrende 
tjeneste.^) Men har han virkelig haft planer i denne retning, afbrød 
hans pludselige død dem. For anden gang åbnede der sig muligheder 
for Danmarks konge til at forene de tre riger. Og denne gang lå 
også de »skandinaviske« planer færdige. Med en usædvanlig ilfærdig- 
hed og energi kastede Frederik VI sig over, hvad han siden hoved- 
rystende kaldte sin »romantiske idé«. I ti uger håbede han på at 
blive Sverrigs konge. Da håbet slog fejl, hørte man aldrig mere om 
nogen »Skandinavisme« fra den kant. 

Det andet svenske tronfølgervalgs historie skal ikke fortælles her. 2) 
I denne forbindelse er det blot af interesse at påpege, hvorledes tan- 
ken om Nordens enhed bruges som hylster om dynastipolitiken. Alle, 
der var kendte for deres skandinaviske sympathier, toges i dens tjeneste. 
Hvad der for ti år siden kun betød en forening mellem litteraturer, 
skulde nu være intet mindre end en forening mellem lande og folk. 
Og de, der skrev de mange smukke ord om ligheden og broderfølelsen, 
lod sig maaske rive med af det fremtidsperspektiv, de var med til at 
oprulle; de mærkede ikke, at de havde ladet sig narre og kun tjente 
en politisk sag. De vidste ikke, at deres røster klang ud i en ørken, 
at deres mange fagre ord ingen sangbund fandt. Frederik VI.s frugtes- 
løse forsøg på at bestige Sverrigs trone har strængt taget intet med 

*) Norske Morgenblad ^V^ 1864. 

*) Her henvises en gang for alle til A. Friis's fyldige afliandling i Hist. Tidsskrift 
VH. 1, s. 241 if. 

Skandinavisme at skaffe. Thi det er kun ved til det yderste at for- 
cere den i enkelte kredse gryende velvillige stemning overfor nabo- 
landet, at tonen kan holdes. Alle de mange advokatoriske indlæg fra 
dansk side for kong Frederiks valg til svensk tronfølger er rige på 
ord, men tynde på tanker. Kun for én, Grundtvig, har Nordens enhed 
allerede nu betydet noget. Ad egne, personlige veje har han tilegnet 
sig tanken ; for ham er det en national sag, dynastiinteresserne spørger 
han ikke om. 

Alle de småskrifter, der gjorde sig til talsmænd for en union, 
udkom omtrent samtidigt, og har man læst et af dem, kender man 
næsten alle de andre. De bæres oppe af samme argumenter, som 
bunder i den naturlige og sociale lighed mellem de to folk. Frederik 
VI havde i et egenhændigt brev til Karl XIII udviklet, at det var 
manglen på enhed mellem de to nationer, der har samme rod, samme 
religion, samme sprog og samme sæder, de skyldte deres ulykke og 
svaghed. Og i lignende vendinger bevæger piecerne sig. Der var den 
tidligere formand for Skandinavisk Litteratur-Selskab, Frederik Moltke* s, 
forfattet på fransk (»Aux Suedois par un habitant d'Aliona^) og følge- 
lig med adresse til de højere lag. Moltke var vistnok mellemmand 
mellem regeringen og den litterære Skandinavismes tilhængere, og hans 
bidrag kan derfor særlig tillægges et officiøst præg. Den betoner alt 
det fælles: oprindelse og sprog, samme åndelige og materielle interesser 
— omtrent ganske som senere i Skandinavismens blomstringsdage — 
men går derimod i overensstemmelse med kongens ønske let hen over 
forfatningsspørgsmålet, om en union vil medføre en konstitution for 
Danmark eller restriktion for den svenske frihed. »Svenske, Danske, 
Norske — svage, når I er hver for sig — I vil blive stærke ved en politisk 
forening — lyt til naturens røst, den vil ikke bedrage Jer« — således 
resumerede Moltke sit og det kongelige standpunkt. Den unge diplo- 
mat A. C, Gierlew understregede ligeledes stærkt de naturlige bånd i 
en piece, »Nordens Genforening. Et Ønske til det svenske Folk i Anled- 
ning af den forestaaende Rigsdag«, som han udgav under pseudonymet 
A. Nielsen, med motto af Tacitus: Non alhid discordantis patrice re- 
medium esse quam iit ab Uno regatur.^) Gierlew fører et endnu mere 
advokatorisk sprog end Moltke. Han henvender sig navnlig til Sven- 
skerne, som om det blot gælder at hverve dem; at Danske og Nor- 
mænd må give deres bifald til den af »gud og naturen bestemte broder- 
forening«, anser han åbenbart for en selvfølge. Argumenterne for for- 
eningen er de samme som Moltkes; men Gierlew giver tillige religio- 
nen, »den rensede kirkelære, den sande protestantismens ånd« en plads 
^) o: Den eneste helsebod for det sønderrevne fsedreland er, at det styres af én. 

i fællesskabet. Den bringes senere sjældent med i bevisførelsen. Re- 
sultatet bliver, at »kun ved Nordens forening kan Nordens uafhængig- 
hed, selvstændighed og lykke værdigen hævdes«, og forfatteren skuer 
i ånden, hvorledes den tid snart vil komme, »da alle tre folk, sam- 
mensmeltede til ét, kun ville have et sprog, som regeringen kun er 
én, og hvilken herlig udsigt åbner sig ikke her for nordens kultur, 
for videnskabernes fremgang og folkenes forædling, for dette sikreste 
middel til nationernes enhed og kraft«. Endelig bør Frederik VI.s 
store og gode handlinger være en tilstrækkelig borgen for hans valg, 
mener Gierlew. Svenskerne var af en noget anden mening. — End- 
videre skrev Ernst Schimmelmann på tysk en piece (»Cber die Ver- 
einigung der drei nordischen Reiche«^), Høst gav et anonymt bidrag 
(»En Verdensborgers Stemme i et stort Anliggende. Af tysk oversat af 
Cand. phil. J. K. Jørgensen«), Nyerup en pseudonym oversættelse af 
en piece, hvis forfatter var den i nordiske forhold meget bevandrede 
tyske professor E. Ruhs (»Til Scandinaverne af Literatus Christensen«), 
og endelig er der et par anonyme flyveskrifter, »Noget om Orebro 
Rigsdag Julius 1810«, der grumme naivt foregriber begivenhedernes 
gang med et: Længe leve vor fælles konge Frederik VI! og »En dansk 
Mands velmente Opfordring til det svenske Folk«. 

Adskillig værdifuldere og personligere end alle disse mer eller 
mindre lejede penne er Grundtvigs indlæg. Han havde allerede ved 
juletid 1808, da han erfor Christian Augusts valg til svensk tronfølger, 
begejstret kvædet: 

>Noreg og Gautiir og Dana de tre 
Eje een moder tilsammen, 
Hende skal fremtiden jublende se 
Favne de trende med gammen«. 

Ved efterretningen om prinsens død havde han offentliggjort et 
sørgedigt, og under yderligere påvirkning af studier over Nordens hi- 
storie skrev han nu det lille skrift »Er Nordens Forening ønskelig?« 
med undertitel »Et Ord til det svenske Folk«, skønt han selv ikke 
nærer stor tro til, at det vil nå sin adresse; »dog vil jeg tale, som om 
jeg stod i Eders midte som den, der ej kan søge eller have nogen 
fordel af at tale, men hvis varmeste ønske og lyseste haab er Nordens 
forening, fordi han troer, det er Nordens held«. Grundtvigs motiver 
er ikke de samme som de andre forfatteres. Den politiske side ved 
sagen interesserer ham ikke synderligt. Han arbejder derimod for 
Nordens forening, fordi den for ham stiller sig som det eneste natur- 
lige. I det, der for Grundtvig var Hvsens brød, troen og modersmålet, 
*) Den findes ikke mere på noget af vore biblioteker. 

fandt han lighed mellem Nordens folk, og det var ham nok. Profetisk 
buldrende, med suveræn foragt for. de virkelige forhold, forkynder 
han, at historiens usynlige ånd er ved at forberede det »lige så store 
som glimrende skuespil, da broderfolkene drevne af indbyrdes kær- 
lighed og højagtelse synke i hinandens favn og smile ved erkendelsen 
af, at den gensidige trang til hinanden først udvortes måtte vise sig, før 
den indvortes ret kunde føles«. Forskellen mellem Grundtvig og de andre 
unions-advokater springer straks i øje, når han udtrykkelig siger, at 
han ikke vil opregne alle de fordele for hverdagslivets sysler, som 
sandsynligvis skal udspringe af foreningen, »da de jo dels er tvivl- 
somme, dels jo ej engang alle tilsammentagne kunne retfærdiggøre 
nogen anden forening end den elendige, brøstfældige, som bygges på 
lav egennytte og vindesyge.« Grundtvig går sine egne veje og ser sig 
ikke om til højre eller venstre; han er manden med de store syner, 
medens de andres Skandinavisme er af en helt praktisk og udvendig 
art, lidt forskellig i ordvalg fra den tidligere, med hyppigere under- 
stregen af det fælles nationale, men hverken dybere eller betydeligere. 

Alle disse småskrifter var væsenlig beregnede på at vinde 
Svenskerne for unionen. Om der var nogen stemning for den i Dan- 
mark, var man i regeringskredse for optaget til at undersøge og brød 
sig vel heller ikke synderligt derom. Til gengæld synes da det danske 
folk at have stillet sig temmelig ligegyldig overfor udsigten til en for- 
ening af de to kroner. I samtidiges erindringer hører vi slet intet 
herom, og af datidens aviser erfarer vi naturligvis lige så lidt. Det 
eneste vidnesbyrd er en indberetning fra den svenske gesandt, baron 
C. G. Oxenstierna, hvor han skildrer stemningen i København med 
disse ord: »Man må lade den mere oplyste og bedre del af det danske 
folk vederfares den retfærdighed, at det aldeles ikke med begærlighed 
længes efter hans danske majestæts kåring til efterfølger på Sverrigs 
trone og dermed en ny udgave af Kalmarunionen. Mellemklassen så- 
velsom mange af den højere stand deler ingenlunde kongens egne 
ønsker eller hans omgivelsers tænkemåde i denne henseende.«^) Der 
er al grund til at tro, at den svenske gesandt bedømmer situationen 
rigtigt. Hvorledes skulde vel også denne interesse og ømhed overfor 
Svenskerne, som de i mands minde havde betragtet med mistænk- 
somme blikke, pludselig gribe de brede lag? På den vestlige side 
sundet var kammertonen hos menigmand »lumske ræve« og »svenske 
gavtyve«, på den østlige »danska våldkrslktare«.'-) 

Var stemningen kølig i Danmark, var den ikke langt fra at være 

^) Friis, anf. st. s. 84 ff. 

*) Jens Dansker, De politiske Skandinaver. 1867, s. 62. 

uvillig i Sverrig. Ministeren, greve Engestroms knappe og brutale 
»Ingen tånkte på konungen af Danmark«^) siger mere end mange ord. 
Frederik VI var heller ikke den mand, der på afstand imponerede. 
Under de vanskelige indre forhold i 1809 \ilde man måske nok have 
taget til takke med hans borgerlige dyder, men nu i 1810 trængte 
Sverrig til en ganske anderledes kraft end den småtskårne enevolds- 
konge og hans rival, den intelligente, men noget pedantiske hertug 
Frederik Christian af Augustenborg. Nu lød råbet på en krigshelt, 
der kunde holde landet oprejst under den almindelige evropæiske for- 
virring, og al tanke om en nordisk-borgerlig forening forsvandt som 
dug for solen. 2) Og dog havde den danske regering agiteret tappert i 
den korte frist, der var levnet den. Først var der givet den danske 
gesandt i Stockholm, v. Dernath, instrukser om at oparbejde sympa- 
tierne for Danmark i de diplomatiske kredse, og til undsætning send- 
tes ham baron Selby, der først turede omkring hos sine standsfæller 
i det sydlige og mellemste Sverrig og mødte høflighed, men ligegyldig- 
hed for den danske konges valg. Til at virke blandt de bredere klas- 
ser blev samtidig J. K. Høst og etatsråd H. G. Olsen udsendte med 
flyveskrifter struttende ud af lommerne. Men de havde ikke større 
held med sig end Selby. Det kunde vel hænde, at en kreds af borger- 
mænd i en provinsby under indflydelse af den punsch, som udsend- 
ingene spenderede, drak den nordiske forenings skål, men derved blev 
det. I Stockholm ragede de to mænd endda uklar med deres fornem- 
mere kolleger og vendte tilbage i august. De stockholmske borgere 
var ikke begejstrede ved den mulige udsigt til, at deres by ikke læn- 
gere skulde være residensstad, og de beviser på unionssympatier, der 
fremkom her, lod sig tælle. Bibliotekaren P.Wallmark indførte i sin 
»Journal for Litteratur och Teater« en lang unionsvenlig artikel (»Hvad 
utsigter till Sverigs framtida vålfard lofvar dess nu lediga tronfoljet?«), 
i det væsentlige en kompilation af de danske unionsskrifter, dog med 
den reservation, at rigets hovedstad blev i Sverrig, lovgivningen fæl- 
les og samme principer rådende for handel og næringsfrihed. Den er 
det eneste litterære svenske bidrag af nogen betydning; og ret beteg- 
nende er det, at forfatteren to dage efter hastede med at fralægge sig 
artiklen, da han havde erfaret minister Engestroms vrede derover. Et 
andet unionsvenligt bidrag, en oversættelse fra tysk af en artikel om 
Frederik VI som kronprins, turde oversætteren, bibliotekar Malmstrom, 
ikke en gang selv lade indrykke i »Stockholmsposten«. I Sverrigs 
næststørste stad, Goteborg, hvis handelsinteresser havde lidt under de 

*) Engestrdm, Minnen och antekningar II. 1876. 
') Brage og Idun III. 1841, s. 38 flf. 

danske kaperier, var man ligefrem Danmark Qendtlig stemt og skrev med 
henblik på Gierlews flyveskrift, der var blevet udspredt i byen i breve, 
til Stockholm: »Disse opfordringer har her ikke gjort nogen god virk- 
ning. Hvor interessant det end var at få deres Elskede Konge til lan- 
dets lyksaliggørende genius samt tillige et forskønnet sprog, som for- 
fatteren blandt andet godt lover os, svider alligevel kaperisystemet for 
hårdt til ikke at kvæle købmændenes nabo-kærlighed.«^) De enkelte 
svenske, hvis indflydelse man i Købennavn havde ventet sig meget af, 
særlig kurlægen ved Ramlosa, Munck af Rosenschold, svigtede også. 

Personlig elskværdighed overfor de danske, de kom i berøring 
med — videre strakte Svenskernes nordiske sympatier sig ikke i år- 
hundredets begyndelse. Årsagen var — foruden erindringen om Kal- 
marunionen, dette spøgelse, som endnu ikke var manet i graven for 
Svenskerne, men spillede en langt større rolle ved deres tilbageholden- 
hed og mistænksomhed, end man nu egentlig kan forestille sig — 
føi-st og fremmest frj'gt for at blive stillet i skygge af det mindre 
Danmark. En af de vigtigste unionsmodstandere, baron B. B. Piaten, 
udtalte senere for en landsmand, at lige så meget Danmark vilde have 
vundet ved en forening, lige så meget vilde Sverrig have tabt. Dan- 
mark er naturens »fideicommissarius« i norden, og dette faktum ud- 
slettes ikke ved ordet >lighed« på »Skandinaviens cbarta sigillata^a — 
forklarede han: »Regenten bor, hvor naturen er rigest og skønnest; 
omkring ham koncentreres alt, som får indflydelse på folk og land. 
Skåne, Halland og Bleking kunde nok have grund til at være fornøjet 
med, at kongen boede ved sundet. Han skulde bo på Herthas ø, og 
det gamle Sverrig skulde sende sine rigmænd og altså sine penge der- 
ned, istedetfor at de rige og deres formuer burde sendes til mindre 
velstående dele af landet fra de mest formuende. Det gamle Sverrig 
skulde tabe meget. Det bør ikke opofres til fordel for lykkeligere dele 
af Norden og for Europas bedste«.-) 

Frederik VI blev således ikke svensk tronfølger, og i samme nu 
håbet herom var tilintetgjort ved Bernadottes valg, forstummede al 
skandinavisk tale. Dette godtgør tydeligt nok, at »Skandinavismen« i 
1810 kun er maskeret politik. »Skandinavisme« lader sig endda næppe 
nok bruge om denne bevægelse, for så vidt som ordet indbefatter et 
sammenspil eller forsøg på et sådant mellem stater eller individer inden- 
for Nordens forskellige lande. Men her er kun tale om tilnærmelse 
fra én side — den danske — , der slet ikke bliver besvaret. Den 
litterære Skandinavisme havde dog haft sit publikum, om end et me- 

*) Friis, Anf. st. s. 358, 
^ Brage og Idun, se ovf. 

get begrænset, i nabolandet; og den var mødt frem med en antyd- 
ning af et program. Men denne politiske duodez-Skandinavisme har 
samme fejl, som den, der dyrkes femti år senere i Danmark: en stor 
idé tages i en mindre sags tjeneste og misbruges derved. I 1810 fik 
denne beregnende anvendelse af den nordiske tanke slet ingen betydning 
og gjorde derfor ikke skade som senere. Bevægelsen blussede altfor hur- 
tigt op og faldt altfor hurtigt sammen. Det hele var drivhuskultur. — 
Det er blevet sagt, at Norges adskillelse fra Danmark i 1814 
ikke har hæmmet udviklingen af den skandinaviske tanke. Men det 
er vanskeligt at dokumentere dette; ti da Norge i fyrrerne kommer 
med i den skandinaviske bevægelse, er denne allerede ved at fæstne 
sig i de akademiske kredse i Danmark og Sverrig, og hvor meget der 
da skyldes indflydelse fra nabolandene og eksemplets magt, og hvor 
meget spontan trang, lader sig ikke afgøre. Allerede her skal det be- 
tones, at Norge af de tre lande altid har været det, hvor den skandi- 
naviske tanke satte færrest skud, og hvor jordbunden syntes mindst 
modtagelig for en frodig vækst. Og det var naturligt, at adskillelsen 
i 1814 foreløbig måtte virke antiskandinavisk; det svenskvenlige paiiis 
ønske om en svensk-norsk union må udledes af politiske og ikke af 
nationale motiver. Nogle skandinavisk-sindede ytringer forekommer 
vistnok i 1814, men de betyder ikke stort. En afhandling i hånd- 
skrift af Pram (»Kan og bør Norge skilt fra Danmark danne sig til 
en særskilt slat?«), udarbejdet som gensvar på en tale, Jacob Aall 
formodedes at ville holde på Eidsvold og tilegnet Frederik VI, udtaler 
ønsket om, at Norge skal blive et eget kongerige under Christian Fre- 
derik; foreningen med Sverrig kan Pram kun se vil være til skade 
for Norge, der derved lettere vil blive indviklet i krig, og i hvert fald 
vil han mildest talt kalde en sådan forening unaturlig, sålænge den 
ikke også indbefatter »det Sverrig og Norge i enhver ordets betydning 
adsplittende Danmark«.^) En af lederne for det norske selvstændig- 
hedsparti, sorenskriver Chr. Magnus Falsen, foreslog i sit flyveskrift 
»Hvad har Norge at håbe, hvad har det at frj'gte af en forbindelse 
med Sverrig?«, at Carl XIII skulde adoptere Christian Frederik, således 
at Norges konstitutionelle konge valgtes til svensk tronfølger. Dette 
vilde jo efter Frederik VI. s død kunne medføre en dynastisk-skandi- 
navisk union. Og i et polemisk skrift, rettet mod Wergelands »Dan- 
marks forbrydelser mod Norge«, skrev Falsen tre år efter, at han delte 

^) En senere ejer af håndskriftet, Tidemand i Drammen, har fra et helt modsat syns- 
punkt 1823 skrevet på smudstitlen, at han »ikke kan bifalde forfatterens politiske 
ønsker for sit kære fædreland med hensyn til foreningen med Sverrig, da disse 
vilde føre til de skandinaviske kræfters svækkelsec. 

det af en anden repræsentant på Eidsvold (den meget talende og pro- 
jektrige sorenskriver Koren) udtalte ønske, at hele Norden måtte blive 
forenet. Men disse blænkere for politisk Skandinavisme blev knap på- 
agtede, og foreløbig havde man i Norge fuldt op at gøre med at ordne 
egne forhold fremfor at tænke på nabofolkenes. Inden man var nået 
til den doktrin, som Henr. Wergeland først fremsatte,^) at Skandi- 
navismen måtte grundes på en stærk udvikling af det for hver nation 
specifikt nationale, måtte Norges adskillelse virke hæmmende på den 
skandinaviske tankes udvikling. — 

Selv efter Kieler-fredens slutning vedblev forholdet at være spændt 
mellem Sverrig og Danmark. Imellem de meget få svenske og danske 
af den litterære verden, der havde stiftet personligt bekendtskab, rå- 
dede en gensidig sympatetisk og anerkendende tone-) — og det bør 
ikke undervurderes, hvor megen fordom der ad denne vej er skaffet 
tilside. Men ud herover var der mistænksomhed på begge sider. Carl 
Johan var Danmark uvillig stemt og ønskede ikke, at hans undersåtter 
skulde have nogen berøring med Danskerne. En gammel forordning, 
at svenske embedsmænd ikke måtte rejse ud af landet uden særlig 
kongelig tilladelse, indskaérpedes professorerne ved Lunds universitet. 
Da en af dem, Lidfors, 1816 vilde rejse til København for at studere 
islandsk, blev der nægtet ham pas. 3) Og da arkæologen Chr. Thom- 
sen i 1820 besøgte sin kollega Sven Nilsson i Lund, var han under 
skarpt opsyn. ^) Den danske regering besværliggjorde på sin vis for- 
bindelsen ved al forbyde danske undersåtter at lade sig sætte over 
sundet i svenske både og ved at give det københavnske færgelag privi- 
legium på denne transit. Færgelaget benyttede sig heraf til at skrue 
prisen op til 10 speciedaler, så at Molbech — og måske flere med 
ham — med suk maatte opgive en påtænkt rejse til Lund. 

Alt dette bidrog — hvad vel også var de styrendes ønske — til 
at gøre svenske og danske mistænksomme og fremmede overfor hver- 
andre, hvor de mødtes. I Rom sluttede den lille danske koloni sig 
til tyskerne og så ikke til den side, hvor svenskerne opholdt sig. 
Heller ikke til nordmændene var forholdet godt, hvad dog bedre lod 
sig forklare.^) 

Det blev ikke kongerne, men åndens folk, som byggede broen 
over Øresund. 

*) H. Lassen, Wergeland og hans samtid, 2. udg. 1870, s. 70 ff. 

*) Se f. eks. Hammarskolds breve i den Molbechske brevsamling nr. 946 & 970. 

») >Snallposten€ ^Vu 1890- 

*) Vilh. Andersen, Adam øhlenschlæfier II. 1899, s. 232. 

*) H. N. Clausen, Optegnelser om mit levneds og min tids historie. 1877, s. 275. 

Ved det første studentennøde i København 1845 blev der bragt 
Oehlenschlåger en hyldest som den, der fremfor alle andre havde ar- 
bejdet for Skandinavismens fremvækst. Og i de lejlighedstaler og de 
artikler, som ofrede den skandinaviske tankes udvikling et tilbageblik, 
blev det sagt, at Oehlenschlågers nordiske digtning ved at genrejse 
mindet om fortidens fælles storhed havde vakt Nordens ungdoms 
dådstrang og begejstring. Man gik så vidt, at man kaldte Oehlen- 
schlåger >den skandinaviske fremtidstankes første og største kæmpe«, ^) 
og han fik ord for at »have genknyttet kærlighedens bånd mellem 
brødrestammerne«. Intet kan på en måde være mere ufortjent end 
disse lovord, for så vidt som Oehlenschlågers skandinaviske sympa- 
tier var yderst vage og bevægede sig i videste almindelighed. På den 
anden side er der den sandhed i dem, at Oehlenschlågers digtning 
ved at vække interessen for Nordens oldtidsliv derved også var med 
til at skabe den nationale følelse, som i første række danner skellet 
mellem det 18. og det 19. århundrede. Men hvad Oehlenschlåger i 
denne sammenhæng har betydet for den danske ungdom, det samme 
betød Geijer og Tegner for den svenske. Tegner var lige så lidt 
Skandinav som Oehlenschlåger; begges livssyn hvilede på samme 
brede humane basis. »Helge« for danske læsere — »Frithiof« for 
svenske — således har forholdet været ved de to digtes fremkomst. 
Det er ofte nok blevet sagt, men er lidet sandsynligt, at dansk skøn- 
litteratur er blevet læst i videre omfang i Sverig, eller omvendt svensk 
i Danmark, i århundredets første årtier. Det er ingen hemmelighed, 
at i vore dage, hvor dog samfærdsel og handel har nået så høj en 
udvikling, læses meget lidt svensk i Danmark, og der er ingen ginind 
til at tro, at forholdet i tierne og tyverne, hvor der ikke engang var 
tænkt på organisation af en bogpost, men den meste bogudveksling 
*) Bore 1850, nr 4. 

med Sverrig skete ved privatmands velvilje, har været bedre. En ud- 
sigt over, hvad der er blevet oversat fra det ene sprog til det andet 
af de digtere, som det i denne forbindelse i første række kommer an 
på — af danske Oehlenschlåger og Grundtvig, af svenske Tegner, 
Geijer og Ling — i årene 1810 — 30, viser, hvor lidt der har været til- 
gængelig udenfor de vistnok uendelig fås kreds, som med lethed læste 
nabolandets sprog. Af Oehlenschlåger, der er rigest repræsenteret, blev 
»Axel og Valborg« oversat 1811, »Hakon Jarl« 1817, »Alladdin« 1819 
— 20, »Frejas Alter« 1821; derpå kommer først ti år senere »Helge« og 
»Sanct Hansaften Spil«. Grundtvig fandt ingen oversætter og var lige 
så lidt kendt i Sverrig, som hans svenske parallel Per Ling var det 
i Danmark. Geijer havde i fortalen til den folkevisesamling, han ud- 
gav i forening med Afzelius, påpeget folkevisens fælles-nordiske væsen 
— her fandtes intet nationalhad; men Geijer var også så godt som 
ukendt i Danmark. Kun om Tegner vidste man lidt bedre besked; 
Rahbek oversatte 1821 hans »Nattvards-barnen« (med titel »Konfir- 
manterne«), og »Frithiofs Saga« udkom i 1826, oversat af J. P. Møller. 
Biskop Reuterdahl kunde med grund skrive i 1832: »For få år siden 
var den danske litteratur forunderlig lidet kendt«. i) 

Hvor prosaisk det end lyder: Dampmaskinen har haft større lod 
og del end litteraturen i, at danske og svenske kom i nærmere be- 
røring. Når den i København 1821 stiftede studenterforening i sine 
første leveår så en eller anden tilfældig svensk studiefælle indenfor sine 
vægge, noteredes det i dens protokoller som en antegnelsesværdig be- 
givenhed. I sommeren 1824 var de første her; i de følgende år kom 
nu og da nogle få stykker, men de betragtedes stadig som sjældne 
fugle, medens familieforhold bevirkede, at der kom forholdsvis mange 
norske akademikere på besøg til København.-) Men da gjorde Dan- 
marks første dampskib, »Caledonia«, der allerede var erhvervet i 1819, 
en sommersøndag 1828 sin første tur til Malmø. Det var første gang, 
et dampskib besøgte Malmø havn, og det vakte den allerstørste op- 
mærksomhed. Malmøianerne valfartede i mængde ombord, og da 
»Caledonia« om aftenen lagde fra bryggen, lød begejstrede hurraråb.^) 
De følgende søndage gentoges forsøget med voksende interesse fra 
begge sider, og snart efter etableredes en regelmæssig dampskibsfor- 
bindelse mellem København og Malmø, foreløbig med overfart to 
gange om ugen. Året 1828 — 29 betyder mere for udviklingen af gen- 
sidigt kendskab, både personligt og litterært, mellem danske og svenske 

O Reuterdahl, Om det theolog. studium, 1832, s. 52. 

^ H. C. A. Lund, Studenterforeningens historie I, s. 239 ff. 

=0 Nyeste Morgenpost 1828, nr. 69. 

end de foregående tyve. Dog må det betones, at forbindelsen endnu 
kun omfatter Københavnere og Skåninger. Det øvrige Sverrig stod 
endnu længe udenfor bevægelsen. Meget betegnende er den voksende 
usikkerhed, som greb deltagerne i det første Upsalatog 1843, jo læn- 
gere skibet førte dem nord på. 

Oehlenschlåger havde i »Hrolf Krake«, som udkom samme år, 
som hundreder af Københavnere pr. »Caledonia« besøgte Malmø for 
første gang, sunget det nordiske fostbrødreskabs pris med kendelig 
symbolik. Allerede i »Øen i Sydhavet« (1824) og i »Tordenskjold« 
var der hentydninger til det fredeligere forhold mellem de to nationer. 
Gustaf Adolf og Karl XII gør tjeneste som forsonende baggrunds- 
figurer, Tordenskjold og den svenske officer bliver venner efter at have 
kæmpet sammen. Nu præker Skjoldungen Hrolf, omgivet af sine tre 
kæmper i nationaldragt, fredens evangelium i disse strofer: 

»Jeg tror på venskabs vælde«, kvad Hrolf og favned hver, 

>0! havde Nordens sønner som vi hinanden kær, 

Da Danmark, Sverig og Norge i hæslig broderstrid 

Ej spildte kræfter længer i uheldsvangre tid. 

Som brødre de levede sammen. Velan, så lader os stå 

For tiderne som et billed, der aldrig skal forgå, 

Den hvide vadmelskofte favne den rød' og den blå! c 

Nogen »Skandinavisme« forkynder disse linjer egenlig ikke. De 
er blot et memento til Nordens folk om at holde fred. Den Thårupske 
mere almindelig holdte idyl 

>Vi alle dig elske, livsalige fred!« 

har fået en konkretere anvendelse, er blevet tillæmpet efter forhol- 
dene, men tanken er ikke væsensforskellig. Det er det humane, men 
ikke det nationale ideal, som her fejres. Og når Oehlenschlåger blev 
indbudt til Lund og kronet med lauren af Tegner, var det som 
2> skjaldenes Adam«, som den store digter, men ikke som speciel nor- 
disk-national sanger han blev hyldet. Havde synspunktet været dette, 
burde man med langt større grund have kronet en Grundtvig. Men 
berøringspunktet mellem de nordiske nationer i trediverne er, med 
en enkelt undtagelse, udelukkende litterært og personligt. Det na- 
tionale spørgsmål, som giver Skandinavismen dens egenlige præg, er 
endnu ikke rejst. 

Det er da næppe rigtigt i Oehlenschlågers digterkroning at ville se 
en epokegørende begivenhed, en mærkepæl i den skandinaviske be- 
vægelses historie. Det blev sagt i fyrrerne, det blev gentaget i halv- 

treserne, og det blev dogme i treserne, og alle troede på det. Men ser 
man nøgternt på sagen — hvad sker der da? 

En litterært interesseret Svensker, den senere så velkendte provst 
Wieselgren, dengang tjenestegørende ved biblioteket i Lund, stedse en 
af Danmarks hengivne venner, havde følt sig stærkt draget af Oehlen- 
schlågers digtning. Han kom på besøg til København i forsommeren 
1829 og traf på »et kontor« — som han selv noget uklart har fortalt 
det — nogle mænd, med hvem han traf aftale om, at Oehlenschlåger 
skulde komme over til Lund. ^) En af disse var sandsynligvis redak- 
tøren og litteraten Ove Thomsen, der fulgte med Oehlenschlåger, da 
han første gang betrådte den svenske jord, søndag d. 14. juni. I Lund 
blev han modtaget af Wieselgren på biblioteket, studenterne sang og 
talte til hans ære, og han blev indbudt til at overvære magisterpromo- 
tionen dagen før St. Hansdag. Ved denne lejlighed var det, at Tegner 
som universitetets rektor sluttede den akademiske handling med en 
epilog, i hvilken han påsatte Oehlenschlåger kransen. Men — hvad 
man i Danmark har været tilbøjelig til at overse — festen og hele 
det højtidelige apparat (domkirken, kanonskuddene, pauker og trom- 
peter) var noget, som gentog sig ved hver raagisterpromotion; det var 
ikke arrangeret for Oehlenschlågers skyld, men for de unge akade- 
mikere, der promoveredes, og ligesåvel fik deres laurbærkrans af Teg- 
ners hånd som Oehlenschlåger sin. Tegner var dernæst den fødte 
mester i sådanne versificerede taler ved akademiske festligheder, og 
det kunde snarere opfattes som en tilsidesættelse, hvis han slet ikke 
havde henvendt ordet til Oehlenschlåger. Vistnok var det en udmær- 
kelse, og Tegners skønne ord vidner om den dybe beundring, han 
nærede for sin danske broder i ånden; men påsætteisen af laurbær- 
kransen i Lunds domkirke må ikke opfattes som en kroning på Capi- 
tolium, således som senere tider symbolsk har villet fortolke den. 
Den fortæller, at den bedste danske digtning nu har fundet vej og 
mødt forståelse et lille stykke udover fædrelandets grænser. Den be- 
rømte epilog jubler over, at ånden har sprængt de skranker, som gam- 
mel fordom, politiske hensyn og regeringsforanstaltninger i forening 
har opbygget. Dette betyder de så ofte citerede linjer: 

Sdndringens tid år fdrbi — och hon borde ej funnits i åndens 
Fria, oåndliga verld — och beslågtade toner, som klinga 
Sundet ut6fver f5rtjusa oss nu, och s^^nnerligt dina. 

Men de siger ikke mere. Der er glæde over, at man har mødtes 

*) Wieselgrens tale ved det nationaløkonomiske møde i Gdteborg 1863 (Aftonbladet, 
nr. 116). 

i litterær forståelse, håb om, at det bedste i dansk og svensk åndsliv 
må finde en ny virkekreds, men herudover klinger ikke nationale toner 
i Tegners epilog så lidt som i Oehlenschlågers tarvelige svar. I videre 
betydning lader det sig naturligvis meget vel forsvare at kalde dette 
»litterær Skandinavisme«, for så vidt vi brugte samme udtryk om be- 
vægelsen i det 18. århundredes slutning; thi det er i det hele og store 
den samme bevægelse, som, i en årrække skudt tilside af de politiske 
begivenheder, nu atter baner sig vej. Den er blevet noget moderni- 
seret, men kærnen er den samme. Det nationale grundlag, nøjere be- 
stemt: hævdelsen af nationalitetsprincipet, er endnu ikke tilstede, og 
det er just det, som giver Skandinavismen farve, ja bliver dens livs- 
kilde. Imellem den Nyerup-Høstske og den Oehlenschlåger-Tegnérske 
»Skandinavisme« er der betydelig tidsforskel, men ringe væsensforskel. 
Mellem Oehlenschlågers og den Lehmann-Plougske Hgger derimod 
kun få år, men en ganske ulig livsopfattelse. Oehlenschlåger har givet 
sit standpunkt med rene ord i det takkedigt »Til mine svenske ven- 
ner«, han lod indrykke i »Dagen«: 

Humanitetens lilie sin stængel 
Har hævet af en blodig grund, 
Og freden som en engel 
Står over Øresund. 

Og svensk og dansk af samme heltestamme. 
Men af den lange fejde ked. 
Forbinder Baldurs flamme 

til huld samdrægtighed. 

* 

Nu København og Malmø venskab stifter, 
Mens båden er i flittig brug 
Og S vea kvinder vifter 
Fari'el med hviden dug.« 

Hvor betegnende! Det er forbindelsen mellem København og 
Malmø, ikke mellem Danmark og Sverig, som pointeres. Det er hu- 
manitet, elskværdighed, fredsommelighed hos Oehlenschlåger, det samme 
på en mindre spidsborgerlig måde hos hans svenske kollega, men det 
er ikke, hvad almindelig forstås ved Skandinavisme. Derfor er Oehlen- 
schlågers digterkroning langt mere at opfatte som en afslutning på 
noget gammelt end som en begyndelse til noget nyt. 

Men nu tilskuerne! Hvorledes opfattede den del af det svenske 
og danske publikum, som overhovedet forbandt nogen tanke dermed, 
hvad her foregik, og satte begivenheden noget spor i det gensidige 
forhold?^ Det er forståeligt, at en så skeptisk iagttager som P. V. Ja- 

; Skandinavismen. 3 

cobsen i sin dagbog gør sig selv det spørgsmål: »Er alt dette en 
hurtig flyvegrille eller udbrud af længe nærede begreber og følelser«?^) 
»Malnio Allehanda« talte i anledning af Oehlenschlågers besøg i høje 
toner om det venskabelige forhold, der ved denne og lignende lejlig- 
heder havde åbenbaret sig mellem danske og svenske, og som var vel 
egnet til at modsige de i rigets nordlige provinser herskende fore- 
stillinger om et fra ældre tid rodfæstet nationalhad, der umuliggjorde 
al fortrolig omgang. De følgende sommersøndage gjorde også en del 
af Malmøs og Lunds borgere, særlig akademikere, i forening udflugt 
til København og omegn. Men den artighed, der her vistes dem, ind- 
skrænkede sig til et uheldig arrangeret festmåltid på Bellevue. De 
følgende søndage fik de Svenskere, som kom herover, lov at skøtte 
sig selv. Om efteråret var for første gang en større samling svenske 
professorer gæster i studenterforeningen. — Forholdet blev omtrent 
det samme i de nærmeste fem — seks år: nu og da et besøg i de aka- 
demiske kredse, gensidig høflighed og belevenhed, en venligere tænke- 
måde, men endnu langt fra nogen hjærtelighed og ingen synderlig 
sans for hinandens sager. Det mærkeligste skandinavisk -litterære bi- 
drag fra denne tid er et digt, »Nordens ånd«, af Ingemann, inspira- 
tion fra en sommerrejse til Norge og Sverig 1833 (først trykt i »Brage 
og Idun« I, 1839). Når Ingemann her synger: 

»Der går en mægtig ånd igennem Norden 
Med store tiders minder i sit bryst . . .< 

Og i et følgende vers: 

>Et folk i nord hin ånderøst fornemme, 

Hvorhen de i den 'vide verden gå, 

Og livor en skandinavisk sjæl har stemme 

Tre rigers sjæle kan hans røst forstå. 

Jeg har hin treklangs-harmoni fornummet: 

Jeg frændesjæle mødte trindt i nord; 

Jeg véd: hvor Nordens tunge ej forstummed, 

En nordisk ånd i Nordens hjærter bo c 

da spores for første gang et virkelig »skandinavisk« pust, der går ud- 
over litterære sympatier og almindelig humanitetsfølelse. 

Som modstykke kan fra omtrent samme tid fremdrages en ud- 
talelse, der viser, at stemningen dog langt fra var svenskvenlig over 
hele linjen, og at forestillingen om den gamle arvefjende endog kunde 
sidde litterært dannede mennesker i blodet. Da Carl Bagger i sin for- 
tælling »De Sammensvorne« (1836) vilde forklare og retfærdiggøre 
') Af P. V. Jacobsens Dagbøger 1827—33. 1899. s. 25. (Personalhist. Tidsskr. IV, II.) 

Polakkernes opstand mod Rusland, brugte han uvilkårligt dette billede: 
»Jeg sætter, at Danmark ved en eller anden ulykkelig statsrevolution 
var bleven lagt under det svenske scepter, at nationens nationalitet 
var bleven hæmmet og forfulgt, at vi, alle vi, som leve nu, vare blevne 
berøvede fortidens ejendommelige mærker, vildmændene i våbnet og 
dannebroge til banner, ja vort kære sprog tildels — — mon da ikke 
Danmark vilde have gjort mod Sverig, hvad Polen gjorde mod Rus- 
land?«^) Han har været opfødt med den forestilling, at Sverig var 
arveQenden. 

Skønt de skandinaviske bestræbelser således i trediverne i al- 
mindelighed har et litterært og humant sving, kan et opmærksomt 
øre dog opfange visse bitoner, der bebuder noget andet og mere. Her 
gror både spirer til den politiske Skandinavisme, som senere i tiden 
skulde overflyve alle de andre skandinaviske faser for at ende i sørgelig 
fiasko, og her gror spirer til den Skandinavisme, som endnu kun er 
en fremtidsmulighed, den folkelige Skandinavisme. 

Så tidligt som i Maj måned 1834 stod der i en korrespondance 
fra København til Allg. Zeitung følgende at læse: »I patriotiske kredse 
hører man ofte det spørgsmål fremsætte, hvem der efter det nuvæ- 
rende kongehus' udslukning på mandssiden vil være nærmest beret- 
tiget til tronfølgen. Man bør da ikke undre sig over, at der er nogle, 
som begynder at tale om den gamle Kalmarunion og drømme om en 
forening mellem Sverig, Norge og de danske øer. Det lader sig ikke 
fragå — tilføjes der — at Normændene meget tidligere har fundet 
sig tilrette i det ny forhold til Sverig, end det stod til at vente«. Det 
norske »Morgenblad« indeholdt kort efter en ironiserende spydig ar- 
tikel om de danske provinsialstænder, der sammenlignes med en dukke, 
man giver et uroligt barn i hænde, for at afholde det fra at gøre større 
fortræd. Og Danmark trænger dog i høj grad til en nationalrepræsenta- 
tion med dets tarvelige dynastiske udsigter for øje, skriver bladet med 
hentydning til prins Frederiks udskejelser og prins Ferdinands ubetyde- 
lighed; der går da også det rygte, at mange danskes blikke har vendt 
sig mod en skandinavisk forening og mod dynastiet Bernadotte. En 
sådan forening — ræsonnerer »Morgenbladet« videre — vil man imid- 
leiiid i Norge ikke kunne fæste sig ved; dertil har man for mange 
smærtelige minder om det danske aristokratis og den danske rege- 
rings usurpationslyst. — Kun én røst havde i Norge hævet sig for for- 
eningen af de tre nordiske nationer, og den tilhørte ingen anden end — 
Henrik Wergelandy snart efter den mest norske af alle norske, separa- 
tistisk og ultranational. Men dengang — i begyndelsen af trediverne — 

^) Carl Bagger: Saml. værker I, 1866, s. 288. 

var Wergeland ikke nået så vidt i sin udvikling. I 1830 havde han 
under et besøg med faderen i Stockholm i liberal begejstring tilegnet 
Hierta et digt Unio robur Gothorum: Triajuncta in imo — Trinitas Gotho- 
rum, ^) hvis titel tilstrækkelig antyder dets tanke. Det blev konfiskeret, 
men næste år skrev han i »Folkebladet« under indtrj^k af Julidagenes 
frihedsrus, hvis efterdønninger var nået ham under et et ophold i 
Paris: »Hvad om den gothiske nation, Norges, Sverrigs, Danmarks, 
dannede et politisk forbund, hvert med sin selvstændige, egne fri for- 
fatning, men under eet fælles repræsentativt bestyr, een fælles re- 
præsentation i udlandet, aldeles efter den nordamerikanske statsind- 
retning? Da var Nordens, Nordsøens, Østersøens dronning kejset«.^) 
Wergeland udsendte også et eneste nummer af en tidende, »Nord- 
lyset«, som det var hans tanke skulde »befatte sig med at udbrede 
kundskab om det åndige liv i de nordiske riger«. Han skrev her: 
»Den dj'bere mulige politiske betydning lader sig ikke skjule for nogen, 
som med et klart øje over Norden i Norges trefan'ede banner har set 
det politisk-mysteriøse tria libera juncta in uno fra Dovre strålende 
sænke sig over de adspredte Gother som for at minde dem om de 
forjættelser, der indprægedes dem i samme sprog, sæder og karakter.«^) 
Men ingen lyttede til Wergelands ord, og for ham blev det også kun 
en episode, et stadium på overgangen fra kosmopolitisme, med »broder- 
kærlighedens europæiske guldalder« som ideal, til nationalisme af 
reneste vand. 

I Stockholm havde de liberales fører, Lars Johan Hierta, i sit 
»Aftonblad« indført en oversættelse af »Morgenbladet«s artikel. Re- 
geringen anlagde sag imod begge aviser, som dog frikendtes. Dette 
viste imidlertid, at den svenske regering, og da navnlig kongen selv, 
ikke var tilsinds at tåle nogensomhelst offenlig debat i skandinavisk 
ånd. Og kunde nogen endnu tvivle derom, fik han sort på hvidt 
derfor i det cirkulære, som Carl Johan lod sin udenrigsminister, 
Welterstedt, tilstille Sverrigs gesandter ved de fremmede hoffer i for- 
året 1837 i anledning af de rygter, som Var kommet regeringen for 
øre, om et af nogle danske litterater projekteret nordisk tidsskrift. Der 
tillægges dem den hensigt, at de ved at tale om fælles herkomst og 
fælles interesser vil bearbejde opinionen i Sverrig, Danmark og Norge 
og på denne måde forberede sindene til en fornyelse af den gamle 
Kalmarunion. Men — hedder det i Welterstedts cirkulære — »kon- 
gen beklager sådanne bestræbelser hos andre, men vil sætte en stopper 

*) D: Gothcrues eneste styrke består i, at de tre knyttes sammen til ét. 

=) »Folkebladet«, ^,„ 1831. 

^) H. Lassen: Wergeland. 2. udg. 1877. s. 70 fif. 

derfor i sit eget land, fra hvilket hold de end måtte komme, og 
hvilke minder de end måtte vække, fra en svunden tid eller fra en 
senere periode end denne Kalmarunion, af så sørgelig ihukommelse 
for Sverrig. Forsynet har allerede atter sammenføjet dets enkelte dele, 
således som Skandinaviens geograflske beliggenhed og politiske in- 
teresser kræver det . . . Enhver anden kombination vilde nu hverken 
stemme overens med folkets ønsker eller interesser. En stadig ved- 
ligeholdelse af det nu bestående forhold, en ligeså eftertrykkelig som 
foragtelig tilbagevisning af hver bestræbelse for at forandre tanker og 
situation osv. — det er, hvad kongen ønsker. Ledet af disse grund- 
sætninger . . . kan h. m. ikke andet end ytre sin bestemte misbilligelse 
med deres adfærd, som vil forstyrre den nuværende tingenes tilstand 
i Nordens 3 kongeriger.« ^) Når planerne om Steen Blichers og den 
svenske mag. Ekbohrns poetiske unionskalender eller Barfods projekter 
om et nordisk tidsskrift kunde volde Carl Johan sådanne skrupler, 
forstår man, at han i 1842, da bevægelsen havde grebet ganske ander- 
ledes om sig, atter fandt del fornødent at tilstille sine gesandter en 
inindskrivelse af lignende indhold.-) 

Steen Steensen Blicher havde i sommeren 1836 foretaget en rejse 
op ad den svenske vestkyst og fortsat lige til Stockholm og var vendt 
tilbage begejstret og glad for de naturskønheder, han havde set, og 
for de mennesker, han havde lært at kende. Den skandinaviske tanke 
iik i ham en ivrig og en meget ejendommelig tilhænger, der gik sine 
egne veje. Som bekendt var Blicher en ægte demokrat. Hans kærlig- 
hed til folkets brede lag var dyb og stor, men den måde, hvorpå han 
praktisk lagde den for dagen — Himmelbjærgfesterne, der endte i det 
parodiske — var for ideelt udtænkt. Blicher var rejst til Sverrig af 
filologisk interesse, men han vendte tilbage med tanken om en for- 
ening af de tre nationer i el stort folkeligt forbund. Om den ovenfor 
nævnte unionskalender, han havde lagt planen til i forening med den 
svenske magister Ekbohrn, skrev han til Ingemann: »Måske turde 
den være en begyndelse til venlige kamplege for de så nær beslægtede 
folkeslag«. ») Kalenderen udkom ikke, og Blichers andre skandinaviske 
planer blev også kun til projekter. I :& Jyllandsposten« tog han ordet 
for et »inderligt og fast forsvarsforbund mellem de tre nordiske riger, 
grundet på en skandinavisk politik«, og både i den lille samling 
»Kornmodn« (1839) og i »Reise i Sverrig« (1840) lod han aftrykke 

*) Poslhumus, Mina samtida I. 1870. s. 166 ff. — L'Univers, Europc. IV. 1838. 

s. 394. 

») Thorsøe, Den danske Stats Historie 1814—48, s. 557 fT. 

*) Breve til og fra Ingemann, 1879, s. 330. 

taler, han havde udarbejdet til det følgende års Himmelbjærgfester. 
Han drømmer, at han har svenske og norske bønder til gæst: »Hør! 
det er ingen dansk, som nu taler — dette tonefald er norsk eller 
svensk — ah! så ere de indbudte deroppefra og derovrefra. Ret sål 
det er naboer og sødskende — vi ere alle normændc.i) Og han 
håber, at de tider ikke er Qærne, da nordboerne vil forsamle sig til 
folkefester »på Himmelkulle her — på Kinnekulle hisset — på Krog- 
kleven«. »Nordens genfødelse« forkynder Blicher i et sprog, der i 
djærvhed minder om Grundtvigs i en »Hilsen og takforsidst til de 
forventende svenske gæster på Himmelbjærget den 1. August 1841«. 2) 
»Vi stå på et vendepunkt i det nordiske folkeliv ... O! at jeg, gammel 
og magtesløs som jeg er, dog før jeg henfalder i støv kunde udbrede 
den ild, der har ulmet så længe under mine gule hår, og end ej er ud- 
slukket under de grå. O! at jeg ikke skulde lægge et hoved, som 
man har kaldt uroligt, til evig ro, før jeg så min ungdoms, min mand- 
doms, min alderdoms drøm gå i opfyldelse! Jeg har drømt, at de 
trende folkeslag vare opvågnede af tunge drømme til frejdigt liv; at 
statslivets ragnarok selv var en drøm, og at dets gimle var virkelig- 
hed; at indbyrdes nationalhad ikke var andet end skygge af en gen- 
ganger, der endda kun spøgede i fremmede kabinetter; at Rommel- 
klint hisset og Himmelbjærget her vare rykkede så nær sammen, at 
de kunde råbe til hverandre; at normænd, svenske og danske havde 
hjem overalt i norden . . .* 

Men de »forventende« svenske gæster kom ikke til Blichers 
Himmelbjærgfest, og hans smukke drømme gik ikke i opfyldelse. Det 
blev ikke bønder, men studenter, som førte — ikke Blichers tanker, 
men tilnærmelsen videre. Den folkelige Skandinavisme blev til intet, 
og anderledes kunde det vel heller ikke være med den nordiske al- 
mues daværende ringe åndelige udvikling; men samtidigt lagdes grun- 
den til Studenterskandinavismen, som blev den herskende i det føl- 
gende årti. Fra omkring 1837 kom der flugt i Skåningernes Køben- 
havnsfærder. Adskillige professorer fra Lund besøgte »nordens Athen« 
— som de skriver med svensk eufemisme,^) og da den strænge vinter 
i begyndelsen af 1838 lagde et fast isdække over sundet, begyndte en 
formelig valfart mellem de to kyster. I begyndelsen af februar kom 
halvfemtehundrede Svenskere vandrende fra Helsingborg til Helsingør, 
og da et mindre selskab senere i samme måned gentog besøget, arran- 
gerede Helsingørianerne et festmåltid på »Hotel Øresund«, hvor der 

*) Konimodn. 1839. s. 123. 

^ Sommerreise i Sverrig 1836. 1840, s. 79. 

*) Brev fra A. Cronholm til Molbech (Molbechs brevsamling nr. 482). 

holdtes patriotiske skåltaler, og borgmesteren lilsidst fik overrakt en fane 
med de forenede danske og svenske farver. I København indtraf en dag 
hele fjorten slædepartier fra Landskrona og Malmø, og da en skare stu- 
denter d. 21. febr. rykkede ud fra Toldboden med Lund som mål, 
mødte de bag Trekroner 30 lundensiske kammerater, der vilde til 
København. Danskerne vendte om med Lundenserne i følge. Man 
fulgtes til Regensen; hovedstadens samlinger besås, og om aftenen 
arrangeredes der gilde i studenterforeningen, hvor der blev drukket 
skåler for Carl XIV og Frederik VI og for universiteterne i Lund og 
København. Næste dag drog Lundenserne afsted, Danskerne fulgte 
dem på vej, et par fulgte med til Lund, og i den følgende tid hørte 
sådanne møder på isen, hvor man medgav hinanden anbefalinger, 
næsten til dagens orden. I Lund festedes også for de danske gæster. 
Men det vilde ikke være rigtigt at slutte for meget af disse fester. 
Det var unge mennesker, som blev glædelig overraskede over at træffe 
ligesindede kammerater i stedet for uvillig stemte fremmede; men ud 
over de personlige og åndelige interesser, der kunde opstå af dette 
samkvem, tænktes endnu ikke. Da universitetets rektor, prof. Enge- 
strøm, bød de danske velkommen i Lund, talte han for Københavns 
universitet — ikke for Danmark. Endelig var bevægelsen helt lokal, 
mellem Skåne og København, som det tydelig fremgår af velkomst- 
sangen af Lindeblad ved samme lejlighed: 

Låt oss kn^'ta brodersbandet 
Evigt mellan sydlig nord^. 

Digteren beder hilse Oehlenschlåger og alt, hvad Danmark »sk5nt 
och snillrikt« ejer; men tanker om en politisk forening, ønsker om 
en forbindelse udover den åndelige, findes her ikke spor af. 

Sammenkomsterne fortsættes om sommeren, og navnlig det føl- 
gende år (1839) fandt et helt lille studentertog vej til København. 150 
svenske studenter (alle fra Lund) sejlede over med det ny dampskib 
»Malmøc, indbudte af det nystiftede »Academicum«, og mødtes med 
de 300 danske, der havde meldt sig som deltagere. Man samledes i 
Regensgården på trods af Regensprovsten, professor Petersens, forsøg 
på at hindre det. To universitetsprofessorer havde givet møde: Brønd- 
sted og Martensen. Kl. 4 drog toget afsted til Charlottenlund, hvor 
de svenske studenter imponerede de danske kammerater ved deres 
flerstemmige sang. På turen videre hilste man på Oehlenschlåger, der 
den sommer lå på landet på Ordruphøj, og om aftenen samledes man 
ved Studenterkilden ved Dyrehavshegnet, hvor tre andre professorer 



40 

(O. Bang, H. N. Clausen og Kolderup-Rosenvinge) havde indfundet 
sig. Der blev her drukket skåler for den hellige nordiske trefoldighed, 
at forholdet måtte blive inderligere og venskabet forplante sig til hele 
befolkningen. Til denne sammenkomst havde Carl Ploug under sit 
kendte pseudonym (Poul Rytter) skrevet sin første skandinaviske sang 
(»Kors, hvad må de tro derom — Tordenskjold og kong Carl i de 
saliges himmel«) til en Bellmansk melodi. I dennes tredje vers prokla- 
meres studenternes førerskab: 

Svenske broder ræk mig din hånd! 

Det er musernes sønner, hvem kaldet er givet 

At befæste dette bånd, 

At genkalde det, søndret, til livet. 

Men følgende linjer: 

Hvor fik broderfolket lært 

Broderfolket i hu og i tanke at kende 

Og at se, det var nok værdt 

Åben favn mod hinanden at vende? 

Ånden det er, dens lyse magt. 

Vidskab og kunst i nyfødt pragt. 

Som har smeltet seklers is, 

Som har knyttet den herlige pagt! 

viser, at Ploug endnu står på den litterære Skandinavismes grund. 

Det var også fra studenterkredse, det første skandinaviske tids- 
skrift udgik. Da Blicher hørte, at en student Barfod havde lignende 
planer for som han, lod han tanken om en unionskalender fare. Alle- 
rede i 1836 var Frederik Barfod, hvis navn lyser med ildskrift i den 
skandinaviske bevægelses historie, hos Grundtvig og Oehlenschlager 
for at bede dem støtte ham med råd og dåd ved hans forehavende, 
hvortil de også var villige. Og for Ingemann, hvem han bad om in- 
troduktionsskrivelser til Geijer, Atterbom og Franzén, udviklede han 
ligeledes sine tanker i breve: ». . . . Min historiske stræben måtte 
snart sige mig det, hvorledes hele Norden er et eneste stort hele, som 
kun unatur adskilte i uvilligsindede folkefærd, men som det derfor 
må være enhver ædel krafts mål i det mindste at forlige, om end ikke 
at genforene. Til dette måls opnåelse virke dog nok religion og saga- 
kunst og digtekunst gjennest«.^) Men først tre år senere, i 1839, lyk- 
kedes det Barfod at få første hæfte udsendt af »Brage og Idun, et 
nordisk Qærdingårsskrift, med bistand af danske, svenske og normænd.« 
Man har ikke bladet meget i dette tidsskrift, før man kender stilen 
^) Breve til og fra Ingemann. 1879. s. 327. 

og tonen ; den er el temmelig tro aftryk af Grundtvigs. Barfod bruger 
samme djærve udtryk, samme rigdom af mythologiske metaforer som 
mesteren. På den litograferede tavle, som ledsagede hæftet, figurerer 
Brage, Ydun (som på billedet ikke synes at have spist af sine egne æbler). 
Tyr, Tor og Odin foruden Ygdrasil, Freke, Midgårdsorm, runestene i 
baggrunden osv. Både dette og de følgende hæfter var på smudstitelens 
bagside udstyrede med en overvældende rigdom af »skandinaviske« 
citater. Subskribentfortegnelsen udviser 135 danske, men kun 35 
svenske og 25 norske abonnenter. I en meget vidtløftig fortale gør 
Barfod rede for tidsskriftets tilblivelse, bekender, at det er Nordens 
»kæmpeånder« — herved mener han Oehlenschlåger, Grundtvig, Inge- 
mann — der fra ensidig dansk har gjort ham til nordbo med liv og 
sjæl. Hans bedste timer har været de, i hvilke Nordens enhed stod 
for ham åbenbaret i hver tanke, følelse og stræben, fælles fra »Ejderen 
indtil Vardø, fra Nevastrømmen til Stat«. At Barfod endnu kun tænker 
på et åndeligt fællesskab, viser følgende linjer, der måske dog også 
har haft til hensigt at fri ham for enhver misforståelse og deraf fly- 
dende ubehagelighed fra højere steder: ... »En sådan enhed, som meget 
vel kan finde sted under den bestående politiske adskillelse og som 
vel ene — i det mindste er det min anskuelse — er i stand til under 
den at indlede sin udvikling; så jeg kan med rolig samvittighed sige, 
at aldrig nogen tanke om ny Kalmarunion kom ind i min hjærne. 
En sådan tanke vilde nu være ligeså forbryderisk som afsindig, så 
længe forskellige regentstammer, elskede af folket, holde spir i nor- 
den; men ubekendt som jeg er for den store almenhed, har jeg dog 
anset det nødvendigt at give en sådan erklærings. Ikke ret mange år 
efter lød talen helt anderledes blandt danske studenter. — Efter at Bar- 
fod derpå har gjort rede for, at det har været ham umuligt at hono- 
rere bidragene, og at første hæfte endda giver et underskud af 360 
daler, som han kun har kunnet dække ved hjælp af »en for ideen be- 
gejstret ungdom«, forsikrer han med voldsom pathos, at er Nordens 
enhed end en drøm, vil han dog ikke fortryde at have levet den 
sammen med de største og ædleste i Norden. Men det er umuligt! 
Alt er jo fælles for Nordens folk: oprindelse, udvikling, tro, historie 
og sprog. Har fortiden været fælles, må også fremtiden blive det. Det 
er på tide, at de gamle trætter slutter, og at ånderne mødes. »Det er 
tid, at vi med forenede kræfter hjælpe hverandre op ad Himmel- 
bjærget, og at Odin atter får syn på sit Lidskjalf. Først da får Brages 
harpe de rette toner, først da rister Saga runer, som aldrig skulle 
forstumme; Tor skal aldrig svigte sin hammer, og Idun af ingen rænke- 
smed lade sig sine æbler fraliste!« osv. osv. Kom end den skandi- 

naviske studenter-veltalenhed siden i ilde ry, skal det dog indrømmes, 
at den har aldrig brugt så fede ord som dette forbillede. 

Der er den betydelige forskel mellem »Brage og Idun« og for- 
gængerne i det 18. århundrede, at dets indhold virkelig er gennemført 
skandinavisk. Allerede i første hæfte træffer man en både ejendomme- 
lig og interessant afhandling af Grundtvig. Tanken om et fælles-nor- 
disk universitet, der siden så ofte blev drøftet som led af den skandi- 
naviske tanke, findes allerede her udformet indtil enkeltheder. Af- 
handlingen bærer titlen »Om Nordens videnskabelige forening«, og 
Grundtvig åbner den med forsonende at ville udlægge kampene mel- 
lem de to nationer som en »nordisk kredsgang imellem to gæve kæm- 
per!« Han hverken venter eller ønsker nogen »borgerlig« forening, 
men fremsætter ligesom Blicher tanken om et forbund til fælles forsvar. 
Når han taler om videnskabelig forening, tænker han ikke på et ens- 
artet skriftsprog, ønsker tværtimod, at hvert folk skal bevare sin sprog- 
lige ejendommelighed. Hvad han tilstræber, er intet mindre end et 
fælles-nordisk universitet istedenfor de fire eksisterende »latinske«. 
Som forskole til et sådant nordisk universitet skal oprettes dels egne 
»plantesteder« (o: seminarier) til embedsmands-uddannelse, dels »folke- 
hge« højskoler. Først når »det folkelige og borgerlige« således var 
sket ret, skulde det nordiske universitet træde i kraft; her burde der 
i første række doceres historie og naturvidenskab for de viderekomne 
og bedre begavede i lighed med de engelske universiteter. Dette nor- 
diske universitet vilde blive et »værksted for en lyslevende videnskab.« 
I løbet af fem år tænker han sig det hele i gang. Højskolen vil kunne 
træde i virksomhed og latinskolen nedlægges — inden årets udgang. 
— Fremdeles indeholdt hæftet en rejseskildring fra Kinnekulle af Fr. 
Hammerich, en afhandling af højesteretsadvokat Stang om de norske 
statsraders deltagelse i Storthingets forhandlinger, en anmeldelse ved 
Flor af Grundtvigs »Nordens Mythologi«, foruden en række digte med 
mere eller mindre nordisk indhold: BUcher møder med et poetiseret 
skandinavisk program, hvori han ønsker »at Gothaelv og Gudenå må 
sammenflyde«, Hauch mindes Gustaf Adolf, og fremdeles er her digte 
af Oehlenschlæger, Heiberg, Asser Lindeblad, Geijer m. fl. Et både 
afvekslende og repræsentativt indhold! 

Allerede da næste hæfte kom, var subskribenternes antal steget 
til 573; men når man af listen erfarer, at de 404 var danske, 113 
svenske og blot 49 norske, slutter man, at den skandinaviske bevæ- 
gelse var ved at fæste god rod i Danmark, at Sverrig var ved at 
komme med, men endnu forholdt sig noget afventende, og at Norge 
stillede sig kølig ligegyldig overfor ideen. Vi skal senere få lejlighed 

til at konstatere, at forholdet virkelig var således. Både dette hæfte 
og de følgende fulgte temmelig nøje det spor, der engang var slået 
ind på. Hovedindholdet var historiske afhandlinger med nordiske 
emner og mindre, æstetiske bidrag. Tillige gjorde »Brage og Idun« 
tjeneste som en slags monitør: det indeholdt beretninger om de første 
danske naturforskermøder i 1839 og 40 og om de danske og svenske 
studenters gensidige besøg i sommeren 1842. Men omtrent samtidig 
hermed ophørte det, da Barfod var kommen under censur på grund 
af en artikel i »Fædrelandet«, og han ved at fortsætte sin redaktør- 
virksomhed således også vilde bringe sine medarbejdere under samme 
åg, hvad han ikke ønskede. Imidlertid begyndte der ud fra den danske 
skandinaviske lejr at lyde langt kraftigere toner end dem, :» Brage og 
Idun« havde intoneret. 

Det havde kun præket den åndelige enheds evangelium, og på 
samme grundlag fremsattes planerne om fællesmøder af nordiske viden- 
skabsmænd. I forsommeren 1839 udstedte en lille kreds af nordiske 
naturvidenskabsmænd en indbydelse til et forberedende møde i Gote- 
borg samme sommer, hvor betimeligheden af sådanne sammenkomster 
skulde sættes under debat. Indbydelsen henviste til, at videnskabelige 
møder af denne karakter allerede var afholdte i Tyskland og England. 
Hensigten skulde være »at bringe en nærmere videnskabelig forbin- 
delse istand imellem de tre nordiske riger, at vække en større ind- 
byrdes opmærksomhed for de i ethvert af dem præsterede åndspro- 
dukter, at sikre den videnskabelige virksomhed i ethvert af disse lande 
en mere udbredt anerkendelse, at bevirke en stærkere gensidig kon- 
trol, at frembringe iver, kappelyst, håb og mod hos den fremadstræ- 
bende yngre generation — hvilket ikke vil udeblive, når den unge 
mærker, at ej alene den by og det land, hvori han lever, men at 
samtlige skandinaviske riger er vidne til hans virksomhed.« 

Tanken slog godt an, og mød^t kom i stand; det besluttedes 
straks, at det ikke alene skulde være et forberedende møde, hvor be- 
stemmelser toges for en fremtidig sammenkomst, men en virkelig første 
forsamling, der kunde vise, hvad man magtede, og hvad man i frem- 
tiden kunde vente sig af lignende skandinaviske sammenkomster. 90 
havde indtegnet sig, hvoraf 22 danske, 10 norske og resten svenske. 
For Danmarks vedkommende kan dette ikke betragtes som noget lille 
tal, thi rejsen med skjuts opad vestkysten fra Helsingborg til G6leborg 
var både dyr og trættende. Vistnok løb der nu dampskib til Gothen- 
borg, men ikke ofte, og billetten var temmelig kostbar. Det var i 
hvert fald en række lysende navne, som repræsenterede den danske 

videnskab: både Ørsted, Schouw, Forchhammer og Eschricht holdt 
foredrag ved fællesmøderne. Nogen positiv udtalelse i skandinavisk 
retning kom imidlertid ikke frem på Goteborg-mødet; formanden, 
prof. Agardh, nøjedes med i sin slutningstale at betone den sproglige 
lighed. Der var dog dem, som så mere i mødet end en fælles-nordisk 
sammenkomst af fagmænd. En af deltagerne, Chr. Flor, skrev således 
til Brøndsted: »På slaget 2 lettede vi anker. Jeg vil oprigtig tilstå 
Dig, at dette ikke gik af uden en lille anfægtelse af følelse. Jeg hører, 
som du véd, ellers ikke til de sentimentale, og en ren handelsstad som 
Goteborg er just heller ikke egnet til at vække følsomhed ; men denne 
stad var dog nu bleven den plet på jorden, hvor den førstefødte le- 
vende søn af Nordens videnskabelige forening kom til at se dagens 
lys, og jeg kunde derfor ikke uden bevægelse sige den farvel.« 

Et lignende synspunkt anlægger »Fædrelandet« i beretningen om 
det andet naturforskermøde, som allerede fandt sted den følgende 
sommer i København. Hovedsagen er, at derved den åndige enhed^ 
»hvortil alt så umiskendeligen stunder i Skandinaviens trende broder- 
riger«, kan fredes og fremmes. Og det er som en fanfare om de kom- 
mende års skandinaviske opfattelse, når »Fædrelandet« henviser til Tj'sk- 
land, hvor den åndelige forbindelse, bygget på nationalitetens og spro- 
gets identitet, ikke alene har bevaret enheden, men også ubefæstet 
grundvolden for den nøjere politiske forbindelse^ som dér alt har begyndt 
at realisere sig«. Imidlertid går »Fædrelandet« dog ikke denne gang 
videre end til at tale om »åndens union«, hvortil disse møder — 
»skønt nærmest foretagne i et specielt videnskabeligt øjemed« — vil 
være et medvirkende middel. Bladet mener at kunne læse denne 
højere anskuelse ud af prof. Ørsteds indledningstale. I denne be- 
toner Ørsted vigtigheden af, at den skandinaviske Htteratur såvidt mu- 
ligt danner en enhed. Men det er tillige klart, at han kun ønsker en 
litterær Skandinavisme. Han trenker ikke på nogen art af sam- 
menslutning udenfor litterær samvirken, når han tilsidst siger: »Lader 
os forene os, lad 6 millioner Skandinaver lægge deres kraft i én vægt- 
skål, og sandelig man skal ikke finde den for let«. I samme betragt- 
ning resulterede en tale af Henrik Steffens, der efter mange års fra- 
værelse atter besøgte Danmark. Han nøjedes dog ikke med at ønske 
en videre udvikling af litteraturen, så at »en bog, som udkom i Kø- 
benhavn, ikke havde gjort sin fulde virkning, før den var læst i Trond- 
hjem og Stockholm og omvendt«, men klagede også over de slette han- 
delsforbindelser, der var en hindring for den litterære vekselvirkning, 
og tog endelig ordet for ophævelse af al national forskel ved de fire 

universiteter, således at lærere og studerende blev bevægelige ligesom 
i Tyskland. 

Allerede nu er en del af det skandinaviske program færdigt. Men 
andre og væsentlige punkter kom snart til og overfløj helt dem, som 
i trediverne havde været næsten enerådende: de litterære sj'mpatier. 

Fra litterær Skandinavisme nærmer vi os nu gennem den så- 
kaldte Studenterskandinavisme til den politiske. 



IV. 

Skandinavismen vandrer fra syd mod nord. Danmark er dens 
hjemsted. Her fødes den, her udvikles den, her vokser den sig stærk, 
og herfra spreder den sig ud over nabolandene. Dette forhold betin- 
ges af Danmarks ejendommelige politiske situation. 

Vi står nu ved fyrrernes begyndelse. Vil man med ét ord for- 
søge at give fyrrernes karakteristik, lyder det: nationalitet. 1848 — 49 
betyder over mere end det halve Europa en kamp for hævdelsen af 
det nationale princip, en hævdelse, som forud år igennem var opagi- 
teret. Skandinavismen — i den betydning, i hvilken ordet almindelig 
anvendes — er den særegne form, nationalitetstanken antager i Nor- 
den. Vi har set, hvorledes i det foregående årti de fælles-litterære 
interesser understregedes, hvorledes venskab og broderskab prækedes 
mellem nabofolkene som et simpelt humanitetsbud. Men dette er ikke 
Skandinavismen i dens ejendommelige og udprægede skikkelse. Den 
begynder først, da historiske og politiske synspunkter anlægges. Hi- 
storien forkyndte samme oprindelse, samme sæder, religion, sprog: 
»Nordens enhed« hviler på historisk grundvold. Fra én til tre var vejen 
gået, nu førte den tilbage fra tre til én. Fr. Barfod er den første, som 
skarpt og præcist definerer den national-politiske Skandinavisme i de 
kendte strofer i sangen (»For nordens enhed«) fra 1840: 

»Tredelt er nordens stamme« 
Men roden er dog en, 
Og kronens løvtag samler 
Tilsidst hver stammens gren! c 

Skandinavismen bliver et nationalt treenigheds-dogme. For det 
foregående slægtled i det 18. århundredes slutning var Nordens enhed 
en kosmopolitisk tanke, der satte en fuldstændig udjævning af natio- 

nåle uligheder som ideal, men foreløbig beskedent holdt sig til den 
litterære forbindelse. Det nationale princip derimod vil sætte det fæl- 
les-nordiske som national enhed, men kan på den anden side ifølge 
sit væsen ikke overse hvert enkelt folks, det danskes, det svenskes, det 
norskes særmærker og nationale ejendommeligheder. Derfor bliver 
Skandinavismens program i videste almindelighed nu og i de følgende 
tyve år Nordens enhed med bevarelse af hvert enkelt folks selvstændighed. 

Spørgsmålet bliver nu, ad hvilken vej man her i Norden tilegnede 
sig nationalitetstanken. 

Der var først eksemplerne mod syd, hovedsagelig i Tyskland. 
Som vi så i foregående afsnit, havde »Fædrelandet« allerede i 1840 
henvist til de nationale bestræbelser her som mønster for en tilsva- 
rende nordisk udvikling. Men bladet — eller rettere Orla Lehmann, 
der var forfatter til de pågælgende artikler — var samtidigt klar over, 
at en tilslutning til Tyskland var en urimelighed. Forholdene i Sles- 
vig godtgjorde delte. Til trods for Christian VIII.s sprogreskript blev 
forholdene hernede mere og mere spændte, og enhver véd, hvad Hjort 
Lorenzens optræden i stænderforsamlingen 1842 betød for national- 
følelsens udvikling i Danmark. Men når det nationale krav var i fare 
mod syd, hvad var da rimeligere, end at det vendte blikket mod nord. 
Håbet om en skandinavisk forening bliver for de nationalsindede 
danske enstydigt med håbet om tilførsel af ny styrke for Danmark 
og det danske folk. Er der fare for at miste noget på den ene side, 
må håbet sættes ind på at vinde noget på den anden. Erobringstanker 
og udvidelseslyster er der ikke i denne dansk-skandinaviske politik, 
men der er trang til selvhævdelse og selvbevarelse. Denne ytring af 
Orla Lehmann i et brev fra december 1842 til »Fædrelandet«: »Det 
slesvigske spørgsmål er næst det store skandinaviske spørgsmål det 
vigtigste af alle«, viser, hvor nær tanken om Nordens enhed har 
forbundet sig med tanken om Slesvigs bevarelse. For så vidt er der 
mere egoisme i Skandinavismen i dens danske skikkelse end i dens 
svenske og norske. Thi Danmark trængte til nabomagternes moralske 
og praktiske understøttelse i kampen for Slesvig. Man kan sige, at 
Slesvig blev Skandinavismens Akilleshæl. Thi det splittede interes- 
serne. Slesvig blev en livssag for Danmark, men aldrig hverken for 
Sverrig eller Norge. På dette skær strandede Skandinavismen, da for- 
dringen om hjælp her efterhånden gjorde de nationalliberale mere 
selvisk-nationale end skandinavisk-selvopofrende. Slesvig blev mølle- 
stenen om Skandinavismens hals. 

Men hvad kendte man i Sverrig eller Norge i 1842 til sprog- 
kampen i Sønderjylland? Eller hvis man vidste noget derom, lå da 

Danmarks nationale krav folkene her så stærkt på sinde, at hjær- 
terne måtte banke i takt med naboens og nationalitetsfølelsen således 
modtage samme impuls som i Danmark? Næppe! Samme år skriver 
en ung svensk videnskabsdyrker til Molbech, at det i almindelighed 
endnu i Sverrig står meget ringe til med kendskabet til Danmarks 
forhold og natur; man véd langt bedre besked med f. eks. Rhinpro- 
vinsen og Frankrig. Han indrømmer, at det er en skam, men han 
håber på bedre forhold, nu da man er ved at komme til erkendelse 
af stammesla&gtskabet og folkenes fælles og oprindelige enhed. ^) Denne 
erkendelse banede sig i første række vej hos de unge akademikere, 
hos Lunds, Upsalas og Kristianias studenter. Først og fremmest na- 
turligvis, fordi åndelige bevægelser hurtigst berører åndelig interesserede 
kredse — for såvidt trænger fænomenet Studenter-Skandinavisme ikke 
til nogen særlig forklaring — men dernæst også fordi Skandinavismen 
for Danmarks og Sverrigs ungdom (Norges er foreløbig optaget af 
egne interesser og kommer sidst med) tillige fik en klang af politisk 
frihed og opposition mod de herskende regeringer. I selve nationali- 
tetsbegrebet hviler et stærkt frihedsbegær. De nationale partier var 
således fødte liberale og kom derved i opposition til fyrrernes gennem- 
gående reaktionære regimente. I Danmark var Christian VIII.s tron- 
bestigelse blevet en tung skuffelse for den frihedsfølende national- 
liberale ungdom, og for hvert år som gik, satte regeringen nye græn- 
ser for ytringsfrihed, forsamlingsfrihed osv. Beslaglæggelse af blade, 
fængselsdomme for presseforseelser hørte snart til dagens orden. Op- 
positionen var bundet på hænder og fødder. Intet under da, at alle 
frisindede, i første række den skandinaviske ungdom, greb tanken om 
Nordens enhed som et asyl for oppositionelle anskuelser. Skandi- 
navismen vilde ikke i Danmark i løbet af ganske få år have vundet 
så mange tilhængere og have vakt så stærk begejstring, hvis den ikke 
var blevet opfattet som symbol på den politiske frihed, som man næ- 
rede en brændende længsel efter, men ikke turde kræve for højlydt. I 
Sverrig var forholdet mellem opposition og regering ikke så spændt; 
men det var dog ingen hemmelighed, at alle liberale med utålmodig- 
hed imødeså den konservative Carl Johans død. Når Skandinavismen 
således på forhånd stillede sig i opposition til regeringerne, var det 
da ganske konsekvent, at disse på deres vis gjorde, hvad de formåede, 
for at lægge den hindringer i vejen. Førerne fremhævede vistnok ofte 
bevægelsens politisk-neutrale og loyale karakter, men ærligt spil var 
dette ikke. Da de svenske og danske studenter holdt fest i Dyrehaven 
1842, vilde en af de svenske gæster af høflighed udbringe den danske 
") Brev fra C. Save til Molbech (Molbechs brevsaml. nr. 2043). 

konges skål, men de danske studenter beholdt demonstrativt hattene 
på og råbte istedenfor »Orla Lehmann længe leve! c ^) Om konge- 
magten da til gengæld forholdt sig mistænksom og afvisende overfor 
de unge Skandinaver, var dette kun simpel gengæld. 

I Danmark ligger højtrykket. Både de nationale forviklinger mod 
syd og den politiske opposition giver Skandinavismen voldsom vind 
i sejlene. I 1845 er København skandinavisk-sindet fra kælder til 
kvist. Sverrigs og Norges hovedstad har ikke kunnet opvise en lig- 
nende skandinavisk begejstring, selv under studentertogene. Dette 
hænger sammen med, at bevægelsen i de to lande — mest i Sverrig — i 
højere grad end i Danmark er indskrænket til de akademiske kredse, 
hvorfor begejstringen selvfølgelig giver sig kraftigere udslag i uni- 
versitetsbyerne Upsala og Lund end i Stockholm og Goteborg. Hvad 
der driver de svenske og norske studenter til så frejdigt og hurtigt 
at række hånd til den danske Skandinavisme, er — foruden ungdom- 
mens naturlige lyst og ret til oplevelser, til spænding, til at more 
sig — den frihedsstemning, som slår dem imøde herfra, det raske 
y>ca ira*, som virker både smittende og opløftende. 

t>a nu af er Skandinavismen trådt ind i et nationalt-politisk fod- 
spor. Den passede til Danmarks ydre og indre forhold i fyrrerne. 
Derfor skød den ivejret med en frodighed og kraft, som må forbavse. 
Da liberalismen havde sejret i 1848, kom følgeligt nogle stilstands år, 
og tilsidst den tid, da Skandinavismen vilde virke over ævne, men 
forløftede sig på den opgave, den havde stillet sig. 

Danmark bliver da Skandinavismens hovedland. Båret frem af 
forholdene virkede den her i en halv snes år naturligt og sundt. I 
Sverrig og i Norge blev den kunstig indpodet, fandt ikke her samme 
jordbund som i moderlandet og nåede ikke samme udvikling. 

Tydeligst og tidligst træder de ny synspunkter frem i den beret- 
ning, som stud. jur. H. F. Poulsen nedskrev om de danske og svenske 
studenters gensidige besøg i sommeren 1842. 2) Den er særdeles op- 
lysende. Standpunktet er straks givet, når det i nogle indledningsord 
doceres, at den, der vil gøre fordring på at kaldes ægte dansk af 
hjærtet, må sige »Ja og Amen I« til enhver stræben henimod »Nordens 
enhed« — det er det nationale krav — og når det videre siges, at 
ingen begivenhed har elektriceret den danske student siden 3dje de- 
cember 1839^) som de nys stedfundne studentermøder — det er den 
liberale understrøm. 

*) G6te|>org Handelstidiiing. 1842. iir. 54. 

^ H. F. Poulsen: Skildring af de danske og svenske studenters gensidige besog 
sommeren 1842 (i > Brage og Idun« V. 1 og i Særtryk.) 

•') o: Frederik VII's dodsdag. 

Skandlnovismen. 4 

Første Pinsedag, d. 15. Maj, kom studenterne fra Lund sejlende til 
København ; der er foreløbig endnu kun Skandinavisme i disse to byer. 
Poulsen, der af alle skandinaviske talere mulig var den største floskel- 
helt, tillægger valget af netop denne dag en dybere betydning. Den 
gensidige længsel har stået bagved — »thi selvsamme dag, som de 
besluttede at komme til os, aftalte vi også et besøg hos dem«. Om 
eftermiddagen vandrede 400 danske og svenske studenter med devisen 
Skandinavien i gult på brystet arm i arm ud til Charlottenlund og 
Kirsten Pils Kilde i Dyrehaven, hvor den liberale ungdoms — særlig 
Svenskernes — Russerhad gav sig udslag i rasende bifaldsklap, når sang- 
koret istemmede et tordnende »Ur vågen, Moscoviter« (i nationalsangen 
»Kung Carl«.) Ved det påfølgende måltid var det Fr. Barfod, som bød 
velkommen og fremfor alle gav aftenen dens præg, baade som taler 
og digter. Særlig interesse får hans ord, da han i en tale for Kristi- 
anias studenter (tre norske studenter var tilstede) berører Norges stil- 
ling til den skandinaviske idé. »Den er af en særegen kilden natur 
— hedder det i referatet — og jeg kunde godt forklare mig det, hvis 
man i Norge med mistillid betragtede ideen om nordens enhed, be- 
tragtede den som trehedens og altså den nys tilkæmpede dyrebare 
selvstændigheds absolute grav«. Barfod så uden tvivl her aldeles rig- 
tigt. I en anden tale, for Nordens enhed, betonede han, at den nor- 
diske forening »betød fredelig stordåd og mindst af alt et folkefjendsk 
og krigerisk underlag«. Så smukt dette lyder, klinger det dog for den 
bagkloge betragter som et uheldigt varsel for den skandinaviske sags 
fremgang, når det videre forklares, at »sejrene skulle vindes ved tan- 
kens klarhed og ordets kraft.<i Et andet skandinavisk kendemærke! 
Det »levende ord« skabtes hos os med fyrrernes begyndelse, men 
den usvigelige tro på ordets magt blev en fare, fordi drøm toges 
for virkelighed. I løbet af ganske få år uddannedes en høj grad af 
talefærdighed hos Skandinavismens mænd i Danmark. Men tankens 
klarhed? Hvor var den? Den blev til blomster — altfor mange 
blomster. Størst tilslutning vandt dog Barfods tredje tale, i hvilken 
han proklamerede Nordens enhed som enstydig med Nordens frihed. 
Hvor politisk bevægelsen artede sig, ses godt ved denne fest. Da Bar- 
fod nævnede 17. Maj og den norske konstitution, lød bravoråb fra 
de mange hundrede struber. »D. 15. Maj 1834 fik Danmark sin — De 
jubler ikke! Og De jublede dog før ad Norges konstitution. Har måske 
den danske også fejl? Det kan sandelig gærne være! Men just nu 
falder mig dens hovedfejl ind . . . Den er kommen to dage for tid- 
Hg til verden!« Og når den ordrige H. F. Poulsen talte for »borger- 
Sønnen Jean Baptiste Bernadotte, republikkens kække soldat og sejr- 



51 

rige general, kejserens marskal — men Lafayettes og frihedens ven, 
den energiske, kraftige, efterlignelsesværdige olding, der ej sveg de 
løfter, han i sin manddom gav«, forstod alle, hvor denne skåltale 
havde adresse. Og der blev videre under skandinavisk maske talt for 
ytringsfriheden, og for første gang holdt Barfod den siden så uund- 
gåelige tale for Skandinaviens kvinder. 

Anden pinsedag beså de svenske gæster Københavns mærkværdig- 
heder, om eftermiddagen stormede de omnibusserne til Frederiksberg, 
hvor Oehlenschlåger, der havde sommerværelser på Fasangården, blev 
opvartet med en romance, og om aftenen beundrede de det kgl. 
teaters nye og store succes, balletten »Napoli«. 

Det skal understreges, at Skandinavismen endnu helt var den 
akademiske ungdoms sag. Københavns borgerskab kom i 1842 endnu 
ikke i bevægelse ved de svenske studenters besøg som i 1845, og alt, 
hvad der kunde give festen et autoritært præg, savnedes. For magt- 
haverne tegnede bevægelsen sig som studentikost »umtrieben«, man 
endnu kunde lukke øjnene for. Imidlertid manglede jo også det tredje 
led i kæden, de norske studenter, der skulde give bevægelsen relief, 
og uden hvis samvirken den i længden vanskelig kunde gå og gælde 
for skandinavisk. 

Tre uger efter, søndag d. 5. juni, var 160 danske studenter Sven- 
skernes gæster. Apparatet var nu langt højtideligere end ved de fore- 
gående mindre besøg i Lund. På Helgonabacken, hvor danske og 
svenske engang havde kæmpet mod hinanden, var festpladsen, hvor 
gule, røde og blå flag vajede. I baggrunden var et arrangement med 
den nordiske løve, holdende en pen i den ene klo, et sværd i den 
anden, med overskriften ad utrumqiie. Medens de danske professorer 
af frygt for at kompromittere sig havde holdt sig borte fra den danske 
fest i Dyrehaven, tog de fleste af Lunds professorer del i den svenske. 
Mag. Berling var ordfører: i sin velkomsttale ønskede han, at den tid 
snart maatte komme, da en uret begået af en fremmed magt mod et 
af Nordens folk af begge de andre måtte føles som tilføjet dem selv. 
Den ærværdige biskop Faxe bragte den danske ungdom en hilsen. 
Det er ejendommeligt både for denne og også for senere skandinaviske 
fester i Sverrig, at talen næsten altid drejer sig om de to magter, der har 
kæmpet sammen, men omsider fundet hinanden. Interessen for Norge 
er yderst spag, og man har en følelse af, at Norge nærmest tages med 
for velanstændighedens skyld ; på dette punkt gør talerne et noget kon- 
strueret og lidet naturligt indtryk. Trods Normændenes protest der- 
imod havde dog nok Ploug ret, da han i sin storpolitiske tale på 
Upsala tinghøje i 1856 erklærede, at Normændene såvel ved sprog og 

4* 

folkeejendommelighed som ved regeringssæt og institutioner stod Dan- 
skerne nærmere end Svenskerne. ^) I Lund holdt dog Berling en sær- 
egen tale for Kristianias studenter. Han holdt sig forvisset om, at når 
fratern iseringen mellem de svenske og danske studenter ved Sundets 
strande kom Kristianias studenter for øre, da vilde de dele glæden 
over tidens gode tegn og med samme deltagelse omfatte den skandi- 
naviske idé. Poulsens tale for »brødrene i Upsala« — »fra dem skille 
os bjærge og dale, fra eder kun den flygtige bølge« — gav stødet til 
det første store studentertog den følgende sommer til Upsala. 

Beretningen om studenterfesterne i 1842 slutter så med følgende 
udvikling af den nationalliberale Skandinavismes program: 

»En god begyndelse er sket. De så længe adskilte brødres ven- 
lige forsoningsfest og naturlig-skønne forening vækker levende og be- 
tydningsfuld sympati trindt om i rigerne, og det både hos gamle og 
unge, hos høje og lave. Og — hvorledes kan det vel være anderledes? 
Alle må de jo erkende, at vor stræben stammer fra en ægte national 
rod, og alle forstandige ville indse, at det ikke er i den unges varme 
og begejstrede sjæl, at forbryderiske, højforræderiske komplotter findes 
eller lave intriguer fødes 

Vore landsmænd ville forstå os, og de skulle vidne, at forbindel- 
sen mellem Nordens universiteter bærer præget af besindighed dg den 
loyaleste ånd, at den besjæles af den ædleste folkelige idé; thi hvilken 
ånd er vel loyalere end nationalånden, hvilken idé mere folkelig end 
den, der i Nordens, i Skandinaviens velforstaaede enhed og sammes 
nødvendige konsekvenser — indre frihed og ydre uafhængighed — skal 
finde sin rette fuldbyrdelse? 

Og hvad er Nordens oel forståede enhed ^^ 

Er det ene den, at alle de folkelige grænser bortfalde, at én ånd 
kommer til at besjæle nationerne, at de alle føle sig som lemmer af 
et legeme? Er det den. at en stor tanke kan som en elektrisk gnist 
fare fra den Botniske bugt til Vesterhavet, fra Ejderstrømmen til Nord- 
kap og overalt føle sig hjemme? Er det den, at folkene få glæder og 
sorger, kampe og sejre tilfælles, således at det ene ej kan bedrøves, 
uden at det andet føler sig selv smærtelig berørt, således at min sjæl 
bliver også din sjæl, mit hjærte også dit hjærte? Eller — vil denne 
folkenes enhed bevirke en tilknytten mellem staterne og omorganisere 
de statsretslige forhold? 

Besvarelsen af dette spørgsmål vil måske af mange anses for såre 
tvivlsom ; dog derfor bør ikke den, der i sandhed elsker sit fædreland, 
lægge hænderne i skødet og forsage, thi det er den rolige besindighed, 

O P. Bollen Hansen, Sludenterloget Juni 1856. 1856. s. 4. 

den alvorlige vilje og udholdende virken af den enkelte, hver i sin 
kreds, der alene mægter at løse dette spørgsmål .... Det er kun de 
enkeltes kraftige vilje, der kan frembringe en folkevilje — og folkene 
er det, hvem afgørelsen tilkommer <!^. På samme vis, som andre nationer 
uden hensyn til landegrænser rundt om i Europa begynder at samles 
om nationalitetens fane, bør de i Norden tilkæmpe sig en skandinavisk 
nationalitet. 

En lydhør læser vil let opfatte, at Poulsens mening er, at det 
spørgsmål, han opstiller, skal besvares med et ja. Hermed er altså 
politiken kommen ind i Skandinavismen, skønt det varer 14 år, til 
den på de gamle tinghøje ved Upsala højtidelig proklameres som led 
af programmet. Og at Poulsen ikke står ene med sin skandinaviske 
opfattelse, men blot er talerør for en allerede udviklet opinion, bliver 
tydehgt, når vi omtrent i de samme dage kan læse en storpolitisk 
artikel på skandinavisk baggrund i »Fædrelandet«, studenter-frisindets 
blad. Den har overskriften s^Også de andre magter må ønske en 
skandinavisk forening«, er i brevform og strækker sig gennem tre 
numre (nr. 867—69). Adskilligt taler for, at Orla Lehmann er for- 
fatter til den meget abstrakt holdte artikel. Dens hovedresultat er, 
at det ikke nytter at blive stående ved det rent negative, at en op- 
tagelse i det tyske forbund er en umulighed. Der er et positivt mål, 
som der skal stræbes hen imod. Da Danmark afstod Norge til Sver- 
rig, grundedes med det samme en skandinavisk stat, der ved sin 
beliggenhed og natur er kaldet til at optræde mæglende mellem det 
østlige og vestlige Europa. Men det gælder da om, at denne stat kan 
blive uafhængig og skaffe sig lydhørhed, når den maner til fred, og 
ikke blot reduceres til at bliye tilvækst for en af de krigsførende 
magter. Som Danmarks stilling nu er, afsondret og ubetydelig, vil 
det virke lammende på en sådan skandinavisk politik; alle tre 
nordiske lande bør derfor afsluttes til et hele, et Skandinavien, der 
er noget for sig. Danmark forsøgte i slutningen af det 18. århundrede 
at overtage en førerstilling indenfor Norden; den gang savnede det 
imidlertid den nødvendige skandinaviske understøttelse. Men denne 
rolle kunde fremtidens Skandinavien overtage og udføre til nytte for 
hele Europa. Dog kun de store og mægtige verdensimpulser må drage 
Skandinavien udenfor dets naturlige grænse, som hvilken Eideren nu 
første gang opstilles. »Her lader den historiske old det tyske rige be- 
gynde — forklarer artiklen — næsten hertil rækker den skandinaviske 
mundart«. — Dette »næsten« blev snart glemt, og for Danmarks ved- 
kommende blev Eiderpolitik og skandinavisk politik snart enstydige. 

Denne artikel vakte megen opsigt både i Danmark og i nabo- 

landene, og da »Aftonbladet« i Stockholm omtrent på samme tid også 
havde taget ordet for en nøjere tilnærmelse til en almindelig nordisk 
sammenslutning som en fremtidens opgave og den eneste mulige 
grundvold for Sverrigs beståen, insinuerede det konservative Stock- 
holmerblad »Svenska Biet«, at der eksisterede et komplot med det 
formål at stifte en nordisk republik efter amerikansk mønster med 
en præsident, der skiftevis skulde vælges i de tre riger, og at dette 
projekt formodedes at være sendt til Sverrig i en snes skrevne eksem- 
plarer fra et »hemmeligt selskab« i D — k (o: Danmark.)^) Herfra gik 
dette journalistiske fantasifoster videre til Hamburg. Corresp., og i 
Sverrig tillagde regeringskredsene sagen så megen betydning, at de 
tilstillede det tyske blad cirkulæret fra 1837 med anmodning om at 
aftrykke det i sine spalter.-) Sandsynligt var det blot en nystiftet 
»læseforening«, der fremkaldte rygterne om denne republikanske Skan- 
dinavisme. Imidlertid har der måske dog været noget herom, skønt 
sagen vanskeligt lader sig oplyse. En person ved navn Ad. Lindeberg, 
bosat i GSteborg, havde bearbejdet »Fædrelandet« s ovenfor omtalte 
artikel for »Goteborg Handelstidning« (nr. 90 — 91) og ledsaget den 
med nogle bemærkninger'^) om at både i politisk, materiel og immateriel 
henseende ligger fordelen ved en sammenslutning så klar for dagen, 
at den ikke behøver videre at udvikles. Da artiklen har foreslået 
Goteborg som et fremtidens skandinavisk centrum, skriver Lindeberg i 
en note: »Skønt er håbet om en sådan mulighed, som dog måske vore 
børnebørn — om ikke vi — kunne opleve, mulig under form af en 
føderativ republik, thi ophævelse af fyrstehusene med al deres kostbare, 
skadelige slæng kan kun nærmere forene nationerne«. Lindeberg emi- 
grerede snart efter til Amerika, og vi hører intet videre om noget 
skandinavisk-republikansk projekt. 

At den skandinaviske bevægelse dog nu var ved at vokse sig 
stor og stærk og vække opmærksomhed, kan bl. a. ses af et i og for 
sig så ubetydeligt faktum, som at en hr. Jæger i efteråret 1842 i 
København åbnede en »skandinavisk boghandel« på Østergade, der 
vilde søge at råde bod på det besvær, som var forbundet med at 
skaffe svenske bøger til Danmark og omvendt. Omtrent på samme 
tid udkom de første skandinaviske kalendere (»Skandinavisk Folke- 
kalender« og »Hertha«) i København og Malmø. 



*) >Fædrclandetc nr. 898. 
-) Posthumus, Mine samtida. I, s. 168. 

^ Dette sker imidlertid først i september 1842, så at det ikke kan have været 
disse, der har givet >Biet< anledning til sine formodninger. 

Først i 1843 blev Skandinavismen en magt. 

Planerne om en fælles-rejse til Upsala var i vinterens løb blevne 
drøftede mand og mand imellem i Lunds og Københavns studenter- 
kredse. Nogen indbydelse fra Upsala forelå imidlertid ikke, og man 
skulde tro, at det nok kunde vække betænkeligheder. Imidlertid op- 
slog en modig ung mand, stud. theol, Mørk-Hansen, efter at have 
rådført sig med den altid begejstrede Fr. Barfod, i »Academicum« en 
opfordring til at give møde på Borchs kollegium for der at drøfte 
mulighederne for et tog til Upsala. En komité blev dannet, men endnu 
i begj'ndelsen af Maj omtalte »Fædrelandet« turen som højst usikker.*) 
Der var nemlig — fraset de store krav, en sådan rejse vilde stille til 
ubemidlede studenters pengepung — stor vanskelighed forbundet med 
at skaffe et passende transportmiddel. Omsider lykkedes det dog at 
fragte dampskibet »Iris«, der ejedes af et aktieselskab i Ålborg og 
sejlede mellem denne by og København. Men besværlighederne var 
ikke dermed forbi. Såsnart det rj'gtedes, at rejsen vilde blive til virke- 
lighed, kom både den svenske og danske regering i bevægelse. Carl 
Johan lod sin udenrigsminister, Ihre, henvende sig til den danske 
gesandt i Stockholm, Ludvig Moltke, for at formå ham til hos sin 
regering at nedlægge forestillinger, der kunde føre til turens opgivelse. 2) 
Christian VIII var mere end villig hertil, for så vidt det stod til ham. 
De tre universitetsprofessorer, Madvig, H. N. Clausen og Scharling fik 
efter hinanden opfordring til enten at anvende deres indflydelse på 
studenterne til at få dem til at opgive turen eller i hvert fald følge 
med for at passe på dem. Men de to første afslog rent ud dette for- 
slag om at spille spioner, og Scharling fik intet ud af sine overtalelses- 
forsøg overfor de sikre studenter. Regeringen måtte da nøjes med at 
chikanere dem på en ret smålig måde. Da de søgte om fritagelse for 
pasafgift (å 2 rdlr.), nægtedes dette, og de danske deltagere måtte punge 
ud med 304 rdlr. Regensianerne nægtedes rent ud rejsetilladelse, og 
da deres sangforening vilde give en koncert til fordel for de ube- 
midlede studenter, der kunde have lyst til at gøre rejsen med, blev 
også dette forbudt. Rygtet fortalte endvidere, at kongen havde erklæ- 
ret, at de studenter, som deltog i en lystrejse til Stockholm og Upsala, 
måtte anses for at have så gode indkomster, at de ikke behøvede 
stipendier, og at de, som allerede havde sådanne, for fremtiden burde 
miste dem. Der blev dog ikke gjort alvor af disse trusler.^) Men den 
danske udenrigsminister, Reventlow-Criminil, instruerede gesandten i 

^) Museum. 1893. I. s. 354 ff. — »Fædrelaiidetc 1843. nr. 1223. 

*) Thorsoe: Den danske stats polit. historie 1814— -48. 1879. s. 564. 

•'») Malmo tidning. 1843. nr. 43. — »Fædrelandetc »% 1843. 

Stockholm om at forholde sig fuldstændig afvisende overfor studen- 
terne og henledte særlig hans opmærksomhed på de deltagere, som 
ansås for de værste rabulister, Ploug, H. F. Poulsen og cand. juris 
Hother Hage. Alle disse småfortrædeligheder bidrog naturligvis kun 
til at gøre ungdommen endnu mere opsat på rejsen. Dens tro på sig 
selv voksede med kæmpefjed, den følte sig som missionær for en stor 
idé og var ikke langt fra i rejsen at se et martyrium. Et sidestykke 
til »Herrer vi ere i åndernes rige«, men langtfra så uskyldig tænkt, 
findes i nogle linjer i et digt, tilegnet ynglingen, der drager afsted 
hverken som kriger eller som bakkant: 



O nej! en større ånd har sendt ham hen 
Og budt ham sine brodre hist at gæste. 
Han véd, han kommer ej som simpel ven, 
Men som repræsentant for Danmarks bedste!^) 

Det var studentikost højheds-vanvid. Ikke mindre betegnende 
lyder svaret i et følgende vers, da der er spurgt: »Hvad vil han da?« 



Han véd det ej — men dybest i hans bryst 
Der bor en længsel, som han ej kan tæmme, 
alt længe drog den ham mod Sverrigs kyst, 
Det er, som om han horte blodets stemme. 

Han véd det ej — han ønsker kun sin hånd 
At række Svensken, son af samme moder. 
At skue i hans blik med kærlig ånd 
Og ved hans bryst at kalde ham sin broder. 

Han bringer med, hvad i hans hjærte bor, 
Kun lidt bekymrer han sig da om resten; — 
Men hvad han virke skal i dåd og ord, 
Det giver ånden ham på pinsefesten. 

Disse fire ord : Det véd ban ej kunde stå som motto for Studen- 
terskandinavismens historie. 

I Lund var stemningen ligeså høj som i København. »Ved den 
blotte lyd »union« eller »Skandinavien« får enthusiasterne følelser som 
af elektriske stød«. 2) Lunds studenter gjorde også et forsøg på at få 
deres norske kammerater med, men det lykkedes ikke. Kristianen- 
serne forsikrede, at de vel delte den svenske og danske ungdoms 

') »Fædrelandet« 1843. nr. 1250. 

^) Den nya skånske Correspondenten 1843. nr. 53. 62. 

følelser og gærne vilde være med, men der var uoverstigelige hin- 
dringer. Rejsen vilde blive for kostbar, da regeringen havde nægtet 
at leje dem sit eneste dampskib, »Constitutionen«, til nedsat pris. — 
Man har dog lov til at stille sig lidt tvivlsom overfor Normændenes 
trang og lyst til at være med. Thi medens man rundt i Danmark 
demonstrativt mindedes 17. maj ved flagning, sange osv., havde i 
Norge endnu kun én røst — bortset fra Wergelands fantastiske tale i 
begyndelsen af trediverne — offenlig røbet skandinaviske sympatier. 
Den tilhørte den til sine dages ende trofaste norske Skandinav, lektor 
Ludvig Kristensen Daae, men gemte sig i fortalen til et lille svensk leksikon 
(1840). Det var først gennem studenteiioget, bevægelsen forplantedes 
til Norge, så at med fuld føje en upsalensisk student i 1843 kunde 
skrive: »Er Normændenes passivitet med hensyn til den skandinaviske 
fest i Upsala særlig tillidvækkende? Eller er den norske presses ud- 
fald mod vore danske sympatier nogen forsikring om medvirkning fra 
deres side? Er en eneste røst bleven hørt fra Norge, som fuldt ud 
har delt vore meninger? .... Normændene deler aldeles ikke Dan- 
skernes meninger om en skandinavisk union«. ^) 

Omsider lå »Iris« flagsmykket på Københavns toldbod Torsdag 
d. 1. Juni. Kl. 3 om eftermiddagen lettede de danske studenter anker 
under afsyngelse af Lindblads nylig komponerede: »Sått machinen i 
gang, hr. kapten!« Under rejsen over sundet valgtes komité (cand. 
theol. B. Bøggild, cand. theol. Mørk Hansen, Ploug, H. F. Poulsen 
og stud. theol. Th. Wesenberg). 2) I Malmø steg omtr. 60 Lundensere 
ombord, og farten gik så videre. Da de fleste af deltagerne måtte 
bivouakere ovendæks på det lille skib, og regn og høj sø ikke just 
fremkaldte nogen lystrejse-stemning, var kaptajnen medlidende nok 
til næste morgen at løbe ind i smult vande ved Christiansø. Humøret 
vendte tilbage, og naturligvis mindedes dr. Dampe, der her havde 
siddet som statsfange i tyve år. Om aftenen sejlede man igen afsted, 
og lørdag morgen lå »Iris« i Kalmar-havn. Biskoppen holdt sig for- 
sigtigt borte, men hans søn, kammerjunkeren og skønånden Carl 
Kuliberg, gav møde, hilste gæsterne med en versificeret tale, i hvilken 
han bebrejdede magthaverne deres mistro ttl ungdommen, og med- 
bragte en indbydelse til sexa. Med Kalmars borgere under armen 
marcherede så de danske og svenske studenter over broen ind i Kal- 
mar-slotsgård, medens porthvælvingerne rungede under tonerne af 
Plougs »Længe var Nordens herlige stemme«, der, skrevet året forud 
som korsang i hans atellan »Kærlighed under karantæne«, her fik 

^) C. H. Rundgreii: Reflexioner r6r. ett tilltånkt skand. samfund. Upsala. 1843. s. 11. 
') Beretning om studentertoget til Upsala afgiven af den danske bestyrelse i 1844. 

sin højtidsfulde indvielse. Hvilke drømme om storhed og vælde for 
Norden, for friheden, for den selv måtte gribe ungdommen, da 
den sang: 

»Atter det skilte 
Bejer sig sammen, 
Engang i tiden 
Vorder det et; 
Da skal det frie, 
Mægtige Norden 
Fore til sejr 
Folkenes sag.« 

Unionssalen var bleven kornmagazin: gulvet var bedækket med 
rug — »de bedste frugter, den har båret«, sagde Fr. Barfod; dron- 
ning Margrethes trone var solgt for 12 sk. banco — »tronerne var 
faldne i pris<, mente H. F. Poulsen. Dette syn på den gamle Kalmar- 
union — at den måtte briste, fordi den var kommen istand uden 
»folkenes« deltagelse, dannede også udgangspunktet for Plougs store 
tale ved den påfølgende sexa, og viser Studenterskandinavismens poli- 
tiske understøm. »Ære være dem, der ødelagde den gamle Kalmar- 
union, der var dødfødt, fordi den var imod folkenes vilje« — sagde 
han. Men denne gang var det ikke herskesyge rigsråder eller hov- 
modige lensherrer, men sønner af borgere og bønder, hvis adelsbrev 
var åndens kald, hvis fuldmagt var hjærtets trang, som havde givet 
møde i Kalmar. »Fuldmagten lyder på, at vi igen skulle optage vore 
forfædres frugtesløse, forlængst omstyrtede værk, og adelsbrevet be- 
tegner os, på hvilken måde og ved hvilke midler vi kunne og skulle 
arbejde for en stedse inderligere forbindelse, et stedse livligere sam- 
kvem mellem de nordiske folk og således forberede et på gensidig 
sympati og gensidig anerkendelse byggel folkeligt forbund imellem 
dem. Det er derhen, vi danske stræbe og fremdeles ville stræbe, ikke 
fordi vi efter lange tiders fornedrelse og afmagt indbilde os atter at 
skulle svinge herskerspiret i Norden, ikke heller fordi vi savne kraft 
til at bestå som et selvstændigt hele og betle om beskyttelse ved 
Sverrigs fødder; men det er fordi vi tro, at de nordiske folk kun ved 
at blive til et kunne erhverve sig lod og del i verdenshistorien, det 
er: opfj'lde deres bestemmelse; det er fordi vi befrj'gte, at hvis de 
ikke snart slutte sig sammen, så vil det være for sildigt, så ville de 
ikke kunne hævde deres fælles nationalitet mod fremmedes indtrængen, 
så ville de engang vorde et bytte for fremmede erobrere«. Og nu 
fremsatte Ploug med en næsten brutal åbenhjærtighed hovedmotivet 
for den danske Skandinavisme : »Det er fornemmelig denne frygt for 

den nordiske nationalitets undergang, som er levende hos os danske 
og ansporer os til at slutte os til Eder hellere idag end imorgen; thi 
kampen er alt begyndt, den raser på vor grænse, i det skønne land 
mellem Ejderen og Kongeåen. Ved ligegyldighed såvel fra regeringens 
som fra folkets side har i løbet af de sidste 50 år tyskheden okku- 
peret halvdelen af det gamle Sønderjylland og truer overmodig med 
at ville plante sin sejrsfane på Skagens pynt. Men det er ikke vor 
egen kamp, her føres, det er også eders, vor fælles nationalitet den 
gælder, og hvis vi derfor skulde behøve Eders hjælp mod det mægtige 
og driftige af en durchlauchtighed med en livgarde af aristokrater og 
advokater anførte parti, så må 1 være på rede hånd!« Det var første 
gang kravet opstilledes om Sverrigs moralske forpligtelse til at værne 
om den danske nationalitets bevarelse mod syd. Skønt Ploug var en 
mådelig diplomat, indså han, at han dog også måtte spille på strænge, 
der kunde give genlyd i svenske hjærter. Her var stikordet »Finland«, 
hvis tab jo kun lå fem og tredive år tilbage; der måtte da mindes 
om fjenden mod Øst. I patetiske ord oprullede han billeder, der måtte 
virke æggende på svensk forfængelighed og nationalstolthed : »Mindes, 
I Svenske! at på den plads, hvor Petersborg nu spejler sine paladser 
i Neva og skjuler bag sine mure de statsmænd, hvis snedige politiks 
fine næt mere og mere omspænder Europa, dér stod engang en sten, 
på hvilken var skrevet: »Hår satte rikets grånser Gustaf Adolf Sveriges 
Konung«. Men hvorledes har I vogtet den grænse, som Gustaf Adolf 
satte? I har siden den tid mistet Estland, Lifland, Ingermannland, 
Karelen, Kexholm, Wiborg, Åland og Finland — Finland, der ikke læn- 
ger var en fremmed undertvungen provins, der var svensk i sprog, 
sæder og udvikling, hvis kraftige folk var FZders hengivneste brødre. 
Eders nationalhæders troeste tjenere; også Finland er tabt; det kæreste 
barn er revet fra Sverrigs hjærte og skal under et fremmed åg lære 
at glemme sin moders sæd og tale. Svenske mænd! jeg spørger Eder, 
har 1 mere at miste? Eller har historiens lærerige bog lært Eder, hvad 
I har fejlet i fortiden, og hvorledes I skulle møde fremtidens mørke 
dage? Har I ligesom ej gennem en lang række af bitre erfaringer 
vundet den erkendelse, at kun ved at slutte sig til hinanden kunne 
Nordens folk sikre sig en fri udvikling for inden og selvstændighed 
mod uden? Jeg tor vel tyde såvel den velvilje og kærlighed, hvormed 
I har modtaget Eders danske gæster som det bifald, hvormed I har 
besvaret mine ord som vidnesbyrd om, at I er komne til denne er- 
kendelse, og derfor knytter sig til tak for Eders gæstevenskab ønsket 
om et folkeligt forbund mellem de nordiske riger. U 

Denne Plougs tale vakte den allerstørste opsigt både på stedet 

— »mycket dristigt, men mycket sannt«, sagde en gammel Svensker — 
og bagefter. Ikke så meget, fordi nu for første gang den skandinaviske 
stræbens mål udvikledes i kraft af det »levende ord« for en så stor 
forsamling, af hvilken måske kun en mindrepart havde gjort sig rede 
for, hvad det gjaldt om — synderlig klarhed på dette punkt og noget 
bestemt program gav talen jo ikke. Men tilhørerne var glade for de 
almindeligere synspunkter, fordi en tale af et sådant omfang, så 
svulmende i ordvalg, så dristig i tone, var noget nyt. Det var den 
politiske debat, der hos os som andensteds skabte talere, og den var 
endnu i sin vorden. Formen imponerede nok så meget som indholdet. 
Ved denne tale havde Carl Ploug med det samme erobret fører-stil- 
lingen i den skandinaviske sags tjeneste. Ja, den gjorde ham til en 
smule politisk martyr: »Fædrelandet«s nr. 1263, i hvilken den blev 
trykt efter hans eget referat, blev nemlig konfiskeret, og da han kom 
hjem, lå et sagsanlæg og ventede på ham. Kancelliet kom således af 
egen drift den russiske gesandt i forkøbet, der af sin regering havde 
fået instruks om at besvære sig over de hadske udtalelser mod Rusland, 
der jævnlig forekom i talerne under hele studentertoget. »Aftonbladet« 
ræsonnerede i en ironisk artikel om sagsanlæget, at dette var den 
sikreste måde, på hvilken den danske regering kunde berede vejen 
for unionsideen, »da den allerede betragter, hvad der sker i Sverrig, 
som om det var sket indenfor dets egne grænser, og vil strække sin 
faderlige formynderhånd så vidt«. *) Bladet ønsker ungdommen til lykke 
dermed. 

I samme nummer af »Fædrelandet« havde Ploug i et rejsebrev 
udtalt sin glæde over den heldige debut på svensk grund; men »allige- 
vel føle vi os lidt beklemte om hjærtet, jo nærmere vi kommer til 
Stockholm ; thi hvor tør vi stole på, at Uplalenserne vil være lige så 
villige til at anerkende os for brødre som Kalmarboerne, hvor tør vi 
tro, at de sympatiserer med os og vore ønsker, og hvorledes skulle 
vi begå os på Gustaf- Wasa-festen på tirsdag?« Det sidste tvivlende 
fremsatte spørgsmål vidner ikke om nogen dyb skandinavisk følelse 
hos Ploug. Fr. Barfod var langt konsekventere. Da det viste sig, al 
de høflige Upsalensere af frygt for at såre deres danske gæster havde 
opgivet at fejre minde-dagen, et ligeså tydeligt bevis om manglende 
skandinavisk forståelse på deres side, spottede Barfod herover og 
krævede i en højtstemt tale det løfte af de upsalensiske studenter, at 
de aldrig måtte glemme at fejre en fest for ham, efter hvem dagen 
var nævnt, »Sverrigs stolteste og lykkeligste frihedshelt!« Barfods 

*) * Aftonbladet« -'« 1843. 

tale var utvivlsomt den » skandinaviske ^ tale under hele toget, som de 
svenske studenter bedst forstod. 

Men — kan man med rette spørge — hvorledes skulde denne 
forståelse også med et slag være nået helt op til Upsala? Var der til 
at begynde med ikke mere elskværdig belevenhed end skandinavisk 
begejstring hos Upsalenserne? Studenternes liv i Upsala var jo så 
ganske uligt studenternes i København. Upsala var en lille verden 
for sig, en akademisk mikrokosme, hvor dagens småhændelser i højere 
grad tog interessen fangen, end hvad der rørte sig udenfor den hygge- 
lige provinsstad. Det var »Gluntensc og »Magistrens« by, hvor livet 
først og sidst rørte sig om studenterne, dens økonomiske livsnerve. 
Og studenternes færden gik i de traditionelle, tilvante spor med en- 
gang fastslaaede fester, promotioner, Valborgfest med kostumeoptog osv., 
som afbrydelser i hverdagenes grå stilleben. Men et fælles åndeligt 
samlingspunkt udenfor universitetet fandtes ikke. Det var :^ nations «- 
kotteriernes gyldne tid. Hver »nation« (Østgoter, Vestgoter o. s. fr.) 
holdt sammen og plejede sine lokale interesser. Livet havde et mere 
udvendigt og æstetisk snit end hos de danske kammerater. Upsalas 
ungdom dyrkede i sin fritid musiken, og den slog gækken løs, på en 
ofte meget barnlig måde, med maskerader, natte-tumulter i gaderne; 
men den led ikke af nogen slags politiske anfægtelser. Det indtryk, 
som de danske studenters besøg i 1843 umiddelbart efterlod i Upsala, 
var da snarest det, som det uvante og det ny altid fremkalder. Lej- 
ligheden til at mødes og feste med ukendte gæster, blev grebet med 
begærlighed; men forholdet var i virkeligheden det, at Danskerne her 
var de givende. Næsten alle de betydeligere ord, som lød under dette 
besøg, kom fra danske læber. Det var danske ideer, som importeredes. 
Studentertoget i 1843 blev en stor propaganda for den unge national- 
liberale politik i Danmark, og vistnok fik denne både styrke og relief 
herved. Men fra svensk side var det meste, som sagdes, kun høflig- 
hedsfraser, iklædt konventionelle poetiske former (Danmark var »Sy- 
dens blomsterøer«, »bøgeskovenes og nattergalenes« land, Norge det 
»klippefaste«). Det er så overmåde betegnende, at Ploug erklærer sig 
ude af stand til at referere de svenske taler, »der alle udmærkede sig 
ved inderlighed i følelsen og smag i udtrykket, men mere ved en blom- 
strende poetisk fylde end ved nye, prægnante tanker og derfor højst 
vanskelige at erindre«. 

Om eftermiddagen 1ste pinsedag løb »Iris« ind i Stockholms 
havn, hvor en deputation fra Upsala modlog de danske gæster og 
uddelte kvarterbilletter. Næste morgen ved daggry gik rejsen videre 
på to små dampskibe gennem Målaren og op ad Fyriså. Studenternes 

frygt for modtagelsens hjærtelighed slog om i vild begejstring, da 
kanonskudene ved ankomsten til Upsala drønede dem imøde oppe 
fra det gamle slot, da studenterne in pleno med professorer i spidsen 
havde givet møde ved bryggen, og stadens unge piger i nationaldragt 
fra broerne kastede blomster ned på skibene. Dette var så langt mere, 
end nogen havde ventet. I København havde det daglige liv under 
efterdønningerne fra 1813 bevaret et farveløst og småtskåret præg; 
her forstod man endnu ikke ret at arrangere fester, og skønt festen i 
Upsala næppe vilde imponere en moderne ungdom, og den også blev 
langt overtruffen af senere studentertogs, hvor konger optrådte som 
værter, og champagnen havde afløst punschen, gjorde den et dybt 
indtryk på de unge danske. De måtte jo tro, at de samme sympa- 
thier og samme ideer besjælede deres upsvenske kammerater som 
dem selv, og de overså, at denne modtagelse med påfølgende fest nok 
så meget var et udslag af den ejendommelige svenske trang og evne 
til altid at være stilfuld, in casu at give danske studiefæller en vær- 
dig modtagelse, der på samme tid hædrede vært og gæst. At Dan- 
skernes besøg var Uplalenserne kærkomment, er utvivlsomt. Det var 
en begivenhed, det var en afbrydelse i universitetsbyens provinsielle 
liv, og det fulgtes med spændt opmærksomhed af høj og lav. Da de 
danske gæster efter en velkomsthilsen i »Odenslund« samledes i Caro- 
lina redivivas solennitetssal, var alle Upsalas autoriteter til stede, og 
deres damer fyldte galleriet. Men det var naivt af Danskerne at tro, 
at de derfor helt delte deres skandinaviske begejstring. De vilde vide, 
hvad de fremmede førte i deres skjold, og havde lyst til at deltage i en 
statelig fest. En skare tyske eller franske studenter vilde utvivlsomt have 
fået samme venlige modtagelse. Da værter og gæster havde samlet sig 
til sexa om 16 lange borde, gik det slag i slag løs med taler, både i bun- 
den og ubunden stil, og den ene sang fulgte på den anden. Af talerne 
var teologen Bøggilds absolut den mærkeligste; den giver en forestilling 
om, hvilken utålelig svada dan3k veltalenhed allerede nu kunde være 
befængt med. Han drog en parallel mellem studentertoget og pinse- 
festen. »Var ej dette den hellige ånds værk på den store pinsefest, 
at den lærte apostlene at tale i tunger. Men også vi har idag hørt 
åndens fremmede tungemål .... Og var det ikke dernæst den hellig- 
ånds værk at samle de adsplittede? Danske og norske, brødre fra 
Lund og fra Finland!^) Mødte vi ikke her kærlighed og tillid og brødres 
håndslag?« Af de mange sange er der grund til at citere et enkelt vers 
af Joh. Nybom's — den svenske Studenterskandinavismes professionelle 

^) 2 finske studenter var lejlighedsvis til stede ved festen ; de blev i den anledning 
relegerede ved deres tilbagekomst til Helsingfors. 

sanger, en ægte romantisk epigon — fordi det ganske utilsløret viser 
den skandinavisk-sindede ungdoms politiske antipatier. Nybom synger 
i sin afskedshilsen: 

Nu faren val, I danska fosterbrdder, 

Vår tro, vår vånskap tagen med om bord, 

Oeh halsen blomsterdarna i sdder 

Och edra minnen, slagt med dem i nord. 

Ja. halsen alt, hvad Danmark hårligt uger, 

Men kungen forst och sist — vi mena Oehlenschlågcr ! 

Hvilken forskel mellem dette første Upsala-tog, hvor enhver konge- 
skål demonstrativt undlades, og det sidste i 1875, hvor de nordiske 
monarkers skål tømmes først af alle! 

Om tirsdagen, Gustav Vasa-dagen, gik toget ud til Gammel-Up- 
sala. Vældige drikkehorn, fyldte med mjød, bares omkring, medens 
Upsalensernes ordfører, mag. Petterson, deklamerede om Skandinaviens 
»forntid och framtid«. Ploug tog ordet for, at nordiskheden burde 
træde ud i ydre handlen, men var så forsigtig ikke denne gang at 
bringe dansk politik, der vel også kun kunde påregne et lidet inter- 
esseret auditorium, med ind i sin tale. Beskedent og forsigtigt faldt 
hans ord: ». . . . Er vi ikke som studenter, der endnu ikke er ind- 
traadte i det praktiske liv, der ingen indflydelse kunne udøve på de 
politiske forhold, udelukkende henviste til en åndelig og litterær virk- 
somhed? Og hvad ligger os da nærmere end at love hinanden, at vi 
fra denne stund ville tilstræbe hver på sin side at udfylde det savn, 
vi nu dybt føle, at tilvejebringe et stadigt og sikkert åndehgt samkvem 
gennem skrifter og journaler mellem hinanden, og ved de samme 
midler søge at bane den idé, der besjæler os, indgang i vore folks 
hjærter«. Skrifter og journaler! Plougs tanker og forhåbninger gik 
allerede langt videre, men han følte sig endnu ikke sikker, hvor han 
stod. Han holdt forsætlig igen og vilde gå progressivt tilværks ved 
foreløbig blot at proklamere den åndelige enhed. Men ved afskeds- 
festen samme aften erklærede Hage modigt, at forberedelsen til en- 
heden endnu ikke var gjort; og den altid fusentastagtige Poulsen, der 
i Kalmar havde forbløffet ved sin dristige tale: at det ikke var kon- 
gernes kabinetter, men folkene, som rådede for rigernes fremtid, hej- 
sede Studenterskandinavismens banner med et flot: »Vi skulle herefter 
ikke vugge os i forhåbningerne alene. Vi er allerede noget, vi er en 
allerede bestående magt<'^. 

Ved afrejsen bød Ploug Upsalenserne et »Velk6mmen til Køben- 
havn næste sommer!« Da toget følgende dag atter nåede til Stockholm, 
havde 300 borgere her arrangeret et »Vauxhall« for dem i Djurgården. 

En deputation aflagde den danske gesandt, Moltke, et besøg; han 
rådede grumme naivt i henhold til sine instrukser studenterne til 
meget hellere at gå i operaen og høre Jenny Lind fremfor at tage i 
Djurgården. Festen her blev den, hvor stemningen var stærkest, og 
hvor udtalelserne faldt mest åbenhjærtigt. Tydeligt viser det sig ved 
denne lejlighed, hvorledes Skandinavismen er forklædt nationalliberal 
politik, i allernøjeste slægt med den i de andre europæiske lande. 
Hør den udfordrende tone i strofer som disse: 

att marseljåsen kånna, ej blott sjunga, 
Formå likvål i nordens vår de unga. 

Og ikke alle talerne var så fredsæle og fornøjelige som professor 
Thomanders, der mindede studenterne om, at grammatiken ikke alene 
lærte dem at deklinere, men også at conjungere, og anbefalede de tradi- 
tionelle eksempler på de fire konjungationer: amare, docere, legere, 
audire til efterlevelse — Nordens folk skulde ikke blot elske hinanden, 
men lære af hinanden, læse hinandens skrifter, og i ånd og sandhed 
høre hinanden. Hage talte således her om den politiske enhed som 
en nødvendig betingelse for den åndelige, og Gothe Thomé fra Lund 
bebudede, at klangen af folkenes »brorskål« skulde høres ud over 
Europa. I højeste grad udfordrende var H. F. Poulsen, da han op- 
stillede Slesvigs nationale frigivelse som den »fæstensgave«, Danmark 
måtte bringe med til unionen. Hans ord bærer vidne om stærk, na- 
tional forfængelighed og overdreven selvfølelse. ». . . . Hvis I ikke 
tilfulde anerkender det folk, hvis sønner det er vor stolthed at være, 
og som med velbegrundet tillid har set os drage bort, da skal det 
regnes for intet, da skal det straks være glemt alt det, I har gjort 
imod os, og ingen skal mere end vi gyse tilbage for en union, hvor 
vor moder, vort elskede Danmark, skulde spille trælkvindens rolle*. 
Var der end dem blandt Sverrigs ungdom, hvem disse Junidages 
samvær med danske kammerater havde gjort til den skandinaviske 
tankes fortrøstningsfulde disciple — på Slesvig, på en af Danmarks 
provinser, tænkte ingen af dem i 1843, og det var vel kun de aller- 
færreste blandt dem, som havde nogen kundskab om forholdene her- 
nede. Der kom de dage, ikke mange år efter, da en del af det unge 
Sverrig gjorde Danmarks sag til sin i kampen for Slesvigs bevarelse. 
Men der kom også den tid, da de endeløse politiske forviklinger og 
kævlerier trættede, og den almindelige opinion i Sverrig tilsidst blev 
så ked af det slesvigske spørgsmål, at den intet vilde høre derom. 
For Sverrig kom Slesvig kun til at betyde en hæmsko for den skandi- 
naviske tankes udvikling, og det var politisk set den nationalliberale 

ledelses skæbnesvangre fejl ikke blot fra først af at knytte de to spørgs- 
mål sammen — som ovenfor påvist lå denne sammenkobling i sagens 
natur — men vedblivende at ville holde dem sammen, på trods af alt 
at ville forcere dem igennem under ét. Endnu i 1866 havde Carl Ploug 
ikke forstået dette. På det nationaløkonomiske møde i Stockholm dette 
år førte han samme sprog, som H. F*. Poulsen tre og tyve år tidligere, 
men blev da grundig tilbagevist. 

I 1843 var imidlertid den ideelle tro og begejstringen i høj kurs 
hos de danske studenter ; for dem betød tro og håb så noget nær det 
samme som vished. »Vi går bort herfra som stolte repræsentanter for 
en stor idé« — forkyndte Ploug i slutningstalen. »Vi føler alle i denne 
stund dybt, at har vi tilforn vaklet og bævet, tvivlet og forsaget, så 
er vor livsopgave nu stillet; vi er af Eder udkårne til ideens tjenere 
og kan aldrig mere forlade dens banner; for den må vi herefter be- 
rede os og arbejde, stride og lide, med den må vi stå eller falde«. 

Næste morgen sejlede »Iris« ud ad Stockholms skærgård. Da 
det to døgn efter lagde til ved Malmø-bryggen for at landsætte Lund- 
enserne, modtoges deltagerne med det triste budskab, at Goldschmidt, 
som havde deltaget i turen, for en artikel i »Corsaren« var blevet 
idømt 24 dages fængsel på vand og brød. Ja, visselig var man 
martyrer ! 

Upsala-toget var forbi, men ikke dermed dets betydning. Det er 
ikke for meget sagt, at gennem det fik den skandinaviske idé sin egen- 
lige indvielse. Først det skaffede tanken indpas i videre kredse, og 
hvad der skete ovenpå, var endnu mere skikket til at vække opsigt 
og gøre propaganda for sagen. Det gik her som ofte — »nachspielet« 
blev det artigste. 

En halv snes dage efter hjemkomsten samledes de danske Upsala- 
farere på Borchs kollegium og enedes foreløbigt om at stifte et »Skan- 
dinavisk Samfund*, Otte dage efter trådte de atter sammen for at 
drøfte udkastet til lovene for dette. Der opnåedes hurtig tilslutning 
til § 1 : »Det skandinaviske Samfunds formål er at fremme det sociale 
og litterære samkvem mellem de skandinaviske folk«, hvilket nærmere 
fortolkedes som gensidig udbredelse af rigernes litteratur, udgivelse af 
skrifter til belysning af de skandinaviske landes særegne forhold, videre 
udvikling af gæstevenskabet osv. Derimod rejste sig en ivrig diskussion 
om, hvorvidt selskabet skulde indskrænkes til studenterstanden alene, 
eller alle og enhver indbydes. Stemningen var overvejende for, at det 
kun skulde optage folk af den studerende klasse, »fra hvilken en 
åndelig virksomhed alene kunde udgå«. Imidlertid vedtoges det dog, 
at enhver uberygtet kunde blive medlem, med den motivering, at man 

»nutildags ikke længere havde ret til at vindicere den studerende 
klasses alene åndelige dannelse og dygtighed til at deltage i en ånde- 
lig virksomhed«. Dette kunde jo lyde særdeles tiltalende, men i virke- 
ligheden var motivet det mindre uegennyttige, at samfundet derved 
håbede at skaffe sig de nødvendige pekuniære midler; thi — hedder 
det straks efter — >det var netop i sin orden, at de, der ikke person- 
ligt kunde deltage i hin, viste deres interesse for sagen ved at bidrage 
deres skærv til at tilvejebringe midlerne for en saadan virksomhed«. 
Herrerne i åndernes rige var så nådige at give Københavns borgere, 
filistrene, lov til at åbne deres pengepung. § 2 kom da til at lyde 
således: »Samfundet er stiftet af københavnske studenter, som har 
deltaget i toget til Upsala 1843; men enhver uberygtet kan af besty- 
relsen optages som medlem«. 

»Det skandinaviske Samfunds« levetid blev dog kun stakket. 
Som svar på bestyrelsens anmeldelse for øvrigheden af det nydannede 
selskab — således som loven påbød det — indløb d. 22. juli en skri- 
velse fra politimester Bræstrup om, at kancelliet ikke tillod samfundet 
at konstituere sig. Næste dag tilskrev da den provisoriske bestyrelse 
(Ploug, Poulsen, Wesenberg, F. H. Eibe) kancelliet, at da samfundets 
formål ikke indeholdt noget, som kunde tænkes at være i strid med 
de gældende love, måtte den betragte kancelliets forbud som et ind- 
greb i den personlige frihed. Da det fremdeles måtte antages, at kon- 
gen i henhold til frd. af 28. maj 1831 § 4 ikke vilde træffe nogen 
anordning, der ophævede borgernes frihed til at oprette samfund med 
lovlige formål uden at have forelagt stænderne en lov til betænkning 
herom, måtte bestyrelsen tvivle om kancelliets retslige bemyndigelse 
til forbudet og nedlægge protest derimod. Samtidig meddelte den sin 
beslutning: at indgå til kongen med besværing over kollegiets frem- 
færd. Dette skete også. I ansøgningen til kongen udvikles, hvilken 
smertelig erfaring for folket dette forbud har været »på en tid, da alle 
stænder og aldre i et venligt naboland har lagt deres agtelse og sym- 
pati for dagen for det danske folk, og hvorledes kongen jo selv som 
Oldskriftselskabets præsident har vist sig gunstig stemt for den rent 
litterære forbindelse, »så at vi har den stærkeste grund til at antage 
vort samfunds eneste og hele formål ikke alene at være aldeles lov- 
ligt, men endog i Deres majestæts egen ånd«. Kancelliet har som 
grund angivet »de øvrige foreliggende omstændigheder«. Herom er det 
naturligvis bestyrelsen umuligt at udtale sig, da de ikke er komne til 
dens kundskab, men den antager dog ikke, at de kan være af den 
beskaffenhed, at de skulde kunne berettige kollegiet til dette forbud, 
som kongen nu anmodes om at ophæve. Men Christian VHI tænkte: 

Så snakker de ræve for de gæs, og resolverede: »I anledning af indbe- 
meldte allerunderdanigste ansøgning ville vi, at det tilkendegives sup- 
plikanterne, stud. theol. Eibe og de andre studerende, der have ud- 
gjort den provisoriske bestyrelse for det selskab, der har været i begreb 
med at danne sig under navn af »Skandinavisk Samfund«, at Vi, efter 
at have modtaget Vort kancellis forestilling i anledning af det mod 
dette samfund udstedte forbud må give denne af kollegiet trufne for- 
anstaltning Vort allerhøjeste bifald«. 

Dermed var »Skandinavisk Samfunds« skæbne afgjort, men en 
måned var ikke forløbet, førend det som en fugl Fønix atter rejste 
sig af asken. Som det almindelig går med forbud, således fik også 
dette en modsat virkning end det tilsigtede. Studenterne var ikke de 
eneste i Kongens København, der ikke skøttede om absolutistiske for- 
holdsregler. De fik gode og formående talsmænd for deres sag. I 
»Dansk Ugeskrift« (1843. II, s. 280 ff.) skrev professor H. N. Clausen 
»Om forbudet imod det skandinaviske samfund«. Det fremgår tydeligt 
af denne artikel, at også for ham betyder Skandinavisme det samme 
som nationalisme, idet han drager en parallel mellem det tyske folks 
stræben ud fra politisk isolering til national enhed og de skandinaviske 
bestræbelser i samme retning: at styrke det nationale liv ved indbyr- 
des sammenslutning af dem, der er beslægtede »efter blodet og efter 
åndens. Clausen lægger ikke dølgsmål på, at han heri ser et middel 
til at beskytte den nationale selvstændighed imod tyskhedens magt. 
For ham er det et lyspunkt, at de skandinaviske folk omsider synes 
at ville lade den nationale slægtskabsfølelse komme til sin ret. Det 
er betegnende såvel for Clausens artikel som for andre i lignende ret- 
ning, der i den følgende tid fremkom i »Fædrelandet« og andensteds, 
at de er skrevne ud fra et helt doktrinært synspunkt. De går alle ud 
fra blods- og åndsslægtskabet som noget givet og fastslået og indlader 
sig ikke i mindste måde på nogen undersøgelse af, om slægtskabet 
også er så stærkt, som antaget, eller forsøger nogen bevisførelse der- 
for. End ikke den mindste antydning af en væsensforskellighed, op- 
stået ved ulige naturomgivelser og modsatte kulturstrømninger, i Dan- 
mark fra Tyskland, i Sverrrig fra Frankrig, forekommer endnu. Senere 
saa man vel ikke bort herfra, men for fyrrernes mænd tegnede na- 
tionalitetsbegrebet sig som en naturnødvendighed, som noget primært, 
og ikke som noget, der skyldtes den historiske og kulturelle udvik- 
ling. Skandinavismen får da under deres hænder et helt abstrakt præg. 
De drøfter den som noget for alle tider givet og overklipper rask væk 
den historiske tråd. I sin berømte ridehustale i 1845 ytrede Orla 
Lehmann: »Den skandinaviske tanke er ikke fra igår eller iforgårs; 

den har været grundtanken i Nordens liv, den er så gammel som 
Norden selv. Den er ikke udsprungen af nogle yngliges vennemøder 
eller nogle digteres drømme, men den har århundreders hævd og ver- 
denshistoriens hellige dåb«. Enhver politisk kamp mellem Sverrig og 
Danmark vilde Lehmann forklare som »netop et forsøg på Nordens 
enhed«. Hvis dette ikke var at vende tingene på hovedet — hvad var 
det da? 

Clausen havde fået tilhold om at stryge sit navn af det »Skandi- 
naviske Samfunds c medlemsliste, men — skrev han nu demonstra- 
tivt — »af antallet af de mænd, der på enhver lovlig måde, ved råd 
og dåd søger at virke og med hverandre at samvirke til at fremme 
det litterære og sociale samkvem mellem de skandinaviske folk, træder 
jeg visselig ikke ud«. Han fik også snart lejlighed til at vise sin tro 
af sine gærninger. Hans navn findes nemlig mellem de mænds, der 
allerede d. 1. september uden at lade sig skræmme af det første mis- 
lykkede forsøg samledes og stiftede det ^Skandinaviske Selskaba^. En 
indbydelse til indtrædelse i selskabet med følgende ordlyd udsendtes: 

»Ligesom folkeslag, udsprungne af samme rod og med samme præg i tænken 
og handlen, have og beholde åndelige og nationale interesser tilfælles, uanset forskel- 
ligheden i politiske former, således ville disse interesser ikke kunne vorde tilfulde 
plejede, sålænge de enkelte folk ikke i åndelig og national henseende slutter sig nær 
og inderligt sammen. Hvor der er overbevisning herom, vil der også være glæde over 
enhver kendsgærning, der i de senere år har vidnet om trang og drift hos Danske, 
Norske og Svenske til at knytte det nationale foreningsbånd fastere; og dersom den 
erkendelse er nogenlunde udbredt, hvor store frugter det vil kunne bringe udvik- 
lingen af et åndeligt og nationalt liv i de skandinaviske lande, når de skride videre 
fremad i denne retning, da kan det ikke mangle på folkelige midler, ved hvilke denne 
bestræbelse vil kunne understottes og ledes frem i det ønskelige spor. Det syntes der- 
hos naturligt at det første skridt af denne art udgår fra den stad, der ved sin belig- 
genhed frembyder sig som samlingssted for de fleste rejsende fra de forskellige nor- 
diske lande. 

Fælles anskuelser og interesse i den her angivne retning har foranlediget et stort 
antal mænd til at samle sig til nærmere drøftelse af et forslag til at stifte et selskab, 
sigtende til at befordre den åndelige (dette blev i lovenes § 1, åbenbart som for ind- 
skrænkende for selskabets virken, rettet til >en nærmere«) forbindelse mellem de 
skandinaviske folk; og efter forhandlingerne herom er det blevet enstemmigt besluttet 
at danne en forening i det anførte formål og at meddele grundtrækkene til medborgere. c 

I de, få dage efter, vedtagne love blev selskabets formål angivet 
således: »At gøre den skandinaviske litteratur, særlig den periodiske, 
tilgængelig for herboende; at fremme det sociale samkvem mellem 
her levende Skandinaver og at frembyde disse et nationalt forenings- 
punkt for hjemlige interesser; at yde tilrejsende den behagelighed og 
nytte, der måtte være forbunden med at indføres i en kreds af lands- 
mænd og bekendte«. 

Gennemløber man listen over de 34 indbyderes navne, finder 
man hverken Plougs eller Poulsens imellem dem, men en meget re- 
præsentativ forsamling, overvejende akademikere — ikke mindre end 
11 bærer professortitlen — med enkelte velstående folk af middel- 
standen skudt ind imellem. Blot nogle af navnene antyder ånden i 
selskabet: der er professor Clausen, brigadeauditør Ha//, institutbesty- 
rer Martin Hammerich, etatsråd og bankdirektør L. N, Hvidt, professor 
Høyen, brygger J. C. Jacobsen, professor J. A^ Madvig, mag. art. D. G. 
Monrad, professor J. F. Schouw osv. Næsten alle mænd med national- 
liberale sympatier. J. L. Heiberg, som også er blandt indbyderne, gør 
en undtagelse fra reglen. Den første bestyrelse kom til at bestå af 
Clausen, Monrad, rådmand og grosserer H. P. Hansen og de to drr 
medicinæ A. G. Sommer og S. A. Stein. Det var sikkert med velberåd 
hu, når man ikke havde henvendt sig til nogle af studenternes førere, 
men ladet indbydelse udgå fra ansete og kendte navne i det køben- 
havnske samfund. Derved ligesom antydedes, at dette selskab skulde 
have et besindigere og modnere præg end det forhen planlagte, og 
magthaverne skulde derigennem tvinges til at lade det passere. Denne 
politik lykkedes også. Flaget dækkede ladningen. Regeringen meddelte 
sin sanktion, dog med forbud mod at rejse nogen art af politisk dis- 
kussion indenfor selskabet, i hvilket tilfælde det straks vilde blive op- 
løst. ^) »Skandinavisk selskab« var således en institution i de køben- 
havnske borgeres liv, og det blev straks meget populært. I løbet af 
få måneder talte det c. 900 medlemmer. »Skandinavisme« og »Skandi- 
naver« var nu noget, som var kendt i alle samfundets lag (jvfr. »Gjen- 
boerne« I aet. 1 — 2 scene). — 

Studentertoget i 1843 kaldte også en trang til sammenslutning til 
live hos en del af den upsalensiske ungdom. Såsnart rygterne nåede 
herop om de danske studenters forsøg på at danne et »Skandinavisk 
Samfund«, var straks nogle rede til at følge eksemplet. Tanken 
herom vakte dog i begyndelsen ikke så lidt modstand. Den endnu 
levende biskop C. //. Rundgren, dengang ung student, offenliggjorde 
en piece-), hvis hovedtanke var, at det lå langt nærmere for Upsal- 
enserne at danne en almindelig studenterforening end at stifte et 
»Skandinavisk Samfund«. Hovedformålet med et sådant burde blot 
være en litterær forbindelse. Men knytter Sverrigs og Danmarks ung- 
dom samme interesse og samme hensigt til en sådan forbindelse, 

') Skand. selskabs papirer. Univ.-bibl. Additamenta 290. 

■-) >Reflexioner rfir. ett tiltånkt skandinav, samfund samt ideer till en student-for- 
ening i Upsala. 1843. 

spørger forfatteren. »Man kan ikke nægte, at de af Danmarks sønner, 
som tilstræber en skandinavisk forening, hovedsagelig har en politisk 
tanke dermed, som dølger sig under skinnet af litterær forbindelse. 
Misfornøjede med den nuværende situation, søger de en anden; svage 
i og for sig, søger de en støtte udefra«. Livsvilkårene er så forskel- 
lige for de to nationers ungdom. Danskerne har censuren givet lås 
for munden, og de er derfor meget interesserede i, at de svenske 
kammerater skal føle sympati og interesse for deres utålelige stilling. 
Fordelen ved en skandinavisk union vilde helt blive på deres side, 
så at Svenskerne ikke kan være politisk interesserede heraf. For en- 
hver, der har omgåedes danske studenter privat, eller som har taget 
del i deres sammenkomster, må det stå klart, at deres sympatier for 
Sverrig grunder sig på forhåbningerne om en politisk forening. Der 
er da ingen grund til at tro, at de skulle være særlig begærlige efter 
et samfund, hvis formål udelukkende er litterær forbindelse, som de 
forskellige begreber om pressefrihed, der råder i de to lande, vilde 
vanskeliggøre. På den anden side vilde den svenske ungdom snart 
trættes ved Danskernes evindelige politiske kandestøberier. Endelig 
måtte Nordmændene med til en virkelig skandinavisk forening, og om 
deres ønsker i denne retning vides intet. 

Ud på efteråret kom dog et skandinavisk selskab i stand i Up- 
sala, stiftet af omkr. tredive, professorer og ældre studerende — B. 
E. Malmstroms navn er det bedst kendte blandt indbydernes. Af den 
officielle anmeldelse i byens blad*) og udkastet til lovene synes det 
dog, som om det er en almindelig associationstrang, der jo kun til- 
fredsstilledes gennem nationalforeningerne, der i første række har 
været ledende for de ældre Upsalensere, som var trætte af de blotte 
studenterløjer, men at derimod den skandinaviske farve er lovlig bleg. 
Nogle unge mænd — hedder det — har længe følt en utilfredsstillet læng- 
sel efter at komme til at arbejde for fædrelandets intellektuelle udvik- 
ling; oplivede ved de sympatier, de nys modtog af en fremmedø men 
beslægtet ungdom, har de sluttet sig sammen for i fællesskab at ar- 
bejde for en dannelse, ^»fædrelandsk i første række, men for fædre- 
landets egen skyld, universal i anden. Dette selskab drister sig — in- 
spireret af skønne minder — til at kalde sig »Det skandinaviskec^^. 
Forslaget til lovene angiver blot som mål at fremme en litterær for- 
bindelse mellem de skandinaviske folk og derigennem bidrage til 
udviklingen af den skandinaviske kultur. Til dette formåls fremme 
skal selskabet subskribere på de vigtigste svenske, norske og danske 
*) Upsala-Corrcspondeiiten 1843. nr. 88. Bihang. 

aviser og tidsskrifter samt anskaffe betydeligere værker i de skandi- 
naviske litteraturer, såvidt midlerne strækker. 

Denne begyndelse i Upsala betyder da ikke meget og kan i 
styrke og karakter langt fra tage det op med bevægelsen i Køben- 
havn. Og andre kendelige spor satte studentertoget foreløbigt ikke i 
Sverrig udenfor Lund. Det betragtedes almindelig som noget, der 
ikke i særlig grad fortjente det ofFenliges opmærksomhed. »Fædre- 
landet« fylder spalte på spalte med festberetninger, men det liberale 
>Aftonblad« ofrer kun en eneste på Upsala-toget. — 

Medens Skandinavismen med ét slag samlede en hel kreds af 
Københavns frisindede borgere om sin fane, og den i hvert fald havde 
vundet nogle tilhængere i Lund og Upsala, måtte den ganske natur- 
ligt også indbyde til kritik fra anden kant. Den, som mest indgående 
drog i leding mod tanken, var Chr. Molbech^ der ledsagede en be- 
skrivelse af en Sverrig-rejse i 1842 med et tillæg om den skandinaviske 
enhed.*) Det kan undre at støde på Molbechs navn i denne forbin- 
delse, thi ved siden af Høst og Nyerup var Molbech den danske, der 
tidligst havde rejst i Sverrig og knyttet personlige forbindelser her. 
Han vedligeholdt en meget udstrakt korrespondance med svenske 
lærde, litterater og digtere. I hans omfangsrige brevsamling findes 
breve fra ikke mindre end 32 svenske, deriblandt så kendte navne 
som f. eks. Afzelius, Atterbom, Beskow, Brunius, Frj'xell, Geijer, Ham- 
marskåld. Hildebrand, Reuterdahl, Wieselgren. Navnlig med Skåning- 
erne stod han i stadig brevveksling. I trediverne var han ofte i Lund, 
og i 1842 havde han ligesom en menneskealder forud besøgt Stock- 
holm og Upsala. Det tør således anses for givet, at Molbech havde 
megen interesse for nabolandet. Men hans nordiske sympatier er af 
en meget almindelig karakter: de indskrænker sig til ønsket om et 
åndeligt og venskabeligt personligt samkvem. Det vil erindres, at han 
allerede i 1816 havde søgt at lægge en dæmper på Høsts iver for at 
nærme det danske og svenske sprog til hinanden, da en sådan til- 
nærmelse efter Molbechs opfattelse vilde virke nedbrydende på den 
nationale selvstændighed. Molbechs standpunkt er nu væsenlig det 
samme. Men når han taler om dansk nationalitet og dansk national- 
ånd, forstår han derved noget ganske andet end fyrrernes mænd. Han var 
vokset op i kronprins Frederiks dage; han havde bevaret indtryk fra 
slaget på Rheden og fra de følgende års loyale begejstring. Det nationale 
begreb betød for ham det specifik danske i videste omfang og lader 
sig sprogligt omsætte som »dannerkonge, dannerånd osv.«. Den mo- 
derne nationalitet, bygget på folkeånd, forstod han ikke. At søge en 

^) Molbech: Lund, Upsala og Stockholm i Sommeren 1842. 1844. s. 263—320. 

tilslutning til noget udenforstående, at ofre en tøddel dansk selvstæn- 
dighed for fremmede, var i Molbechs øjne noget nedværdigende, noget 
forringende for dansk nationalånd. 

Fortrinnet ved Molbechs kritik er, at den ikke som Skandinav- 
erne sløjfer den historiske betydning. De, der ønsker en nationalen- 
hed — skriver han — har næppe tænkt på, hvilke ulige historiske 
forhold der har dannet de tre nordiske nationer i løbet af mere end 
1000 år. Så ser de langt mere konsekvent og rationelt, som tilstræber 
en simpel politisk enhed, »men at to nationer skulde danne enhed og 
dog vedblive at være to stater, er noget, der både har fornuft og er- 
faring imod sig«. Han tror heller ikke, at nogen national enhed mel- 
lem de tre folk lader sig påvise i Nordens historie; den politiske for- 
ening gennem århundreder formåede jo ikke engang at skabe en 
national enhed mellem den danske og den norske nation. Enhver 
bestræbelse i denne retning blev altid mødt med kulde og mistanke, 
og nu, i det 19. århundrede, vilde sådanne forsøg, så snart de frem- 
trådte i deres rette skikkelse og »afklædte sig det skuffende, halvdunkle 
slør, hvori man undertiden vil hylle dem, såre den almene folkefølelse 
og vække en mere levende modstand end nogensinde tilforn«. Efter 
nogle knan'orne udfald mod tidens demokratiske strømninger spørger 
Molbech — hvad de danske Skandinaver visselig ikke havde gjort — 
om de nu også er sikre på, at Nordmændene vil opgive det mindste 
gran af deres selvstændighed og nationalitet for overtagelsen af den 
danske Ejderstat, der skal bringes med i det ny Skandinavien, eller 
om den svenske politik vil ofre det visse for det uvisse. Molbech viste 
sig her som noget af en profet. — Med hensyn til det »Skandinaviske 
Selskab« finder han, at dets formål er for ubestemt angivet; et sel- 
skab, der har den forpligtelse at skulle give alt (erkendelse og befor- 
dring af samtlige nordboeres indbyrdes frændskab og samkvem), kan 
let bringes til slet intet at give. Endelig synes man i Danmark at 
have glemt, at sympatien er meget langt fra at være tresidig; man 
har på forhånd dannet sig en skandinavisk trekant, hvor den tredje 
side (Norge) endnu mangler. 

Molbech indrømmer gærne, at den tanke, at de tre nordiske folk 
skal blive sig deres frændskab i ånd og sprog dybere bevidst, i og 
for sig er ædel. Enhver må ønske, at de gamle nationale antipatier 
afløses af et stærkt enighedsbånd, og man er jo også på gode veje 
hertil. Han vil dog ikke give studenterne æren herfor, men henviser 
— naturligvis med tanke på sig selv — til det venskabelige forhold 
mellem danske og svenske, der er tiltaget med jævn styrke i de sidste 
10 til 20 år. »Forstandige mænd i Sverrig og Danmark har længe 

følt og ytret den overbevisning, at de naturlige venskabs- og frænd- 
skabs -vilkår imellem begge nationer bør kunne medføre et imellem 
regering og folk lige venligt og oprigtigt forhold, et ved alle rimelige 
lettelser tiltagende samkvem ; en så meget som muligt fra gensidige ind- 
skrænkninger og byrder befriet personlig og handels-kommunikationer; 
en også ved en større gensidig fortrolighed med begge sprog lettet og 
fremmet indbyrdes fortrolighed og hjemlighed imellem individer af 
begge nationer, som færdes og mødes i nabolandene«. Helt ulogisk 
er det da, når Molbech kort efter fordømmer, at man begynder at 
lære børn i danske skoler svensk sprog — »er det for at indpode 
dem den nationale ydmyghed tilligemed den skandinaviske idé?« Høj- 
tideligt resumerer han tilsidst sin skandinaviske opfattelse i følgende 
ord: »En skandinavisk enigbed ville vi fremme ved ethvert, for vor 
ære og vor nationalitet sømmeligt middel. En skandinavisk enhed 
sømmer det os hverken at tigge om eller for enhver pris at ville til- 
købe os — og lige så lidt sømmer dette os, dersom der tales om at 
bøde på en defekt nationalånd, som dér, hvor der tænkes mere på 
den politiske end på den nationale enhed«. Molbech foretrækker den 
individuelle og personlige Skandinavisme, det vil sige, han (og enkelte 
af hans socialt ligestillede) kan korrespondere med svenske lærde og 
besøge kollegerne i Lund. Mere er der efter hans mening ikke at 
gøre ved den sag. 

Det er så heldigt, at nogle breve fra Molbechs venner og korre- 
spondenter tegner os stemningen i svenske akademiske kredse, som 
vi ellers ikke har lejlighed til at lære at kende, og øver kritik over- 
for det nys stedfundne studentertog. 

Den mest sympatetisk stemte betragter er Wieselgren, der nu 
var provst i Westerstad. Han indrømmer, at den spirituelle rus hos 
den skandinaviske ungdom måske ikke er upåvirket af den spirituøse, 
men denne art ungdomsudsvævelse hører dog til de mindst farlige. 
Det synes ham, som om der ligger mere end et århundrede mellem 
disse ungdomsmøder og den slags sammenkomster, der fandt sted i 
hans unge år. Ungdommens gensidige sympatier kan ganske vist ikke 
bringe en politisk forening i stand, men derimod nok give de gamle 
antipatier nådestødet. ^) Reuterdahl bekender sit oprigtige danske sinde- 
lag, men anser det for komplet galskab at ville indføre henholdsvis 
dansk og svensk sprog som led i skoleundervisningen. -) Mest kritisk 
stiller antikvaren B. E. Hildebrand sig. »Jeg erkender — skriver han — 
at jeg både ler og harmes, når jeg hører eller læser om den bag- 

^) Molbechs brevsaml. nr. 2263. 
^ S. St. nr. 1774. 

vendte måde, på hvilken de ny unionister farer frem, hvilket tilfulde 
viser, at hverken Danskerne kender Svenskerne eller Svenskerne Dan- 
skerne. Det så meget omtalte sommertog iQor har i Sverrig efterladt 
den temmelig almindelige tro, at de danske studenter er muntre rumle- 
magere med en god portion tysk sværmeri. At Svenskerne heller ikke 
har g]oi*t bedre indtryk på Danskerne, slutter jeg deraf, at man i Kø- 
benhavn lader sexaerne repræsentere den svenske nationalejendomme- 
lighed .... Jeg vil blot ønske, at man ikke ved de brovtende unions- 
taler og alt det andet bram og brask nedriver, hvad allerede forud i 
stilhed var groet frem, og knyttede et fastere bånd mellem de to na- 
tioner, end alle avis- og rejseprojekler formår. Hos os paaskønnes 
unionsideen med større iver næsten kun af nogle bladredaktører, 
hovedsagelig af den grund, at de derved tror at kunne forurolige 
ikke blot vor gamle konge, men også Christian VIII, hvis enevolds- 
magt naturligvis er tilstrækkelig anledning til at vække de svenske 
frihedsheltes had. Jeg tror også, at de danske vikinger sidste sommer 
mærkede, at de politiske unionsideer ikke vilde slå an hos Svenskerne ; 
i det mindste fandt jeg iveren eller rettere forhåbningerne i så hen- 
seende betydelig nedstemte hos 8 danske studenter, med hvilke jeg 
tilfældigvis traf sammen på dampskibet mellem Stockholm og Gote- 
borg.i) I begyndelsen drejede talen sig om trangen til en forening 
mod Rusland og Tyskland, men tilsidst var der kun spørgsmål om 
en litterær forening, og herom var vi ganske af samme tanker.*) 

Skønt Hildebrands politiske anskuelse tydeligt nok forhindrer 
ham i at bedømme den skandinaviske bevægelse helt fordomsfrit, har 
han utvivlsomt ret i realiteten. I Sverrig ønskedes foreløbig intet ud 
over en litterær forbindelse. Det :> Skandinaviske Selskab« i Upsala 
viser blandt andet dette. Dets virksomhed indskrænkede sig til op- 
rettelsen af et bibliotek og til at organisere en bytteforbindelse 
med de to andre nordiske lande samt nu og da til afholdelsen 
af et møde, hvor sange og digte med nordiske emner foredroges. En 
anden gang holdt man mindefest for Thorvaldsen. Efter fra først af 
at have mødt megen modstand samlede det snart ikke få medlemmer, 
og det blev efterhånden betragtet som et samlingspunkt for den in- 
telligentere del af Upsalas studerende.^) Atterbom blev valgt til dets 
ordfører, efter at han havde haft lejlighed til at demonstrere, hvor 
nøje hans syn paa Skandinavismen faldt sammen med majoritetens. 

') Mørk-Hansen var iblandt disse, der benyttede lejligheden til at se sig lidt videre 

om i Sverrig, jvfr. hans ovenfor citerede erindringer. 
*) s. St. nr. 1100. 
'') Upsala-Correspondenten 1844. nr. 37. 

Fra mødet i 1843 forelå jo allerede en indbydelse til at besøge 
København den følgende sommer. Men da Carl Johan døde i begyn- 
delsen af Marts 1844, meddelte landshøvdingen universitetets rektor, 
Geijer, at det var kong Oscar Fs ønske, at studenterne afholdt sig 
fra alle glædesfester i den kommende tid. Måske der nærmest var 
tænkt på 1. maj-festen med dens karnevalsoptog ; men skønt Geijer 
ingenlunde var antiskandinavisk sindet, sammenkaldte han loyalt stu- 
denterne, mellem hvem Københavnsrejsen ivrig var debatteret hele 
vinteren, til et møde og opfordrede dem til at lade rejseplanerne fare, 
både af hensyn til kongesorgen og af hensyn til den politiske farve, 
der almindeligvis tillagdes studentermøderne — om med hvor megen 
grund vilde han ikke indlade sig på at undersøge. Geijers indflydelse 
på ungdommen var så stærk, at omtrent halvdelen af de 200, der 
havde meldt sig som deltagere, trak sig tilbage, så at resten beslut- 
tede at opsætte rejsen. 

Men i April udsendte Atterbom et lille skrift »Om skandinaviska 
foreningen och student-tåget från Upsala till Kopenhamn«, hvis hen- 
sigt var at gøre ret og skel til begge sider og tage den brod bort, 
som mulig var blevet tilbage hos nogle af de unge, fordi deres planer 
var krj'dsede. Efter en kort udsigt over den skandinaviske tankes stil- 
Hng udvikler Atterbom, at det har berørt ham smerteligt at se den 
smukke idé slået i hartkorn med dagens øvrige politiske stridsspørgs- 
mål og udnyttet af partiinteresser; dette har bragt ham til at tage 
ordet i denne sag. Endnu tydeligere tegner hans standpunkt sig i et 
omtrent samtidigt brev til Molbech^), hvori det bl. a. hedder: »Det 
skandinaviske (o: ultraskandinaviske) uvæsen raser nu allerværst på 
begge sider af Sundet; det turde være så meget større anledning for 
mig til ikke at indfinde mig i København så meget snart efter denne 
storm, så meget mere som jeg selv i største velmening er blevet ind- 
blandet i sagen, og det på en måde, som i visse personers øjne har 
givet mig selv skin af ullra- eller pseudo-Skandinav. Jeg er nemlig, 
indigneret på den ene side over den rabulistiske og fanatiske måde, 
på hvilken ungdommen her er blevet bearbejdet i det skandinaviske 
spørgsmål, på den anden side over den blot snærrende og hånende 
tone, hvormed den dog i det hele velmente ungdoms-enthusiasme 
mødtes, optrådt med et småskrift, med hvilket jeg vilde gøre denne 
enthusiasme opmærksom på sagens fornuftige mening og de skær, som 
må undgås, når studentertoget skal udgå herfra«. — Atterboms piece 
blev modtaget med begejstring i Upsalas skandinaviske kredse — hvad 
noksom viser, at de ikke har knyttet nogen stærk politisk interesse til 
O Nord. tidsskrift 1895, s. 111 fif. 

tanken — og på hans fødselsdag d. 27. april hyldedes han med sang. 
Han benyttede også da lejligheden til at udtale sig med varme om et 
skandinavisk forbund, der ikke ophæver det individuelle i national- 
iteten, men opløfter det til et inderligt samliv i alle livets højeste inter- 
esser ; dog advarede han mod den form af Skandinavisme, der i mis- 
forståelse satte tanken på spil ved at eftertragte et usikkert og Qærnt 
skyggebilled fremfor den nære og skønne virkelighed. »Vort fore- 
havende er et fredens verk, og ingen fædrelandets og dannelsens ven 
kan heraf få anledning til andet end glæde og forhåbninger«. i) 

Imidlertid kom Atterboms piece og tale til at spille en ganske 
anden rolle end den blot forsonende, som han havde tiltænkt. Den 
satte atter det skandinaviske spørgsmål under debat, og da kort efter 
en fornyet og officiel indbydelse ankom fra København, var alle løfter 
og gode forsæt med et slag glemte. Over hundrede ny deltagere meldte 
sig, skønt der allerede forud var sendt afbud, og man tilbød Atterbom 
en hædersplads i toget. '-) Geijer har formodentlig fået fornyet anmod- 
ning om at hindre dette — »hos os fiygter høje vedkommende egenlig 
ikke for de svenske studenters opførsel, men vel for de danskes«, skriver 
Atterbom — , thi selv om Oscar I personlig nærede liberale anskuelser, 
vilde han undgå at såre Christian VIIFs og Ruslands følelser, og det har 
vel heller ikke været ham behageligt, at hans ønske om landesorgens 
iagttagelse blev overhørt. I hvert fald blev komiteens 5 medlemmer til- 
sagte til at give møde hos universitetets rektor, hvor følgende koste- 
lige scene opførtes. Efter nogle almindelige og ubestemte betragtninger 
om en formodet deltagelse i en »vidt forgrenet politisk forbindelse«, 
fremsatte rektor følgende spørgsmål: »Er herrerne medlemmer af direk- 
tionen for Københavnsrejsen?« Afzelius, komiteens ordfører, svarede: 
Vi udgør den oprindelige komité, men den består nu af 30 medlem- 
mer. — Rektor: Herrerne er dog som akademiske lærere og ældre 
studenter de mest indflydelsesrige i denne sag. Kender herrerne h. m. 
kongens ønske? — Alle: Ja! — Rektor: Og det vil herrerne naturlig- 
vis holde sig efterrettelig? — Almindelig tavshed. — Rektor (hæftig): 
Ja saa? — Vil herrerne efterkomme h. m. kongens ønske? — Afzelius: 
Derpå kan ikke gives noget bestemt svar, da det må bero på det rej- 
sende selskabs majoritet. — Rektor: Vil herrerne da, hver især for sig, 
rette sig efter h. m. kongens ønske? (henvendende sig til hver enkelt). 
Adjunkt Afzelius? — »Ja, hvad mig personlig angår«. — Docent Malm- 
strøm? — Ja. — Docent Pettersson? — Ja. — Magister Sundberg? — 
Ja, da jeg antager, at h. m. kongen har gyldig grund til sit ønske. — 

O Upsala-Con'espondenten 1844. nr. 37. 
-) Jonkoplngs-Bladet 1844. nr. 19. 

Kandidat Save? — Save: Nej, i en sag, hvor jeg er bunden af min 
ære, kan jeg ikke ofre den for nogen person på jorden. — Rektor: 
Nå, så kandidat Save kan ikke efterkomme sin konges ønske? — Save: 
Så ondt det gør mig, kan jeg det ikke i denne sag. — Rektor: Det 
bliver meget behageligt for hans majestæt at erfare dette svar. (Rektor 
ytrede dog siden, at han ikke skulde rapportere eller omtale kandidat 
Saves svar). — Tiltræder herrerne denne rejse som repræsentanter for 
studenterne? — Afzelius: Nej — det er et privat selskab, som rejser. — 
Rektor: Har herrerne nogen politisk hensigt med rejsen? — Alle: Nej. 
— Rektor (hurtigt): Nej — naturligvis! Men herrerne bør betænke, at 
da rejsen foretages imod h. m. kongens ønske, så får den en politisk 
karakter, og det her iagttagne dybe inkognito forsvinder, så snart De 
betræder Danmarks jord. Jeg er overbevist om, at hver især af Dem, 
om jeg kunde læse i Deres hjærter — hvortil jeg savner både evne og 
berettigelse — gærne vilde opgive hele foretagendet og gærne saa, at 
at h. m. kongen befalede og De således for billig pris slap til at blive 
politiske martyrer; men hans majestæt vil sikkert ikke gøre herrerne 

denne fornøjelse Herrerne, som har sat stykket i scene, må vel 

nu spille det; den påregnede applaus vil sikkert ikke udeblive. Sær- 
lig må jeg lykønske kandidat Save til understøttelsen fra Vittterhets- 
akademien til at foretage antikvariske forskninger på Gotland, der 
sikkert vil blive til megen gavn, selv om rejsen udstrækkes til Køben- 
havn. Akademiet havde hellere set, at rejsen gik til Dalarne, og i 
Akademiet var det også på tale, at understøttelsen kunde være søgt 
netop med den foreliggende rejse for øje. Man fæstede sig imidlertid 
ikke derved. Må jeg imidlertid lykønske kandidat Save til hans danske 
rejse med hans 200 oldgranskere. — Save: Jeg havde allerede længe 
før jul, inden denne rejse var påtænkt, søgt om rejseunderstøttelse til 
Gotland .... Rektor (afbrydende): Ja, ja — alt det véd jeg forud. Jeg 
har ikke mere at sige herrerne«. 

De 5 komitemedlemmer undlod ikke at rapportere den hånlige 
behandling, de havde været udsat for, til universitetets kansler, ærke- 
biskoppen, idet de dog tilføjede, at de gjorde det, ikke så meget for 
personligt at beklage sig som for at vise, at man ved en sådan be- 
handling af ungdommen nåede det modsatte af, hvad man vilde. »Vi 
må nemlig åbent erklære, at den mod os foretagne fremgangsmåde i 
den grad oprørte sindene, at den overbevisning i sagen, som var ifærd 
med at danne sig hos flere og især hos de ældre, atter igen var på 
gode veje til at forsvinde. Det blev således nødvendigt at opsætte at 
træffe nogen afgørende beslutning, til det første ubehagelige indtryk 
havde sat sig og en roligere betragtning kunde gøre sig gældende — 

og i så henseende anser vi det for vor skyldighed overfor Deres høj- 
ærværdighed at anføre, at ifølge vor overbevisning vilde, uden de 
ældre medlemmers fasthed og ro samt redebonhed til at tale med og 
søge at påvirke de yngre, denne sag måske aldrig have fået den ud- 
gang som nu. Ved den igår, d. 17. maj, afholdte almindelige sammen- 
komst besluttede selskabet for denne gang at aflyse rejsen«.*) 

Geijer havde utvivlsomt gjort for meget ud af sagen. Selv det 
konservative »Biet« tilrådede at lade de unge rejse, da det ikke vilde 
stå i 200 svenske ynglinges magt at skabe en ny Kalmarunion. »Det 
svenske folk har haft nok af den sidste«. Den sympati, Geijer altid 
havde mødt hos ungdommen, gled nu over på Atterbom, som også 
forsøgte at give Skandinavismen i Upsala en praktisk vending. Han 
bebudede en forelæsningsrække over den danske litteratur, uanset at 
hans kollega Molbech i København havde haft yderst få tilhørere, da 
han læste over den svenske. »Det var dog som pokker, hvis jeg ikke 
skulde få nogle tilhørere blandt det »Skandinaviske Selskabs« 300 med- 
lemmer. — Destoværre! med det blotte skrål om »Skandinaviskhed« 
tror vel mangen hos os som hos Jer, at sagen er afgjort eller i hvert 
fald ypperlig sat i gang«. Senere på året kan Atterbom meddele, at 
den retning, i hvilken han har forsøgt at lede den skandinaviske idé 
i Upsala, synes at være almindelig akcepteret. Så meget godt har dog 
Upsala-Skandinavismen allerede formået, at dansk litteratur og læsning 
er langt mere udbredt end nogensinde før. Bibliotheket tæller nu mel- 
lem 300 og 400 bind, og der er planer oppe om at stifte et fælles 
tidsskrift for hele den skandinaviske litteratur«. 2) 

Der er dvælet så længe ved begivenhederne i Upsala, fordi det 
deraf fremgår, at Skandinavismen i Sverrig på dette tidspunkt har en 
aldeles overvejende litterær karakter, medens den i Danmark allerede 
nu er udpræget politisk farvet. — 

I det tredje af landene, Norge, kan der stadig kun tales om 
spirer og spæde begyndelser. Den første tilnærmelse skete ikke fra 
norsk, men fra svensk side, da de skandinavisk-sindede studenter i 
Upsala i Juli 1843 hojdt fest for 3 norske studenter, der tilfældig op- 
holdt sig i byen, en fest, der skulde gælde som supplement til den, 
der nys var beredt Danskerne. Ved denne lejlighed var det dog mere 
forholdet mellem de to nabofolk, som berørtes, end den skandinaviske 
treenigshedstanke, som proklameredes. Her var jo ingen danske med 
til at besørge den politiske del af festen. »Vi har anset det for en 
uafviselig pligt — sagde hovedtaleren, mag. Bergmann — at udtrykke 

') >Svenska Biet« 1844. nr. 117. 
-) Molbechs brevsaml. nr. 82. 

vor agtelse og vore sympathier for Jer og Eders herlige, fri, stolle og 
lykkelige land. Men på samme tid vil vi heller ikke dølge, at vi Sven- 
ske mener at have ret til hos Jer at finde samme agtelse og samme 
sympatier, thi det er i sandhed på høj tid, at de to nabofolk, som 
had og bitterhed århundreder igennem har holdt afsondrede, atter 
slutter sig sammen i trofast samdrægtighed«. (Aftonbladets referat). 

Men i Norge modtog man den udstrakte hånd betingelsesvis og 
endnu med mistanke. Frygten for følgerne af en mulig union virkede 
hæmmende på enhver opdukkende skandinavisk sympati. Det var jo 
ikke ret mange år, siden Norge var blevet skilt fra Danmark — til 
hvad nytte skulde båndet nu knyttes igen? Således var det alminde- 
lige ræsonnement. Det senere skandinavisk-venlige blad »Den Con- 
stitutionelle«, dengang Norges betydeligste avis, skrev i anledning af 
Upsala-festen for de 3 norske studenter med følelig uvilje : » Kristiania- 
universitetet havde så godt som ingen repræsentanter ved det store 
skandinaviske studentermøde, og det var en streg i regningen for de 
ivrige skandinaviske unionssværmere. Hvor man kan komme over en 
Kristiania-student, holder man derfor fast på ham og anser det for 
en gevinst .... Den skandinaviske unionsfebers eftervirkninger er 
endnu på langt nær overstandne, og vi kunne være glade ved, at vi 
både havde så få af vore med ved de fester, da intet er mere smit- 
tende end enthusiasme, i særdeleshed for en stor idé, som en skandi- 
navisk union ved første øjekast virkelig ser ud til at være. Men med 
al vor politiske uskyldighed gør vi vist bedst i at være yderst var- 
somme med hensyn til spørgsmålet om en sådan union, som natur- 
ligvis er og naturligvis må være genstand for de danske patrioters 
ønsker og bestræbelser, ligeså vist som den hos os må være den be- 
tænkeligste sag af verden«. 

Imidlertid kom initiativet til en af de fester, der snart efter reg- 
nedes som en af Skandinavismens faste institutioner, knap halvandet år 
efter fra Norge, da en del norske studenter sendte en opfordring til 
kammeraterne ved de tre andre nordiske universiteter om hver 13. 
januar at fejre en >^nordisk fesh eller som det oprindelig hed en ^fest 
til fædrenes minde«, 1 virkeligheden er der dog ligeså megen lokal- 
patriotisme som Skandinavisme — i hvert fald Skandinavisme i fyrrer- 
nes opfattelse — i dette forslag. Hverken den ene eller den anden art 
moderne skandinaviske bestræbelser, hverken litterære eller politiske, 
nævnes i indbydelsen, der som motiv blot angiver en »stræben efter 
at udvikle den fra fædrene nedarvede ånd« .... »I den fælles fortid 
er den kilde, af hvilken vore nationaliteter har sit udspring, og fra 

hvilken de må hente nj^t liv til at virke i fremtiden«,^) hed det videre. 
Det var overhovedet kun i en oldnorsk verden, at det unge Norge 
kunde finde nogen tilknytning til den skandinaviske tanke. For Norge 
kunde den blot litterære Skandinavisme ikke åbne ny åndelige hori- 
zonter, thi den højere norske kultur hvilede på en næsten trehundred- 
årig fælleslitteratur. Og at præke politisk Skandinavisme til de Nor- 
mænd, der endnu bar nag i hjærtet til Danmark og kun tvungne af 
forholdene var indgåede i politisk forening med Sverrig, lod sig hel- 
ler ikke gøre. Hverken den litterære eller den politiske Skandinavisme 
fandt da nogen gunstig jordbund i Norge. De unge Normænd, som 
ved at høre om studentersammenkomsterne i 1842 og 1843 havde 
fornummet skandinaviske sympatier hos sig, måtte mane en svunden 
fælleskultur op af graven for at søge et forbindelsesled. Den norske 
Skandinavisme — for så vidt det går an at tale om en sådan allerede 
nu — har da sit eget præg ligesom den svenske og den danske. Den 
både fødes og føles langt mere lokal, mere eksklusiv-patriotisk end 
de andre. Det er omtrent samtidig med den skandinaviske tankes ud- 
vikling, at den stærke og bevidste norske fædrelandsfølelse vokser sig 
stærk. »Der er vågnet en bestemt bevidsthed om, at det bør sig Nord- 
manden med muligste flid og omhu at omfatte alt, hvad norsk er, og 
som kunde synes berettiget til bibeholdelse af og videre udvikling mod 
en mere alsidig folkeudvikling sammen med de beslægtede stammer. 
Kun således stod det til at håbe, at Nordmændene, når tidens fylde 
kom, kunde give sin andel til Nordens fælles skat af åndelig ejendom 
og vinde ufortabelig ret til ærefuld plads ved broderfolkens side. 
Navnlig måtte de bestemt norske fortidsminder og det ejendommelige 
i det norske sprog blive med forkærlighed omfattet af den således 
\'irksomme nationalinteresse«. Det er karakteristisk, at dette selvbe- 
vidste patriotiske udbrud forekommer i de skandinavisk-sindede Kri- 
stiania-studenters rejseberetning fra det kommende års studentertog. 
(s. 34). De norske unionsvenners standpunkt er overmåde moderat, og 
deres tilslutning til fyrrernes Skandinavisme, den litterære og den poli- 
tiske, mildest talt lunken. Men jævnsides med denne moderation lød 
i andre kristianensiske studenterkredse råbet om de »norske fordringer« 
langt højere, om udvikling og bevarelse af norsk litteratur, norsk sprog, 
norsk folkeliv, norske fortidsminder osv. Det norske navn skulde ikke 
udsættes for at gå under ved en utidig tilknytning til de overmægtige 
svenske og danske stammer; en litterær og social Skandinavisme vilde 
ikke være mindre farlig for den norske selvstændighed end en politisk. 
— Var det skandinaviske parti i Norge endnu usikkert og spagt af 
*) H. c. A. Lund, Studenterforeningens Historie II. 204. 

væsen, var det antiskandinaviske ganske anderledes sikkert og højt- 
talende. Man kan næsten sige, at Norge fik Anti-Skandinaver, før det 
fik Skandinaver. Som vi siden skal se, blev indbydelsen til studenter- 
mødet i København i 1845 overvejende modtaget med uvilje i Kri- 
stiania. — 

I Danmark havde Skandinavismen fundet et hyggeligt asyl i det 
:» Skandinaviske Selskab«. Det »sociale samkvem«, som bl. a. var an- 
givet som formål ved selskabets stiftelse, søgtes fremmet ved foredrag 
— dengang noget ret nyt — , naturligvis mest om emner af skandi- 
navisk natur, med påfølgende selskabelig sammenkomst. Provst Tryde 
var den første foredragsholder. Han talte »Om betydningen af et folks 
nationalitet«,^) men hans moderate standpunkt fandt kun liden på- 
skønnelse hos de ultra-liberale. Ikke nok med, at han, ved siden af 
al mulig reservation overfor Tyskerne, havde kaldt dem »dette ædle 
folk« — men hans Skandinavisme stod efter deres mening på et primi- 
tivt standpunkt, da han blot tog ordet for en indvortes åndelig for- 
ening som det »Skandinaviske Selskabs« eneste formål, men erklærede 
enhver tanke om en politisk forbindelse som udenfor dets øjemed. 
Da han blev angrebet herfor, skrev Tryde til bestyrelsen: »Spørgs- 
målet, om selskabets stiftelse alene kan betragtes som en manifestation 
af de nationale, skandinaviske sympatier eller tillige som en demon- 
stration med hensyn til en hos regeringen formodet, men ikke udtalt 
misbilligelse af disse sympatier, ligger dog i sandhed udenfor spørgs- 
målet om selskabets formål som selskab, og i ethvert tilfælde synes 
dog den hensigt at ville demonstrere ikke så væsenligen at hænge 
sammen med selskabets stiftelse, at den måtte forudsættes hos enhver, 
som deltog deri, og kun kan betragtes som et bihensyn, enkelte for- 
bandt dermed, da formålet selv står højere«.-) 

I næste møde talte Grundtvig »Om nordens historiske forhold«. 
I modsætning til hans urnordiske synspunkter holdt senere Afaduig 
et foredrag »Om Skandinavismens forhold til almindelig kultur«, i 
hvilket han hævdede den græsk-latinske og almindelige evropæiske 
kulturs betydning for Norden og kraftigt advarede imod enhver nor- 
disk eksklusivitet. »Fædrelandet«-^) fandt det naturligvis ikke på sin 
plads »ved det første glimt af en ædel begejstring« at kritisere en- 
thusiasmen. Og til liden både for Danmarks udvikling i de næste 
tj've år gik det jo således, at principet Ploug viste sig stærkere end 

*) Se samlingsbindct pa kgl. bibl. >Sytten foredrag, holdte i det Skandinav. Selskab«. 

1—2. 1843—47. 
*^ Univ. bibl. Add. nr. 290. 
'*) »Fædrelandet« 1844, nr. 1487. 

Skandinavismen. g 

principet Madvig. Forbindelsen med Europa vilde »Fædrelandet« 
gærne overhugge til fordel for et utopisk Skandinavien, medens Mad- 
vig docerede, at Skandinavismen ikke bundede i nogen racenødvendig- 
hed, men i særlige forhold. Norden burde udvikle og specialisere sine 
ejendommeligheder, ikke for at isolere sig, men for derigennem at 
give sit bidrag til den almindelige kulturs udvikling. »Man søger en 
Nordens ånd — sagde han — , som intetsteds er til, og finder derfor 
ikke den, der er; man leder efter en ånd, der engang på vejen fra 
oldtiden til os skal være tabt etsteds eller levende begravet eller 
krøbet i skjul for fremmede trolde, og som, hvis man blot kan få 
den lokket frem, alter lyslevende og uforandret skal træde ind i sit 
forladte, trefoldige legeme, de nordiske folk. Men Nordens sande ånd 
er ikke et sådant atom, ikke et fra virkeligheden adskilt spøgelse ; det 
er den almene menneskeånds livsbevægelse, som er betinget ved Nor- 
dens naturforhold, og som den under disse selv har uddannet sig. 
De fremmede trolde er dens egne metamorfoser. Den er i sin nor- 
diskhed en naturbestemthed, men ikke en arvelig slægtsbestemthed, 
der adskiller os fra vor races øvrige folk, om end måske spor af 
naturbestemmelsens indflydelse i individerne vedligeholder sig ud over 
et enkelt individs liv; og galt vilde det, hvis det var anderledes, se 
ud med mange af de her tilstedeværendes delagtighed i Nordens ånd. 
Just som naturbestemthed har den ingen anden gyldighed og nød- 
vendighed end den, der godtgør sig selv ved umiddelbart at være til- 
stede eller viser sig som det varige under Nordens vilkårs veksel. 
Den er ikke et positivt indhold af intellektuelle og sædelige bestem- 
melser, der skal frembringes eller genfindes .... Skandinaven er 
menneske, førend han er Skandinav, og den historie, der skal opklare 
ham livets helhed, der skal skaffe ham bevidsthed i dannelsens og 
kulturens almindelighed, er den hele menneskelige kulturs og dan- 
nelses historie Den Skandinavisme, der ikke vil være en Skandi- 
navisme i den evropæiske kultur og dannelse og ved den, men uden- 
for, bortskærer derfor gærne et stykke af vor historie. Til vor fortid 
skulle vi vende os! Men hist møder os en stolt adel med spor af 
Sydens ridderskab; her træffer vi ærlige borgere, vel med danske 
stadsretter, men med mangeslags tysk og nederlansk kunst. Vi ville 
videre ; og i vejen træder os katholske klerke, syngende latinske mes- 
ser. Vi iler med at flygte og finder os pludselig lige i bersærkernes 
favn. Men de kender os ikke; vi har, trods vor gode vilje for en ren 
Skandinavisme, dog medbragt så mange mærker af katholsk kristen- 
dom, af tysk reformation, af sydlig kunst, af Vestens industri og af 
hele Evropas politiske erfaring og uddannelse, beholdt så mange re- 

siiltater deraf som uundværlige til vor eksistens, at Urskandinaverne 
ikke vedkender sig os og nægter at være vore fædre; og med rette i 
en dobbelt henseende; oldtiden hænger kun sammen med os gennem 
den senere udviklings led; tages disse bort, er den ikke vor fortid; 
og selv når hine mellemled beholdes, er hine Skandinaver ikke ude- 
lukkende vore forfædre«. 

Efter at Madvig derpå har henvist til den tyske nation som den, 
gennem hvilken Danmark må søge tilknytningen til den almindelige 
kultur, og advaret imod at lade den øjeblikkelige forstemning overse 
de historiske og geografiske forhold, betoner han tilsidst den særlig 
danske form for Skandinavisme, der bør kende sin begrænsning. »Vi 
udgør et dansk selskab for Skandinavisme, ikke et af de 3 forskellige 
elementer sammensat selskab .... Vor ægte skandinaviske handlen er 
en dansk, i danske former, der bærer Skandinavismen specialiseret i 
sig; men idet vi som skandinavisk selskab gør noget mere end det 
blot danske, kommer vi let til at ville gøre det rent svenske eller 
norske; og når vi danske vil gøre, hvad de svenskes er, eller om- 
vendt, er der ringe udsigt til held dermed. Endog blot en liden svensk 
vinterlig sexa forsøgte vi nylig. De véd, hvordan den lykkedes. 
Skulde det, når det vorder sommer, falde svenskerne højere op imod 
nord ind at tage ud og boltre sig under fyr og gran således, som vi 
danske gør det på grønne enge under bøgens tag; — jeg er bange for, 
at de ikke vil føle vor sommerglæde«. 

Madvig var den eneste, der vovede forsøget at lodde tilbunds i 
Skandinavismens væsen og ejendommelighed, skønt også andre af 
talerne i > Skandinavisk Selskab« søgte at holde igen mod en altfor 
overdreven skandinavisk begejstring. Worsaae påviste f. eks. i et fore- 
drag »Om forholdet mellem de skandinaviske folk i oldtiden«, at man 
måtte give slip på den hidtil sædvanlige poetiske forestilling om Nor- 
dens skønne enhed i oldtiden. Men — trøstede han — på den anden 
side er det klart, at Nordens åndelige enhed har en sund og kraftig 
historisk udvikling og altså også en historisk nødvendighed. Høgen 
advarede kunstnerne mod at tænke på at give sig i kast med en 
nordisk-historisk fremstilling af Skandinaviens oldtid og bedrifter, før 
deres sans var udviklet for nordisk natur og nordisk folketype (»Om 
betingelserne for en skandinavisk nationalkunsts udvikling«). Medens 
den unge Monrad polemiserede imod Molbech i et storpolitisk skandi- 
navisk foredrag, hvor det allerede nu profeteres, at »folkenes ind- 
byrdes kærlighed som en god genius vil stå ved regeringernes side« 
og nøde dem til at slutte sig sammen i farens stund, og der spørges : 
»Hvis det nu skulde vise sig, at en hersker kom til at forene de tre 

nordiske kroner på sit hovede uden forræderi og uden folke-forbrj'- 
delser, vilde så folkene, når de har ført et sundt og kraftigt samliv 
med hverandre, have noget derimod at erindre?« — altså både poli- 
tisk og dynastisk Skandinavisme — advarede Grundtvig mod enhver 
sammenkobling, hvorved enten de to måtte blive slaver af den ene, 
eller de alle tre vilde spilde deres kræfter i kiv og splid. Han ønsker 
intet udover et nordisk forbund til at stå last og brast mod enhver 
fremmed magt, fri handel, adgang til alle borgerrettigheder for enhver, 
der i »grande-rigerne« har indfødsret og — naturligvis sin yndlings- 
tanke om den nordiske højskole realiseret. I samme ånd holdt senere 
den svenske digter Almquist et foredrag, i hvilket han hævdede, at 
det i første række goldt om at gøre primærfølelsen skandinavisk, altså 
at begynde med barnets undervisning, og iøvrigt talte dygtige og frem- 
skredne ord om måden at skrive historiske lærebøger på. Endvidere 
anbefalede han en toldforening mellem de 3 lande, fælles mønt- og 
postvæsen, ønskede også en of- og defensiv alliance, medens derimod 
tanken om et fælles universitet syntes ham upraktisk. Dog vilde det 
være godt, om professorerne kunde bytte plads, og om eksaminer i 
det ene land gav adgang til embeder i det andet. Kort sagt: den så- 
kaldte »praktiske Skandinavismes« program foreligger allerede nu in nuce. 
Det foredrag, som samlede de fleste medlemmer om sig, var et 
dobbeltforedrag om Bellmans liv af Ploug og om Bell man som komisk 
dithyrambiker af J. L. Heiberg. Molbech ironiserer ikke helt uden 
grund over den pludselige Bellman-begejstring, der har grebet Køben- 
havnerne. »Bellman blev i det »Skandinaviske Selskab« så at sige til- 
kendt dansk indfødsret«.^) Han finder det besynderligt, at den mest 
ejendommelig svenske og tilmed specifik stockholmske sanger er bleven 
naturaliseret i Danmark og har henrevet folk, der ikke forstod hans 
viser. Molbech har fuldstændig ret: Bellman er alene ved sit rige 
gloseforråd den svenske digter, det må falde Danske vanskeligst at op- 
fatte ; — og han giver også den utvivlsomt rigtige forklaring af det 
tilsyneladende modstridende fænomen, når han tilføjer: »Det er den 
fine takt, hvormed Heiberg forstod at benytte det musikalske element 
i Bellnians folkesange, der har banet vejen for den skandinaviske brug, 
som man først 1843 begyndte at gøre af hans navn, og af hans, ikke 
skandinaviske, men i superlativ grad s^enste folkeviser«. Molbech kunde 
imidlertid sige og skrive, hvad han vilde. Bellman var bleven Køben- 
havns modedigter. »Skandinavisk boghandel« begj'ndte at udgive hans 
epistler i hæfter, og han kom på scenen: Heiberg komponerede sin 

*) Molbech: Den skandinaviske enhedstanke. En national-politisk betragtning. 1857. 
s. 32. 

vaudevillebagatel »Ulla skal paa Bal« og Bournonville balletlen »Bell- 
man«. Noget efter debuterer den unge M. V. Bruun med et dramatisk 
misfoster »De skandinaviske Brødre«. 

Skandinavismen var på gode veje til at blive en modesag i kon- 
gens København. Begejstringen kulminerede dog først i somme- 
ren 1845. 



V. 

p 

Året 1845 begyndte ret virkningsfuldt med fejringen af den første 
»nordiske fest« i København d. 13. Januar, en dag, som det snart blev 
tradition at anvende til dette brug i alle tre lande. Da over halvtredje 
hundrede deltagere havde meldt sig, blev det nødvendigt at henlægge 
scenen til Skydebanen, hovedstadens største festlokale. Fra Nord- 
mændene, der allerede i et par år havde holdt midvinterfest til »fæd- 
renes minde«, havde festarrangørerne optaget et nordisk-mythologisk 
apparat. Skønt man ikke gik så vidt som de i efterligningen af old- 
nordiske sædvaner, hverken drak mjød eller spiste bjørneskinke med 
tollekniv, blev der dog nok tilbage af nordisk effekt. Salen var deko- 
reret med rustninger fra unionstiden, Frølich, Marstrand og Skovgaard 
havde smykket væggene med fremstillinger af Aserne. Sangene gik 
delvis på folkemelodier til basunakkompagnement; når der skulde 
tales, blev der ikke ringet på en klokke, men slået på et skjold, og 
et sølvdrikkehorn — løftets bæger — var anskaffet, som hver taler 
måtte holde i hånden.^) I en lang række skåltaler blev betydningen 
af Nordens minder indprentet deltagerne. Worsaae talte i bred al- 
mindelighed for fædrenes minde, Brix for Normannerne og for Gustav 
Adolf, Ploug for de tre landes befriere i vanskelige stunder: Niels 
Ebbesen, Gustav Vasa og Eidsvoldmændene, H. P. Holst for Holberg 
og Thorvaldsen osv. Ploug var aftenens helt. Ham tilfaldt det også 
at udbringe »løftebægeret« — >vi vil fremme og, vil Gud, fuldbyrde 
Nordens åndelige enhed« — og skålen for festens to hædersgæster, 
Grundtvig og H. N. Clausen, hvilken sidste i sit svar udviklede, at 
den eneste udvej for den danske nationalånd til at holde sig fri af 
det smålige og provinsialistiske var at give sig ind under den nordiske 

*) Breve fra og til C. Hostrup. 1897. s. 53. — H. C. A. Lund : Studenterforeningens 
Historie. H. s. 203. 

genius' vinger. Den nordiske folkeånd skulde belrygge og udvikle 
Danmarks fremtid.^) 

Kursen var således i vedblivende stigning på den skandinaviske 
børs. At være født svensk betød nu noget andet i det københavnske 
bourgeoisies øjne end for tyve eller tredive år siden; dengang undgik 
man Svenskerne, nu kappedes man om at omgås og fetere dem. 
»Fædrelandet« optrykte og citerede artikler af svenske blade uden at 
oversætte dem ; under studentertoget foreslog Afzelius under alminde- 
ligt bifald, at for fremtiden skulde intet svensk skrift oversættes på 
dansk og intet dansk på svensk.^) Hans Egede Schack meddelte Lars 
Hierta sine indtryk fra en Sverrigs-rejse, at han kun havde fundet 
liden forskel mellem de to nationer, og at denne i hvert fald var ren 
lokal. Norge forekom ham mere fremmed.^*) I København holdt den 
unge Sturzenbecker — allerede da kendt under pseudonymet Orvar 
Odd — forelæsninger over den svenske litteratur under megen til- 
strømning. Allerede i 1843 havde Sturzenbecker i Upsala i et lille 
blad »Li ten lefver an« forfægtet den skandinaviske sag, og til sin død 
var han en af Skandinavismens trofaste og begejstrede venner, skønt 
han i begyndelsen af treserne, da han fordristede sig til en kritik af 
den Ploug-Hallske politiks voksende uklarhed, åndelig blev udstødt 
af de danske Skandinavers midte. Denne mand elskede Danmark så 
stærkt, at han fæstede bo i Helsingborg, hvor han bl. a. redigerede 
»Oresundsposten«, for at kunne være det og Skandinavismens hoved- 
kvarter nærmere.^) Sturzenbecker er en af de svenske mænd, der trods 
en medfødt uro og mangel på koncentrationsevne har arbejdet ivrigst 
for Danmarks sag i Sverrig. Nu, i fyrrerne, da han kunde glæde sig 
ved megen popularitet i det »Skandinaviske Selskabs« kredse, skrev 
han korrespondancer til svenske blade om forholdene i København, 
og var tidlig og sent på færde, når det galdt noget skandinavisk. Han 
skrev også indledningsdigtet til den »Nordisk Litteraturtidende«, som 
på det »Skandinaviske Selskabs« bekostning begyndte at udkomme i 
1845 som et litterært supplement til »Fædrelandet«. Bladet skulde 
forsøge at udføre den så ofte omtalte tanke om litterært samkvem og 
samvirken mellem de nordiske folk, men efter et års forløb blev »Nor- 
disk Litteraturtidende« atter opgivet som altfor kostbar. Da Sturzen- 
becker i »Skandinavisk Selskab« havde udbragt en skål for det »unge 

*) »Fædrelandet«. 1845. iir. 1803. 

*) Upsala-Correspondenten 1845. nr. 55. 

^ L. Hiertas korrespondance. Kgl. bibl. i Sthlm. 

*) Bååth-Holmberg, Frihetens Sångar-att. s. 360 ff. 

Nordens politiske bygningskunst«, gik det rygte, at han skulde for- 
vises fra kongen af Danmarks riger og lande. ^) 

Det skandinaviske højtryk i København i første del af året 1845 
forplantede sig også til Skåne, først og fremmest til Lund, hvis små 
aviser hurtigt lod sig smitte af de danske Skandinavers mere radikale 
standpunkt. »Nya Skanska Correspondenten« (nr. 30) skriver således 
i en artikel om Nordens politiske enhed, at de fleste af Skandinav- 
ismens tilhængere i Sverrig vel slutter sig til stiftsprovst Trydes frak- 
tion og blot ønsker en litterær eller åndelig enhed; men kun, fordi 
de ikke har gjort sig rede for konsekvenserne, thi da måtte de forstå, 
at den politiske enhed som en af åndens væsenlige åbenbarelsesfor- 
mer ikke lader sig udskille fra en almen åndelig sammenslutning. Og 
omtrent med lignende ord docerer »Intelligensbladet« (nr. 21), at man 
gærne kan nøjes med at præke den åndelige enhed, thi i den ligger 
all. Enten må sagen føres igennem, eller også må den opgives i tide. 
I al fald bør enhver stille sig det klart, hvor han vil hen, hvad han 
arbejder for. Måske er det bedst — indrømmer bladet — foreløbigt 
ikke at tale om politiken »for ikke at skræmme de godtroende Skandi- 
naver, der hader politiken som døden«, men derfor ikke glemme den. 

De øvrige svenske blade beskæftigede sig derimod hverken nu 
eller i de nærmest følgende år inden krigen 1848 synderligt med Dan- 
mark eller med Skandinavismen. Hiertas liberale »Aftonblad« optog 
de korrespondancer, som Sturzenbecker sendte det fra København, 
men indeholdt ingen selvstændig ræsonnerende artikler og indtog en 
ret ligegyldig eller kølig holdning. Det andet større Stockholmerblad 
»Dagligt Allehanda« ofrede som nyhedsblad sagen nogen større op- 
mærksomhed, men man kan nu og da i dets spalter også træffe anti- 
skandina viske artikler oversatte fra fremmede, mest tyske blade, hvad 
jo ikke tydede på nogen overdreven interesse eller forståelse hos redak- 
tionen. Provinspressen betød i det hele endnu ligeså lidt i Sverrig 
som i Danmark, og fandt ikke for godt at underholde sine læsere om 
Studenter-Skandinavismen, hvorom den sandsynligvis også kun vidste 
dårlig besked — bevægelsen var jo endnu ganske ny. Foruden de 
nævnte skånske små blade, der stod hovedkvarteret i København nær 
og vel også fik parolen herfra, gør dog to svenske provinsblade en 
hæderlig undtagelse fra resten. »Goteborg Handels- og Sjofartstidning« 
udtalte sig altid med varme om den skandinaviske tanke, når bladet 
berørte den, men i reglen lagde dets stilling som handels- og nyheds- 
avis så stærkt beslag på spalterne, at det ikk.e skete ofte; bladet ud- 
kom forøvrigt kun to h tre gange om ugen. Derimod træffer man i 
») Joiikopingsbladet. 1846. nr. 1 & 4. 

:»JonkopingsbIadet« fortræffelige Københavns-korrespondancer, i hvilke 
den skandinaviske bevægelse spiller en fremragende rolle, og artikler 
om Nordens politiske og national-ideelle interesser, således i 1846 en 
hel serie, »Nordens sande politik«, af Almquist. I begyndelsen af 1845 
mener dog bladet endnu, at Skandinaverne ikke må gabe for højt, og 
at blot vanskeligheden ved at enes om en fælles hovedstad vil stille 
sig i vejen for tankens gennemførelse. For øjeblikket bør man nøjes 
med ønsket om, at en livligere litterær og kommerciel forbindelse må 
opstå mellem de nordiske nationer, så at den naturlige følge heraf 
må blive, at krig dem imellem er en umulighed (nr. 8). 

I foråret 1845 sendte en kreds af danske studenter atter ind- 
bydelse til de svenske og denne gang også til de norske studenter, 
der havde givet deres skandinaviske sympatier luft ved at foreslå 
festen til »fædrenes minde«, til at mødes med dem i København ved 
midsommertid. Autoriteterne i alle tre lande søgte også denne gang 
at lægge de unges planer hindringer i vejen, men dog med mindre 
vægt end tidligere. 

I Upsala rejste årets rector magnificus, prof. Fahlcrantz, til Stock- 
holm for i en audiens hos majestæten at få at vide, »om han kunde 
give studenterne lov at rejse eller ej«. Men kong Oscar svarede, »at 
han hverken vilde eller kunde hindre dem deri«, som det kort efter 
stod at læse i aviserne.^) Skandinaverne i Upsala frygtede dog for ny 
påfund fra konservativ side; lige til det sidste gik der foruroligende 
rygter om, at den danske gesandt vilde nægte at visere passene, ja 
så stor betydning tillagde studenterne deres togt, at de ikke var util- 
bøjelige til at tro på fortællingerne om, at en Qendtligsindet magts 
— formodenlig Ruslands — krigsskibe vilde møde dem på vejen og 
tvinge dem til at vende om. Dette bragte naturligvis den hellige ild 
til at flamme endnu højere.*-) Københavns-farerne holdt møde tidligt 
og silde, de vedtog som genkendelsestegn at anlægge den »fra gam- 
mel tid blandt Upsala-studenter antagne hvide hue med sorte rande 
og kokarde i blåt og gult«. Kristianenserne mødte med sorte huer 
med blå-hvid-rød kokarde; studenterne fra Lund og København bar 
derimod endnu ikke huer, men nøjedes med sløjfer i nationale farver 
og medaljoner med indskrift. Først i 1856 mødte de danske studenter 
på toget til Upsala og Stockholm med kasket af gul råsilke. Den 
endnu brugelige studenterhue er nogle år senere. — D. 18. Juli sejlede 
Upsalenserne til Stockholm, og herfra videre næste dag med damp- 
skibet »Gotland«. Efter besøg undervejs i Wisby, hvor dog ingen 

') s. St. 1845. nr. 39. 

'-) Beruttelsc om studeuUågen 1845. Upsala, 1846. s. 10. 5. 



90 

skandinaviske, men kun svenske skåler drukkes, og i Carlskrona, 
nåede de 186 Upsala-farere Malmø-havn d. 22. om morgenen, omtrent 
samtidigt med at 144 norske deltagere sejlede ind i den. 

Dette var ikke noget meget stort tal, og dog var det ikke lille i 
forhold til den modstand, forslaget om deltagelse fra norsk side al- 
mindelig havde mødt. Studentersamfundets bestyrelse havde tilskrevet 
indbyderne, efter at sagen var forelagt en generalforsamling, at den 
måtte overlades privat interesse, og at de, som muligt kom til at rejse, 
ingenlunde måtte anses som repræsentanter for det hele studenter- 
korps. Dette var en temmelig ufordulgt tilkendegivelse af, at majori- 
teten af de norske studenter helst saa, at rejsen ikke blev til noget.^) 
Når en så stor del af ungdommen indtog denne modvillige holdning, 
måtte det — som i forrige kapitel antydet — skrives på deres unge 
norske patriotismes regning; men når statsraderne Holst og Krog 
svarede assistenterne i kirke-departementet, at de nok kunde få per- 
mission, men ikke for at rejse til København, og når statholderen ikke 
mente at kunne tilstå den unge lektor Monrad tjenestefrihed ^på grund 
af omstændighederne«,'-) var det utvivlsomt af frygt for at støde an i 
svenske regeringskredse, hvis nemlig den norske regering gav sine em- 
bedsmænd rejsetilladelse for at deltage i en fest med oppositionelt 
præg. Flere, som kunde have lyst til at være med — fortælles det i 
rejseberetningen — holdt sig tilbage, fordi de frygtede for, hvad der 
kunde vente dem af Danmarks absolutistisk-sindede regering; de fore- 
trak at vente, til man kunde mødes et sted, hvor ordet var frit. Men 
selv hos de norske festdeltagere var stemningen i begyndelsen spag 
og mat, og da de sejlede afsted med dampskibet »Carl Johan«, opfor- 
drede komitéens formand dem til såvidt muligt at holde sig i bag- 
grunden under festen, da forestillingerne om den skandinaviske idé i 
almindelighed kun var lidet udbredt hos den norske almenhed, og 
selv en stor del af de rejsende »vist ikke aldeles var på det rene med 
sig selv i dette punkt«. Ikke mindre betegnende for stemningens vag- 
hed blandt de norske Skandinaver og for deres overdrevne forsigtig- 
hed hedder det i festberetningen: vDet var de rejsendes tro, at når 
de fastholdt bevidstheden om pligten at bevare alt, hvad ægte norsk 
er, og retten at optage i sig alt, hvad skønt og ædelt de hos de 
svenske og danske brødre måtte se og høre, så havde de det rette 
greb på Skandinavisme; og det var deres håb, at når de åbent og 
vennesælt færdedes mellem deres brødre og frimodigt talte og hand- 

^) Kristiania-studcnternes rejscberetning i »Bcrattelse om studenttågeii 1845«. s. 

33 AF. 
O »Aflonbladetc 1845. nr. 142. 

lede, som deres hjærte i hver stund målte tilsige dem, kun altid ihu- 
kommende den moder, hvis sønner de var, og hvis navn de skulde 
forkynde mellem de Qærne slægtninge, så skulde de ikke ganske stå 
til skamme derude og ikke ganske savne anerkendelse hjemme.« Selv 
om denne Nordmændenes frygt for at sætte noget af deres nationali- 
tet til ved at blande sig med de andre Skandinaver synes lovlig naiv, 
virker deres grønne beskedenhed ret indtagende ved siden af de 
danske Skandinavers højrøstethed. 

Fra Malmø drog Upsalenserne i forening med Kristianenserne til 
Lund for at slutte sig til de herfra anmeldte 208 deltagere. Her fej- 
redes en skandinavisk »foraflen«, hvor Strandberg deklamerede sit 
skønne digt: 

>FinIand! — så ville jag ropa< . . . 

I Malmø næste dag forsøgte H. F. Poulsen, der tilligemed andre 
medlemmer af den danske bestyrelse var rejst de fremmede gæster 
imøde, at docere den i den danske oppositionelle lejr godkendte og 
ene orthodokse form for Skandinavisme — den svenske festberetning 
kalder den derimod »en helt olika uppfatning af Skandinavismen« — : 
det var nødvendigt at tænke ikke alene på en litterær og boglig, men 
også på en national og politisk forbindelse mellem de nordiske lande. 

Skandinaverne i København havde gjort store anstrængelser for 
at kunne modtage de halvsjettehundrede fremmede på en værdig måde; 
det lykkedes dem også at frembringe en så gennem-»skandinavisk« 
stemning som hverken før eller siden. Selv autoriteterne stillede sig 
imødekommende, men hvis man kan tro den »Nya skånska Corre- 
spondenten«, der åbenbart har sin visdom fra de københavnske stu- 
denterkredse, gjorde de en dyd af nødvendigheden. Bladet håner 
»Kalmar-Barometern«, fordi dette blad har fortalt, at Christian VIII 
har givet et bidrag på 1200 rdlr. til festen. »Skånska Correspon- 
denten« véd bedre besked. Det er ganske urigtigt, naar det er blevet 
fortalt, at kongen i velvilje har tilladt benyttelsen af ridehuset til 
festen. Han tværtimod nægtede det flere gange og gav først efter på 
staldmesteren, grev Danneskjolds indtrængende opfordring, med den 
tilføjelse, at det da måtte ske på grevens eget ansvar. Og hvad poli- 
tiets tilbageholdenhed angår, er det ikke værd at berømme den i for 
høje toner. »Man betænke blot: hovedstaden i entusiasme; de 600 
unge mænd indkvarterede hos folk i alle stænder og klasser, selv 
hos højerestående militære; hvor dybt måtte da ikke en krænkelse af 
gæstevenskabet føles af hver dansk, ligegyldigt af hvad parti han måtte 
være; man lægge velvilje i den ene vægtskål og forsigtig klogskab i 
den anden, og se, hvad som vejer tungest.« (nr. 31.) — Den eneste 

indblanding fra politiets side var forbud mod en fane med de tre 
nordiske rigers forenede våben og farver, som de danske studenter 
havde anskaffet for at føre den foran toget gennem byens gader, og 
en advarsel mod at synge »Kung Karl« med den famøse linje: »Ur 
vågen, moskoviter!«, medens toget passerede den russiske gesandts 
bolig. Censors virksomhed indskrænkede sig til at stryge disse linjer 
i afskedssangen: 

»Som os én tro, ét åndens præg forbinder, 
Er os det samme mål i tiden sat: 
At kæmpe fremst i folkenes Hråvalle, 
Frigøre verden atter eller falde, c 

Og 

>Så far da vel! Vort fælles løsen være: 
For Nordens enhed, Nordens sejr og ære!« 

Da :;» Malmø« og to andre både den 23. juni om eftermiddagen 
kom sejlende ind på Københavns red, var spændingen og forvent- 
ningen her på sit højeste. Allerede ved Trekroner havde gæsterne 
fået det første begejstrede hurra fra det med nysgærrige Københavnere 
fuldt bemandede dampskib »Hamlet«. Langelinje var sort af tilskuere, 
i havnen smældede flag ved flag, og da de svenske og norske stu- 
denter gik i land ved Ny-Toldbod, modtoges de af over ottehundrede 
danske Skandinaver, med velkomstsang (af Ploug) og velkomsttale (af 
Martin Hammerich). Under det ganske Københavns udelte tilslutning 
marscherede derpå toget med 2. brigades musikkorps i spidsen gen- 
nem Bredgade og Strøget op til universitetet. Damerne kastede blom- 
ster fra vinduerne med vedhæftede deviser af s* skandinaviske digtere «^, 
børnene spurgte »Hvordan ser en Skandinav ud? Er Du en Skandi- 
nav?« og når ved kvarterfordelingen på Frueplads en gæst opråbte 
sin værts navn, råbte flere »Her!« København var mønstret til fest. 
Fædrelandet kunde med god grund skrive: »Siden Thorvaldsens lijem- 
komst og begravelse har København intet lignende set«. Skandinav- 
ismen var bleven populær, meget populær, gadeviser digtedes til dens 
forherligelse. Hostrup skrev under pseudonymet H. Olsen, snedker- 
mester, en vise, »hvis bestemmelse det var at prædike Skandinavisme 
for menigmand; den har haft en umådelig afsætning og vil derfor, 
som jeg håber, ikke være uden frugter, da dens tankegang vel ikke 
ligger for højt for nogen, og den har en vis stille dansk hjærtelighed 
eller rettere sagt inderlighed, som betager det naive udtryk sin latter- 
lighed.^) En ægte »gassenhauer« på melodien »Duftende enge og korn- 
rige vange« var ledsaget af en beretning om den »almenglædelige be- 
Breve fra og til C. Hostrup. 1897. s. 76. 



93 

givenhed«. I mangel af originale viser optryktes og falbødes også 
skandinaviske sange af ældre dato som »Kung Karl«, »Sått machinen 
i gang«, »Vi er eet folk, vi kaldes Skandinaver« osv. Peter Ravn teg- 
ner folkestemningen i København i de kendte strofer: 

< Damerne, som så mig, 
Gik og glo'de på mig, 
Ret som om jeg var en svensk student.< 

(»Spurv i Tranedans. Aet II, se. 2). 

Var det vel besynderligt, at denne festtummel steg studenterne 
til hovedet? At den svenske festberetning om den første dag ender 
med disse ord: »Nu, om nogensinde, følte vi, at Nordens genius var 
nedstegen blandt os og havde løftet en flig fra sit strålende ansigt, at 
vi ligesom stod overfor en stor verdenshistorisk tanke, oprunden af 
kristendommens inderste — tanken om folkenes almene brødreskab 
og samliv i kærlighed. Ti den skandinaviske idé skal ikke standse 
indenfor Nordens grænser, den skal — om også under et andet navn 
— blive verdenserobrende, og verden skal engang med taknemlighed 
mindes, at Skandinavien var dens vugge?« Samme ideelle forestilling 
om den skandinaviske følelses videre overførelse til flere og flere med- 
mennesker, findes foruden på dette sled i en tale af docent P. A. 
Siljestrøm^) ved Upsalensernes besøg i Kalmar på hjemrejsen, hvor 
den fremsættes med stor udførlighed og megen kraft. »Menneskene 
kunne kun gradvis gå frem på civilisationens bane — slutter talen. 
Det tog tid, inden de forskellige svenske provinsers indbyggere alle 
kunde føle sig som Svenskere; det har taget sin tid, inden Svenske, 
Normænd og Danske alle lærte at føle sig som Skandinaver: og det 
skal fremdeles tage sin tid, inden Skandinaver, Tysker, Slaver osv. 
alle føle sig som Europæere eller som verdensborgere i dette ords 
højeste og sande mening.« I virkeligheden forkyndes her et kosmo- 
politisk evangelium, på skandinavisk baggrund, i slægt med det 18. 
århundredes; men lige så vist anti-skandinavisk, som det 19. århun- 
dredes Skandinavisme er født af nationalismen. At denne skandi- 
naviske kosmopolitisme begge gange fremkommer fra svensk side, 
hænger mulig sammen med det svenske temperaments lyriske karak- 
ter, der intet behag finder i fyrrernes doktrinære og mere begrænsede 
nationale Skandinavisme. Men det må indrømmes, at når Hehveg, 
Poulsen, Ploug — kort sagt alle danske nationalliberale — i modsæt- 
ning hertil så stærkt understregede de enkelte nationers individualitet 
i den skandinaviske stræben, var dette i fuld overensstemmelse med 
bevægelsens udspring. Aldrig høres et ord i kosmopolitisk retning fra 

*) Berattelse osv. s. 195 ff. 

denne kant; instinktmæssigt og konsekvent går det nationalliberale 
parti af vejen for al kosmopolitisme, fordi det ved at forcere det na- 
tionale bryder broen af efter sig, broen, der fører udad, ud i verden. 
Trods al »storsvensk« nationalforfængelighed og trods al norsk-norsk 
lokalpatriotisme, stængede intet af de to lande sig så stærkt ude fra 
evropæisk luft som Danmark; i god overensstemmelse hermed fik 
Skandinavismen i intet af dem en så udpræget national skikkelse som 
i Danmark. Det var den danske Skandinavismes styrke, og det var 
dens svaghed. Derfor skød den en pludselig og voldsom vækst, da 
strømmen gik med, derfor visnede den brat, da det bar imod. — 

Om aftenen på ankomstdagen var der »Vauxhall« i regensgården, 
hvor H. N. Clausen begejstret talte om fremtidens universitetstanke, 
»da Nordens studenter ikke skulle være bundne til deres egne uni- 
versiteter, men da de som Tysklands studenter kunne vandre fra det 
ene universitet til det andet; da læreren fra katedret kunde tale til 
studerende fra Nordens 3 riger, og man ved besættelsen af lærerposten 
ikke spurgte, om vedkommende var født i Danmark, Norge eller Sver- 
rig, men kun om han var posten voksen.« Næste dag befolkedes 
gaderne af danske værter med deres svenske og norske gæster under 
armen, af provinsboere og Skåninger, der var strømmet til i mængde, 
så at Københavns ikke mange hoteller blev aldeles overfyldte. Der var 
et liv og røre i byen, som det aldrig var set før. I et svensk privatbrev 
fra København skildres mødet som et midsommer-karneval, og Ho- 
strup konstaterer i et brev, at han for første gang har set det danske 
folk træde op som een kraftig person i en samvirken uden lige.^) Men 
han går for vidt, når han tilføjer: »Borgerne, de fattige som de rige, 
kvinderne, studenterne, bønderne, daglejerne har bøjet sig for ideens 
vælde.« Den danske borger og bonde måtte naturligt have endnu 
mere tågede forestillinger om Skandinavismen end dens talsmænd, 
studenterne. Men begejstringen var der — den smittede rent suggestivt. 
Om eftermiddagen, den 24. juni, midsommerdagen, samledes først 
alle festdeltagerne i Københavns smukkeste bygning, det nyopførte 
Thorvaldsens Museum, hvor Høyen talte, og herfra drog de til fest i 
Christiansborg slots ridehus, som var pragtfuldt dekoreret med blom- 
ster og mindetavler; Bissens Apollo- og Minerva-statuer var opstillet 
nede ved talerstolen osv. Foruden de henimod 1400 deltagere var 
indbudt 300 gæster; næsten alt, hvad der havde et navn i Danmark, 
var tisttede: avtoriteter, universitetslærere, borgerrepræsentanter, dig- 
tere, skuespillere osv. Mod kvinders nærværelse var derimod nedlagt 

^) Breve fra og til C. Hostrup, s. 72. 

forbud. Christian VIII havde erklæret, at det var på høje tid, at ho- 
vedstadens damer ikke blandedes i de politiske diskussioner.^) Det 
antal sange, som blev afsungne ved denne fest, og det antal taler, som 
blev holdte — alle som led af programmet — grænser næsten til det 
utrolige. Denne begejstring for taler, lige stor hos dem, som talte, og 
hos dem, som blot lyttede til, forklares ved det ny og lokkende, som 
det »levende ord« havde for de fleste af de tilstedeværende, og ved 
håbet om på denne måde at kunne sige eller høre et eller andet, som 
ellers ikke tåltes i Christian VIIFs Danmark. 

Efter at den unge jurist A. F. Krieger havde holdt velkomst- 
talen, fulgte de respektive skåler for Nordens 3 universiteter og deres 
studenter — Upsalenserne, Kristianenserne, Lundenserne — af Ploug, 
Poulsen og Hammerich. Ploug var denne aften forholdsvis mat og 
nøjedes med at tale om den livlige litterære vekselvirkning, som alle- 
rede var kommet i gang mellem København og Upsala. Poulsen var 
adskilligt stærkere; som sædvanligt talte han om Slesvig som Dan- 
marks livsbetingelse og endte med de overmodige ord: »Inden det 19. 
århundrede er udrundet, er Norden ét, thi os tilhører fremtiden«, ord, 
som havde tiltale fra statsfiskalen til følge. Samme skæbne ramte 
Helweg, ifølge rygtet på den russiske gesandts foranledning, da han 
i sin tale for Finland, i hvilken russerhadet tydeligt ulmer, sagde: 
:>Men er det så med Finnernes gode vilje, eller er det sandt, hvad 
rygter har fortalt, at disse som i politisk henseende ikke længer er 
svenske, heller ikke vil være det i national? Ville de virkelig være 
slaver?^ Aftenens begivenhed blev imidlertid Orla Lehmanns berømte 
tale, en tale, hvis glød, hvis dristighed, hvis dramatiske stigning måtte 
gøre det stærkeste indtryk, og som er et af de interessanteste doku- 
menter i Studenterskandinavismens historie. 

Efter en forholdsvis rolig indledning, i hvilken han udviklede, 
hvorledes den skandinaviske tanke efterhånden skulde træde ud i folket 
og blive folketro, og at studentertogene var det virksomste middel for 
denne tros propaganda, gav Lehmann en udsigt over dens historie, op- 
fattet og forklaret på en højst advokatorisk måde, som i forrige afsnit an- 
tydet, og derpå gik det gennem et jævnt stigende crescendo til et vold- 
somt furioso: ... »Nu er vi unge; men om et par decennier ligger vort 
fædrelands skæbne i vor hånd. Da sidder vi i kongernes og folkenes 
råd ; da har vi vor anviste gærning, hver i sin kreds, trindt om i alle 
Nordens lande; da har vi alle midler ihænde til at fuldbyrde, hvad vi 
har sat os som vort livs opgave. Det kommer altså kun derpå an, at 
T'i bliver tro mod den sag, vi nu omfatter med ungdommens begej- 

') Aflonbladet. 1845. nr. 152. 

strede kærlighed. Sker delte — arbejder vi, hver paa sin vis, hver 
med de kræfter, der er ham givne, og i den livsstilling, der vorder 
ham tildel : da, mine venner, da vil vort eget liv have indhold og be- 
tydning, og da vil vor stræben bære velsignede frugter for vort store, 
fælles fædreland — det stolte, herlige Norden. 

Det er dette løfte, jeg for mit vedkommende herved aflægger i 
denne højtidelige stund, og jeg kræver Dem alle, så mange De er, til 
vidne på mine ord. Og jeg spørger Dem alle, som her er tilstede, 
jeg spørger Dem med al den alvor, som fylder min sjæl, og som Ij'ser 
mig imøde fra Deres øjne — jeg spørger Dem, om De med os ville 
indgå et sådant fostbroderskab! (Ja! Ja!) Jeg spørger Dem, om 
dette Ja er mere end et begejstret øjebliks flygtige rus, om det er 
Deres inderste sjæls dybeste tanke og sanddru udtrj'k, så at det ikke 
skal henvisne, når livets møjsommelige arbejde tungt sænker sig ned 
over Deres isse, ikke henvejres, når modgangens storme farer hen 
over Deres hoveder? (Ja!) Jeg spørger Dem, om De véd, at et så- 
dant Ja er et helligt løfte, hvorfor De sætter i pant Deres manddoms 
ære og Deres sjælefred? (Ja! Ja!) Nu, så spørger jeg Dem da, om 
De som ærlige mænd vil holde, hvad De af et oprigtigt hjærte har 
lovet, og om De vil blive tro — tro indtil enden — tro i liv og død? 
(Ja! Ja! Ja! Ustandselig jubel. Taleren må vente). I det jeg står her, 
ombruset af dette løftes mægtige bølgeslag, fremtræder der for min 
sjæl et billede, så gigantisk stort, at jeg næsten forfærdes ved at frem- 
mane det for Dem, men også så stort, at ingen kan have mig mis- 
tænkt for at overse den umådelige forskel både på personerne og på 
situationen. Jeg vil derfor nævne det, thi det er godt at fæste øjet på 
det store — derved vokser det små. Det sted, hvor vi her er for- 
samlede, er vel nu en rigtsmykket festsal, igår var det et ridehus. 
Nuvel, mine herrer! det var i et sådant hus, boldhuset i Versailles, at 
for mere end et halvt århundrede siden en aftenstund en samling af 
mænd trådte sammen, udgået fra deres sønderrevne og ødelagte fædre- 
lands forskellige egne, og aflagde en højtidelig ed, at de vilde blive 
sammen, indtil de havde frelst deres fædreland — de holdt deres 
ord, og hin aften blev et af de store momenter i verdenshistorien, et 
af hine skæbnesvangre øjeblikke, der betegner epokerne i menneske- 
slægtens udvikling. — Lover De, at vi vil holde sammen, indtil vi 
har frelst vort fædreland? (Ja!) — Véd De, at Deres fædreland ikke 
er denne eller hin egn, men det hele store skandinaviske Norden? 
(Ja! Ja!) — De svarer mig Ja, så gå da hen og hold Deres ord! 
Udrust Deres sjæl og bered Deres sind til at fuldbyrde Deres gærning, 
først og fremmest i det, der nu ligger Dem nærmest, i åndens og vi- 

denskabens verden, men også efterhånden som De føres ind i del 
praktiske liv og kaldes til at deltage i dets idræt i virkelighedens rige! 

Det er dette løfte, denne pagt, vi vil besegle med et hurra for 
Nordens enhed!« 

Dette var fyrrernes politiske veltalenhed i sin blomst. Der var 
da også dem, der fandt lighed mellem Orla Lehmanns og medlem- 
mernes optræden i den tyske forbundsdag. Adskillige mennesker kunde 
ikke fatte, hvorfor det nationalliberale og skandinaviske parti gjorde 
så kraftig front mod Schleswig-Holsteinismen^); de kunde ikke se ret- 
tere, end at det var to alen af et stykke — og historisk opfattet så 
de jo på en måde ganske ret: begge steder var der kraftige udslag af 
nationalisme. 

Lehmanns tale vakte endeløs jubel; de begejstrede Studenter bar 
ham i triumf. Men der var dem i forsamlingen, hovedsagelig blandt 
de ældre, som syntes, at Lehmann ikke alene havde teet sig lovlig 
»frankfurtisk«,*-) men at han havde handlet grumme ubesindigt ved 
så demonstrativt at afkræve en begejstret ungdom, let at overmmple, 
løfter, som måske siden hen vilde komme til at tynge manges sam- 
vittighed. De, som ræsonnerede således, fik ret. Mange af Sverrigs 
og Norges unge kæmpede i 1848 for Danmark, fordi de ved ridehus- 
løftet følte sig forpligtede dertil. Og da hjælpen udeblev i 1864, var 
der dem i Danmark, som fremmanede erindringen om ridehusfesten 
og ikke undså sig for at tale om svegne løfter. 

Efter den Lehmannske pathos faldt det de andre talere ved ride- 
hus-festen svært at skaffe sig opmærksomhed. Kun få fulgte provst 
Trydes tale om en »ren udvikling af den skandinaviske idé«; og hans 
advarende ord: »Lader ikke Deres ungdommelige begejstrings rene, 
klare vin få en for stærk tilsætning af politiseringens syre, der altid 
frembringer gæring og efterlader en bitter smag« måtte forekomme 
ungdommen — mest den danske — som en gammel mands forsøg 
på at slå koldt vand i ungdommens hede blod. Også Sturzenbeckers 
kloge formaning om »alvor i glæden, handling ved siden af ordet« 
gik så temmelig over hovederne på de fleste. — 

Den 3. juli blev Orla Lehmann sat under otTenlig tiltale som 
anklaget for ved »Nordens enhed« at have ment »de tre kroners for- 
ening på samme hoved«, hvilket fortolkedes som majestætsforbrydelse ; 
anklagen understregede særlig sætningen >mit fædreland er hele det 
treenige Norden«. Samtidig blev hans bestalling som højesteretsadvo- 
kat suspenderet, og skønt kriminalretten frikendte ham, blev den ikke 

») Fædrelandet 1845. nr. 1933. 

^ P. Munch, Om Skandinavismen. Clira. 1849. s. 48. 

Skandinavismen. ' 

givet ham tilbage, medens regeringen forfulgte sagen videre til højeste- 
ret. Lehmann var sin egen advokat. I sin forsvarstale hævdede han, 
at regeringen umulig kunde have ret til at underlægge hans ord en 
mening, som han ikke selv havde udtalt, og han benyttede lejligheden 
også for skranken til at agitere for Skandinavismen, hvorved »jeg for- 
står, at alle nordboer skulle vide sig forenede til et stort, et rigt og 
mangfoldigt hele, skulle føle sig som en national enhed, skulle erkende 
hele det store skandinaviske Norden som deres fædreland — altså: 
ét folk, delt i tre stammer, ét land delt i tre riger .... Adskilte i 
militær henseende er de kompromitterede, men forenede danner de et 
stærkt hele, der både kan forsvare sig mod fremmed angreb og i det 
hele evropæiske statssystem opfylde en viglig og indflydelsesrig mis- 
sion.« i) Som eksempler der kunde falde ind under en sammenslut- 
ning i »virkelighedens rige«, uden at berøre dynasti- eller forfatnings- 
spørgsmålet, nævnede han fælles kriminal- og civillovgivning, en fælles 
kassationsret, fælles kirkeforfatning, universitets- og undervisningsvæsen, 
toldforbund, handel, skibsfart, industri, fælles mønt, mål, vægt, bedre 
postforbindelser osv. Til trods for regeringens øjensynlige ønske om 
at få Lehmann uskadeliggjort, frikendte højesteret ham 26. maj 1846; 
han fik desuden den glæde at se sine lidelsesfæller, cand. phil. Poul- 
sen og kapellan Helweg, som han også forsvarede, frikendte. Om af- 
tenen illuminerede »Fædrelandet«. 

Når regeringen tog så hårdt fat på Lehmann og søgte at komme 
ham til livs på enhver mulig måde — endogså at ramme ham peku- 
niært ved den imellem de to instanser meget uretfærdig fortsatte su- 
spension af hans bestalling — var det dog nok så meget oppositions- 
manden som Skandinaven, den vilde ramme. Med Skandinavismen 
syntes kongen at være på veje til at forsone sig eller i hvert fald at 
have indset dens foreløbige uskadelighed. Afzelius, der skønt alder- 
stegen fulgte med de svenske studenter til København uden dog 
officielt at deltage i festen, fortæller om en audiens, han havde hos 
Christian VIII i de bevægede juni-dage, 2) som er betegnende for kon- 
gens vaklende holdning. Han bevidnede Afzelius sin glæde over de 
svenske studenters gode opførsel og spurgte derpå: »Der er vel ikke 
noget politisk i disse studenterbevægelser?« Afzelius svarede stolt og 
smukt: »Hvis Deres majestæt mindes sin egen ungdom, som jeg min- 
des min, så kan Deres majestæt være overtydet om, at ungdommen 

*) Lehmann, Eflerl. skrifter III s. 164 — 185. — Lehmanns forsvarstale. 1845. (Særtryk 

af »Fædrelandet«) s. 22. 
'^ Afzelius, Blad ur en dagbok under studen tfarden till K5penhamn 1845. Stockholm 

1846. s. 17. 

ikke tænker på politik i sine glade øjeblikke, men kun på venskab, 
kærlighed, sang, og måske på at trykke venner til sit bryst på en frem- 
med strand. Ved et ungdomsmøde som dette kan det vistnok ske, at 
selve folkene vækkes til livligere deltagelse for hverandre og til ind- 
byrdes kærlighed; men heri er jo ikke noget ondt, da deres konger 
står i venskabeligt og godt forhold til hinanden.« Kongen: »Åh nej! 
det kan jeg godt lide.« Beretningen om audiensen slutter med følgende 
for Christian VIII's følelse af sin kongeværdighed karakteristiske ord : 
»H. M. var tilsidst så god at medgive mig den hilsen til de svenske 
studenter, at hvis tilfældigvis en eller flere af dem skulde komme på 
besøg til København, vilde han have dem indesluttede i sin nåde.« — 
Den 25. juni havde »Skandinavisk Selskab« indbudt til en fest- 
middag i Dyrehaven. På de populære »bondevenner«, Drewsens og 
og Balt. Christensens (ejere af Strandmøllen og Grøndal) foranstaltning 
havde bønderne fra Københavns omegn givet møde med 140 vogne, 
hvad der gav stof til en ny »Mindeværdig og fornøjelig vise om de 
danske bønders frikørsel til Dyrehaven for de svenske, danske og nor- 
ske studenter«, hvori end ikke en sammenligning med treenigheden 

savnes : 

> Svensk, norsk og dansk skal være een 
Som Gud — skønt han er trende.« 

Men også Københavns og Helsingørs vognejere havde givet møde og 
stredes om at komme til at køre for studenterne, så at der tilsidst 
var en korso på henimod 200 vogne, der nåede fra Frue kirke helt 
op ad Nørregade og langs volden til Vesterport. I Frederiksdal spistes 
frokost, og ved middagstid nåede toget til Eremitagen, hvor de øvrige 
deltagere i festen stødte til, og hvor et kæmpemæssigt telt, der rum- 
mede 1300 personer, var rejst. Medens et musikkorps på 36 mand 
spillede, og kunstfyrværker Amici lavede kanonsalut, steg den skan- 
dinaviske begejstring til kogepunktet. Det »Skandinaviske Selskab« 
havde heller intet sparet på ydre virkemidler — dets regnskabsproto- 
kol fortæller om 678 flasker medoc og 605 flasker champagne; festen 
kostede det henved 4000 rigsdaler. Det var ikke længere unge stu- 
denter, der holdt fest for sig selv og nøjedes med en beskeden anret- 
ning som ved det sidste studentermøde 1842 i Dyrehaven — det var 
»Musasønner«, »Athenes udkårne sønner«, der førtes til et luksuriøst 
taffel af Københavns fineste bourgeoisie og intelligens. Når Sturzenbecker 
i en tale begejstret udbrød: »Dette er ikke mere en studenterfest, det 
er en folkefest«, kunde han tildels have ret, ti de af hovedstadens 
borgere, som ikke var fine eller betydelige nok til at være med i teltet, 
samlede sig i tætte skarer udenfor. Aldrig før havde der på en gang 

løbet så mange omnibuser og »kaffemøller« mellem byen og skoven, 
aldrig før havde de to små dampere >» William« og >^Emma« gjort så 
gode forretninger. Men om alle deltagerne i denne folkefest skulde 
have ftjort rede for festens tanke, vilde de vistnok have haft svært 
ved at klare for sig. Talerne og sangene ved feslen denne dag var 
næsten lige så talrige som i ridehuset. Clausen, rådmand H. P. Han- 
sen, kaptejn Tscherning og Grundtvig var hovedtalerne. Den sidste 
udbragte først »folkelighedens skål i Nordens ånd«. Senere talte han 
for et venligt kammeratskab mellem de gamle og unge. »Det er mig 
en trang, en samvittighedssag at advare Dem for det sørgelige over- 
mod, der i vore dage allevegne frister ungdommen, som om den havde 
kald til at råde, styre og lede i åndens kreds og i det borgerlige sel- 
skab, så alderdommen, når den ej vilde lystre og følge, var kun ti! 
byrde, duede kun til at dø og begraves«. 

Om aftenen var studenterne til indvielses-koncert på Klampen- 
borg ny vandkuranstalt, den næste dag var der festforestilling i det 
kgl. teater: Prolog af Oehlenschlåger fremsagt af fru Heiberg, »Barsel- 
stuen« og balletten »Toreadoren ^ var programmet. 

Fredagen var sidste festdag. Om formiddagen var en del af 
studenterne i Roskilde, om eftermiddagen drog et hold til Fasangården 
i Frederiksberg have, hvor Oehlenschlåger fejredes med sang og vers- 
ificeret tale, medens et andet besøgte Grundtvig, der lå på landet på 
Bakkehuset. Om aftenen samledes alle i Københavns nyeste og største 
seværdighed, agent Carstensens »Tivoli«, der den aften talte 13000 
mennesker indenfor sine porte — hver tiende af Københavns beboere 
(1845: c. 120,000) var i Tivoli for at se på de svenske og norske 
studenter. I cirkusbygningen var arrangeret sexa med store kar midt 
på gulvet, fyldte med punsch. Her blev de første kongeskåler under 
festen udbragte, og det pointeredes endda, at det var officielle skåler, 
for det tilfælde nogen skulde være så naiv at tro, at talerne mente, 
hvad de sagde. Hother Hage var denne gang hovedtaleren. Han vilde 
give hvert land sin opgave at arbejde på, inden man atter mødtes. 
Det var Norges opgave at virkeliggøre og gennemføre friheden i alle 
forhold, Sveriges at udvikle ligheden ved at bortskaffe al unaturlig 
standsadskillelse, Danmarks at værge og befæste nationaliteten mod 
alle indgreb. Først når dette var sket, kunde »folkene« med glad mod 
give sig de skandinaviske bestræbelser i vold. Hos deltagerne udenfor 
cirkus var der kun en mening om, at agent Carstensen havde over- 
gået sig selv. Fyrværkeriet var mere strålende end nogensinde før, og 
festen endte kl. 1 om natten med, at et orkester på 100 musici ud- 
førte de 3 nordiske nationalsange. Selv autoriteterne havde vist festen 

deres bevågenhed ved undtagelsesvis at lade Vesterport være åben 
hele natten. 

Med lørdagen oprandt afskedens tunge time. København var 
atter ude på Toldboden og Langelinje for at tilkaste blomster og vinke 
farvel. Svenskerne kunde af fuldt hjærte ved afsejlingen synge: 

> Farval ! 
Du fest med din fridfulla glans, 
Hvars like i jorden ej fanns, 

Farval!« 

Men festen havde også sin revers. Den var »Corsaren« ondskabs- 
fuld nok til i sit næste nummer (4. juli) at fremdrage og således gøre 
skår i festglæden. Man havde »proppet« gæsterne, mulig med mad og 
drikke — det tænker »Corsaren« dog just ikke på — men navnlig med 
taler. »En tale er en af jordens gode ting, en fyndig, skandinavisk 
tale er en lise for hovedet, en balsam for hjærtet, en frydefuld musik 
for begge ører. Men 247 skandinaviske taler, de mindste på tre kvar- 
ter, flertallet på en favn, nogle på en kabellængde; skandinaviske taler 
morgen, middag, vesper, aften og nat; ved ankomsten, i ridehuset, i 
skoven, på vandkuranstalten og på den Guerraske cirkus; skandi- 
naviske taler, såsnart man puttede en bid brød i munden eller drak 
et glas vin, punsch, carolina, biskop, en kop kafTe, the, ja det bare 
vand; skandinaviske taler og intet uden skandinaviske taler og altid 
et og det samme, »at Danmark, Norge, Sverrig havde været uenige, 
men nu var gode venner^ — det er for meget, det er uædelt, det er 
uskandinavisk <t. 

For at ingen skulde misforstå regeringens passive venlighed med- 
delte den straks efter mødet sine gesandter, at den ikke sympatiserede 
med den skandinaviske unionstanke. ^) 

Én ting er dog nok så betegnende for talerne ved studentermødet 
i 1845 og dets senere gentagelser som deres længde og ensformighed 
— nemlig deres mangel på positivt indhold og som følge heraf uklar- 
hed og vaghed. Den oftest fuldendte oratoriske skikkelse, i hvilken 
de fremtrådte, gjorde i lange tider sit til at skjule ensformigheden og 
tomheden og bidrog til at holde kritiken nede ; men da der senere ind- 
trådte slappelse og reaktion mod den skandinaviske bevægelse, retle- 
des en hvas, men ofte unødig stræng kritik mod studenterpolilikens 
ordrigdom, og det oversås, at svadaen ikke var noget for studenter- 
bevægelsen særegent, men at den fødtes samtidigt med den og spændte 
over langt videre områder end dansk nationalliberal studenterpolitik. 
Ganske vist var dog Danskerne stadig dem, der i kraft af de hjemlige 

^) H. C. A. Lund, Studenterforeningens Historie II. s. 231. 

nationale og politiske forhold bar den skandinaviske fane højest, og 
dem, der førte det største ord. 

Studentermødet i 1845 havde imidlertid også gjort sit til at ud- 
vikle de forud spæde indtrj'k hos den svenske og norske ungdom og 
vinde adskillige ny tilhængere for den skandinaviske sag. Sturzen- 
becker tillagde i en korrespondance til »Aftonbladet* mødet verdens- 
historisk betydning, fordi det havde tilvejebragt en ny kraft i historien 
— af ikke mindre omfang end dampmaskinens i mekanismens ver- 
den — , nemlig »folkenes alliancer, der betyder virkelighed med kød 
og blod, medens fjTsternes aldrig har været andet end et stykke pa- 
pir«. Det er de skandinaviske folks fortjeneste at have givet Europa 
det første eksempel på en sådan national forbindelse. »Og hvem er 
det, som har gjort alt dette? Fra først af nogle unge mænd med 
hjærte og vilje, en håndfuld studenter, for hvem studerekamret var 
blevet for trangt! O konger, konger, hvor meget har I ikke at lære! c i) 
Det mærkes, at Sturzenbecker har gået i politisk skole i Danmark. 
Det er Plougs og Orla Lehmanns ånd, som taler ud af ham. Påvirk- 
ningen fra Danmark lader sig overhovedet meget tydeligt spore i, hvad 
der fremkommer i skandinavisk-sindet retning i Sverrig og Norge i 
de nærmest følgende år. Det er ikke meget. Det af den unge August 
Solilman, senere »Aftonbladet« s velkendte redaktør, i Upsala udgivne 
* Studenterbladet« fulgte begivenhederne i Danmark meget trofast, 
kendelig inspireret af »Fædrelandet«; »Studenterbladet« kunde endda 
tillade sig en langt videre gående kritik af den danske regering end 
»Fædrelandet«. Og dog var jo Sverrigs og Danmarks interesser vidt 
forskellige, når Skandinavismen skulde føres nærmere ind på den 
politiske bane, idet det nationalliberale parti i Sverrig nærmest havde 
sine ønsker rettede på at svække Ruslands magt, medens alle Danskes 
tanker gik mod syd. Denne splittelse og kontrast imellem de to lan- 
des udenrigspolitiske interesser tilspidsedes yderligere efter 1848, da 
Tyskland for den almindelige danske bevidsthed havde afløst Eng- 
land og Sverrig som arvefjenden. Det er tilvisse denne forskel, som 
forhindrer en politisk samvirken mellem landene. Sverrigs interesser 
udadtil lå mod øst, som Danmarks lå mod syd. For fyrrernes genera- 
tion i Sverrig betød Finland endnu, hvad Slesvig siden kom til at 
betyde i Danmark. De, som i Sverrig på dette tidspunkt håbede og 
ventede noget af en politisk Skandinavisme — deres tal var ikke 
stort — gjorde det, fordi de troede, at måske derved Ruslands vælde 
over Østersøen kunde knækkes. I det hele var Skandinavismen i Sver- 
rig langt mere en følelses- og sympati-sag end i Danmark. Det 

') »Aftonbladet* 1845. nr. 182. 

danske nationalliberale parti havde sine gode og vægtige grunde til 
at sætte meget ind på dette kort. Skandinavismen tegnede sig for det 
som en praktisk støtte i den nationale kamp, som forestod. Skandi- 
navismen var også den sikreste ventil til at skaffe luft for frisin- 
dede politiske anskuelser. Men det svenske publikum savnede disse 
motiver. Det nationale spørgsmål stod her allerede i en temmelig Qærn 
baggrund, trængte sig i hvert fald ikke på, og med Oscar Fs tronbe- 
stigelse var regeringen slået ind på en liberal politik. Alle modne og 
tænkende mænds interesser var rettede mod reformer indadtil til fremme 
for Sverrigs udvikling. Der var i første række repræsentations-spørgs- 
målet, som også i de følgende tyve år vedblivende tog hovedinteressen 
fangen, repræsentations-spørgsmålet, der ved ombytning af de fire 
stænder med et moderne tokammersystem ikke blot politisk, men også 
socialt, vilde betyde en hel omvæltning. Men der var også andre vig- 
tige punkter på reformprogrammet som oprettelsen af privatbanker og 
anlæg af jærnveje. Indadtil var der overhovedet tilstrækkeligt til at 
fængsle opmærksomheden, og dette forklarer, hvorfor den svenske al- 
menhed foreløbig lades så temmelig uberørt af det skandinaviske røre, 
udenfor den åndelige interesserede ungdom, hvis ideelle bestræbelser 
mindre godt gik i spænd sammen med praktisk politik. 

Det eneste selvstændige og virkelig udarbejdede skandinaviske 
bidrag fra svensk side i disse år er det ovenfor nævnte af Almquist: 
»Nordens sande politik«.^) Ålmquists artikler støtter sig også til det 
nationale princip, og ud herfra synes Nordens enhed ham givet, grun- 
det på folkeafstamning og sprog-lighed. Det må da blive regeringens 
opgave at bane vej for denne enhed. Som det første punkt næviier 
Almquist, at konstitutionerne må bringes i overensstemmelse. Skønt 
Danmark endnu ingen konstitution har, mener Almquist, at det dog 
har udsigt til at få en mere liberal og tidssvarende end Sverrig, da 
Danmark ikke som Sverrig tiykkes af en adels- og præstestand, der 
som rigsstænder kan sætte sig mod al national udvikling. Den næste 
artikel påviser gavnligheden af en skandinavisk toldforening, og i den 
følgende tager han ordet for en fælles udvikling af lovvæsenet for hele 
Skandinavien : det vilde være både naturligt og nyttigt, at de to riger 
lod nye omarbejdelser af lovbøgerne ske i fællesskab; derved vilde 
skabes harmoni og ensartethed overalt, hvor det lod sig gøre. Efter 
at dernæst mønt- og postalt fællesskab er behandlet, anbefaler Alm- 
quist tilsidst en of- og defensiv alliance med fælles øvelseslejre, selv 
om det ikke fører til en ratificeret traktat i den gamle stil. »Har 
regeringerne den levende overtj'delse, at deres riger må støtte hinanden 
') J6nk6piiigsbladet. 1846. nr. 11—17. 

i krig som i fred .... så indser vi også, at begge regeringer kunne 
betragte befordringen af en så stærk brødre-ånd, en så national fast 
overensstemmelse mellem begge rigers hære, at disse skulle tænke sig 
at slås, sejre eller dø sammen for en fælles sag, som noget aldeles 
afgjort og naturnødvendigt«. — 

Det var også gennem studentertoget, at der i Norge vaktes større 
opmærksomhed for den skandinaviske idé, foreløbig dog næppe heller 
her udenfor de akademiske kredse. Kort efter mødet skriver en af 
deltagerne,^) at Norge ganske vist næsten er uberørt af Skandinavismen, 
men det er, fordi det ligger langt nok fra »ørnene« — den russiske og 
tyske — »så det endnu hverken har følt luften sat i bevægelse af deres 
vingeslag, end sige følt deres klør«. »Dog har jeg det håb — tilføjer 
han — at ørnen i sin grådighed skal vække os forinden det er for 
sent, dersom vi ikke af egen kraft vågner op. Desuden kan det frie 
Norge ikke tåle at se Danmark søndersplittet og sønderlemmet uden 
at have hævet sin arm til dets frihed — Danmark, som har delt ondt 
og godt med Norge i flere henseender«. Snart efter glæder »Den Con- 
stitutionelle« sig over den højere almenånd, som har grebet studen- 
terne, der hidtil har været splittede af smålige partistridigheder eller 
forholdt sig helt indifferente, og bladet tilskriver studentertogets ind- 
flydelse denne forandring til det bedre.'-) Og da »Augsburger Allg. 
Zeitung« har skrevet, at Normændene ikke gav sig af med skandi- 
naviske drømmerier af frygt for, at deres konstitution skulde lide 
derved — hvad utvivlsomt ikke var helt galt opfattet — udbryder det 
overfor Skandinavismen tre år tidligere så skeptiske blad: »O, I snakke- 
salige Tyskere! Vide I da ikke, at Normændene også var med ved 
den nordiske højtid i København? At det er efter Normændenes ind- 
bydelse, der årlig fejres en nordisk jul ved de nordiske universiteter? 
Det er måske Normændene, der har opfattet den skandinaviske idé 
dybest og mest i Nordens egen, for alt det fremmede vraggods frie 
ånd'v.^) Dette var dog langt fra den almindelige opfattelse i Norge. 
De fleste ønskede langtfra noget fællesskab med Danmark og var uvil- 
lige til at anerkende noget væsensslægtskab. Dette standpunkt repi'æ- 
senteredes af Norges største avis, »Morgenbladet«, der senere — da 
Skandinavismen fik mere vind i sejlene — vel opgav sin fjendtlige 
holdning, men dog aldrig gik videre end til neutralitet. I sin første 
større »skandinaviske« artikel, som bladet selv giver tillæget »historisk- 
psykologisk«, prøver det at udslette al lighed mellem det danske og 

*) »Fædrelandetc 1845. nr. 1968. 
■-) »Studenterbladet« 1846. nr. 4. 
') Citeret efter >J6iik6pingsbladet< 1846. nr. 51. 



105 

det norske folk. »Hvad har delte muntre og livsglade folk — spørges 
der — med den gamle og vemodsfulde kæmpeverden at bestille? Hvor- 
ledes kan denne nation med sin bøjelige og sagtmodige vilje tro at stå 
i åndens slægtskab med den gamle fortids djærve, kraftfulde og ener- 
giske mænd? Og hvorledes kunne disse mennesker med den sydlig 
bløde udtale indbilde sig at eje et nordisk tungemål? Og skønt det er 
et hovedtræk både ved vor nation og den svenske, ligesom også ved 
de gamle nordboer, at følelserne mere trækker sig tilbage til sjælens 
inderste uden at lade sig videre til syne i det ydre, så tror dog disse 
følsomme og hjærtelige mennesker, der så let forbavses, bevæges, hen- 
rykkes, hvis åndsbevægelser så hurtigt og tydeligt afpræger sig i deres 
ydre — at de er støbte i nordisk form, og at de er af beslægtet natur 
med de andre to skandinaviske nationer«. Når Svenskerne synes at 
gengælde de danskes kærlighed, kan »Morgenbladet« kun forklare dette 
ud af modsætningernes tiltrækningskraft. Og så slutter bladet denne 
mundfuld historisk psykologi med følgende for danske øren ilde- 
klingende udfald: »Så kraftløs og mat den tyske nation end er, så 
gives der dog i verden en, som er endnu kraftløsere og endnu mattere, 
nemlig den danske!«^) 

I Danmark derimod havde Skandinavismen nu fået et så stærkt 
tag i gemytterne, at her for det første ikke kunde være tale om nogen 
reaktion. Gennem »Skandinavisk Selskab« og »Fædrelandet«, der fra 
nu af indtager en førerstilling som særlig skandinavisk monitør og 
hævder den gennem de næste tyve år, holdtes begejstringens lue ved- 
lige i de interesserede kredse. Men også fra et bredere forum forkynd- 
tes den, når f. eks. H. P. Holst i sin populære vaudeville »William og 
Emma« spandt intrigen over den forgangne sommers studentermøde og 
lod elskerinden mindes de stolte dage til tonerne af »Der er et land < : 

>0 intet skib, med guld og perler ladet, 

Bar slig en skat fra Perus rige kyst 

Som hine tre, hvem Sundets bolger haded, 

Dengang de bar to broderrigers lyst! 

Med dobbelt glans sig Nordens himmel hvælved, 

Thi mildt den så den skonne broderpagt, 

Og alle Sundets bolger henrykt skælved, 

Fordi de bar saa kostelig en fragt. 

Men da de kom og ankrede ved stranden, 
Da var der ingen fremmede ombord. 
Thi nordisk ojet var, og nordisk panden. 
Og nordisk sproget med dets skonne ord, 
O Norske Morgenblad 1846.^%,. 

Og hint mirakel, som vi alle kende 
Fra elverviserne, for tanken treen: 
Thi som den ene hleven var til trende, 
Så blev igen de trende nu til een!« 

»Skandinavisk Selskab« fortsatte sin tilværelse, som det var 
begyndt, med at forøge sit »skandinaviske c bibliotek, med afholdelse 
af foredrag, og nu og da arrangement af fester i nordisk ånd. Festen 
til »fædrenes minde« gentoges således i temmelig uforandret skikkelse 
1846 og 1847. Foruden de i foregående afsnit omtalte foredrag kan 
eksempelvis nævnes, at J. F. Schouw talte om Skandinaviens natur 
og folk og advarede mod at overvurdere naturforholdenes indflydelse 
på folkekarakterens udvikling, der har »sin jordbund i historien, sit 
klima i sproget«. Da lægen, professor Sommer i et foredrag »Om de 
spirituøse drikkes diætetiske brug i det skandinaviske Norden« anbe- 
falede et mådeholdent brug af spirituosa, vakte dette meget røre blandt 
den nj'^stiftede »mådeholdsforenings« medlemmer, der ombyttede nav- 
net »Skandinaver« med »Ska/ndinaver«.^) Hehveg viste ved et foredrag 
om »Slesvigs kamp for fædrenes sprog og folkelighed«, hvor uadskille- 
lig Slesvigs bevarelse for Danske var knyttet til den skandinaviske 
tanke. Hvor lidt de svenske Skandinaver kunde gå ind herpå, bliver 
tydeligt, når man gennemlæser et foredrag af provst Wieselgren, holdt 
i »Skandinavisk Selskab« i 1847, 2) i hvilket han klarlagde sin opfat- 
telse af Skandinaver og Germaner som verdens to store civilisations- 
magter. Danske, Norske, Svenske burde slutte sig sammen med Tysk- 
erne, glemme alle erobringslyster og forene sig om den store mission 
at bære Vestens kultur mod øst. En sådan tankegang kunde ikke 
huses hos en dansk Skandinav i 1847. 

Kun en enkelt gang kom selskabet i konflikt med myndighederne. 
Da mag. Monrad i november 1845 havde udbragt en skål for »asso- 
ciationsfriheden«, modtog selskabet kort efter en meddelelse fra politi- 
mester Bræstrup om, at han havde modtaget et referat af denne tale 
og derfor advarede selskabet mod under nogen form at beskæftige 
sig med politik i henhold til tidligere forbud. Bestyrelsen svarede, at 
referatet måtte skyldes en spion og tilføjede med frejdig indignation: 
»Men er det kommen så vidt her i landet, at politisk spioneri er op- 
taget blandt de endog notoriske politiindretninger, og skal som følge 
heraf den åbenhed og gensidige tillid, der hidtil har udgjort sjælen i 
alt selskabeligt samliv, vige for tilbageholdenheds og mistænksomheds 

') Den nya skånska Correspondenten 1845. nr. 21. 

^ >0m några misfdrstånd, som f5rhindra Skandinavismens idé att mera allmånt 
gdra sig gållande i Skandinavien«. Kbh. 1848. 

fule ånd, så fortjener det dog vel overvejelse, om ikke sammes præ- 
stationer bør være lige så hemmelige som deres kilde, så at slige 
»referater« i alt fald kun bør tjene politiet til underretning og vejled- 
ning, men ikke til grundlag for positive skridt«.^) Protesten hjalp 
imidlertid ikke. Kollegiet resolverede, at det ingenlunde kunde »anse, 
hvad der sker under bemeldte selskabs aftensmåltid som ikke foregået 
i selskabet, eller kritik over regeringsforanstaltninger, fordi den fore- 
går i en skål, som ikke henhørende til politik«. For regeringen betød 
Skandinavisme og opposition endnu så noget nær det samme, og så- 
ledes forholdt det sig i det store og hele jo også. 

For alle rettroende Skandinaver var det en begivenhed af rang, 
da kong Oscar i eftersommeren 1846 gjorde Christian VIII et kort 
besøg på Bernstorff. De bragte ham et fakkeltog, og da Ørsted i en 
tale havde dvælet ved det voksende gode forhold mellem nabofolkene, 
lod Christian VIII sig også fraviste en skandinavisk- venlig frase: 
»Nabofolkenes gode forståelse og fred grundfæster folkenes lykke, 
kongernes venskab sikrer den«, hvad der gav »Skanska Correspon- 
denten« anledning til følgende kommentar: »Mærk! Skandinavismens 
idé er endnu ikke i virkeligheden bleven realiseret under anden form 
end som en »god forståelse« mellem Skandinaverne; den er for så 
vidt udadtil blot et barn, skønt et barn med store anlæg, og bebrej- 
der man os, at vi gør for meget væsen af dette barn, kan vi svare 
med Borne: »For alle børn, som møder os, burde vi bøje os dybt og 
ærbødigt; de er vore hen-er, for dem arbejder vi. Et barn i hytten 
er mere end en olding på tronen«. Dette har også Nordens monarker 
tilfulde indset; de har bøjet sig for barnet, idet de erklærede sig som 
beskyttere af den »gode forståelse« og dermed sanktionerede >Skandi- 
navismen, så vidt som den endnu er virkeliggjort«, (nr. 30). 

Skandinavismen behøvede en ny impuls. Den kom i 1848. 
') Skand. Selskabs papirer. Univ. I)ibl. Add. 290. 

De berømte marlsdage i 1848 oprandt. Bevægelserne i Køben- 
havn og i Stockholm bragte røre i gemytterne. Lunds studenter sendte 
i slutningen af marts lykønskningsadresse til kammeraterne i Køben- 
havn, hvori det bl. a. udtaltes, at enhver udvikling i national hen- 
seende indenfor et af de skandinaviske folk også var en vinding for 
de andre ved at føre et trin nærmere til det fælles mål: Skandina- 
viens optræden i det evropæiske folkeforbund som en magt, hvis 
stemme forlanger at høres. »Det er således også vor sag, som I har 
kæmpet for, og vi skynder os med at bevidne Eder vor varmeste del- 
tagelse.« Hvordan end fremtiden vilde forme sig, skulde det forbund, 
der var knyttet i sollyse dage, ikke briste under uvejrstunge tider. — 
Og snart efter indløb adresser af lignende indhold fra Upsala og Kri- 
stiania. Upsalenserne udtalte håbet om, at de også snart måtte få an- 
ledning til at drage i en »hellig krig mod fremmed barbari« og få lov 
at ofre liv og blod for Sverrig og Skandinavien. Fra Stockholm, der 
havde fået sit > Skandinaviske Selskab« året i forvejen, sendte en kreds 
af frisindede borgere adresse til Københavns borgerrepræsentanter. 1 
Kristiania udviklede den ivrige Skandinav, advokat Duncker, ved en 
fest i frimurerlogen, at Danmark nu skulde kæmpe for hele Nordens 
sag ved Ejderen. 

Men udenfor de rene Skandinaver så hovedparten af de to na- 
tioner endnu med ligegyldig kølighed på den kamp, som forestod 
Danmark. Sympatien indskrænkede sig foreløbigt til adresser. Den for 
de danske våben ulykkelige kamp ved Slesvig den 23. april bragte 
imidlertid i en håndevending forandring i dette forhold. I løbet af 
ganske få uger udviklede sig en varm medfølelse for det betrængte 
nabofolk — en følelse, som forholdsvis hurtigt slappedes, fordi dens 

rod ikke var synderlig dyb, men som, så længe den varede, både var 
stærk og varm. Underligt nok viste sympatien for Danmarks sag sig 
stærkere i Sverrig end i Norge, hvor stemningen på sine steder var 
udpræget anti-dansk. Af den norske presse var således »Frederiks- 
halds Budstikke«, »Frederiksstads Ugeblad« og »Drammens Tidende« 
Danmark ugunstig stemte, og selv »Morgenbladet« optog artikler mod 
krigen (f. eks. i tillæg til nr. 134 »En stemme fra landet«.) Men rundt 
om i Sverrig var en virkelig skandinavisk folkestemning ved at ar- 
bejde sig frem, mest naturligvis i de sydlige og mellemste provinser, 
der stod begivenhederne nærmere, mindre i de nordlige. Det vilde 
være uretfærdigt at frakende studentermøderne andel heri; men så 
lidt dybt som de bundede, så lidt fik Skandinavismen varigt fæste 
hos det svenske folk. Under Danmarks første kampår nåede den i 
det svenske folk det højdepunkt, som den aldrig siden hævede sig til. 
Skandinaverne i Upsala var de første, som trådte frem med krav 
om hjælp til Danmark. Ved en fest i begyndelsen af april gav Sohl- 
man i en tale for Danmark signalet i de mandige og smukke ord: 
»Jeg har talt så meget, at jeg anser mig forpligtet til at handle.« Kort 
efter udstedte Upsalenserne opråb til det svenske folk om at bistå 
Danmark og udtalte heri, at studenterne i kraft af deres løfte 1845 
var forpligtede til at gå i spidsen for ethvert foretagende, der fremmede 
den skandinaviske sag. Men opråbet fængede endnu ikke. Det var 
som sagt budskabet om slaget ved Slesvig, som bragte isen om 
hjærterne til at tø op. »Øresundsposten« var det første svenske blad, 
som opfordrede til deltagelse i den »hellige« krig. Få dage efter inde- 
holdt det en korrespondance fra København, hvis adresse ikke var til 
at tage fejl af, når det heri med slet dulgt bitterhed lød: »På Sven- 
skens ankomst stoler endnu menigmand tr\'gt, og hver dag hører man 
fortælle på toldboden: Imorgen har vi måske allerede Svenskerne her! 
15000 mand stå parat på den anden side Sundet! Men det er blot 
blandt menigmand, ti af alle andre har Skandinavien under hele denne 
krig været betragtet som en illusion, og man ræsonnerer: Den skan- 
dinaviske idé er for ung, den har endnu ikke fæstet tilstrækkelig dybe 
rødder i folkeviljen til at fremkalde store resultater, og kong Oscar . . .< ^) 
Alle de betydeligere svenske blade fulgte det lille Helsingborgblads 
eksempel, stillede sig i spidsen for indsamlinger af våben og penge, 
»Jonkøpingsbladet« anbragte over sin vignet med fede typer: Bistand 
at Danmark! Kun »Aftonbladet« holdt sig tilbage og ønskede ikke, 
at Sverrig skulde inddrages i Danmarks stridigheder. At Sverrigs største 
og mest indflydelsesrige, tilmed liberale blad, indtog denne stærkt re- 
') Citeret i >Aftonbladet< 1848. nr. 103. 

serverede holdning vakte i alle skandinaviske og frisindede kredse 
både forbavselse og forbitrelse, så meget mere som »Aftonbladet« i 
april måneds slutning selv havde spurgt: »Hvor længe skal den sven- 
ske nation stå med armene over kors og se på, hvorledes deres skan- 
dinaviske brødre gå til grunde af mangel på hjælp? Skal alle de varme 
hjærter, som banker varmt for deres velgang, ikke få anledning til at 
vise dette i handling? Eller skal ikke vor regering lægge al sin ind- 
flydelse i vægtskålen for at hindre krigsluen i at brede sig videre og 
Tyskerne i deres erobringslyster overfor den nation, som ligger os nær- 
mest. Tusinder venter på en snarlig løsning af disse spørgsmål.« (nr. 95.) 
Et par dage efter var »Aftonbladet« imidlertid allerede blevet noget 
forsigtigere. Det havde ganske vist optaget en indsendt artikel om 
Sverrigs moralske forpligtelser til at optræde for Danmark, en artikel, 
der i de mest højstemte toner krævede aktiv bistand — »hjælper ikke 
Sverrig Danmark nu, er dets ære besudlet, dets navn omhyllet af van- 
ære . . . Sverrigs folk må gemme sig i dybet af sine skove og skyg- 
gerne af sine Qælde for at dølge Kainsmærket på sin pande osv.« — 
men redaktionen tilføjede, at krig var et stygt ord, og at man turde 
vente, at regeringen allerede havde gjort diplomatiske skridt (nr. 97). 
Og senere kunde »Aftonbladet« ikke blive træt af at prise regeringens 
statsklogskab, da det viste sig, at hjælpen ikke kom ud over diploma- 
tiens grænser; det var endda ubarmhjærtigt nok til at aftrykke et brev 
fra en af Skånes største godsejere, hvori det hed: »Udsigten til krig 
vækker her liden sympati hos almuen som hos tropperne. Det synes, 
som om den sentimentale deltagelse for de blødende Danskere burde 
høre op, at den i hvert fald ikke kan berettige til et politisk skridt 
fra svensk side. At handle offensivt af Sverrig vilde være et Don Qui- 
chotteri, som nationen — med undtagelse af nogle fantaster — aldrig 
vilde billige og som man derfor må håbe der ikke kan blive tale om« 
(nr. 125.) Lars Hiertas neutralitetspolitik faldt i god jord hos den 
stockholmske borgerstand, der af økonomiske betænkeligheder vilde 
holde Sverrig borte fra krigen, men ikke i skandinavisk-sindede kredse, 
hvorfra »Aftonbladet« overdyngedes med smædeord og beskyldtes for den 
groveste materialisme; det insinueredes, at bladets ejer og redaktør som 
stor handelsmand og skibsrheder frygtede for sin pengepung og hel- 
lere frafaldt sin overbevisning end udsatte sig for materielle tab. Dette 
var dog næppe årsagen til det frisindede »Aftonblads« uvilje mod at 
yde Danmark hjælp ud over, hvad konferencer og underhandlinger 
kunde formå. Men Lars Hierta var svensk Skandinav, ikke dansk 
Skandinav — med andre ord : han kunde ikke følge den danske Ejder- 
politik, fordi fra først af den slesvig-holstenske rejsning af ham var 

bleven sat i forbindelse og i klasse med de almindelige evropæiske 
liberale rørelser.^) Allerede nu træder den brist på forståelse om det 
slesvigske spørgsmål frem mellem danske og svenske, som i 1864 
umuliggjør en samvirken. Hierta havde skandinaviske sympatier, som 
han oftere havde haft lejlighed til at vise det; men at han ikke var 
ejderdansk, fremgår tydeligt af dette brudstykke af et brev fra ham 
til grev Albano-Adlersparre : ». . . Det var mig ingenlunde uventet 
at se »Aftonbladet« møde med stærk dadel for dets tilbageholdenhed 
i denne sag, men jeg anså mig forpligtet til i nødsfald at ofre bladets 
popularitet for min overbevisning, temmelig vis på efterhånden at få 
stemningen med mig. Jeg har allerede for flere år siden disputeret 
skarpt med Lehmann og Ploug om dette emne. . . . Danskerne får 
aldrig i evighed Slesvig på den måde helt og holdent, som ultraskan- 
dinaverne ønsker . . . Imidlertid kan min adfærd i denne sag vise, 
om »Aftonbladet« er en vejrfløj, som vender sig efter dagens gunst. 
Aldrig har det været lettere at samle popularitet i øjeblikket end her, 
thi næsten alle mennesker var forrj^kte af skandinavisk entusiasme.« 2) 
Hiertas mening — som han vedblev at holde fast ved — var, at det 
slesvigske spørgsmål måtte løses ad diplomatisk vej. Allerede i 1849 
stod han på samme standpunkt som lord Palmerston i 1864: Slesvigs 
deling efter sprogforholdene (nr. 92). Men en Skandinav, der ikke 
satte alt ind på Slesvig — ham kunde Ploug og Lehmann ikke for- 
stå. Og dog skulde der i årenes løb dukke ikke få af dem op i 
Sverrig. 

Hierta talte ganske sandt — der var megen »skandinavisk entu- 
siasme« oppe i Sverrig i foråret 1848. Rundt omkring dannedes komi- 
téer, der opfordrede til at sende Danskerne penge og våben eller til at 
pille charpi til de sårede, i hastemte lyriske udbrud, som f. eks. dette: 
»Suser ikke i dette øjeblik en storm over Nordens skove og råber: 
Til våben! Til våben! Klinger ikke en kærlighedens vårvind over is- 
løste bølger og hvisker: Til hjælp! Til hjælp! Og dybt fra fædrenes 
mosdækkede gravhøj genlyder raabet: Til våben! Til hjælp! . . . Frem- 
tidens dag skal opgå over et eneste Skandinavien, skønt i sin kærlig- 
hed, rigt i sin opofrelse, stærkt i sin enhed. « ») I Helsingborg var der 
almindelig 12-skillings-subskription; provst Wieselgren opgav at holde 
»installationskalas« og betalte for de derved sparede penge afgiften 
for 600 fattige. I Stockholm holdt bl. a. Upsala-studenter og hof- 
kapellet koncerter til fordel for Danskerne; svømmelærer Gjørcke og 

*) Bore. 1850. nr. 33—35. 

^ Citeret efter Bååth-Holmberg : Frihedens sångarått. s. 145 anhi. 

^ Jdnk5pingsbladet. 1848. nr. 41. 

flere andre foranstaltede baller i samme velgørende øjemed. Topeliiis 
skrev spottende om al denne velgørenhed i »Helsingfors Tidning«: 
»Det unge Sverrig samler penge, skriver adresser, lamenterer i aviserne 
og — arrangerer baller. Lykkelige Danskere, som understøttes så kraf- 
tigt. Hvem vilde nu fortvivle om deres sag, når Stockholms løjtnanter 
tilpolkerer dem Europas sj^mpatier.«!) Samtidige korrespondancer vid- 
ner i mængde om den bevægelse, som havde grebet navnlig det unge 
Sverrig. D. 2. maj skriver således G. Edenhjelm til H. Fåhræus: > Dan- 
skernes nederlag har vakt megen sorg hos alle mennesker. Alle unge 
og alle radikale ønsker intet højere end krig med Tyskere og Russer 
og, tager jeg ikke fejl, også med Englænderne, som ikke er komne 
Danskerne til hjælp. Ganske vist er der tale om rustninger, men hvem 
det gælder, véd jeg ej.«'-) En månedstid efter skrev Atterbom til sin 
gamle ven Molbech: »Ønsket om at stride for det danske broderfolk 
og ved dets side er i Sverrig både hos unge og gamle — med ganske 
få undtagelser — almindeligt og brændende. En svensk hær er også 
marscheret nedad mod Eders kyster med ønsket om at besegle fost- 
broderskabet på de gamle fostbrødres vis, som blandede blod. Nu ser 
det jo ud, som om krigen skal slutte allerede inden Svenskernes an- 
komst. Men det formodede de ikke;' og at de redeligt vilde bistå 
Eder — det kan jeg forsikre Dig.« 3) 

Under alle disse sympatetiske tilkendegivelser var spørgsmålet om 
Sverrigs holdning under krigen til forhandling i rigsdagen. Da Preus- 
serne havde besat Rendsborg, havde Frederik VH i et brev af 12. april 
anmodet kong Oscar om hjælp. Efter at den svenske konge havde 
forhandlet med stændernes hemmelige udvalg, kunde han d. 2. maj 
give ordre til at sammendrage 15000 mand i Skåne og Goteborg og 
om de fornødne transportskibe, idet den svenske regering dog sam- 
tidigt kun forpligtede sig til at optræde defensivt og erklærede ingen hin- 
dringer at ville lægge for tysk handel og skibsfart. Ved de enkelte 
stænders møder var stemningen overvejende dansk-venlig, og regerin- 
gens forslag vedtoges med betydelig majoritet. I ridderhuset oppone- 
rede det konservative parti under v. Hartmansdorf; det kunde ikke 
med glæde se på liberalismens sejr i Danmark, og det svenske aristo- 
krati stillede sig i de kommende år højst uvillig overfor enhver skan- 
dinavisk tilnærmelse som konservativ nedbrydende og duftende af 
demokratiske tilbøjeligheder. Skønt de strængt konservative således i 
1848 frarådede enhver indblanding fra Sverrigs side som letsindig og 

^) PosUiumus, Mina Samtida III. 139 fT. 

') Upsala universitetsbiblioteks brevsaml. G. 71. 

'O Nord. Tidskrift. 1895. s. 114. 

ødelæggende i betragtning af landets dårlige økonomiske status, hæv- 
dede andre af ridderhusets medlemmer med friherre Palmstjerna og 
grev Lagerbielke som ordførere, at når Sverrigs konge satte Sverrigs 
ære i pant, sømmede det sig for det svenske folk at indløse den. I 
præstestanden var der især en udpræget stemning for at hjælpe Dan- 
mark, men røster i modsat retning hørtes også; således indrømmede 
dr. Sandberg den skandinaviske tankes storhed og skønhed, men det 
måtte overlades hvert enkelt individ at hjælpe. »Om Frederik VII skal 
herske over Slesvig som over et dansk eller tysk len kan være et for 
Danmark vigtigt spørgsmål, men det har ingen betydning for menneske- 
slægten eller særlig for Sverrig, som kunde bestemme dette til at an- 
gribe det tyske rige. Har Rusland og England garanteret Danmark 
Slesvigs besiddelse, så lad dem hjælpe, som dertil har både forpligtel- 
sen og magten — men hvad krav har Sverrig til at blande sig i denne 
sag?« Herimod indvendte den gamle provst Berg, at hjælpen skulde 
gives som tegn på, at broderkærlighedens ånd nu havde afløst den 
gamle hadets ånd. I borgerstanden var der også sympati for Danmarks 
sag, om end de fleste medlemmer af handelsinteresser og økonomiske 
grunde ytrede sig for neutralitet. 1 bondestanden endelig gjorde Sven 
Heurlins forslag udslaget og blev ledende for Sverrigs holdning: for 
Slesvig-Holstens vedkommende har fremmede magter garanteret, men 
angriber Preusserne de andre danske landsdele, er dette casns belli. 
Ret karakteristisk kom modstanden fra Nord-Sverrig. Bonden Krak 
Mats Mattsson fra Dalarne holdt på, at man ikke skulde blande sig i 
andres tvist; i bedste fald kunde man vente en garvet hud og revne 
klæder. Hans tale lyste af gammelt nag til Danmark: »Desuden taler 
vor historie ikke for, at vi skal hjælpe de danske, thi vor kobbermønt 
bærer endnu mærke af, at vi har måttet forsvare os mod deres vold, 
og når de nu har nedlagt deres våben, så er det ikke sket af kær- 
lighed, men af frygt.« Andre af talerne i bondestanden var så prak- 
tiske at ville have erstatning for hjælpen i Øresundstoldens ophævelse 
for Sverrigs vedkommende. Forslaget gik dog også her igennem med 
49 ja mod 16 nej.^) Den 4. maj kunde kong Oscar svare sin konge- 
lige danske ven, at han vilde forhandle med de magter, der havde 
garanteret Danmark dets besiddelse; men blev Jylland eller øerne an- 
grebet, var han villig til at sende et Korps til Fyen for at møde et- 
hvert angreb. Den 9. maj sendtes officiel skrivelse af lignende indhold 
til hoflet i Berlin. Den følgende aften var der almindelig skandinavisk 
fest i Le Croix's lokaler i Stockholm. 

') Fremstillingen af stændei*forhandlingerne efter O. Lehmann: Den svensk-norske 
hjælp 1848. (Eflerl. skrifler I. s. 303—376.) 

I Norge vaktes interessen ligeledes først ret efter budskabet om 
slaget ved Slesvig. I teatret i Kristiania forlangte publikum sørgemarsch 
af orkestret og forlod derpå salen. Få dage efter — d. 1. maj — 
holdtes et stort folkemøde i børssalen, hvor en adresse til kongen og 
stortinget om Norges deltagelse i krigen vedtoges. Nogen motivering 
indeholdt den ikke; den erklærede simpelt hen Tysklands angreb 
på Slesvig for ubeføjet og tilføjede: »Sådanne angreb kan Norge ikke 
med ligegyldighed være vidne til«. Advokat Duncker og den unge 
Leopold Løvenskjold, en søn af den norske statholder, var de varmeste 
talsmænd. Løvenskjold havde meldt sig som frivillig i København 
straks ved krigens udbrud ; efter kampen ved Slesvig var han ilet hjem 
for at virke for Danmarks sag. Kort efter børsmødet drog han tilbage 
med 30 unge norske frivillige, mest studenter. D. 5. juni ofrede den 
tapre unge officer sit liv for Danmark på Dybbøl-skanser. — Stortinget 
gav efter indstilling af det norske statsråds-udvalg sit samtykke til an- 
vendelse af Norges stridsmagt og bevilgede den foreslåede udgift »i til- 
lid til kongens visdom«, men tilføjede, at det havde været ønskeligt, 
om Norge ikke var blevet indblandet i striden, og at dets be\illing 
ikke måtte betragtes som noget skridt på Skandinavismens bane eller 
til en nærmere forening med Danmark. 

I begyndelsen af maj afrejste 30 svenske officerer for at melde 
sig som frivillige ved den danske hær, hvoriblandt den urolige og sjæle- 
lidende digter Sommelius ; også han måtte ved Dybbøl bøde for sit vilde 
mod og sin hensynsløse dumdristighed.^) I København holdt man stor 
17.-maj-fest for de 60 unge norske og svenske frivillige og vuggede 
sig i skandinaviske drømmerier. Ovre fra Fyen skrev i de samme 
dage H. E. Schack, der her lå i kvarter som frivillig, til Hierta: . . . 
I det hele står det mig klart, at denne krig just for os er vejen til at 
få ende på vore slesvig-holstenske vrøvlerier og især til at få et Skan- 
dinavien bragt tilveje; thi dertil gives sikkert intet bedre middel end 
at de tre folk kæmpe på samme linje; — og når krigen lykkelig er 
forbi, håber jeg da, at det er klart, at den svenske kronprins bør 
adopteres af kong Frederik; at adoptere en af de andre svenske prin- 
ser vilde jo være ganske unyttigt.«*-) Da de svenske tropper ankom 
til Fyen, modtoges de med stor begejstring — s> skønt vi her ikke er 
sårede af kugler og krudt, er alligevel mange af os sårede af Amors pile, 
og hjærter har vi erobret i mængde«, skriveren svensk officer hjem*) 

*) En skildring af hans død findes efter Fr. narfods referat i Bååth-Holmberg: Fri- 

hetens sångar-ått. s. 68 ff. 
-) I. L. Hiertas brevsaml. Kgl. bibl. i Sthlm. 
^) Posthumus, Mina Samtida HI. s. 135. 

— men da de blev stående her, og frugten af den svenske hjælp ind- 
skrænkede sig til våbenstilstanden i Malmø som eneste positive og 
synlige resultat, føltes det som en dyb skuffelse blandt de danske 
Skandinaver. Ploug hentydede senere ofte til — med hvor megen ret 
må stå hen — , at Sverrigs reserverede holdning var skyld i, at pla- 
nerne om at adoptere kronprins Carl og således muliggøre en dynastisk 
forening strandede. Endnu i 1851 tog en anonym piece ordet for at 
gøre ham til arveprins i Danmark.^) Men man kan trøstigt påstå, at 
har sådanne tanker virkelig været fremme i danske regeringskredse, 
er de blevne kvalte af Rusland.*^) 

Den svenske begejstring i Danmark var i kendelig dalen, og de 
hjemvendende norske frivillige fortalte, at sindsstemningen mod Norge 
var endnu mindre gunstig. Som bevis anførte de, at de norske offi- 
cerer ikke var blevne dekorerede i samme forhold som de svenske, 
hvad der gav »Morgenbladet« anledning til at bemærke, at for den, 
som ikke deri vilde se »en advarsel om følgerne af det skandinaviske 
raseri på det politiske gebet, for ham var ethvert tidernes tegn og 
historiens vink spildt.« Ligeledes var medfølelsen for Danmarks sag 
i de to naboriger i kendelig aftagen i det andet og tredje krigsår. Den, 
som kraftigst i Sverrig bekendte sine danske sympatier, var Aug. Sohl- 
man, der også havde kæmpet som frivillig i Slesvig, og nu i sit ny 
organ »Bore« kæmpede hæderligt for at holde den skandinaviske fane 
højt. Han vil ikke godkende den megen tale om en reaktion af den 
skandinaviske idé (1850. nr. 23); tværtimod viser tanken en mægtig 
udvikling i de forløbne to år. Den gang var den udelukkende de lær- 
des og ungdommens ejendom; nu har den bredt sig til høj og lav, 
til ung og gammel. Og det er kampen for Danmarks retfærdige sag, 
som mere end noget andet har bidraget til at udrydde gamle fordomme 
og til at klare følelsen af det åndelige frændskab og forståelsen af, at 
Danmark efter naturens orden udgør den tredje lænke i det skandi- 
naviske brødreforbund. Sohlman vil da heller ikke vide andet, end 
at interessen for Danmark fremdeles er lige stærk og lige varm i Sver- 
rig. »Aftonbladet« var af en anden mening. Efter Eckernforde-affæren 
dukkede påny spørgsmaalet frem, om Sverrig ikke skulde træde til for 
at hjælpe, men »Aftonbladet« mente som før, at man ikke burde gå 
videre end at prøve på at skille de stridende magter. Forrige år hørte 
bladet hæftige bebrejdelser for sin holdning, »men i samme grad som 
tiden gav lejlighed til nærmere at eftertænke og studere spørgsmålet 

^) Et Forsøg på at stille de skandinav. Folkeafdelinger i deres rette Forhold til hver- 
andre ved Th— b. Kbh. 1851. 
') Blade til Menigmand fra danske Skandinaver I. 1865. s. 4. 

S* 

samt opfatte det med noget andet end den blotte følelse, begyndte 
også opinionen at undergå en mærkbar forandring, og den erfaring« 
som næsten et helt år siden har skaffet, har været mere end tilstrække- 
lig for dem, som ønskede det, til at overbevise sig om, hvorvidt »Afton- 
bladet« havde uret i sin opfordring til varsomhed ved behandlingen 
af denne sag«. (1849. nr. 92). — I hvert fald fik Danmark jo ingen und- 
sætning fra naborigerne i 1849 — 50 ud over den frivillige hjælp, som 
ydedes det af en norsk og svensk skandinavisk-sindet og begejstret 
ungdom. lait deltog 357 frivillige i de første krigsår, hvoraf de 243 
var Svenske, for en stor del unge officerer, de 114 Normænd. Ikke 
få af dem lod deres liv på dansk jord. 

I krigsårene viste sig en ret betydelig skandinavisk piecelitteratur. 
Det var dog kun to småskrifter, som vakte større opsigt. De udkom 
begge i 1849. Det ene bar titlen »Politiska Funderingar af en Skan- 
dinav«. Forfatteren var den varmtfølende Emil Keg, som året forud 
havde udstedt et patetisk opråb til alle Skandinaver om at sætte en 
dæmning for Tyskhedens fremtrængen.*) Efter Keys opfattelse kan 
man på samme tid være »Skandinav« og »kosmopolit«, kan forene 
»universalitet« med »nationalitet« — interessant nok dukker dette ideal- 
billede for tredje gang atter frem fra svensk side. Den litterære Skan- 
dinavisme interesserer ham ikke, og når man som et middel til at 
virkeliggøre den politiske har foreslået den svenske kronprins' adop- 
tion, så kender han et bedre, som ikke endnu har været nævnet. Den 
politiske forening skal baseres på en »føderativ republik som den 
eneste mulige form for en politisk forening«. Republiken er den eneste 
statsform, som kan vække virkelig entusiasme, en konstitution giver 
blot plads for kold beregning; men »entusiasmen må findes, må 
uvilkårligt være med, om nogensinde Skandinaviens forening skal 
iværksættes« (s. 41). Key indrømmer dog, at det hele er et fremtids- 
perspektiv; landene er endnu ikke modne til republikanske institu- 
tioner. 

Langt større bevægelse vakte den norske professor P. A. Munchs 
sønderlemmende kritik (»Om Skandinavismen«). Udvortes set minder 
Skandinavismen Munch om den tyske enhedsstræben, og han finder 
Skandinavismen ligeså upraktisk og uhistorisk som denne. En gen- 
nemført national lighed mellem de tre lande lader sig nemlig ikke 
praktisere. Det vil blive København, som dominerer; de danske vil 
dårligt kunne forlige sig med tanken om Normændenes ligeberettigelse. 
Fuldt så meget var det dog Munchs nordiske indvandringsteorier, som 
fjærnede ham fra Skandinavismen. For ham var der ingen tvivl om, 

*) E. Key, Om Skandinaviens Framtid. Sthlm. 1848. 



117 

at Norge og Sverrig indtil Søerne var befolket nord fra, Danmark og 
Syd-Sverrig syd fra, således at den sydlige del af den skandinaviske 
halvø i sin tid havde haft en fuldstændig tysk-gotisk befolkning og 
sprog. Dermed forsvinder for Munch den moderne Skandinavismes 
historiske berettigelse. Som idé betragtet er den ikke ældre end be- 
grebet »Norden«, der igen skylder den voksende opmærksomhed for 
den islandske eller oldnordiske litteratur sin oprindelse. Det var gen- 
nem Oehlenschlågers nordiske digtning, at de oldnorske myther blev 
opfattede som almennordiske, så at man fastslog en overensstemmelse 
mellem norsk og dansk nationalitet i oldtiden, som aldrig havde været 
til, overførte nyere forhold på oldtiden og opstillede et i oldtiden ukendt 
begreb om nordisk fælleskultur, nordisk mythologi og nordisk enhed. 
Ser man endelig den skandinaviske tanke fra et helt moderne og 
aktuelt standpunkt — fortsætter han — , da må tilnærmelsen ske fra 
dansk side, medens det øvrige Norden forholder sig passivt. En poli- 
tisk Skandinavisme vil således kræve meget mere, end Danmark med 
rimelighed vil kunne yde. Thi den kræver en resignation og opgivelse 
af enhver tanke om at kunne blive Nordens toneangivende kulturfolk, 
en sådan døden af al nationalforfængelighed, »at endog den mindste 
skygge af frygt for genoplivelse af hin abnorme tingenes orden, som 
fandt sted før 1814, sporløst måtte forsvinde, og al mulighed for nogen 
fordanskning af den rene nordiskhed være fjærnet; med andre ord: 
den fordrer en opgåen af Danmark og dansk nationalitet i det øvrige 
Norden«, (s. 46). Til gengæld har Munch en hel anden plads at an-' 
vise dansk nationalitet: at være mellemled mellem den tyske og den 
rennordiske. I en senere afhandling (»Om Skandinavismen i dens 
senere skikkelse«)^) er denne tanke nøjere udført. Om nu også Dan- 
mark blev Tysklands »admiralstat«? Skulde følgerne heraf blive så 
særdeles skadelige for Danmark eller ubehagelige for det danske folk ? 
Naturligvis vilde tyskhed og tysk sprog trænge ind. Men det er sket 
før, »og skulde det føles af selve folket som noget fortrykkende eller 
ydmygende? Vi tror det ikke«. Når den nationale og oppositionelle 
bevægelse er slået så lidt an i de lavere kredse og i embedsstanden, 
og fortrinsvis holder til huse i de yngre akademiske kredse, skyldes 
det netop fortyskningen. Danmark affekterer blot nordiskhed, og der 
er intet sundt i at ville tigge sig ind på de andre nordiske lande. 
Skandinavismen er som led i nationalbevægelsen bleven en antiger- 
mansk demonstration. Men Danmark burde snarere kæmpe for en til- 
nærmelse, der vilde være naturlig, til Tyskland, end udvide kløften. 
Den eneste form for Skandinavisme er at kæmpe mod Panslavismens 

O Norsk månedsskrift 1857. s. 436 ff. 

udbredelse; kampen skal ikke stå ved Ejderen, men ved Torneå elv. 
Hertil kan et pangermansk, men intet udelukkende skandinavisk folke- 
forbund hjælpe. Et godt forhold mellem Norden og Tyskland er da 
nødvendigt, og Danmark skal her være forbindelsesledet. Men Ejder- 
danskerne har skabt had mellem de to lande. Skandinaverne præker 
om det skønne i nationalhadets udryddelse, men de slår sig selv på 
munden.^) Munch advarer også mod at tillægge studentermøderne for 
megen betydning og peger klarsynet på deres politiske understrøm. 
Han tror ikke, at den skandinaviske Skandinavisme — * jeg véd i hast 
ikke bedre at betegne den københavnske agitation, grundet på en højst 
uklar eller fejlagtig forestilling om de nordiske nationers slægtskabs- 
forhold, antagende og vindicerende som dansk, hvad der egentlig er 
norsk, sentimental i sin oprindelse og doktrinær i sin hele fremtræden« 
(»Om Skandinavismen« s. 47) — trods al bram og brask kan få virke- 
lig indgang hos folket i noget af landene. De såkaldte Skandinavister 
er Skandinavismens største fjender; dens virkelige venner — slutter 
Munch — må søges hos det moderate parti, som ikke ønsker nogen 
nærmere politisk forening af de tre nordiske riger, men en desto mere 
tillidsfuld åndelig og videnskabelig samvlrken. 

Munchs skrift vakte naturligvis megen uvilje blandt Skandinav- 
erne, særlig i København. I en række artikler i »Fædrelandet« (»Om 
en forhistorisk, såkaldet »tysk« befolkning i Danmark med hensyn til 
nutidens politiske bevægelser«) imødegik Worsaae den historiske del 
af Munchs skrift, hvad atter fremkaldte et svar fra denne, ligesom 
lektor L. Kr. Daa og nogle anonyme tog del i striden.-) 

1 forbindelse med Munchs opfattelse af Danmarks stilling i Nor- 
den er det af interesse at stifte bekendtskab med nogle udtalelser i 
samme retning — skønt af senere dato — af den kendte svenske poli- 
tiker W. F. Dalman, en åbenlys Anliskandinav. Til at erklære tre 
folk for at være af samme nationalitet, mener Dalman, hører der 
noget andet og mere end et fordums fællesskab i mythologien og et 
nært sprogslægtskab. »Tænkemåde, livsanskuelser, levevis, sæder og 
skikke, grundtræk i karakter — alt dette tilsammenlagt frembringer 
fuldt ud lige så meget som sproget det ejendommelige præg, som 
kaldes nationalitet. Og betragter man Danskerne, kommer man til 

') Gengivelse af indholdet i Munchs skrift om > Pangermanismen«, ligeledes fra 1857. 
^ »Fædrelandet« 24. Maj— 2. Juni 1849. Også i særtryk. — P. A. Munch: Skandinavismen 

nærmere under.sogt med Hensyn til Nordens ældre nationale og litterære Forhold. 

Chra. 1849. — Worsaae: Svar paa Prof. Munchs 2 Stridsskrifter (opt. i »Fædrelandetc 

20. — 23. Aug. 1849) med Bemærkninger af en »Islænder«. — L. Daa: Om Prof. 

Munchs antiskandinaviske Historik. Chra. 1849. (Aftryk af »Christiania-Posten«). 

— Hrev til Islænderne om en Munck i Norge af Bodvar Gunhedins Son. Kbh. 1849, 

det resultat, at de i denne henseende ligner Nordtj'skerne langt mere 
end Svenskerne eller Normændene. Deres rette plads i henseende til 
forholdet til naboerne mod nord og mod syd er derfor mellem begge, 
d. V. s. at Danmark er en kæde mellem Tyskland og Norden, ikke 
blot i geografisk betydning, men således at det danske folk i henseende 
til alt, som udgør et folks ejendommeligheder, på sproget nær, egen- 
lig danner denne overgang eller kæde«.^) 



Skandinavismen havde ikke opfyldt de forventninger, dens ven- 
ner og tilhængere fiavde næret til den. Allerede i de sidste krigsår 
mærkes en afslappelse^ en kølighed, som er så meget mere følelig 
efter den tidligere luehede begejstring. Og indtil Carl Ploug på Upsala 
tinghøje i 1856 rejser dens banner på ny grund, er det død tid for 
den skandinaviske tanke. Ikke at forstå, som om den med ét for- 
svinder: det ydre apparat, som en gang er sat i bevægelse — nordiske 
fester, studentermøder osv. — holder sig så temmelig uforandret, men 
fyrrernes politiske blodrigdom, der havde givet studentermøderne en 
bestikkende livskraft, er borte, og en mæt ligegyldighed trådt i stedet. 
Således går det, når en opposition sejrer. Kampen er dens Uvsbe- 
tingelse, sejr dens død. I det øjeblik, Skandinavismen i Danmark 
knyttede sin sag sammen med den politiske friheds, blev den sin egen 
skæbnes smed. Den københavnske opposition tyede bag Skandinav- 
ismens mere fredhellige hegn, indtil den stund kom, da den ikke 
længere behøvede støtte, men i kraft af de politiske hovedstrømninger 
blev den regerende. Da nationalliberalismen har sejret i 1848, har dens 
mænd foreløbig ikke synderligt tilovers for Skandinavismen, som de år 
igennem har brugt som kampmiddel. Skuffelsen over Skandinavismens 
ringe evne til at give sig et praktisk udslag gjorde imidleiiid også 
sit til, at dens tilhængere foretrak indtil videre ikke at tale for højt 
om den. I årene 1850 — 55 indeholdt den skandina visk-sindede presse 
kun yderst få artikler af betydning. I »Fædrelandet« findes kun 
spredte notitser og referater, men intet selvstændigt ræsonnerende 
bidrag i skandinavisk ånd. I det svenske »Aftonbladet«, der omkr. 
midten af femtierne gik over i Aug. Sohlmans hænder, og nu lige- 
som dets redaktør blev ivrig skandinavisk-sindet, og i den nye »Chri- 
stiania-Posten«, der også redigeredes skandinavisk-venUg, fandtes fore- 
løbig heller ikke bidrag, der tæller med. Skandinavismen havde stadig 
') Dalroan, Den skand. frågan. Sthlm. 1866. s. 6. 

sil hovedkvarter i Danmark, og når parolen udeblev herfra, var det 
ikke så besynderligt, at der også var stilstand i de andre lejre. 

Hos de ikke inange, som vedblivende med stor iver bevarede og 
bekendte deres skandinaviske tro, var der en kendelig bestræbelse 
for at lede Skandinavismen ind i mere praktiske spor. Grundtvig 
indbragte i den første danske rigsdagssamling et forslag om at give 
Svenske og Norske dansk indfødsret, når de tog fast ophold i Dan- 
mark. Men dette første betydeligere forsøg på »praktisk Skandinav- 
isme« gik ikke igennem. »Skandinavisk Selskab«, som i krigsårene 
havde arrangeret flere nationale fester, udsatte i 1850, i vågnende for- 
ståelse af. at en fremtidig Skandinavisme måtte søge sig en fastere 
grund end den forbigangne, en prisopgave: »Ved hvilke midler kan en 
forbindelse mellem de tre nordiske riger i kommerciel og industriel 
henseende, som yder det størst mulige gensidige udbytte, tilvejebringes?« 
Selskabet indgik også til rigsdagen med forslag om etablering af en 
daglig post til Helsingborg, og om at svenske og norske specier skulde 
modtages i alle kgl. kasser.^) Men noget synligt resultat førte disse, 
også ret lunkent førte bestræbelser ikke til, hvis man da ikke vil sætte 
den første posttraktat mellem Sverrig og Danmark af 1.- Juli 1852 i 
forbindelse hermed. For en praktisk Skandinavisme var den utrætte- 
lige Aug. Sohlman atter den, som ivrigst førte ordet i sit »Nordisk 
Tidsskrift«, som imidlertid ophørte efter et års forløb (1852 — 53), da 
Sohlman blev knyttet til »Aftonbladets« redaktion. »Der findes intet, 
som mere skulde styrke og forene de nordiske brødrefolk end en lettet 
materiel forbindelse, livlig berøring i forretningsanliggender, fælles fore- 
tagender og anordninger for handel og industri, for kommunikationer 
indbyrdes og med den øvrige verden« — skrev Sohlman adskillige år, 
før tanken om nordiske nationaløkonomiske møder var opstået. 

Men »Skandinavisk Selskab« blev opløst, netop da det burde 
bevares som støtte og udgangspunkt for en fremtidig og sund Skan- 
dinavisme. Motivet til opløsningen giver H. N. Clausen i den diplo- 
matiske vending: »Fordi det ikke længere passede ind efter det grund- 
lag, hvorpå dets virksomhed hidtil havde været opført«.^) Mindre 
kunstlet udtrykt betyder dette : fordi oppositionen, på hvis grund sel- 
skabet var bygget, havde sejret, og der således ikke længere var noget 
dristigt, noget vovet eller interessant ved at være medlem af selskabet, 
hvis medlemstal var i stadig og kendelig nedgang. Og dette havde 
dog nok tiltrukket lige så mange medlemmer som den skandinaviske 
idé. Da formanden i 1856 motiverede sit forslag til selskabets op- 

») Univ. bibl. Add. 290. Fol. 

'^) H. N. Clausen : Optegnelser om mit Levneds og min Tids Historie. 1877. s. 286. 

hævelse med disse ord: »Den skandinaviske idé trænger nu ikke 
længere til nogen beskyttelse, thi den beskyttes fra oven ; den trænger 
heller ikke længere til udbredelse blandt borgerne (!), thi den har gen- 
nemtrængt disses folkelige klasser«,^) røbede der sig heri på samme 
tid en håbefuld naivetet og et borneret samfundssyn. Nu mere end 
nogensinde havde et »Skandinavisk Selskab« været på sin plads til at 
retlede den skandinaviske tanke i dens ny metamorfose. — 

Løftelsen var også veget fra studenterne. Studentertoget til Kri- 
stiania 1851 viste det. Kun Københavnerne og Lundenserne deltog, 
Upsalenserne afslog indbydelsen af hensyn til den forestående magister- 
promotion, men foretog den følgende sommer turen alene via Køben- 
havn. Tonen er denne gang langt spagfærdigere end ved de foregående 
møder. Mødet i 1851 har et mere studentikost og kammeratligt sving. 
Her var ingen Orla Lehmann til at tage løfter, og Ploug talte kun for 
den nordiske kvinde — hende med de blå øjne og det gule hår, stu- 
dentens ideal, sådan som man talte dengang. Som et forvarsel om 
hans store program-tale fem år efter lyder det dog tilsidst: »Jeg tror 
for mit vedkommende ganske sikkert, at der af den nationale enhed 
mellem folkene også vil fremgå et forbund mellem staterne«. 2) Poli- 
tiken var trængt tilbage fra dette møde, og da der nu ikke længere 
var noget, som kunde røre op i gemytterne, svandt også den tidligere 
begejstring for »ordet« og langmodigheden overfortalerne. Selv »Fædre- 
landet« (1851 nr. 136) skjuler ikke, at ingen ret gad høre på talerne, 
så at en del af programmet måtte stryges. De skandinaviske studen- 
termøder har fra nu af ikke mere den valfarts-karakter, som prægede 
de første. De betragtes nu — vel ikke officielt, men mand og mand 
imellem — væsenlig som lystture, arrangerede og bekostede af venlige 
mennesker til fordel for en elskværdig, begejstret og livslysten ungdom. 
Der var ingen regering, som denne gang stillede sig fjendtlig til dens 
planer; de danske studenter havde i 1851 ingen møje med at skaffe 
sig befordring; efter kongens befaling udlejedes selve det danske rege- 
ringsdampskib »Slesvig« til dem. Kong Oscar viste ligeledes sin sym- 
pati ved at indbyde deltagerne til fest på sit slot Oscarshal. Og stu- 
denterne havde på deres side opgivet alle oppositionelle tanker: i 1851 
blev der talt ikke blot én, men flere gange for Nordens konger. Af 
talerne ved Kristiania-stevnet er der kun grund til at mindes to. 
Hovedtaleren ved festen i frimurerlogen fragik ikke, at Skandinav- 
ismen i Norge kun var trængt igennem i snævrere kredse, men i nøje 

O >Fædrelandet€ 1856. nr. 280. 

') Studentertoget til Kristiania 1851 fra Lund og Kjobenhavn. Beretning fra et Ud- 
valg af Deltagerne. Kbh. 1853. 

tilslutning til nationalitetstanken håbede han på, at Norge med større 
inderlighed vilde slutte sig til frænderne, efterhånden som Norskheden 
udvikledes. Hans håb gik ikke i opfyldelse. Ved afskedsfesten tog 
George Stephens — allerede dengang ansat som lektor ved Køben- 
havns universitet — ordet for at indprente, at de nordiske folk, før 
de gik videre i skandinavisk retning, måtte begynde at lære deres 
ABC, den han fortolkede som indførelse af fælles mønt, vægt og mål, 
toldenhed, afskaffelse af pasvæsen, forbedret postforbindelse, fælles for- 
fatterlovgivning osv. Det var mødets eneste bidrag i praktisk-skandi- 
navisk retning, og Stephens' tale indeholdt væsenlig det samme program, 
som senere de nordiske nationaløkonomiske møder optog. — De betyde- 
ligste poetiske bidrag til studentermødet i Kristiania var Hostrups sang 
»Mulmet sank det svale« med de kendte linjer: 

»Tre er nordens lande, 
Nordens mø kun én< 

Og to sange (den ene for Danmark) af den treogtyveårige Henrik Ib- 
sen, der allerede i 1849 havde vist sine skandinaviske tilbøjeligheder 
ved en tylvt sonetter med overskriften : »Vågner, Skandinaver! Et op- 
råb til norske og svenske brødre«. 

Da Upsalenserne næste sommer (1852) passerede København, 
blev de indbudte til fest på Klampenborg. H. N. Clausen var her 
hovedtaleren. »Vilde man lytte til den nyeste politiks ekkoer — sagde 
han — så skulde Skandinavismen ikke være andet end en nu for- 
svunden fantasi, en drøm, som nu skal være udsovet. Det kan være, 
at Skandinavismen har spøgt i et og andet hoved i en noget fanta- 
stisk form; men det er også en fantasi, at ikke andet skulde have 
historisk betydning og gyldighed, end hvad der er garanteret ved brev 
og segl, som om politiske ordninger skulde være stærkere end de 
åndelige naturloves magt«.^) — 

Clausen kom ved denne lejlighed tilbage til sin yndlingstanke 
om et samarbejde mellem de nordiske højskoler. For en stor del 
skyldtes det også ham i forening med M. Hammerich, den litterære 
Skandinavismes støtteste repræsentant i Danmark, at y> Nordisk Uni- 
versiteis -Tidsskrift« kom i gang i 1854. De skandinaviske naturforsker- 
møder var siden 1839 blevne fortsatte med temmelig regelmæssige 
mellemrum; men det lå i sagens natur, at de måtte begrænse sig til 
en bestemt sfære, og skønt naturligvis taler i skandinavisk ånd ofte 
hørtes ved de festlige sammenkomster her, havde disse møder dog en for 

*) Studenttog til Christiania 1852 från Upsala. Upsala 1834. s. 30. — H. Bjursten: 
Stockholm, Kopcnhamn og Christiania. Sthlm. 1852. 

videnskabelig karakter til at kunne samle videre kredse om sig. For 
den skandinaviske tankes udvikling spiller de ikke nogen større rolle. 
Planen med »Nordisk Universitets -Tidsskrift« var derimod bredere 
anlagt, skønt også dette fortrinsvis skulde henvende sig til den aka- 
demiske verden. Som det udtaltes i indbydelsen, skulde det hjælpe 
til et nøjere gensidigt kendskab og til en varigere samvirken, »efter 
at ønsket om en åndelig tilnærmelse mellem Nordens adskilte dele 
lidt efter lidt er blevet et fælles, alvorligt ønske. Navnlig er univer- 
siteterne opfordrede til at træde i stadig berøring med hverandre; det 
er dem, der først har indledet den broderlige tilnærmelse, og deres 
virksomhed for videnskab og boglig kunst vil have bedre fremgang, 
jo mere udbyttet og dets arbejde kan blive fælles«. Dets bestemmelse 
var således i første række at fungere som tidsskrift for de nordiske 
universiteter; det skulde give oplysning om Nordens universitetsfor- 
hold og belyse akademiske, videnskabelige og almenlitterære emner, 
»som egne sig til at forhandles eller meddeles i en videre kreds«. 
Det skulde udgives en gang om året fra hvert universitet og have sin 
egen udgiver og bestyrelse ved hvert universitet. I begyndelsen udgik 
det dog kun fra Kristianias, Lunds og Københavns universiteter ; senere 
kom også Upsala-universitetet med. 

»Nordisk Universitets -Tidsskrift« fik til trods for sin detaillerede 
organisation, og skønt det støttedes af Nordens bedste videnskabelige 
kræfter, dog ikke større betydning end naturforskermøderne for Skan- 
dinavismen. Ugebladet »Norden« fælder i 1862 denne dom over det: 
»Det nordiske Universitets -Tidsskrift har kun slet løst sin opgave at 
fremme samkvemmet og hæve ukyndigheden, medens det derimod har 
indeholdt mange artikler, som hverken havde noget med Norden eller 
med universiteterne at skaffe <v.^) Det var hårde ord, men de var ikke 
usande. Politik var udelukket fra tidsskriftet, og dette var grunden 
til, at der skænkedes det mindre opmærksomhed fra rent udprægede 
skandinaviske kredse. Dets tilværelse falder nemlig indenfor den år- 
række (1854 — 66), da Skandinavismen svinger over til at blive over- 
vejende politisk. Dets udprægede akademiske snit var utvivlsomt også 
en anstødssten for dets videre udbredelse, og endelig var mange af 
dets artikler — fortrinlige i og for sig — af den art, at de passede lige 
så godt ind i alle andre tidsskrifter som i et, der havde skrevet »Nor- 
disk« på sin fane. — 

Femåret 1850 — 55 viser sig således i det store og hele som en 
stilstandstid for Skandinavismen både i Danmark og i Norge-Sverrig. 
Men der var også mange andre spørgsmål i landene, som trængte 
O >Nordenc 1862. nr. 40. 

stærkere på. I Danmark var der løsningen af tronfølgerspørgsmålet 
og de påfølgende hæftige politiske kampe, i Sverrig og Norge sam- 
lede interesseiTie sig om en række gennemgribende forslag til landenes 
materielle opkomst som jærnbaneanlæg, handels- og toldlovgivning, 
og endelig i d855 om rigernes stilling under vestmagternes krig med 
Rusland. 

Skulde Skandinavismen atter vågne af sin dvaletilstand og blive 
den røde tråd i Nordens udvikling, måtte den rejses på et nyt og 
bredere grundlag. 



VIL 

I det foregående har den skandinaviske tanke været skildret i 
forskellige faser. Vi har — om end med begrænsninger og indskrænk- 
ninger — kunnet tale om en kosmopolitisk, en dynastisk, en litterær 
Skandinavisme og endelig, i dens betydeligste skikkelse, om en natio- 
nal Skandinavisme, den såkaldte Studenter-Skandinavisme, i hvilken 
både litterære og politiske elementer indgår, dog uden noget bestemt 
udtalt og klart formuleret program. 

Tæppet ruller nu op for en ny akt i det skandinaviske drama. 
Skuepladsen er nogenlunde uforandret, handlingen er snart i Upsala, 
snart i København; de samme personer spiller med som før, men ny 
er komne til, Nordens konger og diplomaterne. Intrigen er derimod 
i stærk udvikling. Begreberne klares, fordringerne stiger. En ren og 
skær politisk Skandinavisme opstilles som gi-undlag for tankens virke- 
liggørelse, og ved siden af fremsættes forslag i positiv retning. Anno 
1856 opføres forspillet til den »Praktiske Skandinavisme«. 

Det var den store krig mellem Rusland og vestmagterne, som 
for første gang åbnede Evropas øjne for Skandinavismen. Et og andet 
tysk blad havde vel også tidligere indeholdt en flygtig notits om stu- 
dentermøderne og knyttet nogle bemærkninger dertil, men først fra nu 
af begynder den engelske og franske presse at regne med Skandinav- 
ismen som en diplomatisk fremtidsmulighed, der kan bruges som en 
forpost i Norden mod russiske erobringslyster. Den svenske politiker 
Lallerstedt udarbejdede et større skrift om Skandinaviens politiske 
stilling, som han lod oversætte både på fransk og engelsk.^) For nord- 

*) G. Lallerstedt: Skandinavien, dess farhågor och fdrhoppningar. Stkhlm. 1856. — 
La Scandinavie, ses craintes et ses ésperances. Paris. 1856. — Scandinavia, its hopes 
and fears. London. 1856. 

boer indeholder bogen intet nyt; dens bestemmelse var også blot at 
orientere fremmede. Det er dog interessant, at forfatteren tager ordet 
for at få Finland med ind i fremtidens Skandinavien. Finland spiller 
overhovedet en ikke helt ringe rolle i den svenske Skandinavisme; når 
den nu af mange opfattes som en »hjærtesag«, er det for Finlands 
skyld. Nogle i Stockholm kort forud udkomne piecer talte samme 
sprog ^): en af dem, der anbefalede en føderativ union efter amerikansk 
mønster med 4 forbundsstater, mente, at Danmark for at skaffe sig 
fred sydfra skulde bringe Holsten, Lauenburg samt Øresundstold som 
sonoffer.-) I Danmark og Norge var der derimod forståeligt nok ingen, 
som interesserede sig for den »finske Skandinavisme«, for så vidt man 
overhovedet lagde mærke dertil ; mindst i Norge, hvor det — rent bort- 
set fra Finnernes vidt forskellige nationalitet — udtaltes, at ikke en 
eneste mand frivilligt vilde samtykke i Finlands inkorporation i Sver- 
rig, »da en sådan aldeles vilde forrykke det unionelle forhold.« — 
Også Sturzenbecker påviste i et småskrift (»Den skandinaviska frågan«), 
som han udsendte under pseudonymet Arnliot Gellina, Skandinavis- 
mens evropæiske betydning. Det blev oversat på engelsk af »an Eng- 
lish Scandinavian« (London. 1857). 

I sommeren 1856 var atter nordiske studenter stævnede til fest. 
Sikre og selvbevidste betrådte de danske studenter nu samme sted, 
som de 13 år tidligere havde nærmet sig i usikker og forventningsfuld 
bæven. Med al deres tågede idealitet var der en ungdommelig og 
skøn trods over pionererne, som i 1843 sejlede afsted på »Iris«, en 
trang til at hengive sig og bringe offer for ideen. Toget i 1856 havde 
ikke dette ideale skær. Denne gang krævedes intet offer, her var in- 
gen martyrdom at vente, hverken i form af kongelig unåde, sags- 
anlæg eller udsigt til embedsfortabelse. Tværtimod — alt stod til stu- 
denternes tjeneste, »nationernes repræsentanter«, som det behagede 
»Dagbladet« at kalde dem (15. septbr. 1856.) Universitetet fremskyn- 
dede sine eksaminer. På kongeligt dampskib og med orlogsflag på for- 
masten sejlede de 235 danske deltagere trøstigt afsted i den gode be- 
vidsthed om deres konges og alle rettænkende menneskers velsignelse. 
Fra Norge mødte lige så mange, fra Lund 120. Til trods for sin 
unægtelige lysttur-karakter har Upsala-toget i 1856 alligevel fået ord 
for at være det betydningsfuldeste af studentermøderne, deres kulmi- 
nationspunkt. Historisk set er dette også rigtigt. Skandinavismen fik 
denne gang sit autoritære stempel, en allerhøjeste stadfæstelse, idet 

*) Peter Sårkilax: Fennomani och Skandinavism. I — II Sthlm. 1855. 

O Nordens Framtid. En skand. fosterlåndsk bon till hOgre makter. Sthlm. 1854. 

den blev lyst i kuld og køn af selve Nordens konger, der deltog i dens 
fester og holdt taler ved dens gæstebud. Digterne og talerne var ikke 
længere midtpunktet for ungdommens begejstring; nu havde den selve 
fyrsterne med sig, sad bænket som gæst på kongens slot, kunde dri- 
stigt udtale sine tanker og vente godt gensvar. Denne kongelige be- 
skyttelse gengav Skandinaverne begejstringen for Nordens sag. Ung- 
dommen havde været ved at miste sin sikre overbevisning, havde 
allerede været på veje til at betragte Skandinavismen og alt dens væsen 
som »en skøn drøm« — nu fandt den igen sin barnetro på Upsala- 
sletter. 

Allerede ved »Hekla« s og »Ganger Rolf« s ankomst til Stockholm 
stod Sverrigs konge og dronning på bryggen for at modtage gæsterne. 
Man kender situationen fra Const. Hansens kendte billede: føreren, 
den ikke længere unge Ploug, med myndig mine og kasketten i hån- 
den i stram holdning overfor Kong Oscar, fra hvis læber de første 
venlige kongsord til Skandinavismen nu just lyder — »målte den lill- 
gifvenhet, det broderliga tånkesått, som lifva Eder, skjuta djupa rStter 
i 'Edra hjertan och båra i framtiden herrliga frukter for Nordens såll- 
het och &ra.« ^) 

Derefter gik det til »Ynglinga ping at Upsalum«, som det var ristet 
med runer på festtegnet, en lille sølvplade med de fire universitetsbyers 
navne i randen. De første festligheder frembød intet mærkeligt uden 
måske for dem, som første gang var med til sligt; det var de stereotype 
taler og sange, overstrømmende af den skandinaviske terminologi, som 
i årenes løb havde udviklet sig (fostbrødrelag — Fyris' land — Målarens 
strande — Svithjods dale — Norges Qælde — Danmarks bøgeskove osv.). 
For en mere kritisk eftertid frembyder »Ynglingetinget« først noget 
mindeværdigt, da det næste dag forlægger skuepladsen til de ærværdige 
mindehøje ved Gammel-Upsala. Her fremlagde medlem af den norske 
bestyrelse, cand. G. A. Krogh, et positivt forslag, der — dets praktisk- 
hed og betimelighed ufortalt — virker såre velgørende i denne ørk af 
dræbende og ensartet snakkesalighed, og hvis fremkomst utvivlsomt 
også skyldtes en trang til at give mødet et indhold. Han bad tinget 
om at udtale som krav, at der gaves den opvoksende slægt frihed til 
allerede i skolen at lære »asamålet« og »at kendskab til oldtidens 
tungemål og tilegnelse af den gennem oldskrifterne nedarvede odel må 
udgøre en væsentlig bestanddel af enhver nordisk students almindelige 

^) Beretninger om toget 1856: Studentertog til Upsala 1856. Beretning udg. af den 
norske rejsebestyrelse. Chra. 1858—59. — Det skand. studenttåget 1856. Sthlm. 
1856. — Minne af studentmotet i Upsala 1856. Sthlm. 1856. — P Botten Han.sen : 
Studentertoget juni 1856. Chra. 1856. 

dannelse og derved give denne et nationalt grundlag«. Om end ikke 
i det omfang, som Krogh havde tænkt sig, blev hans forslag efter åvs 
forløb til virkelighed. Dernæst henstillede de forenede bestyrelser gen- 
nem Krogh til forsamlingen at udtale ønskeligheden af, at der ved 
hvert af de nordiske universiteter blev oprettet særlige lærerposter i 
de levende nordiske sprog og litteraturer, og at der måtte blive ind- 
stillet stipendier og akademiske præmier til gensidige besøg og viden- 
skabelig kappestrid. Tilsidst agiterede Krogh for sproglig purisme. 
Alle tre nordiske sprog var tyngede af fremmede snylteplanter, så at 
man kun med vanskelighed kunde øjne den hjemlige sprogform og 
kun med største overvindelse kunde tale i rent nordisk mål. Han 
foreslog derfor ynglingetinget vedtagelse af »en almindelig værnepligt 
også for de nordiske modersmål«. 

Det var dog ikke Kroghs, men Plougs ord, som satte tanker og 
sind i bevægelse ude ved de gamle tinghøje. En mand med Plougs 
karakter kunde ikke finde sig i at bevare en førerstilling, hvor der 
intet var at føre. I sin mandige kraft og i sit magtbegær så han fuldt 
vel, at der måtte indblæses nyt liv i Skandinavismen, om den atter 
skulde blive en magt i landene, om den skulde kunne begejstre men- 
nesker, og om den nogensinde skulde blive mere end stemning og 
håb. Og nu, da ordet var frit og sympatien var givet — hvad andet 
og bedre end nu at råbe det ud for alle vinde, kravet om den poli- 
tiske union, som man forhen havde måttet fornægte, dølge eller gå 
udenom? Tanken herom er så lidt ny hos Ploug, at den allerede 
gærede hos ham i fyrrernes begyndelse. Nu er den modnet, nu er den 
bleven til fast overbevisning, og nu giver han Nordens ungdom nyt 
løsen og indvier i en stor tale den skandinavisk-politiske æra. »Den 
nordiske enheds-tanke må engang føre til en politisk union — sagde 
han^) . . . kun en og det en mere negativ og positiv bestemmelse vil 
jeg nævne, fordi jeg anser den for absolut nødvendig, for den eneste 
mulige. Det er, at unionen mellem os måtte bygges på fuld indre 
frihed og selvstændighed ... En politisk union lader sig meget godt 
tænke og udføre efter indbyrdes overenskomst under de nu bestående 
forhold. Den vilde nu være fuldkommen sikker på alle sider, fordi 
Norden er så lykkelig at besidde tvende konger, der forenes af samme 
broderskabsånd, som forbinder deres folk, og hvis hjærter deler disse 
følelser. I deres hænder vilde den blive til velsignelse og være urygge- 
lig. Men kun Gud véd, hvorledes deres efterfølgere ville være sindede, 
i hvilken ånd de ville regere, og hvilke rådgivere de ville følge . . . Mod 
denne fare gives der kun ét middel; det er en dynastisk enhed^ der 
*) Efter det af Ploug selv reviderede referat i deri officielle beretning, s. 66 ff. 

vilde sammensmelte begge interesser; er unionen nødvendig, så er 
denne ønskelig ... En gang var denne stræng øm, nu synes den mig 
ikke at kunne vække uro eller mistanke hos nogen. Lad os endelig 
huske, hvad vi alle har oplevet, at i 1848 havde uden tvivl foran- 
staltninger til en fælles arvefølge kunnet træffes, om den var bleven 
foreslået«.') Ploug gik derpå over til at give en exkurs af dansk poli- 
tik og udviklede, at helstaten vilde blive det samme for Danmark, 
som Kalmarunionen havde været for Sverrig, men den »vilde næppe 
vare så længe«. Og så sluttede han under tilhørernes højlydte begej- 
string med oratorisk klimax: »Den tanke, jeg har udtalt, er mig den 
kæreste af alle, og den skal først forlade mig ved mit liv . . . Det er 
min overbevisning, at Nordens åndelige og nationale enhed både for 
ikke idelig at være udsat for forstyrrelse og krænkelse og for at blive 
til fuld sandhed engang, må gå over til en politisk. Det er min over- 
bevisning, at en union mellem de tre riger er nødvendig for at be- 
trygge deres indre frihed og ydre selvstændighed, for at Norden kan 
komme til at indtage den det med rette tilkommende plads i historien. 
Derfor: Leve Nordens politiske enhed!« 

Nu var det forbi med studentens »Det véd han ej«, nu havde 
hovedføreren med sin programtale peget på vejen, ad hvilken der 
skulde drages videre. Og dog — var der virkelig givet et program, 
der kunde retlede i fremtiden og besvare ethvert spørgsmål? Der var 
fynd over Plougs ord; energi og ærlig vilje lyste ud af dem. Men ud 
over en politisk unions nødvendighed og en dynastisk enheds ønske- 
lighed gav de kun ræsonnementer og håb, men intet positivt. Selv 
om man ikke vil billige Goldschmidts beske analyse af Plougs tale — 
»Vi har fået at vide, 1) at målet bør stå klart for os, 2) at bestem- 
melsen deraf er overladt til en fremtid, .3) at gærningen har hast, 
4) at den alligevel må blive en opgave for et senere, kraftigere og 
dygtigere folk, 5) at vi må have ét dynasti i Norden, men på ingen 
måde bryde loven, der hævder to og 6) dog ganske »gå ud af hel- 
staten« — kan man forstå hans ønske, at der istedenfor »uklare 
følelser og følsomhed med religiøst anstrøg« skulde være forberedt svar 
på det bestemte spørgsmål: »Når vi hjælper til at frembringe en ny 

^) Ifølge Botten Hansens udsagn (se hans ovenfor anf. skrift s. 4) udtrykte Ploug sig 
langt kraftigere. Han skal have sagt: >Det havde i 1848 kun kostet kong Oscar 
et ord, og Danmarks krone havde siddet på hans hoved.« — Et andet sted af 
Plougs tale er ifølge samme hjemmelsmand udeladt i det officielle referat. Han 
udtalte, at Nordmændene i alle henseender stod Danskerne nærmere end Sven- 
skerne. >Men denne læresætning slog ikke an; og uagtet den blev fremsat med 
oratorisk tilspidsning, beregnet på at henrive, optoges den dog med tavshedens 
fulde mishag.« 

Skandinavismen. v 

evropæisk forstyrrelse eller den kommer af sig selv — vil da Sverrig 
og Norge hjælpe os med at forsvare Slesvig? Eller kun en del af 
Slesvig? Eller skal Skandinavien for ikke evig at kriges opgive hele 
Slesvig? Eller endnu mere?^) — Kun glemmer Goldschmidt, der her 
synes hildet i majoritetens betragtning af studenterne som nationens 
repræsentanter, at det dog snarere var i statsrådssale og i diplomatiske 
kabinetter end ved studentermøder under åben himmel, at den art 
spørgsmål skulde besvares. — 

På tilbagevejen var studenterne kongens gæster på Drottningholni. 
I fire store sale var de bænkede ved et virkelig kongeligt taffel. Kong 
Oscar gik til og fra og med variationer talte han i alle fire sale for 
den skandinaviske ungdoms fremtid, for Danmarks konge og for Dan- 
marks folk; men hvor megen vægt der både dengang og senere lag- 
des i disse kongeord, og hvor villig man var til at fortolke dem, så- 
dan som man just ønskede det, stiller det sig for en uhildet betrag- 
ter som om kongen forsætlig har været meget forsigtig i valg af 
ord, af frygt for at komme til at sige for meget. Om løfter eller ud- 
sigter er der slet ikke tale — det er kun den gode forståelse, der pri- 
ses, som f. eks. »Nu soker Dansken Svensken, Svensken Normannen, 
ej med mordiska vapen i sina hånder, ej med hatet i sitt brost, men 
med fridens ståmma, med forsonlighetens ord, med brodrakarlekens 
uppriktighet. De ega blott ett hjerta, som varmt klappar for hvar- 
andras val, en arm, som skall vårna deras frihet oeh sjelfståndighet, 
ett minne oppet for allt skont, allt ådelt; och i sin nåd skall gud 
vålsigna deras trogne oupplosliga fostbrodralag. Med detta glada hopp 
foreslår jag en skål f6r den skandinaviska ungdommens vålgång.« Og 
da Frederik VII gjorde fest for Normændene på tilbagerejsen på Ere- 
mitagen, svarede han på Plougs tale for Nordens konger i ligeså ab- 
strakte og almindelige vendinger. 

Upsala-toget afsluttedes i Stockholm med en stor fest på Hassel- 
backen, der af en af dellagerne skizzeres således: »Jeg har beregnet, at 
hvert kvarter, som festen varede, dryssede en sang på 5000 eksem- 
plarer ud over hovedernes bølgende hav, og at i tre timer udspredtes 
60,000 eksemplarer. — Talerne fortsattes til langt ud på aftenen uaf- 
brudt og med så stor ufortrødenhed, at næppe nogensteds i verden* 
selv ikke i Frankfurterparlamentet, i lige tid er bleven talt mere . . . 
Det blev for meget, så tilhørerne ikke en gang gad høre de taler, der 
fortjente det.«^) Efter festreferatet at dømme var den svenske rektor 
Siljestrom imellem dem, ja var måske den, der af alle mødets talere 

*) Den rette Skandinavisme. Artikler aftrykte af »Nord og Syd«. 1857 (s. 9.) 
*) Hotten Hansen, Studentertoget. 1856. s. 49—50. 

sagde de mest fremskredne og moderne ord. Han talte for Skandi- 
navismen som den magt, der skulde bidrage til at udslette klasse- 
forskellen mellem den lærde og den industrielle stand og derved gøre 
sit til videnskabens popularisering. Universitetet, skulde da blive sidste 
led i den række af undervisningsanstalter, hvor almueskolen var den 
første. 

Via Gotland, hvor Visbys interessante ruiner besøgtes, nåede 
de danske og norske studenter København den 22. juni. Visselig gen- 
vågnede Københavnerne nu atter til skandinavisk begejstring — »Fæ- 
drelandet« og Billes unge »Dagblad« angav tonen — der blev fest i 
Tivoli og megen privat gæstfrihed, men gamle studenterlogs-deltagere 
kunde dog konstatere en afsvaling i gemytterne, særlig hos ældre 
Københavnere, der allerede nu nogle gange havde oplevet samme stem- 
ning og derfor så mere roligt på sagerne. 

Medens »Dagbladet<^ tog adskilligt forsigtigere på Skandinavismen 
end Ploug og i hvert fald — af hensyn til den danske tronfølgers for- 
modede tyske sympatier — ikke vilde høre tale om nogen dynastisk 
enhed, men blot definerede den skandinaviske tanke som »en fri sam- 
menslutning af de nordiske riger med det formål at fremme den ånde- 
lige og materielle udvikling og gensidig at understøtte hinanden til at 
bevare frihed og selvstændighed imod fremmed indflydelse og fjende- 
vold« (17. septbr. 1856) — så fik Ploug i sit »Fædreland« snart lejlig- 
hed til at docere sin ny skandinaviske programpolitik for et større og 
bredere publikum end Upsalatogets. Den svenske tronfølger, kronprins 
Carl, havde ved naturforskermødet samme sommer i Kristiania, talt 
for »Nordens enhed«, og da han i september måned besøgte Køben- 
havn, vilde de herboende Skandinaver til tak bringe ham et fakkeltog. 
Men »Berlingske Tidende« urgerede, at fakkeltoget kun måtte udlæg- 
ges som en tak for sidst, og vilde vide, at der gennem overhofmar- 
skallatet af komiteen var afkrævet garantier for, at det ikke fik karak- 
ter af nogen politisk demonstration. Ploug svarede da herpå følgende 
i sit blad (nr. 217): ». . . Det er meningsløst, når der siges, at rege- 
ringen ikke vilde have fakkeltoget betragtet som nogen politisk de- 
monstration; thi det stod ikke i regeringens eller nogens magt at be- 
røve det en politisk betydning. Den skandinaviske tanke er i sin rod 
og grund politisk; den har været det altid og vil blive det altid; at 
ville lukke øjnene til herfor er tåbeligt og at fornægte det unjitigt. 
Men allermindst kan »regeringen«, den danske regering fornægte det; 
thi den har for få år tilbage appelleret til den skandinaviske tankes 
politiske betydning; den har i kraft af denne tanke søgt bistand i 
Sverrig og Norge mod fjendtlig overmagt og søgt bistand ikke blot 

9* 

hos regeringen, men også hos folkene. Dette kan regeringen ikke nu 
have glemt.« 

De danske Skandinaver havde gennem Plougs optræden fået deres 
sikkerhed og tro tilbage. Og i de kommende år, indtil den ulykkelige 
krig nedslår illusionerne, kæmper de med Ploug som bedstemand en 
ihærdig kamp for den politiske Skandinavismes virkeliggørelse. Det 
er denne kamp, vi i de næste afsnit skal følge. 



VIII. 

Den olTenlige mening begyndte atter at beskæftige sig med Skan- 
dinavismen. Hvad der end kunde indvendes mod den — og indven- 
dingerne blev ikke få — overses eller ties ihjel kunde den ikke. Den 
krævede opmærksomhed, påtrængte sig og forlangte svar på spørgs- 
målet: For eller imod. Intet år havde endnu frembudt en så frodig 
litteratur til belysning af Skandinavismens væsen som 1857. Dan- 
mark giver det rigeste kontingent, fordi de politiske forhold med- 
fører, at interessen her knytter sig i en ganske anden grad til Skan- 
dinavismen som fremtidshåb, som den deus ex machina, der skal 
udrede de indviklede spind imod syd, end i de to andre lande. 
Hvorledes man i Danmark selvisk tænkte sig den skandinaviske tanke 
brugt i den danske politiks tjeneste, derpå leverede Ploug et ligefrem 
rystende bevis, da han uden at betænke den blottelse, han gav sig, i 
en hovedartikel i »Fædrelandet« om Skandinavismens væsen skrev 
disse ord: »Det mest udsatte land og det mest udsatte folk er vort 
land og vort folk, derfor er Skandinavismen fremfor alt andet et dansk 
spørgsmål^^ og: »Fordi det fremfor alt gælder os om Danmarks sikker- 
hed, dets nationale selvstændighed og dets politiske frihed, derfor er 
vi blevne Skandinavers. (1859. nr. 41). F]n mere egoistisk udtydning, 
en mere forfærdende misopfattelse af den skandinaviske idé, lader 
sig næppe tænke. Stemningen i naborigerne forandredes dog natur- 
ligvis ikke, selv af en så kompromitterende bladartikel som denne. 
Skandinavismens trofaste venner fylkedes her endnu om dens ban- 
ner; studentermødets oplevelser havde endda vel nærmest forøget 
deres tal, i hvert fald i akademiske kredse. Men for de bredere lag 
— og det er Skandinavismens hovedsynd, at den glemmer at regne 
med dem — betød den endnu ikke synderligt. I Danmark var ganske 

vist en del af middelstanden og af det højere boai^eoisie skandinavisk 
påvirket, men i Norge og Sverrig var de gennemsnitsdannede ikke 
nået videre end tii venlig lunkentied. Her var jo beiler ingen »livs- 
sag-, som skulde frelses ved Skandinavismens hjælp: her stod indre 
økonomiske og politiske spørgsmål i første række; med Skandinav- 
ismen havde det så vist ingen hast. Tilmed si>øgede i Norge fremdeles 
frj'glen for, at en forening af de tre nordiske riger vilde blive skade- 
lig for Norges frihed og selvstændighed. Endnu var det dog ikke Sver- 
rigs supremati, man ængstedes for — forholdet var for øjeblikket godt, 
indtil de unionelle stridigheder begyndte henimod 1860 — men der- 
imod det gamle foreningsland, Danmark, som man troede vilde her- 
ske over begge naborigerne. Om den almindelige stemning i Sver- 
rig giver en artikel i >Svenska Tidningenc (d: »Dagligt AllehandaO, 
der bedre end noget andet svensk blad repræsenterer gennemsnits- 
standpunktet — hvad dets holdning i slutningen af 1863 godtgør på 
en for bladel ikke meget smigrende måde — en ret god forestilling. Det 
svenske folk, hedder det, betragter den skandinaviske tanke uden 
mindste lidenskabelighed. »Vi tror på dens virkeliggørelse, og vi øn- 
sker den, for så vidt intet af folkenes nationalitet krænkes derved«. 
Som en forberedelse vilde vel både et fælles forsvarsforbund, en fæl- 
les toldlovgivning, og indførelse af lige mønt, mål og vægt være inden- 
for mulighedens grænser, men — en union mellem Sverrig-Norge og 
den danske helstat lader sig ikke tænke. (1857. nr. 50). — Dette er et 
sikkert pålideligt udtryk for den almindelige opinion i Sverrig, selv 
blandt Uitra-Skandinaver, der gjorde fælles sag med Ejder-Danskere. 
Det svenske folk havde intet tilovers for Danmarks stridigheder og 
kævlerier med det Holstenske ridderskab; det savnede forkundskaber 
til at kunne dømme om, hvor retten og uretten var i denne sag, brød 
sig heller ikke derom og vilde under ingen omstændigheder drages 
med herind. Og det mådeholdne svenske skandinaviske parti, som nok 
ønskede en nordisk union, tænkte sig denne på hel anden vis end 
de danske Skandinaver. Del følgende vil vise hvorledes. 

I sommeren 1856 havde prins Napoleon foretaget en kvasi- viden- 
skabelig rejse til Norden. Oprindelig var det blot hensigten at gå til 
Skotland og Irland, men rejsen udstraktes også til Stockholm. 1 prin- 
sens suite var en polsk emigrant, Choiecki, der til daglig brug fungerede 
som prinselig journalist i dennes organ »La Presse« og efter hjem- 
komsten sammenskrev en stor bog om den nordiske rejse under 
pseudonymet Charles Edmond.^) I Stockholm er Choiecki kommen 
under indflydelse af svensk Skandinavisme, og både af nogle artikler, 
*) Voyages dans les mers du nord. Paris. 1857. 

han skrev ved sin hjemkomst i »La Presse«, og af afsnittet om 
Skandinavismen i hans værk, der utvivlsomt er hlevet godkendt af 
hans høje herre, får vi ret god besked om de ønsker og planer, der 
gærede i visse kredse — der ikke stod det svenske kongehus fjærnt — , 
men som forståeligt ikke direkte vilde give sig luft og heller ikke vel 
kunde det. Men i Paris opholdt sig i 1857 nogle yngre svenske blad- 
mænd og litterater, bl. a. i den hensigt at belære den franske presse 
om, hvorledes dens skandinaviske artikler burde affattes. Charles Ed- 
monds — alias Choieckis — program var i korthed dette: Holsten, 
Lauenburg og en del af Slesvig bør omdannes til et særligt fjTsten- 
dømme, som kan afstås til prins Christian af Glucksburg ()> protokol- 
prinsen«) som erstatning for det ham ved Londonertraktaten tilsagte 
danske monarki ; resten af monarkiet, nemlig kongeriget og en anden 
del af Slesvig, bør derimod som et eget rige træde i dynastisk forening 
med Sverrig-Norge, »hvis kongehus har en prins, der besidder en ma»r- 
kelig dygtighed, og som ved et lykkeligt sammentræf ikke er Qærnere 
fra Danmarks trone end prins Christian af Glucksburg«. Dette familie- 
iskab udledes på følgende måde: den svenske kronprins Karls moder 
Josephine er en datterdatter af Maximilian Joseph, konge af Bayern, 
der i lige linje gennem fyrstinden af Brunsvig-Luneburg nedstammer 
fra den første Oldenborger.^) 

I marts måned 1857 var i København udkommet en Piece 
»Skandinavismen praktisk«, der vakte overordenlig opsigt. Forfatte- 
ren var den danske tronfølgers svoger, baron Blixen-Finecke, Efter 
en kort udvikling af den skandinaviske tankes historie erklærer han 
sig i alle praktiske spørgsmål for oprigtig Skandinav. Hvert land skal 
have sin egen forfatning, men forsvar være fælles. Samtidig giver han 
en veltourneret kritik af de danske Skandinavers færden: »Man læser 
og hører dette partis ledere i ungdommelig begejstring improvisere 
om »det høje, herlige Norden«, som »fører til frihed folkenes sag«; 
man ser vægten bestandig blive lagt på folkeviljen, på folke-sympa- 
tierne; dem anerkender også jeg; man hører fremdeles, at der stæv- 
nes til Kalmar. Velan, styr! Men styr den rigtige kurs! Man hører 
med stor veltalenhed forsikre, at man vil ofre sit liv for denne tanke. 
Og hvad ofrer man? Hidindtil, så vidt bekendt, kun skåler og blad- 
artikler — thi det »Skandinaviske Selskab«, som er omtrent lige gam- 
melt med selve ideens frembrud i de nyeste tider, og som ikke har 
bidraget lidet til dens udbredelse, er man — stolende, som det synes, 
på mirakler fra oven — ifærd med at lade dø af svindsot, og det skal 
dog vel ikke kaldes et offer på ideens alter? Men endelig hører man, 
^) Anf. sted. s. 605—608. 

at der med samme veltalenhed rafles om dynastier og slås klink om 
kongetroner; man hører en fyrste vrage, som man kun kender lidet 
til, og en anden foretrække, som man kender lige så lidet til« (s. 10). 
Men det går ikke an — hævder Blixen-Finecke — uden videre at bryde 
staven over al dynastisk legitimitet. Efter hans tro er der kun én vej 
at gå for Skandinavismen : En gensidig adoption af det danske og det 
svensk-norske kongehus, således at den længst levende mandsstamme bliver 
arveberettiget til de 3 kroner. 

Dette var Blixen-Fineckes så meget omtalte og så meget debat- 
terede »praktiske Skandinavisnie<i , Hermed var det skandinaviske dy- 
nastiprojekt kastet ind på markedet og prisgivet ofl'enlig diskussion. 
En række piecer fulgte den Blixen-Fineckeske og drøftede hans adop- 
tiousforslag for og imodJ) Charles Edmond behandlede den også i 
sin bog, men det fandt ikke hans — og de svenske Skandinavers sym- 
pati. Thi — ræsonnerer han — hvorledes er det tænkeligt, at god for- 
ståelse og intim forbindelse kan tilvejebringes mellem to familier, der 
repræsenterer så modsatte principer? Den ene er ved blodets bånd 
knyttet til den russiske Holsten-Gottorpske familie og lægger tydeligt 
sine moskovitiske sympatier og inkonstitutionelle tendenser for dagen, 
medens den anden har sluttet sig til vestmagternes politik og åbent 
har hejst århundredets frisindede og civilisatoriske ideers fane. En 
skandinavisk union vilde aldrig komme i stand ad denne vej. Intet 
i verden vilde bringe Sverrig og Norge til at adoptere tyske fyrster, 
der øjensynligt må handle efter tsarens vilje. Svenskerne er ligesåvel 
som Nordmændene altfor ømme over deres uafhængighed til at ville 
lade sig pålægge russiske lænker, selv om de pyntes med de skandi- 
naviske farver og gemmer sig i en fjærn fremtids tåger (s, 614) 

Hvad den danske helstat angår, da vil Sverrig og Norge hellere end 
at modtage Danmark med dets nuværende politiske organisation for 
stedse give afkald på tanken om en skandinavisk union. Men selv 
om helstaten opgives, vil der i Tyskland rejse sig et skrig mod hele 
Slesvigs annexion; derfor bør den sydlige del overlades det (s. 617). 
Endelig udtaler Charles Edmond, at et Skandinavien også vil være i 
Frankrigs interesse, men kun under den forudsætning, at dels frem- 
tidige hersker bliver svensk (s. 626). 

Det Charles Edmonske forslag kunde naturligvis ikke vente til- 
slutning hos de danske Skandinaver. »Dagbladet«, som allerede da 
var talerør for den Hallske, få måneder efter ministerielle, politik og 
kun ønskede en Ejderstat under betingelse af hele monarkiets integritet, 

*) F. eks. »Blixen-Finecke som Skandinav. En Rost fra Folket«. 1857. — »Skandi- 
navismen og Blixen-Finecke« 1857 osv. 



137 

udviklede, at skulde en skandinavisk union betinges af hertugdøm- 
dømmernes udskillelse, så var der allerstørste anledning til at mod- 
arbejde denne union; »man behøvede ikke engang at fremmane tanken 
om Slesvigs deling for at gøre Skandinavismen forhadt i Danmark«. 
»Dagbladet« anser i det hele en dynastisk forening af de nordiske 
riger for en fuldstændig utopi i øjeblikket. »Den skandinaviske idé har 
for liden rod i folkene, for store hindringer i forholdene at overvinde 
og for få talsmænd, der fra ord kunne skride til gærning, til at den nu 
skulde kunne realiseres .... Men skal unionen nogensinde blive mulig, 
så tør den ikke påtvinges nogen af staterne, den bør ikke være en 
spekulation af ærgærrige og nyttebegærlige fyrster, men den bør være 
en fri og selvbevidst forening, bygget på selve folkenes vilje og støt- 
tende sig til deres sympati; ellers bliver den kun en sørgelig gentagelse 
af unionen fra 1397«. (1857 ^i)- I^ette var rene ord, og de lød 
endnu tydeligere, da bladet et par måneder senere ved anmeldelsen 
af Blixen-Fineckes piece, som det iøvrigt ikke nærmere vilde drøfte i 
overbevisningen om det frugtesløse heri, utvivlsomt seende ganske rig- 
tigt skrev dette: »Der er den mærkelige omstændighed, at begejstring 
for unionsideen i ethvert af de nordiske riger altid har stået i et 
direkte forhold til den udsigt, som det vedkommende riges suveræn 
havde til på sit hoved at forene de tre kroner .... 1 Sverrig har Skan- 
dinavismen for øjeblikket sin bedste støtte i kongehuset og dets nær- 
meste omgivelser, og det er indlysende nok, at grunden hertil må 
søges i kong Oscars overbevisning om, at såfremt unionen nu kunde 
realiseres, vilde hans dynasti blive det lykkelige, hvem de tre kroner 
tilfaldt«. (^Vg 1857). — Ploug kunde — skønt han gærne vilde ofre 
Holsten — som Ejderdansk ligesålidt finde sig i tanken om Slesvigs 
deling: »At tale om Slesvigs deling og en skandinavisk forbindelse i 
samme åndedræt er absurdt«.^) Men medens »Dagbladet« — med ind- 
rømmelse af, at enhver oprigtig dansk politik måtte være nordisk — 
advarede mod at gøre begrebet »ejderdansk« enslydigt med begrebet 
»skandinavisk«, understregede »Fædrelandet« demonstrativt, at »skan- 
dinauisk og dansk kun er to navne på de samme ting, to sider af et 
fælles begreb, hvorfor begges fjender også er de samme. Ingen, som 
vil en dansk stat med en virkelig national og selvstændig udvikling, 
kan ville den uden som en nordisk stat i nøje og inderligt samfund 
med broderrigerne«, (nr. 67). 

»Dagbladet« havde i den ovenfor citerede artikel udtalt sig skep- 
tisk om Skandinavismens udbredelse. '»Berlingske Tidende« og den 
antinationale og helstatlige »Flyvepost« indeholdt ligeledes ved årets 
^) »Fædrelandetc 1857. nr. 13. 

begyndelse oversigtsartikler, der gik ud på, at Skandinavismen ingen- 
lunde deltes af det danske folks flertal. Ploug imødegik dem i 
»Fædrelandet«: Det danske folk havde ikke endnu haft lejlighed til 
at give sin mening tilkende, da spørgsmålet ikke havde været dis- 
kuteret oflenligt. Når man sagde, at de skandinaviske sympatier ud- 
gik fra en »klike« og derved tænkte på studenterne, så var de stu- 
denterslægter, der i de forløbne 14 år havde fylket sig om Skandi- 
navismens fane, »sandelig altfor talrige til at kunne betegnes som en 
»klike«. Selv om kun få ofl'enlig havde udtalt sig for tanken, Tødels 
fordi dens drøftelse egenlig nu først beggnder<^y dels af andre hensyn, 
så kunde man ikke deraf slutte, at kun få delte den«. (1857. nr. 13). 
Dette var en temmelig negativ bevisførelse, og i den nærmest følgende 
lid høres der oftere røster om, at Skandinavismen slet ikke er opfat- 
tet eller har fodfæste i befolkningens bredere lag. Selv om man ikke 
vil fæste lid til Molbech, der simpelt hen kalder den en »modesag hos 
åndelig uselvstændige «,i) fristes man til at tro på rigtigheden af dette 
situationsbillede af en tilsyneladende fordomsfri og objektiv bedømmer. 
»I Danmark har massen af folket ingen interesse for eller tilbøjelig- 
hed for Skandinavismen, uagtet mange af dem, der låner deres poli- 
tiske meninger af andre, uden videre siger efter, hvad de hører ide- 
ligen gentages af mænd, hvis mening de synes vel kunde have nogen 
vægt. Stikordet er: »For Danmark er der ikke andet at gøre end at 
slå sig sammen med Sverrig-Norge« ; men når man spørger videre om 
de gode følger heraf, da bliver de som oftest svaret skyldige, og navn- 
lig landbostanden har, uagtet enkelte blade påstår det modsatte, al- 
deles ingen interesse for sagen; det er fortrinsvis ungdommen, som 
sværmer for ideen«.-) »En almuesmand« betoner stærkt forskellen 
mellem de nordiske folk; han kan fortælle om den svenske menige 
soldats uvilje over at ligge hernede i 1848, og om Normændenes halvt 
Qendtlige forhold til Svenskerne i almuekredse. Det er kun nogle 
»ungdommelige politikere«, men ikke folkene, der er optrådte for 
Skandinavismen. 3) — Helt rigtigt er det dog ikke at sige, at bønderne 
stod ganske og aldeles udenfor bevægelsen. Ved den sjællandske kom- 
munal- og valgforenings halvårsmøde 1857 optrådte husmanden Hans 
Sørensen og erklærede, at der blandt bondestanden i hans hjemstavn 
var megen sympati for sagen, og at flere sogne var villige til at sani- 
menskyde de nødvendige penge, for at en eller to udvalgte kunde rejse 

*) Molbech: Den skand. Enhedstanke, som den har været og som den er. 1857. s. 56. 
') En Analyse af den praktiske Skandinavismes Væsen og Betydning. Af G. V. Pro 

Patria. 1857. s. 66. 
^ Et Bidrag til Skandinavismen. Af en Almuesmand. 1857. 

til Stockholm på hele sognets vegne. Ved et kort efter afholdt valg- 
forenings-møde i Sonnerup kro blev ligeledes stillet forslag om, at 
borgere og bønder ligesom studenterne skulde søge at gøre hverandres 
bekendtskab. Men der var på den anden side dem, som mistvivlede 
om sagens fremgang, når ikke Københavns borgere stillede sig i spid- 
sen for den. Og da man forhørte sig hos »Fædrelandet« s redaktør, der 
kort forinden i sit blad (nr. 18) havde hævdet, at hver almuesmand i 
det ene rige forstod sin standsfælle i det andet, frarådede han det 
også, og planen blev til intet. 

Når Skandinavismen i 1857 fik så pludselig og stærk vind i 
sejlene i Danmark, og når den diskussion, som Ploug havde bebudet 
ved årets begyndelse, virkelig tog fart, væsenlig gennem hans eget blad, 
skyldtes dette for en stor del det forsøg, som af udenrigsministeren, 
den bekendte landdrost L. N. Scheele, helstatsmand og Anti-Skandinav, 
var gjort på at krj^dse dens veje og underkende dens betydning. Den 
20. februar 1857 lod han udgå en cirkulærnote til kabinetterne i 
Stockholm, London, St. Petersborg og Paris. Noten minder i mange 
henseender om den, som den svenske udenrigsminister Wetterstedt 
havde udsendt tyve år tidligere, men er langt omfangsrigere. Et brud- 
stykke vil dog give tilstrækkelig forestilling om dette i Skandinavis- 
mens historie vigtige aktstykke: 

». . . I betragtning af den vanskelige stilling, hvori Danmark be- 
fandt sig under krigen mellem Rusland og Vestmagterne, såvelsom af 
de forviklinger, der bestandig er en følge af vore forhold til Tyskland, 
kunne vi således ikke undre os over, at den skandinaviske ide, denne 
så poetiske ide (denne v. Scheeles anerkendelse oprørte især Skandi- 
naverne), skønt historien aldrig har kunnet anvise den en bestemtere 
karakter, og som så ofte er bleven fremmanet, skønt den for stedse 
skulde være forsvunden for umuligheden af dens praktiske virkelig- 
gørelse, at denne idé har formået at bemægtige sig ånderne til en 
vis grad. 

Når denne idé er farlig for tingenes bestående ordning, er den 
det vel ikke ved den kraft, der bor i den, og heller ikke ved den 
nimbus, som omgive)* den, og som så naturlig smigrer de skandi- 
naviske nationer; thi hvor stor dens betydning end altid kan være 
for visse dele af befolkningen, så er det dog et andet spørgsmål, om 
den nogensinde blandt Nordens folk kunde finde en tilstrækkelig al- 
mindelig udbredelse til ved egen kraft at besejre de naturlige hin- 
dringer, der stå den imod: som to blomstrende dynastier, hvoraf et- 
hvert har ligeså god ret som det andet; den ringe harmoni, der består 
mellem Danmarks og Sverrigs forfatning; såvelsom også endelig utal- 

lige nationalejendommeligheder, som man vel ikke bliver vaer straks 
i begyndelsen, men som ufejlbart vilde gøre sig gældende, såsnart det 
gjaldt om at føre ideen praktisk ind i livet. På den anden side er de 
nordiske nationaliteter i grunden af temmelig konservativ natur og 
lidet tilbøjelige til at omstyrte det bestående eller lade det i stikken, i 
særdeleshed når der ikke foreligger nogen sikkerhed for, at foran- 
dringen vilde bringe fordel; og vilde da vel det være vist, at de 3 
kongerigers magt, ved deres forening til en eneste magt eller blot 
deres politiske konsistens ligeover udlandet, vilde svare til de ideer, 
man gør sig i denne henseende, og at følgelig en skandinavisk stats 
politiske indflydelse og politiske uafhængighed virkelig fortjente de ofre, 
dens oprettelse vilde udfordre og tillige kvalte de spirer til indre op- 
løsning og svækkelse, som en sådan stats organisation på de givne 
grundlag virkelig vilde bære i sit eget skød? Vi have vel al grund til 
at tro, at disse anskuelser, der er kongens regerings, deles af h. m. 
kongen af Sverrig og Norges regering. Derfor synes os den skandi- 
naviske idé heller ikke farlig; såfremt den ikke ved en udenfra kom- 
mende deltagelses indflydelse erholdt en intensitet og livskraft, som 
den nu mangler; og begge nordiske souveræner have uden tvivl gjort 
klogt i ligeoverfor denne idé som sådan at iagttage den passive op- 
træden, for hvilken de have bestemt sig. I fuld anerkendelse af den 
nytte, den frivillige genoprettelse af venskabelige og intimere forhold 
imellem nationer, hvis interesser i mange henseender er de samme, 
vilde have for deres folks materielle og intellektuelle udvikling, have 
de vogtet sig for at lægge hindringer ivejen for en idé, der kunde 
have så gavnlige virkninger; de vilde ikke kompromittere disse virke- 
lige fordele og vidste ret vel, at man allersikrest vilde kalde en poli- 
tisk propaganda for denne idé tillive, når man lagde den andre hin- 
dringer i vejen end dem, som den nødvendigvis af sig selv må træffe 
på sin vej, når den efterstræber politiske formål. 

Derimod ville vi ikke undersøge, om den fremgangsmåde, de 
nordiske kongerigers regeringer have iagttaget, også virkelig har været 
den til omstændighederne mest passende og den, der havde måttet 
følges, hvis det havde været muligt i forvejen at beregne de forhold, 
den skandinaviske agitation vilde antage. I ethvert fald ere de betin- 
gelser, under hvilke denne agitation forekom os som inoflensiv, nu 
ikke mere tilstede; thi den skandinaviske idé har nylig tildraget sig 
såvel det udenlandske publikums som de fremmede kabinetters op- 
mærksomhed og har således kunnet virke til at svække de mod Dan- 
mark venskabelige regeringers tillid til fastheden i tingenes bestående 
ordning og måske også til kongens regerings hensigter, medens den 

tillige har lagt et våben i deres hænder, som ere mindre vel stemte 
imod os. 

Fra det øjeblik, den skandinaviske idé finder bifald i udlandet 
og synes at have erhvervet sig sympatier udenfor selve de nordiske 
lande, ere de farer iøjnefaldende, som kunne fremgå deraf for den 
bestående ordens varighed og konsolidering; thi jo mere det synes at 
være lykkedes den at forskaffe sig i udlandet en velvillig optagelse 
hos regeringerne og publikum i almindelighed, desto mere må den 
nødvendigvis vinde i kraft og konsistens hos os. Medens tallet på 
dem, der hos os virkelig have hengivet sig til den skandinaviske idé, 
kun er meget ringe, er tallet på dem langt mindre begrænset, der til- 
lægger den stilling, som en del af kongens stater indtager i det tyske 
forbund, en politisk betydning, som i virkeligheden ikke tilkommer 
dem, og som følgelig så meget snarere kunne befrygte den tyske na- 
tionalitets indflydelse på enhver fællesorganisation af det danske mo- 
narki; og under disse forhold kunne de fordærveligste følger fremgå 
af en idé, som, idet den smigrer nationalitetsfølelsen, også synes at 
tilbyde et sikkert og radikalt middel mod de politiske onder, af hvilke 
man tror at lide. 

Jeg vil ikke tale om farerne, for hvilke vi vilde være udsatte, 
om den skandinaviske idé blev benyttet af ildesindede og i den hen- 
sigt at omstyrte den bestående orden; men den kunde blive et såre 
farligt våben i deres hænder, som måtte ønske at udbrede mistro og 
uenighed imellem to folk af forskellig nationalitet, som står under 
kongens, vor ophøjede herres scepter. 

Man begriber altså let, at kongens regering nu, da den skandi- 
naviske idé også er bleven gjort til genstand for en levende agitation 
i udlandet, ikke længer kan iagttage tavshed. Den anser det i ethvert 
tilfælde for sin pligt at bringe de fremmede regeringer på det rene 
med dens virkelige hensigter, for at de ikke skulle tro, at den stil- 
tiende sanktionerer udbredelsen af denne idé; og jeg må derfor er- 
klære, at den danske regering ikke anerkender nogen anden politisk 
organisation af det danske monarki for overensstemmende med dens 
egne hensigter . . . end den organisation, der fremgår af Londoner- 
protokollen af 2. og 31. aug. 1850 og af den i London d. 8. maj 1852 
sluttede overenskomst, samt af den kgl. lov af 31. juli 1855 ang. tron- 
følgen i det danske monarki.« 

Da indholdet af den Scheeleske cirkulær-note noget efter dens 
emission blev bekendt, vakte det vild harme hos de danske Skandi- 
naver. Ploug var i sit blad uendelig grov mod ministeren, beskyldte 
ham for at ville så »mistro og uenighed« mellem de nordiske folk, 

og stræbte at udslette virkningen af del ominøse aktstykke. »Hr. v. 
Scheele har intet mandat til at tale på det danske folks vegne, derfor 
vil hans tale heller ikke gøre den tilsigtede virkning — den vil kun 
kunne gøre den modsatte virkning, den vil ægge enhver fædrelandssindet 
mand, der kun i samfund med vort broderfolk øjner frelse for Dan- 
marks selvstændighed og frihed; den vil opflamme og forøge den 
skandinaviske idés tilhængere i stedet for at nedslå og formindske 
dem«.^) Man spottede over notens kejtede form, og det var med inder- 
lig skadefryd, man erfarede om den svenske diplomatiske note af 4. 
april, der ved at bestride den danske udenrigsministers ret til al kriti- 
sere den svenske konges holdning under toget 1856 gav v. Scheele en 
alvorlig >^næse«. 

Imidlertid var der i den nordiske udenrigspolitik foregået ret 
vigtige ting, som først kom til almindelig kundskab senere, uden dog 
nogensinde at få officiel bekræftelse. Hjemmelsmanden til vor viden 
har alligevel stået kilden så nær — og hans beretning har i sagens 
kærne aldrig mødt et rent dementi — , at der for os ingen anledning 
er til at betvivle dens rigtighed. I 1861 stod en artikel at læse i Gold- 
schmidts ugeskrift »Hjemme og Ude«, (nr. 5—6) undertegnet »En 
Svensk«, og det var snart en offenlig hemmelighed, at forfatteren var 
Sturzenbecker, men at den svenskfødte baron Blixen-Finecke, tron- 
følgerens svoger, stod bagved og havde stillet sin viden til forfatterens 
rådighed. Artiklen fortæller, hvorledes kong Oscar i privatbreve i 
marts 1857 til Frederik VH indledte underhandlinger om en alliance. 
Navnlig i et brev af 27. marts — der dog ligesom de andre blot var 
de roi an roi — sk&l kong Oscar have stillet forslag på basis af Eider- 
poliliken : Sverrig skulde yde aktiv bistand til Slesvigs bevarelse, hvor- 
imod kong Oscar med hensyn til angreb på Holsten ikke kunde gå 
videre end at love at gøre sin »moralske indflydelse« gældende. Det 
er ikke tidligere oplyst, men fremgår af brev fra Sturzenbecker, at 
han og Ploug i forening allerede i juli 1856 har indsendt forslag til 
kong Oscar om en of- og defensiv alliance med et Danmark til Eideren 
som grundlag. Det er da mulig dette forslag, som har gæret i kon- 
gens sind og af ham er taget frem del følgende forår.*-) Kong Frede- 
rik afsendte straks for egen regning et imødekommende telegrafisk 
svar, men hans udenrigsminister, v. Scheele, kunde som helstatspoli- 
tiker naturligt ikke følge ham i en politik, der faktisk vilde føre til 
Holstens udsondring af monarkiet. Det officielle svar, dateret Frede- 
riksborg 19. april, fik da et ganske andet indhold, idet der heri frem- 

^) > Fædrelandet« 1857. nr. 79. 

*-) Bref till Aug. Sohlman fra Sturzenbecker. juli 1856. Kgl. bibl. i Stkhlm. 

sattes ønske om, at den eventuelle alliance også skulde omfatte Hol- 
sten med samme ret som kongens øvrige landsdele. Kong Oscar — for- 
tælles der — skal have lagt svaret ad acta med et udtrj'k af pinlig 
følelse af svegen forhåbning. Den 13. maj afløste Hall det Andræ- 
Scheeleske ministerium. Men overfor alliancespørgsmålet betød dette 
intet principskifte. Diplomatiske forhandlinger trådte istedenfor den 
tidligere privatkorrespondance, men resultatet blev lige goldt. Det 
danske svar skal omtrent have lydt således: Højere hensyn gør det 
for øjeblikket ikke tilrådeligt for Danmark at indlade sig på en alli- 
ance af denne beskaffenhed — vi tror desuden at have andre udveje. 
Selv om man nu ikke vil tillægge den Blixen-Fineckeske beret- 
ning nogen vægt i enkeltheder og vil mene, at han vanskelig kan 
have kendt depechernes ordlyd, er der dog overvejende sandsynlighed 
for dens pålidelighed, når man med den sammenholder Halls organ, 
»Dagbladet« s udtalelser fra sommeren 1857 om en alliance. De peger 
nøjagtigt i samme retning. Skal en defensiv alliance med Sverrig-Norge 

— hedder det i artiklen i^En skandinavisk alliance« [^'^/^.) — gøre 
nytte, må den slutte sig til den nu eneste mulige politik — herved 
menes helstatens bevarelse, og få dage efter: hvis den danske regering 
modtog dette tilbud, der kun vilde omfatte en del af monarkiet, vilde 
den opgive sin basis overfor Europa. »Fordi den ved at modtage en 
garanti for Danmark-Slesvig selv vilde opgive den helstat, hvis legali- 
tet den forsvarer.« Og i allernøjeste tilslutning til Halls cunctator- 
politik overfor Holsten udvikles videre, hvorledes forholdet naturligvis 
vilde blive et ganske andet, hvis det tyske forbund dekreterede ekse- 
kution og besatte Holsten, så at helstaten blev brudt af dem, der på- 
tvang os den. »Først da — når den danske hærs plads er ved Ejderen 

— kan man med taknemlighed modtage en svensk-norsk alliance til 
forsvar for monarkiets tyske dele.« (^/^). 

Artiklen i »Hjemme og Ude« slutter med, at kong Oscars alli- 
ance ikke var af krigerisk natur. Han vilde blot vise Europa Nordens 
tre folk forenede trods al forskel og ulige dynastier ved en akt, der 
indbefattede politisk solidaritet og lovede gensidig understøttelse mod 
al fare udefra. Og i forbindelse hermed omtales Halls så meget debat- 
terede, men lige så lidt officielle forsøg på at genoptage alliancepla- 
nerne ved manøvrerne på Ljungby-hede i sommeren 1860, da et vist 
interessant »papir« ved taflet vandrede fra Halls over i kong Carls 
hånd. — Hvorledes det end forholder sig i enkeltheder hermed — 
Hall protesterede i Berlingske Tidende og påstod, at fremstillingen i 
»Hjemme og Ude« i enkelte punkter var »højligen forvansket« — er 
Halls forandrede syn på alliancen og dertil knyttede politik lige til 

at forstå, nu da Holstens udsondring af fællesforfatningen var bebudet 
ved reskr. af 6. novbr. 1858 og var gået ind i hans politiske program. 
Fra svensk side skal denne gang (1860) endnu bestemtere end før 
være opstillet Holstens fuldstændige udsondring som udtrj^kkelig be- 
tingelse for en alliance. »Prisen er den samme, men en af de sibyl- 
linske bøger er brændt. Danmark skal nu passe på, at de andre ikke 
også går op i luer.« 

»Fædrelandet« var meget glad for denne artikel og troede på 
dens rigtighed uden at bryde sig om protesten i regeringsbladet. Denne 
fremkom nemlig længe efter artiklens optagelse i det Goldschmidtske 
ugeblad, og først da den nystiftede * Dannevirke-forening« havde 
givet den større udbredelse ved at lade den optrykke og uddele til 
sine medlemmer.. Hall dementerede, fordi han antog, »at artiklen — 
udklækket under hans modstander Blixen-Fineckes auspicier — var 
beregnet på at svække den offentlige menings tillid til ministeriet.« 
(1861 nr. 49.) 

Intet er iøvrigt urigtigere, end når man i flæng har indrulleret 
Hall og Monrad i det skandinaviske partis rækker — som det ofte er 
sket. I sine yngre dage, ved »Skandinavisk Selskabs« stiftelse, var Mon- 
rad ganske vist Skandinav fra isse til fodsål; dengang identificerede 
han begreberne »dårlig Skandinav og dårlig dansk« men dette Plougske 
ultra-standpunkt var forlængst forladt, da han i 1861 stillede sig til 
valg og udtalte, at helstatsforfatningen med Holstens bevarelse var hans 
ønskes mål — den kunde han ikke uden sorg skilles fra, og derfor 
måtte han i Skandinaverne, der havde bygget deres politik på Ejder- 
staten, se fantaster og eventyrere. Med denne valgtale in mente vil 
man mindre undres over Monrads fortvivlede forsøg på at drive hel- 
statspolitik i 1864. — Ved samme valg i 1861 nøjedes Hall med at 
udtale, at sålænge han havde stået i spidsen for regeringen var der 
ikke fremkommet noget alliancetilbud,*) men at man måtte »anse for- 
holdet til Sverrig og Norge for at være så godt, som vi kunne ønske 
det.« Monrad var i virkeligheden Anti-Skandinav, Hall havde som altid 
ondt ved at tage sit parti og foretrak at afvente begivenhedernes ud- 
vikling.^) — 

Hvis den danske regering havde haft virkelig skandinaviske sym- 
patier, var der i 1857 ved Øresundstoldens afløsning en heldig lejlig- 
hed til at vise dette ved særlig imødekommenhed overfor den svensk- 
norske stat, ved nedsættelse af erstatningssummen o. 1. Men intet af 
dette skete. Det havde været nemt herved at vinde mange svenske 

*) Dette fremkom jo nemlig under v. Scheeles ministerium. 
') S. St. 1861. nr. 168. 

hjærter for Danmark, og selv om denne betragtning ikke straks oflen- 
lig kom til orde i Sverrig, så var gemt dog ikke glemt. Da Danmark 
i 1863 ventede på Sverrigs hjælp, mindedes Øresundstolden i svenske 
aviser som en »røvertribut«, og med ironisk bitterhed udtaltes, »at 
Danmark selv havde foretrukket en skandinavisk fremtidstanke af den 
beskaffenhed, at svenske skibe kun mod betaling skulde få lov at pas- 
sere et farvand, som omgaves af skandinaviske strande«.^) 

Det var således kun højst uegenlig, at Ploug ved den nordiske 
højtid i begyndelsen af 1858 kunde proklamere Skandinavismen som 
trådt over fra diskussionens område til handlingens, og fra privatmænds 
samkvem til fyrsternes kabinetter. Ganske vist var nu også præster 
og boghandlere fra alle tre nordiske lande begyndt at samles til fæl- 
lesmøder, men disse kirke- og boghandlermøder havde ligesåvel som 
naturforskermøderne en speciel faglig karakter. Og om end Skandinav- 
ismen var forhandlet i »fyrsternes kabinetter«, så var resultatet jo blevet 
helt negativt. 

I sommeren 1858 gøres derimod et forsøg på at samle de* bredere 
lag omkring Skandinavismen. Vistnok får dette forsøg ikke synderlig 
betydning, da det står alene og foreløbig ikke efterfølges af andre. 
Men det skal dog mindes i Skandinavismens årbøger, fordi det er 
den første bestræbelse for at føre ud i livet, hvad Blicher havde håbet 
og drømt: at gøre den nordiske tanke til en folketanke. 

Planen herom blev ikke undfanget i Danmark. Vi så, med hvil- 
ken kølig ligegyldighed den fremsatte tanke om gensidige besøg af 
bondestanden i de tre lande her blev modtaget. Det var en række 
skandinavisk-sindede mænd i Skåne, i første række provst P. G. Ahn- 
felt, der også var medindbyder ved det første nordiske kirkemøde i 
København den foregående sommer, og den utrættelige Sturzenbecker, 
som blev enige om at indbyde til et skandinavisk folkemiaide ved Ram- 
16sa d. 4. juli. De tænkte, at Skåne naturligt måtte blive det sted, 
hvor tilknytningen mellem den danske og svenske borger og bonde 
lettest kunde ske. Den gamle danske provins frembød større betin- 
gelser for en gensidig forståelse end nogen anden. Helsingborg havde 
mangfoldige gange lagt danske sympatier for dagen, men der var 
•endnu mistro og had mellem den svenske og danske almue. Til at 
Qærne dette og således kvæle det ugræs, som havde hindret Skandi- 
navismens udvikling og blomstring, vilde et folkemøde, hvor begge 
parter kunde mødes i venskab og tillid, just være på sin plads. 

Mødet kom da også i stand under megen tilslutning.*) Fra de 

*) Dagligt Allchanda. 1863. nr. 2.53. 

*) Oresuiidsposteii. 1858. nr. 62, 63, 67, 77, 89. 

Skandinavismen. \Q 

danske og svenske kystbyer kom det ene overfyldte dampskib — »Hel- 
singborg«, »Hamlet«, »Ophelia«, ^»Zampa«, »Cimbria«, »L. I. Bager« 
— efter det andet til Helsingborg. Om eftermiddagen drog et tog på 
2000 å 3000 mennesker afsted til festpladsen ved Ranildsa. Åhnfelt 
var hovedtaleren: Svenske bønder måtte række danske og norske 
bønder hånden, hvis Skandinavismen skulde blive et virkeligt folke- 
forbund. »Af foreninger på papiret, af diplomatiske kombinationer og 
dynastiske unioner har verdenshistorien set nok — her vil vi noget 
andet, men hvad dette noget er, derom må nationerne nærmere komme 
overens på store sammenkomster . . . Disse folkemøder skal være 
som en løftestang, der løfter hele menneskeheden. Hvis ikke alle tegn 
bedrager, er det ad den vej, det levende personlige ordets vej, slægten 
skal gå fremad, i frihed til frihed, til frihedens fuldkomne udvik- 
ling.« Hvad det gælder om, er et fælles forsvar for fælles nationali- 
tet .. . »Det er et sådant folkeforbund^ Skandinavismen tilstræber . . . 
Reglementet gør hverken fra eller til . . . Folkeoverbevisningen er 
mere end regeringssystemet, folkeånden mere end lovens bogstav.« 

Når man læser denne Åhnfelts tale, kan man ikke frigøre sig 
for at drage en sammenligning mellem den tone, som råder her, og 
den, som rådede i talerne ved det første store studentermøde i 1843. 
Det er samme abstrakthed, samme mangel på solid tankegang, samme 
tro på begejstringens magt til at udrette underværker, samme frejdige 
»det går nok« med et underforstået »hvordan — det véd vi ej«,, 
der dog næppe kommer over bevidsthedens tærskel. Der er noget 
mistrøstende ved at se dette folkemøde bevæge 3ig ad samme brede 
omvej som studentermøderne, dyrke »ordet« ganske som de. »Folke- 
ånd og folkeoverbevisning!« — det var kun de gamle fraser i ny dragt. 
Det var atter en mirakeltro, skikket til at lamme energien og døde 
troen på egen kraft. Om at forberede sit sind, hver især, til handling,, 
derom hørtes intet. på Ramlosa-mødet, som — skønt det vel var tænkt 
og ment anderledes — kun blev et studentermøde i ny indstuderings 
men med mindre kostbar iscenesættelse. Her sås hverken adels- eller 
embedsmænd, ej heller prælater eller professorer, næppe nok handels- 
folk; det var landbrugere, håndværkere og nogle få præster, som 
havde taget sagen i deres hånd. Men disse havde allerede lært for 
meget af intelligens-bourgeoisiet og havde for liden selvstændig op- 
fattelse og for liden udpræget vilje at sætte op herimod. I det svenske 
demokratis historie har Ramlosa-mødet vistnok sin betydning, men 
som skandinavisk møde er det kun efterklang. Det er iøvrigt ikke 
uden interesse, at der fra samfundets højere kredse — især de skånske 

godsejere — var arbejdet stærkt for at holde de svenske bønder fra 
dette møde; man indbildte dem, at det var farligt, at de der »let 
kunde tale halsen af sig« osv. Blixen-Finecke, der kendte sine svenske 
standsfæller tilbunds, forklarede engang, at det svenske aristokrati var 
født modstander af Skandinavismen, dels fordi det af økonomiske 
grunde ikke vilde inddrages i evropæisk storpolitik, men dels — og 
navnlig — fordi det i Skandinavismen så en demokratisk bevægelse, 
og det ikke ønskede at svække sin stilling ved nogen slags forbindelse 
med norsk og dansk demokrati. — 

Den 11. februar 1859 var det tohundred-årsdagen for Svenskens 
storm på København. Skulde denne dag mindes, nu da der var ven- 
skab og god forståelse mellem Danmark og Sverrig? Der var de 
Skandinaver, som mente nej, men der var også dem — og de var i 
flertal — som holdt på, at dagen burde fejres som et vidnesbyrd om, 
at ufredens og hadets dage var svundne, og for ret kraftigt at belyse 
modsætningen mellem før og nu. Endnu stærkere var uenigheden om, 
hvem der skulde fejre festen. De danske studenter, som næsten havde 
fået eneret på både at være nationens festarrangører og festholdere, 
anså det som en selvfølge, at det tilkom dem fremfor »andre korpora- 
tioner, hvor Skandinavismen ikke ejer mange egenlige forkæmpere«. 
Dette udslag af studentikost-skandinavisk standshovmod blev dog for- 
purret, idet Københavns kommune tog initiativet til den store borger- 
fest, som — til trods for at der fra visse sider blev råbt ak og ve over 
den »Ånti-Skandinavisme«, man her kunde vente sig — bagefter en- 
stemmig blev erklæret for en ny triumf for Skandinavismen. Det var 
som et symbol på festens skandinaviske stemning, da tæppet gik op 
for et tableau, arrangeret af balletmester Bournonville, forestillende 
personifikationer af de tre nordiske lande med fredens gudinde imel- 
lem sig. 

Men — kan man tro samtidige vidnesbyrd — trængte Skandinav- 
ismen i Danmark også til en sådan livsvækker, thi den stemning, som 
mødet i 1856 havde skabt, var på gode veje til atter at bortdunste. 
En kendelig reaktion og afslappelse ovenpå begejstringen efter studen- 
termødet og efter 1857's talrige skandinaviske debatter i bøger og blade 
kunde spores. Fra mange sider lød stemmer, at der var drevet for 
stærkt på sagen. Uviljen lagde sig pudsigt nok især for dagen hos 
den del af den københavnske borgerstand, som følte sig krænket i 
sine interesser ved den frisindede næringslov af 1857, og i den anled- 
ning fattede et dødeligt had til alle tidens ny tanker. Københavns 
bogbindere, børstenbindere osv. ønskede i deres hjærter de patriark- 

10* 

alske tilstande fra Sjette Frederiks dage tilbage og satte instinktmæs- 
sigt de skandinaviske og konstitutionelle ideer i forbindelse. Samtidig 
med at den antiliberale »Flyvepost« beg5^ndte at rejse børster mod 
Skandinavismen, viste den skandinaviske presse sig forholdsvis tam 
og indtog en temmelig passiv holdning. Selv hovedorganet »Fædre- 
landet« havde i løbet af 1858 »sejlet for små sejl« og ikke drevet 
nogen agitation af bet5^dning. De norske og svenske blade holdt sig 
endnu mere tilbage ; skrev de om Skandinavismen, var det stedse i såre 
almindelig holdte betragtninger. »Aftonbladet« t. eks. indskrænkede 
sit bidrag til en række regelmæssige korrespondanceartikler i skandi- 
navisk ånd fra Danmark.*) 

Mindefesten 1859 gav imidlertid den danske Skandinavisme et 
kendeligt opsving. Kort efter kunde man i »Fædrelandet« læse nogle 
meget omfattende artikler: »Hvad er Skandinavismen?« og »Hvad vil 
Skandinavismen?« (nr, 41 og 43), beregnet for de læsere, der endnu 
ikke måtte være nået til en klar opfattelse af tanken. De er i det 
væsenlige en gentagelse og sammensanken på et sted af Plougs 
tidligere udviklinger, men adskilligt nyt er dog kommet til, således 
den ovenfor omtalte understregen af Skandinavismen som et særlig 
dansk spørgsmål. Deraf forklares også — dette forstår Ploug nu i 
1859, men han glemte sine egne betragtninger i 1863, da det galdt 
om at holde dem fast — at tanken først vågnede i Danmark, og at 
det varede længe, inden den fandt genklang i broderrigerne, og derfor 
»vilde det være urimeligt at forlange, at den for dem skulde have 
nået en så afgørende betydning, som den har fået for os«. Ploug op- 
stiller her en deling af Skandinavismen i tre grupper: som åndeligt 
interessespørgsmål, som materielt interessespørgsmål og som nationalt 
interessespørgsmål ; en deling, som giver sig af sig selv, og det derfor 
ikke er særlig mærkeligt at finde konstateret. Den bestemte formu- 
lering tyder imidlertid på, at Ploug har følt trang til et bestemt pro- 
gram i modsætning til den væven-vadmel, som hidtil havde været 
gængs, når Skandinavismen offenlig eller privat drøftedes. Han får 
her også lejlighed til at tage stilling til det dynastiske spørgsmål, som 
stadig skarpt afvistes af »Dagbladet«. »Er forholdene gunstige for dets 
løsning — hedder det — så er det en genvej til en skandinavisk for- 
bindelse, så er der en stor vanskelighed mindre, og een stærk garanti 
mere for en sådan. Men er forholdene ugunstige for dets løsning, så 
vilde det være en såre lang omvej, så vilde det at eftertragte en skan- 
dinavisk forbindelse netop under denne form være det samme som 
at opgive al stræben. Da nu enhver må indse, at forholdene for øje- 
Vi »Anonblaclet« 1859. nr. 20. 23. 26. 44. 50. 

blikket er lidet gunstige derfor, må man dog virkelig ikke anse os 
for så tåbelige, at vi skulde ville frem netop ad den vej, som vi selv 
erkender for tiden er ufarbar, istedet for at følge dem, der er frem- 
kommelige. Det dynastiske spørgsmål kan ikke bortvises som lige- 
gyldigt eller betydningsløst, men det står ikke i nogen nødvendig for- 
bindelse med Skandinavismen; denne er, hvad den er, uden det«. 

I den anden artikel tager Ploug endnu bestemtere ordet for, at 
man ikke længere må blive stående ved ønsker og løfter, men at det 
er på tide, at der gøres en virkelig begyndelse til handling. Denne 
handling kan dels være middelbar — hertil regner Ploug indførelse af 
svensk i alle offenlige skoler som undervisningsfag,^) litterær konven- 
tion, lige adgang til højskoler, mønt-enhed osv., kort alle budene i 
Skandinavismens katekismus, som Ploug, den optimist han er, me- 
ner kan gennemføres uden store forberedelser — dels umiddelbar, 
»hvorved staten ligeoverfor den ydre verden åbent og afgørende ved- 
kender sig folkenes stemning og sindelag mod hinanden«. Herved 
tænker han på et gensidigt forsvarsforbund mellem de tre riger; »thi 
uden dette kunne de ikke, når faren kommer for noget af dem, være 
sikre på, at det virkelig vil være således; da ville følelser og ord, da 
ville frivillige medkæmpere og »bona officia« fra de respektive rege- 
ringers side ikke være nok, da behøves der tropper og penge, som der 
trods alle broderlige følelser kan mangle både evne og resolut beslut- 
ning til at stille, når der ikke i forvejen eksisterer en bestemt, ubrøde- 
lig forpligtelse«. Ploug spåede her sørgelig sandt! 

I tilslutning til Ejderpolitiken foreskriver Ploug visse betingelser 
for dette forsvarsforbund : ved forbundsgrænsen må den svensk-norske 
hjælp ende, »at forlange mere er barnagtigt«, og vil ikke interessere 
det svensk-norske folk. — Det lader sig ikke omtviste, at Ploug absolut 
har ret overfor helstatsmændene ved at ville indskrænke en mulig 
skandinavisk alliance til Ejdergrænsen. Videre gik ingen Svensks eller 
Norsks interesse — de flestes gik ikke engang så langt ; selv for svenske 
— derimod næppe for norske Skandinaver — stod Danmarks ret til 
hele Slesvig som meget tvivlsom. 

Tilsidst spørger Ploug: »Er et sådant forsvarsforbund nu alt, 
hvad Skandinavismen vil? Ja, som en begyndelse, hvoraf en mere in- 
derlig og mere omfattende forbindelse i tiden naturlig og af sig selv 
kan udvikle sig. Holder et sådant forbund sin prøve i farens stund, 
viser den deraf flydende sikkerhed sig frugtbringende for de tre rigers 

') Martin Hammerich gjorde beg^'ndelsen med at indføre svensk som lærefag i > Hor- 
gerd yd skolen« og ved udgivelsen af > Svenske Læsestykker« (1859). Flere privat- 
skoler fulgte hans eksempel, men i statsskolen læstes endnu ikke svensk. 

velvære, så er det at vente, at man vil befæste det ved institutioner, 
der sikrer det mod forfald og forglemmelse, at man navnlig vil komme 
overens om at danne en fælles land- og sømagt, der bestyres særlig 
af hvert lands regering .... Derfra kan man mulig komme til flere 
institutioner, om hvilke man uden noget væsenligt skår i regeringer- 
nes selvstændighed til stor fordel kan være fælles. Men alt dette må 
være fremtidens sag. Der er endnu for stor forskellighed både i for- 
fatningerne, regcringsgrundsætningerne og i de almindelige anskuelser, 
til at det engang er ønskeligt, at det internationale forhold udvikler 
sig meget hurtigt ... .Vi vedkender os meget gærne det ønske, at der 
af statsforbundet engang må udgå en forbundsstat, men derimod al- 
drig, selv om skæbnen engang gav denne et fælles dynasti, nogen hel- 
stat. Vi tror, at de indretninger, man vilde stå sig vel ved engang at 
dele, ikke er få; men vi tror også, at intet frugtbart og enigt samliv 
er muligt i Norden, uden at alle tre folk står på fuldkommen lige fod 
ved siden af hinanden, og hvert bevarer såvel sin nationale ejendomme- 
lighed som sin tulde indre frihed og selvstændighed«. 

Hvad man end vil mene om denne Plougs tale — der er konse- 
kvens og god mening i den. Som ultranational krympede Ploug sig 
ved udsigten til et »skandinavisk Internationale« ; det var hans natur 
imod. Han stod nu, hvor han allerede stod i begyndelsen af fyrrerne ; 
og de, som har bebrejdet Ploug svigten-parti, har gjort ham uret. Hans 
senere stilling var den konsekvente udvikling af det tidligere stand- 
punkt. Derimod kan man næppe med rette kalde Ploug Skandinav- 
ismens bedstemand. Det var han ikke. Han var fører og leder for 
de danske Skandinaver Han var en ægte dansk mand, men han var 
på bunden en dårlig Skandinav, fordi han var Fraktions-Skandinav, 
fordi hans syn var så hildet, at han indsnævrede en stor idé og brugte 
den i en mindre, men ham personlig nærmere stående og mere følt 
sags tjeneste. 

Det er således højst betegnende, at »Fædrelandet« vægrer sig ved 
at optage den oprigtig dansk-venlige friherre Carl Raabs artikel om 
»danska frågan« — utvivlsomt det vægtigste svenske indlæg i 1860 — , 
»da den på det føleligste i Danmark vilde skade Skandinavismens sag.<^ 
Raab lod den da indrykke i »Norrkopingskuriren« (^Y^^) og i »G5te- 
borg Handels- og Sjofarts-Tidning« (^^s)- 

Raab har med sorg lagt mærke til, at en vis kølighed i den sidste 
tid har islagt de skandinaviske sympatier. I tro på nationalitetsprin- 
cipets almengyldighed håber han, at denne kulde dog kun er forbigående, 
og at et skandinavisk forbund engang må se lyset. Men Danmarks 
politik har hidtil været en hindring herfor. Danmarks politik må 

hverken være en helstats-politik eller veksle mellem principerne hel- 
stat — skandinavisk stat; den må være pålidelig, den må gå i en be- 
stemt og given retning. På Danmark beror det skandinaviske spørgs- 
måls løsning ; vil det danske folk af hjærtet en tilslutning til de tvende 
andre, må det opgive sine tyske provinser. Nationalitetsprincipet er 
grundvolden for enhver skandinavisk stræben — »men hvorledes skulle 
vi da med sund fornuft kunne understøtte de danske statsmænds for- 
dringer om indskrænkning af den tyske nationalitet til fordel for Dan- 
mark? Med hvad ret kan Danmark fordre kabinetternes samtykke til 
en tilslutning til Sverrig og Norge på grund af nationaliteten, og på 
samme gang — i strid med samme mening — ville bevare Holsten og 
Lauenburg eller blot samtidigt kræve hele Slesvigs bevarelse. Sådan 
adfærd er dobbelt spil. Det er at søge sig tvende udveje, som er hver- 
andre aldeles modsatte. Det er en macchiavellistisk politik .... Sver- 
rigs politik har under kong Oscars regering været mere end skandi- 
navisk, den har været ensidig dansk .... Men hvad kong Oscar 
gjorde, kan Carl XV ikke gøre efter. Hele nationen (og dette tilstår 
vi, som er Skandinaver) skulde rejse sig derimod, thi en krig mod 
Tyskland, mod den tyske nationalitets ret, er og bliver i Sverrig be- 
tragtet som en krig mod det skandinaviske nationalitetsprincip«. Raab 
kunde have tilføjet »og navnlig mod det økonomiske«. 

Så forskellig kunde opfattelsen af Skandinavisme være i Danmark 
og Sverrig! 

I Norge viser omtrent samtidig den skandinaviske tanke sig i 
en tredje skikkelse, mere fantastisk, men mindre selvisk end den 
danske og svenske Fraktions-Skandinavisme. Det er den såkaldte *En- 
hedsskandinavisme<i^ . 

En gårdbruger L. Westrem i Sogn, Bergens stift, udsendte i 1860 
€t skrift med den omfangsrige titel: »Det unge Skandinavia eller En- 
hedsskandinavismen praktisk. Indbydelse til alle Skandinavias enheds- 
venner i Norge, Sverrige og Danmark om at slutte sig sammen i sel- 
skaber til gennemførelse af Enhedsskandinavismen, eller sammensmelt- 
ningen af de trende lande til et fælles kongerige »Skandinavia« og en 
fælles nationalitet af Skandinaver«. I et endnu udførligere program 
udvikler forfatteren, hvorledes dette store mål skal nås: Fremfor alt 
må »Skandinavias« enhedsvenner arbejde for fælles interesse i den 
materielle udvikling; og — for at opnå dette snart — arbejde for at 
»forene alle de dannede klasser i de skandinaviske lande med de 
materielle interesser, og som ene kan ske ved at til embedsmænd 
inden de tre lande kan udtages og udnævnes enhver, der er udeksa- 
mineret ved et af de skandinaviske universiteter« ; for fælles forsvars- 

væsen; »når grundlovene er blevne nogenlunde egaliserede eller Hge- 
liggjorte i de tre lande, da for fælles parlament eller rigsdag, og fælles 
regering, samt fælles udenlandsk repræsentation«; endelig for fælles 
skattesystem og fælles borgerret. Det meddeles læseren, at forfatteren 
allerede i sin hjemstavn har oprettet et selskab »Det unge Skandi- 
navia«, der skal arbejde for dette programs gennemførelse. 

Westrem udviklede sit skandinaviske helstats-ideal videre i et 
par småskrifter af senere dato,*) der vidner ligeså stærkt om deres 
forfatters naivetet og mangel på dannelse som om hans dansk- og 
svenskvenlige sindelag. Norge har han mindst gode ord til ; det synes 
ham »den værste antiskandinaviske rede« i dets politiske ufordrage- 
lighed og upraktiskhed. Forbindelsen med Danmark var dets lykke^ 
fordi »de nedarvede rå og barbariske sæder ved den fælles kultur- 
udvikling blev afslebne«. Skandinaverne har langt mere fælles natio- 
nalitet i sig end eksempelvis Italienerne, og den skandinaviske følelse 
må kunne vækkes på mange måder. Westrem foreslår således de skan- 
dinavisk-sindede patriotiske damer i Kristiania og andensteds at indgå 
overenskomst om ikke at gifte sig med antiskandinaviske Nordmænd, 
Svenske eller Danske. Westrem proklamerer sig selv som Enheds- 
skandinav i modsætning til dem, der »både vil være enhed og tredelt 
uafhængighed på samme tid«. Det gælder om at knække »selvstæn- 
dighedsfordommen og den uforstandige snak om ligestilling, da Skan- 
dinavismen netop går ud på at udslette ethvert spor af småstatsvæ- 
sen«. Han fortæller om et besøg af en tysk rejsende, som havde gjort 
sig den forestilling, at det skandinaviske princip var i slægt med den 
tyske enhedsstræben. »Men hvor forbavsedes han ikke ved af vore 
aviser at se, at Skandinavismen kun bestod i, at når man indrykkede 
et avertissement i Kristiania, kunde det gå over i svenske og danske 
aviser på forlangende«.*) Westrem mener, at når en række formående 
mænd fra alle tre lande samledes i Goteborg — det fremtidige unions- 
parlaments sæde — og blev enige om at proklamere »Skandinavias« 
enhed, vilde sagen ikke frembyde store vanskeligheder, når de op- 
trådte bestemt og kraftigt og i overensstemmelse med programmet. 

Hvor ideal og konsekvent tænkt den Westremske Enhedsskandi- 
navisme kunde være — praktisk og skikket til at danne grundlag for 
en nær fremtids forhandlinger var den ikke. Den kom ikke til at 

*) Mere om Enhedsskandinavismen og om vore indre Reformer. Bergen. 1861. — Nogle 
skandinaviske Betragtninger, ib. 1865. 

•) Sigter til en overenskomst om rabatberettigelse mellem > Aftonbladet«, »Chri- 
stiania-Posten« og »Fædrelandet«, og hvoraf der var gjort uforholdsmæssigt væsen 
som et led i de skandinaviske bestræbelser. 

spille nogensomhelst rolle, ignoreredes af Skandinavismens ledere, 
der — i hvert fald i Norge og Danmark — ikke vilde gå med til en 
helstat af nogensomhelst art. — 

Westrem havde ret, når han skrev, at Skandinavismen omkring 
1860 ikke stod i høj kurs i Norge. Stemningen her var hos flertallet 
alt andet end unionsvenlig. Det »norske spørgsmål« — kravet om stat- 
holderembedets afskaffelse — stod på dagsordenen. Man kmide ikke 
kalde spørgsmålet brændende, da embedet i snart en menneskealder 
ikke havde været beklædt af en svensk mand, og der heller ingen ud- 
sigt var hertil; men muligheden, at dette kunde ske, var tilstrækkelig 
for det norsk-nationale parti i stortinget til at fordre det afskaffet. 
Efter hidsige forhandlinger mellem det konservative og liberale parti 
i den svenske rigsdag og lange debatter i aviserne indgik stænderne 
med petition til kongen om, at han vilde foretage en revision af unio- 
nen, fremlægge et nyt forfalningsudkast, og at statholderembedet først 
måtte afgøres i sammenhæng dermed. Stortinget på sin side vilde 
ingen revision, der kunde bringe de to lande nærmere sammen. En- 
den på striden blev som bekendt, at kongen nedlagde veto mod stat- 
holderembedets afskaffelse, men heller ikke fremsatte noget revisions- 
forslag. 

»Fædrelandet« havde i denne strid stillet sig på det norske libe- 
rale partis side imod det svenske konservative og beskyldt dette for 
at handle i uskandinavisk ånd ved at modsætte sig det norske stor- 
tings ønske. Dette var ikke diplomatisk handlet af Ploug og var for 
en væsenlig del skyld i, at der rundt om i Sverrig rejste sig uvilje 
mod de danske Skandinaver. Der lagdes fra svensk side for meget 
ind i Plougs betragtninger, men fra et skandinavisk synspunkt måtte 
jo også den svenske rigsdags holdning kaldes langt konsekventere end 
det norske stortings. Den ansete og udbredte »Goteborg Handels- och 
Sjofarts-Tidning« (1860. nr. 190, 193, 210, 211b, 247 b) svarede med 
en række velskrevne artikler (vistnok af redaktør Hedlund), der tyde- 
ligt viser, hvorledes de unionelle stridigheder allerede nu har dræbt 
tanken i Sverrig om enhver skandinavisk forbindelse : Skandinavismen 
har hidtil blot været poesi; man har talt smukke ord om stamme- 
slægtskab, men »der kræves mere end ord fra deres side, som i så 
mange århundreder på trods af dette blodsfrændskab har hjulpet vore 
Qender til at skade os, til at gøre os beredvillige til ethvert offer for 
deres skyld«. Mulig i erindring om nogle uforsigtige ord, Ploug havde 
offenliggjort ved mindefesten i 1859: at selv om Danmark var blevet 
undertvunget i 1659, vilde det snart have tilvundet sig hegemoniet i 

den nordiske stat ^) — svares der med åbenlys hån, at når den danske 
nation slet intet positivt har gjoii i retning af alliance, er det mu- 
lig i følelsen af, at det ikke længere vilde komme til at spille 
mester i en skandinavisk union, men måtte nøjes med anden plads. 
»Dertil kommer formodenlig, at man tror i farens stund let at kunne 
opnå Sverrigs hjælp uden at være forbundne med os i en union <. 
Forfatteren har været uhyggelig godt inde i dansk tankegang! — Og 
når de danske statsmænd heller intet har sagt, er dette let at forklare: 
»De véd altfor vel, at den forening, som de ville have os til at indgå, åb- 
ner os et perspektiv af alle mulige opofrelser og besværligheder, men 
ingen fordele, da den skulde være ganske Ug med den norsA-e«. Ploug 
har selv sagt i sin unionstale i 1856, at foreningen skulde bygges på 
»fuld indre frihed og selvstændighed«. »Lægger man nu hertil, at de 
danske og norske Skandinavers ønske synes at være at få København 
til unionens hovedstad, samt at Danmark og Norge indenfor foreningen 
skulde danne en ny og snævrere union, et særskilt anfalds- og beskyt- 
telsesforbund mod Sverrig — så må man vel indrømme, at denne nye 
Kalmarunion ikke kan være meget lokkende for os Svenske«. Nej, 
Sverrig har allerede haft fortrædeligheder nok af den norske selvstæn- 
dighed; det vilde være naivt at tro, at det satte pris på at få en tredje 
kammerat, der iforvejen har bekendt sine sympatier, og som vilde 
være ligeså selvstændig med i unionen. I et udbrud af — hvad vi nu 
vilde kalde — »storsvensk Skandinavisme« hedder det tilsidst: »Fuld- 
kommen lighed kan visseligen ikke findes .... men om hegemoniet 
skal tilkendes nogen, må det vel tilfalde den, hvis kræfter er de stær- 
keste, og af hvis vilje, beslutning og understøttelse hjælpen mod ydre 
fjender beror. Vil den danske nation, at vi med det samme skal km'ttte 
forbindelser på liv og død samt for stedse, så må dets statsmænd og 
journalister først og fremmest vise os retfærdighed, samt afstå fra den 
tanke sammen med Nordmændene at danne parti imod os, og for det 
andet bestemt udtale sig om formen og indholdet af den union, som 
de ønsker at indgå med Sverrig«. Og et andet sted: »Vore Ultraskan- 
dinaver vil et endrægtigt og overfor udlandet stærkt Skandinavien, det 
hører vi nok, men hvilken form denne enhed i virkeligheden skal an- 
tage, og hvorledes den skal opretholdes, det får vi ikke at vide ; men 
de råber bravo til ethvert sondringsforsøg fra Nordmændenes side«. 
Som man ser, er disse artikler meget voldsomme i tonen. De 
gør indtryk af at være blevne til i en irriteret sindsstemning. Det var 
måske i følelsen heraf, at Hedlund kort efter i sit blad (nr. 210. 211 b) 
gav plads for en mæglende og fredeligere artikel, der indrømmede, at 

^) »Fædrelandetc 1859. nr. 38. 

der i Sverrig for tiden vel ikke blev set med blide øjne til Danmark, 
men at man dog aldrig måtte tabe det skandinaviske mål af sigte, 
der præciseres som »en politisk union mellem de skandinaviske folk 
til beskyttelse og udvikling af de den skandinaviske civilisation iboende 
principer« eller mere positivt udtrykt som »en union mellem de folk, 
som omfatter og tilhører den skandinaviske kultur under én regent, 
i hvilken alle fælles anliggender afgøres af regenten i forening med et 
unionsparlament eller ting, udvalgt som om hele unionen dannede et 
folk, medens de særlige staters særlige sager afgøres af regenten i for- 
ening med deres lovgivende forsamling« — tanker, som genfindes i 
unionsprojektet fra 1864. 

Som helhed kan det fastslås, at stemningen i Sverrig udenfor akade- 
miske kredse ikke var Danmark god. Betragtninger som dem i »Goteborg 
Handels- ogSj6farts-Tidning« og lignende i »Dagligt Allehanda«, handels- 
standens og bourgeoisiets organer, var ikke tilfældige, men fortsattes 
jævnligt i den følgende tid. Til gengæld tog »Fædrelandet« kraftigt 
til orde mod den svenske helstatsskandinavisme, som Ploug forklarede 
kun sigtede til Sverrigs ophøjelse til stormagt, således at Norge og 
Danmark forsvandt i dets storheds skygge. »Men dette er ikke Nor- 
dens forening, men Sverrigs udvidelse, og derfra er kun ét skridt til, 
når man ikke kan få alt det, man har lyst til, at nøjes med en del.« 
Ved disse ord tænker Ploug på et Norden til kongeåen med Carl XV 
som hersker og hertugdømmerne overladt til den danske tronfølger, 
således som den fransk-svenske Skandina\'isme allerede havde drøftet 
det i 1856. (1861. nr. 208). — Da det danske »Dagblad« vedblivende 
stillede sig afvisende overfor et nordisk statsforbund eller en dynastisk 
forening som »en kimære eller forbrydelse«, men nok ønskede en 
svensk alliance til bevarelse af hele monarkiets integritet (det Hallske 
standpunkt), svarede G. H. og Sj. Tidning, at de danske måtte tiltro 
Svenskerne en stupiditet uden Hge, en total mangel på omdømme for 
deres fædrelands værdighed.« »På anden måde er det ikke muligt at 
forklare den anmasselse, hvormed der forlanges under misbrug af 
Skandinavismens for os alle dyrebare navn, at SveiTig skal hjælpe 
ministeriet Hall i en tvist, med hvilken de svenske som sådanne ikke 
har det ringeste at skatTe.« (1862. nr. 165). Selv en så danskelskende 
mand som Sturzenbecker kunde ikke følge det Hallske parti, som 
»Fædrelandet« mere og mere gled over mod. I et brev til ugeskriftet 
»Norden« erklærede han, at en nordisk helstat med et unionsparla- 
ment var den uundgåelige betingelse for Skandinavismens levedygtig- 
hed, og tilføjede, at der ikke fandtes »en eneste hæderlig mand i Sver- 
rig, som når man ikke vil det, ikke hellere idag end imorgen vil 

trække sig tilbage fra alt det politiske skandinaviske væsen. . . . Der 
gives måske endnu i Danmark folk, der lever i den lyksalige tro, at 
broderfolkene skulle være sentimentale nok til uden videre at gøre 
enhver dansk sag til deres, i hvilken blot navnet Slesvig forekommer 
i mere eller mindre løs forbindelse, og at, når denne fane kun stikkes 
ud, da vil hele Norden rives med i en uendelig begejstring, uden at 
vi på vor side et eneste øjeblik skulle spørge, hvad dette virkelig be- 
tyder, eller vente til vi se, om fanen ikke i næste minut atter tages 
ind. Men det er i sandhed på tiden, at vore danske venner vækkes 
af denne principielle vildfarelse. Vi må erkende, at vi er komne noget 
tilbage fra begejstringen fra 1848, men det er Danmarks egen politik, 
således som den er bleven fulgt fra 1849 lige til den dag idag, der 
bærer skylden. Denne Danmarks politik har med stor logisk bevis- 
kraft indskærpet os andre visse gyldne forsigtighedsregler, og hvert 
år, næsten hver time, lært os alle mere og mere at sky al overilelse, 
at betragte sagerne roligt og koldblodigt, at føle os for ved hvert 
skridt.« Slesvig skal ikke være et omtvistet dansk land, men være 
gjort til et virkelig dansk land, før det kan have betydning for Norden 
og for Sverrig, og før end foreningen kan komme i stand. (1862. nr. 30.) 

De svenske Skandinavers mening er gennemgående, at Sverrig 
først kan forhandle med Danmark, når forholdene mod syd er ord- 
nede. Men lige modsat skriver Ploug: »Slesvigs inkorporation kan 
ikke være betingelsen for et nordisk forsvarsforbund, men et nordisk 
forsvarsforbund er snarere betingelsen for Slesvigs inkorporation.^^) 
Hertil er det, de danske Skandinaver i Skandinavismens navn — eller 
for at tale med »Gøteborg H. og Sj. Tidn.« — »under misbrug af 
Skandinavismens navn« påkalder Sverrigs hjælp. Heri består den nær- 
mest liggende og i øjeblikket betydningsfuldeste uenighed mellem dan- 
ske og svenske Skandinaver. Bag denne ligger så atter spørgsmålet 
om førerstillingen i Norden, i og for sig nok så centralt og magtpå- 
liggende, men foreløbigt i anden række. Men hvad var her ikke i 
vente, når t. eks. G. H. og Sj. Tidn. vedbliver at modulere over temaet 
»Siden de danske Skandinaver forsvarer den norske separatisme, véd 
vi, hvad deres Skandinavisme betyder«, og »Fædrelandet« svarer i 
samme tone: »Er al denne tale om et unionsparlament dog ikke i 
virkeligheden en efterklang af statholdersagen og revissionssagen? Har 
ikke den tankegang, hvori man har bevæget sig fremad været om- 
trent denne: ved en Union med Danmark ville vi tvinge Norge ind 
på, hvad vi ikke kunne få det til uden Danmark?« (1862. nr. 186). 

Mistænkeliggørelse og utilbøjelighed på begge sider til at vige 
• ') > Fædrelandet«. 1862. nr. 183. 

en hårsbred fra egne interesser — således er det lidet trøsterige billede, 
som tegner sig for os før katastrofen i 1863. Det er, som om det var 
blevet Skandinavismens forbandelse og tilintetgørelse, at der var gået 
øjebliks-politik i den. Det var altid et fremskridt, at de mange skønne 
ord ikke længere var i så høj kurs; man forstod, at broderenigheden 
ikke kom, fordi man fablede om den. Men nu, da der er tanke om 
at skride til handling, skønnes det, hvor kort et stykke af vejen der 
er tilbagelagt. Nu glipper forståelsen. Nu er de ofre, der var talt så 
meget om, det brodersind, som var præket lidligt og sent, ikke me- 
get værd. 

I store træk bliver forholdet i de nærmeste år før krigen delte: 
hos hovedmassen af befolkningen i alle tre nordiske lande findes in- 
gen udpræget skandinavisk interesse. I Danmark er helslatspaiiiet, i 
Norge de ullranalionale, i Sverrig det såkaldte Gotha-parti, der med 
mænd som Anckarsvård og Dalman på rigsdagen, Crusenstolpe i pres- 
sen, kraftigst var optrådt mod det norske selvstændighedsparti. Skan- 
dinavismens udprægede modstandere. De brændende spørgsmål, som 
samtidigt slår på dagsordenen, er: i Norge den unionelle tvist; i Sver- 
rig tages stilling hertil med krav om en forfatningsrevision, men der- 
til kommer den stadig opsatte, men lige påtrængende løsning af re- 
præsentationssagen ; i Danmark de nationale diplomatiske forviklinger 
i grænselandene. Hvilken måtte nu Skandinavismens stilling i dens 
politisk-praktiske skikkelse blive hertil? I Norge var der dem, som 
ræsonnerede, at da »Sverrig betragtede sit forhold til Norge som to 
til et«, skulde Norge og Danmark — når den politiske treenighed 
blev realiseret — holde sammen, og da :^ skulde mange ting kunne ord- 
nes som mellem to og to«.^) Som vi har set, var de danske Skandi- 
navers hovedorgan heller ikke utilbøjeligt til al akceptere denne tanke 
og lade vejen til Sverrig gå over Norge — hvad rigtignok meget snart 
viste sig som en omvej. Men i Sverrig ønskede man ikke råd eller 
vejledning i unionelle spørgsmål fra dansk side, allermindst når de 
var til gunst for modparlen. Det Plougske parlis stilling til revisions- 
spørgsmålet blev mere skæbnesvangert for Skandinavismens sag end 
almindeHg antaget. I norske kredse betragtedes tilslutning i unions- 
sagen fra dansk side som ret selvfølgelig og hvervede næppe Danmark 
ny venner udover dem, det forud havde. I svenske derimod gjorde 
den mange varme lunkne, mange kølige iskolde. For Skandinavisme 
var der ingen brug i rent unionelle spørgsmål, og naturligvis endnu 
mindre i et udelukkende svensk anliggende som repræsentationssagen. 
For Danmark stod en skandinavisk politik, alt eftersom nættet snørede 
') Cit. efter »Snallposten<. 1862. nr. 11. 

sig tættere og tættere sammen om dets diplomatik, som det sidste håb, 
som sværdet, der skulde overhugge den gordiske knude, når man ikke 
længere ved egen kraft kunde rede sig ud af vanskelighederne. For 
Sverrig og for Norge blev Skandinavismen derimod ikke til politik, 
og kom derfor ikke her til at spille nogen indgribende rolle. I Dan- 
mark var den så at sige udelukkende knyttet til politiken: i fyrrerne, 
da den toges i den københavnske oppositions tjeneste, som nu i be- 
gyndelsen af trédserne, da den ventedes at skulle blive løftestangen 
i udenrigspolitiken. I fyrrerne sejrede den, fordi den fulgte en med- 
gående strøm, i trédserne var den for svag til at kunne tage kam- 
pen op mod modvind og stride bølger. Ideen havde ikke sejret over 
særinteresserne. I Danmark gøres der forsøg på at bruge Skandinav- 
ismen ensidigt og selvisk — et forsøg, som kun vilde være berettiget 
som slutsten på en fast forening og dyb forståelse. »Man tror ikke 
at behøve at række os hånden til en fast og hjærtelig forening, fordi 
det ene og alene er Sverrigs armée, man vil have, og som man gør 
regning på, selv uden hin«, skriver »Dagl. Allehanda«. — Som et 
første forsøg krævede det for store ofre, som de to andre folk under 
ingen omstændigheder kunde have nogen interesse af at underkaste 
sig, og som de naturligt da afslog. Der må mere end fattige tyve år 
til, for at så ideal en tanke som Skandinavismen kan tilegnes af tre 
landes folk. 

Selv i Danmark, det stærkest skandinavisk-farvede af de tre 
lande, er Skandinaverne ikke længere et enigt og stærk parti med 
fælles mål og vej ; de skiller sig i fraktioner i overensstemmelse med 
de politiske partier. Det Hallske parti — regeringspartiet, majoriteten 
af det højere bourgeoisie, af embedsklassen, i studenterforeningen 
(organ »Dagbladet«) er moderat skandinavisk, bøjer sig for * tanken^ 
i videste almindelighed, indser også betydningen af at fortsætte for- 
handlingerne med den svensk-norske regering, men vil intet vide af 
en forbundsstat, end mindre af en dynastisk forening, og indser end 
ikke nødvendigheden af straks at slutte en formelig alliance-traktat i 
frygt for, at prisen skal være for høj (Holstens fuldstændige opgivelse).*) 
Ligeoverfor dette står' ministeriet Halls modstandere, der ikke 
længere vil lade sig nøje med vag tilkendegivelse af skandinaviske 
sympatier, men forlanger en ren og kraftig skandinavisk politik, hand- 
ling for ord, brød og ikke stene. Dette parti ønsker et forsvarsforbund 
snarest muligt tilvejebragt på grundlag af en ren og skær Ejder-Poli- 
tik. Dette parti, til hvilket særlig Grundtvigianerne og de stærkt pa- 
trotiske slutter sig, samles i »Dannevirkeforeningen«. Det fra 186^ 
') »Dagbladet«. 1862. '\\. »Snållposten«. 1862. nr. 67. 

udgivne ugeblad »Norden« forfægter væsenlig dets ideer, i forening 
med Sturzenbeckers ny »Skandinavisk Gazette«, der udkom i Helsing- 
borg fra efteråret 1861, men ligesom de fleste af den urolige mands litte- 
rære foretagender ikke fik nogen lang levetid. »Skandinavisk Gazette« 
fandt trods dets velskrevne artikler ingen god modtagelse i Køben- 
havn. Da det havde angrebet Halls politik og kaldt den københavnske 
studenterforening »halliseret«, blev det højtidelig ud voteret af denne. 
Trods sin lidenhed har bladet dog betydning, idet det må siges at 
være et fuldgyldigt udtryk for de fleste skandinavisk-sindede Svenskes 
syn på Danmarks politik; det opstiller en ren og skær Ejdergrænse 
som betingelse for Sverrigs hjælp og har en »dyb og hjærtelig foragt 
for frasemændene, der holder tidens ur i hånden og nok skal vide at 
tilsige enhver, når timen endelig er kommen til fra sexaer og skandi- 
naviske skåltaler at gå over til skandinavisk handling.«^) 

Endelig var der »Fædrelandet« s parti, hvis man kan tale om et 
sådant. Thi jo længere tiden skrider frem, desto mere bliver »Fædre- 
landet«s stilling lig æslets mellem to knipper hø. Ploug var fra først 
af den, der kraftigst havde taget til orde for Holstens fuldstændige 
udskillelse og for oprettelsen af et gensidigt forsvarsforbund. Men det 
er, som om den uvilje, der fra svensk side på grund af hans tilslut- 
ning til de norske unionskrav er strømmet ham imøde, har lammet 
hans tillid og tro på Skandinavismens sag, uden at han dog natur- 
ligvis bekender dette. Han, »som var vort ror, da vi styred mod Nor- 
den«, indtager en forsigtig og reserveret stilling, der kun lidet Hgner ham ; 
just nu da der råbes på handling fra alle dem, han engang har været 
med til at vække, bliver han stående stille og vover ikke noget af- 
gørende ord. Da ved de forberedende forhandlinger til studentermødet 
1862 cand. jur. H. N. Hansen bad bestyrelsen om at sørge for, at der 
ved mødet ikke fremkom udtalelser af en sådan karakter, hvorom 
ikke alle studenter kunde være enige, og der fra modsat side frem- 
kom advarsler mod blot at gøre studentermøderne til »potenserede 
sold« 2) — svarede Ploug med en ledende artikel « Studentermødet og 
den skandinaviske opposition« (nr. 119), en fra hans, den gamle oppo- 
sitionsmands hånd, underlig mat og forsigtig artikel: Man kan let 
komme til at skræmme og forspilde virkningen, når man forud op- 
skruer forventningerne. Man taler om »programmer«. »Har noget af 
de andre studentermøder haft programmer, eller have de været be- 
tydningsløse, fordi de intet havde?« — Skulde det være en instinkt- 
mæssig uvilje mod at lade de møder, hvis fører han ikke længere er, 

O Se sturzenbeckers selvbiografi i lilustr. Tidende. 1862. s. 55 ff. 
•^ H. C. A. Lund: Studenterforeningens historie II. 500—505. 

træde ind i et nyt spor, der her bringer Ploug til at præke forsigtig- 
hed? — Længere hen i artiklen ønsker han — med den blanding af 
ærlighed, naivetet og brutalitet, som var Plougs væsen eget — at de 
politiske udtalelser i hvert fald »må fremkomme stærkest og bestemtest 
fra vore gæster«. Dette var netop, hvad de danske Skandinaver øn- 
skede; men — som den svenske presse ikke blev træt af at indprente: 
»Vi er ikke så dumme som Danskerne tror«. — I hvilken grad Skan- 
dinavismen nu er bleven filtret ind i døgnets kedsommelige danske 
politik, viser fortsættelsen af Plougs artikel: . . . »Man vil, at studenter- 
mødet skal proklamere Danmark til Ejderen og Slesvigs inkorporation 
— og så skal det ske ? Det siger man ikke, og mener vel heller ikke ; 
men så skal ministeriet falde, og det er det, der er denne opposition 
vigtigere end alt andet. Man må dog tillade os at finde det lidt komisk 
at ville lade studentermødet fortsætte Dannevirkeforeningens gæming.c 
Ploug taler her som ministeriet Halls håndgangne mand, konservativt 
og besindigt, hvad dog ikke hindrede ham i på børsmødet under stu- 
denterfesten om sommeren at tage ordet for afslutning af et forsvars- 
forbund og tilslutning til en helt nordisk politik. I en korrespondance 
fra København i maj 1862 til »Snållposten« (nr. 67), i hvilken omtales 
de fleste Københavneres utilbøjelighed til at ville diskutere Skandi- 
navismen, som de blot erklærer for et fremtidsspørgsmål, karakteri- 
seres situationen ikke ueffent i disse ord: »Den geniale Carl Ploug, 
kaptajn på »Fædrelandet«, har allerede ladet det skandinaviske flag 
hejse på halv stang, og besætningen har blot nogle stykker tilbage af 
uniformen.« — 

Allerede i 1861 havde der været forhandlinger om et nordisk 
studentermøde i København, men det blev af hensyn til de truende 
politiske forhold opsat til den følgende sommer. I foråret 1862 send- 
tes indbydelse til »brødrene« på »Fy ris bred« — det vilde den gang 
have været danske studenter utænkeligt simpelt hen at sige Upsala — 
til Lund og Kristiania. De moderate havde sejret. I indbydelsen hed 
det blot i videste almindelighed: Gid et nyt nordisk studentermøde 
i sommer må fortsætte, hvad de tidligere har begyndt, forynge de 
gamle venskaber, styrke det nye broderbånd mellem Nordens folk og 
føre forhåbningerne om den fælles fremtid imøde. Noget andet program 
fandtes ikke. Man får det indtryk, at mødet nærmest er arrangeret, 
fordi det nu er »Danskernes tur«. Sturzenbecker udtalte som sin me- 
ning, at de svenske og norske studenter kun vilde føle sig lidet op- 
byggede, hvis man denne gang blot bød dem piinsch, gemjilighed, 
silkefaner og silketaler istedenfor noget positivt og en smule virkelig 

alvor. ^) Upsalensernes svar synes også at pege i denne retning, når 
de skriver: ». . . En afsluttet kreds af almindelige nordiske studenter- 
møder ligger bag os . . . Lige sikker er dog vor overbevisning, at deres 
mål ikke er nået, at den store idé, selv om den også er indtrådt i et 
nyt skifte, fremdeles kræver alvorlig opmærksomhed, trofast samvirken 
af Nordens studenter, og at de ny tanker og ny forhold, som er frem- 
voksede på den gamle grundvold, også vil give den ny omgang af 
studentermøder, som nu tager sin begyndelse, en stor betydning og 
særlig bestemmelse.« Men i København var stemningen for at følge 
i det traditionelle spor, selv om der gjordes nogle få indrømmelser 
til fordringerne om at give mødet en mere praktisk og alvorlig ka- 
rakter.*-) 

Fra hvert af de to andre lande mødte henimod 300 deltagere. 
Arrangementet er så noget nær det samme som tidligere. Upsalen- 
serne besøger Visby och Carskrona undervejs og træffer sammen med 
Normænd og Lundensere i Malmø og Lund, hvorefter skaren i for- 
ening sejler over Sundet. Kun er den officielle hyldest denne gang 
stærkere end nogensinde før, såvel fra den ene som den anden side 
— studenterne taler for kongerne, og kongerne for studenterne. At 
referere mødet i alle dets enkeltheder lønner sig ikke — dertil er 
enstonigheden for stærk og ordene for mange. I almindelighed kan 
siges, at det ved enhver af festerne anses for uundgåeligt nødvendigt 
at tale for 1) den skandinaviske idé, 2) Danmark, 3) Sverrig, 4) Norge, 
5) De nordiske universiteter, 6) Finland, 7) Nordens Kvinder. Med 
taler over andre emner, varianter, svar, takketaler osv. kan man regne, 
at der ved hver fest er holdt omkring en snes omfangsrige taler. 

Modtagelsen i København var en gentagelse af den i 1845, men 
i langt større stil. På Frue Plads bød universitetets rektor, professor 
C. E. Scharling, der nitten år tidligere havde prøvet på at formå de 
danske studenter til at opgive den første Upsala-rejse, velkommen; 
Københavns overpræsident, kammerherre Luttichau, førte ordet på 
kommunalbestyrelsens vegne. Næste dag, den 12. juni, samledes alle 
deltagerne i universitetsgården, hvor fire nye faner, gave fra danske 
kvinder, overraktes til tale af H. N. Clausen, et sandt oratorisk pragt- 
stykke, hørende til den Sturzenbeckerske kategori sidenorationer. Det 
er som et sidste, overvældende frodigt og blomstrende skud på fyr- 
rernes veltalenheds stamme, da Clausen indvier hver enkelt fane: 

»Du drager over Østersøen, til helligdommen ved Fyrisåen: 

^) Skandinavisk Gazette. nr. 13. 

^) Studentmdtet i Lund och K6pentiamn. 1862. Upsala. 1863. 

Skandinavismen. 1 1 

»Mindernes højsal, fremtidens vugge, åndernes ting, som ætliøje lukke I < 
Dig følge held og hæder! 

Du drager over Kattegat til klippelandet som vor friheds første 
hjemsted i nord, til broderlandet med de fælles dyrebare minder: til 
Christian IV's stad, til Frederik Vl's højskole. Dig følge held og hæder! 

Du drager over Øresund til »Eskilds stille stad«, til Lundegår- 
dens skygger. Tegners digtersol spreder sin glans over den, og Tho- 
mander værner der i åndens rige om lysets og frihedens rell Dig 
følge held og hæder! 

Du bliver i vor midte, ved Nordens sydligste højskole. Er det 
nærmest vor sag at nytte de rige, åndelige livskilder i syd, så er det 
også vor sag som åndeligt Dannevirke at skærme Nordens ånd og 
Nordens modersmål imod Lokesvigen og alt Lokevæsen fra syd! Du 
føre os igennem kamp til sejr!«^) 

Det er sidste gang der officielt tales således i Danmark. 

Senere på dagen holdt Høyen foredrag ved Thorvaldsens grav 
om den i Danmark i de sidste 18 år udviklede nationale kunstskole 
og udbragte et leve for Nordens nationale kunst. Om aftenen var der 
festforestilling i det kgl. theater. Programmet var en prolog af Palu- 
dan-Muller, der mere i almindelighed henvendte sig til Nordens ung- 
dom end ytrede nogen særlig skandinavisk begejstring, »Jeppe pa 
Biergetc, dansedivertissementet »La Ventana«, og »Nej«, hvor den 
ikke længere unge Fru Hejberg som Sophie optrådte med roset i 
skandinaviske farver. Næste dag var der for nogle af deltagerne ud- 
flugt til Roskilde, medens en del af de filologiske og teologiske stu- 
denter holdt fagmøder på Borchs kollegium, en spire til senere års 
nordiske filologmøder og kristelige studentermøder. Filologerne drøf- 
tede særlig betydningen af oldnordisks indførelse i skolerne. — Hoved- 
sammenkomsten var denne dags aften i Rosenborghave, hvor Grundt- 
vig, Brix, Schiern, Madvig, Goos og Ploug var hovedtalerne. Ploug 
talte for den nordiske enhedstanke — »i gamle dage var der kun to 
slags Skandinaver, de åndelige og de politiske, og de sidste var i stort 
mindretal; efterhånden synes mindretallet imidlertid at have opslugt 
flertallet; men er der nu nogen, der anser en politisk forbindelse for 
skadelig, så er det i det mindste meget få« — men opnåede ikke 
samme spontane virkning som Lehmann ved ridehusfesten i 1845, nu 
da Ploug efterlignede ham ved at opfordre de tilstedeværende til at 
besværge deres tro ved et enstemmigt Ja! Taler og sange var holdte 
så almindelig som tænkeligt. Al mulighed for tilkendegivelse af me- 
ningsforskel eller lejlighed til diskussion var omhyggelig undgået. 
^) H. N. Clausen: Fædrelandske forhold og anliggender. 1881. s. 182. 

Arrangeinenlerne var fortræfl'elige, støjen og glæden var stor, men 
løftelsen og den umiddelbare begejstring — den var ikke som ved de 
første møder. Studentermødet 1862 er det betydningsløseste af dem 
alle, fordi det er en gentagelse — og kun en gentagelse. 

I ydre apparat overgik det ganske vist alle de foregående. Noget 
så storartet som de to dages udilugt til Nordsjælland var endnu ikke set. 
Med den fane i spidsen, som det danske politi havde forbudt i 1845, den 
røde og blå med de tre løver, marscherede toget ind på Fredensborg slot 
som kongens gæster. Frederik VII modtog dem i fredssalen, omgivet 
af ministre, slægt og hof, med sådanne »kongsord«, som han havde 
sin styrke i: »Velkommen svenske, norske og danske studenter i min 
hal! Jeg vil ønske, at De må more Dem godt hos mig. Går ned i 
i min have og ser, hvorledes kong Frederik modtager sine gæster, jeg 
skal senere komme ned til Dem.« Kong Frederiks modtagelse var ud- 
mærket, og det var ikke hans skyld, at den splendide frokost i Nord- 
mandsdalen ved kolossale byger i få øjeblikke sattes under vand. 
Kongen udbragte Carl XV's skål og afsendte et telegram: 3>Jeg er i 
dette øjeblik forsamlet med dine svenske og norske undersåtter ved 
gildet, som jeg giver dem i min have. Vi er tusinde i tallet, som vel- 
signe Dig. Din broder og ven Frederik.« 

Efter udflugten til Nordsjælland havde bestyrelsen arrangeret et 
møde i børssalen for at give de deltagere, der måtte ønske det (de 
viste sig ikke at være overdrevent mange, navnlig ikke blandt ung- 
dommen) »lejlighed til udtalelser om den skandinaviske stræbens 
fremme og formåK<, da »det er fundet ønskeligt at give studenter- 
møderne en tilsætning af alvor«. Professor Martin Htimmerich, der 
vel var den betydeligste forkæmper for en skandinavisk sammenslut- 
ning på åndslivets område og mente, at denne måtte gå forud og 
være betingelse for en politisk, havde allerede i 1858 indsendt til kon- 
sistorium forslag til fremførelse for ministeriet om fælles docenturret 
og fælles adgang til prisopgaver ved Nordens universiteter samt om 
indførelse af svensk som undervisningsfag i danske skoler. Men der 
blev svaret, at regeringen ikke turde behandle disse forslag uden for- 
visning om gensidighed. Nu fik Hammerich i åbningstalen ved børs- 
mødet lejlighed til påny at behandle sin yndlingstanke om større 
universitets- og eksamensfrihed i de nordiske riger. At Ploug ved dette 
møde talte i udpræget ejderdansk ånd imod sit blads mere og mere 
ministervenlige holdning, er allerede nævnt. Pastor Vilh. Birkedals 
stærkt grundtvigsk-farvede foredrag — »For Danmark til Eideren, I 
Norske og Svenske! for det vil I nok vove en dyst med os, at aften 
kan blive morgen lig i Norden, og vi kunne finde de tabte guldbrikker 

11* 

og leve vort gamle adelsliv om igen, forklaret i en højere glans — for 
den tanke vil I nok stå last og brast med os« — gjorde stærkere ind- 
tryk trods dets udfordring til den :»kolde fornuft«. Men det var et 
uheldigt varsel, som der for Danske vel kunde have været grund til 
at mærke sig, at ved dette diskussionsmøde kun 2 Svenske og 1 Nord- 
mand begærede ordet og alle uden at give noget bidrag af betydning 
til diskussionen. 

Samme eftermiddag var studentermødets bestyrelser indbudte til 
middag hos den svensk-norske gesandt, greve Hamilton. Ved et uheld 
svigtede bukkene under bordet og den store isbombe, i hvilken de 3 
landes flag var plantet, gled på gulvet og gik i kvas. En uhyggelig 
tavshed indtrådte, indtil den galante vært udbrød: »Ja, ja, falla vi, 
så falla vi alle tre tiisammans och under våra fanor!« 

Efter endnu en fest i Tivoli kom afskedstimen. På Kvæsthus- 
broen mødte Orla Lehmann — han havde lige rejst sig fra sygelejet — , 
han trængte til at sige den skandinaviske ungdom nogle formanings- 
ord om at vise alvor, tålmodighed og troskab. — 

Det sidste skandinaviske studentermøde var forbi. De moderate 
var tilfredse og søgte at bortforklare den mangel på tilslutning, som 
tanken om et eventuelt forsvarsforbund mod Tyskland kendelig havde 
fundet hos de fremmede gæster. »Aftonbladet«, der i årene orakr. 1860 
ikke havde agiteret synderligt for den skandinaviske tanke, naturligt 
fordi de svenske interesser var andre steder, men trofast fulgte Plougs 
og »Fædrelandets« parole, optog således uden kommentar sin korre- 
spondents solskinsrige ord om den »sikre og solide skandinaviske 
sindsstemning«, som havde givet sig tilkende i modsætning til det 
foregående møde i København i 1845. »Ved siden af den nationale og 
nordiske vækkelse, som studentermødet har medført, ser jeg dets be- 
tydning deri, at det på samme tid både for gæster og værter bliver 
konstateret, at den skandinaviske idé har vundet et usædvanligt ter- 
ræn, som bevares udover den flygtige sammenkomsts festlige dage og 
dertil er en fast og solid grundvold, på hvilken man med sikkerhed 
kan fortsætte arbejdet«, (nr. 149). Kunde ord gøre det, havde Skan- 
dinavismen de allerbedste garantier, men stemningen i Sverrig faldt 
langt fra i tråd med den i »Aftonbladet« skildrede. 

Og fra det skandinaviske venstre lød dommen over studenter- 
mødet i 1862 ikke så gunstig. Sturzenbecker spotter i sin Gazette over 
den kritikløshed og sorgløshed, som har givet sig udslag: »I Køben- 
havn råber man glat væk Hurra for alting, både når major Beck *) i 
Tivoli foreslår det for et treenigt Norden i en ikke Qærn fremtid, og 
^) Den bekendte chef for 1. regiment i 1864. 

når en anden gør det for et ministerium, der gør alt muligt for at 
umuliggøre dette ønske«. Og med henblik på det tilstundende konge- 
møde i Juli måned tilføjer han: »Om få dage skal man kanske råbe 
hurra for kongen af Sverrig-Norge, hvorfor ikke også for dynastiet 
Glucksburg-Beck? Hvad Slesvig egenlig betyder, hvad Skandinavismen 
egenlig er, derom lader man frit statsmændene have sin mening, så 
dybt går man ikke til bunds i sagerne — hvorfor skulde man også 
gå til bunds?« (nr. 30). — En endnu mere sønderlemmende kritik 
kommer til orde i Ejderskandinavernes og de svenske Skandinavers 
livorgan :^ Norden« i en artikel »Den dansk-norske Skandinavisme^ 
(1862. nr. 37), der imidlertid ikke indskrænker sig til at behandle 
studentermødet, men giver en udsigt over Skandinavismens stilling i 
øjeblikket. Den skyldes en åbenbart meget sagkyndig pen — mulig 
selve baron Blixen-Finecke, »Nordens« pekuniære og sociale støtte. 

». . . . Man turde kun sjældent have set en Nemesis — skrives 
bl. a. her — følge så umiddelbart og næsten øjeblikkeligt på et poli- 
tisk misgreb som den, der har fulgt på den såkaldte »moderate« 
Skandinavismes apokryfiske stordåd i denne sommer .... 

Hvad have hine moderate Skandinaver opnået med al deres klog- 
skab, hvad er følgen af deres store forsigtighed, hvad er udbyttet af 
deres fromme bestræbelser i den gyldne halvheds og den rosensmin- 
kede farveløsheds interesse? Det viser sig nu. 

Følgen af alle hine Rosenborgtaler uden klar tanke, alle hine 
lystturdigte uden marv, og for at gå fra studentermødet til kongemødet, 
alle hine officielle komplimenter uden dybere alvor, er at hele Skan- 
dinavismen er indtrådt i et stadium, der vistnok nærmest lader sig 
betegne med ordet reaktion. Med de visnede blomsterkranse, med de 
tømte boller er alt på en gang forbi, og fra højttravende besværgelses- 
scener og dithyrambiske omfavnelser har scenen i en hast forandret 
sig til en i virkeligheden Hdet trøsterig diskussion mellem betydelig 
afkølede venner og i en tone, der ånder alt andet end en fælles gåen 
op i en stor og mægtig fremtidstanke. 

.... Det er tydeligt nok, at folkestemningen i Sverrig ikke for 
øjeblikket befinder sig på højden af de sidste skandinaviske studenter- 
idyller, ja at studentermødets og studenterpressens ejendommelige op- 
træden i den skandinaviske sag i denne sommer så lidet har bevirket 
et fremskridt i broderlandets sympati for os og vor sag eller kun i 
sympati for en nærmere skandinavisk tilslutning, at der tværtimod er 
indtrådt et kendeligt tilbageskridt i så henseende. 

Frugten af den Hansen-Plougske »moderation« og af »Fædrelan- 
dets« vankelmodige og umandige holdning netop i det øjeblik, hvor 

del galdt at indtage og bevare eii fast stilling og tale rent ud af posen, 
har været en hos vore svenske brødre opstået mistro til hele den »dan- 
ske Skandinavisme«. Vi skulle ikke her undersøge, hvorvidt ikke den 
svenske presse bedømmer det danske folks overbevisning eller stem- 
ning noget vel hårdt, da den slår os alle i hartkorn med studenter- 
pressen og professorpartiet. Vi holder os kun til det faktum, at man 
i Sverrig ikke i samtlige studentermødets taler synes at have fundet 
andet end »fraser«, og at man der, efter forgæves at have søgt efter 
et virkeligt indhold i de danske udtalelser ved studenterfesterne eller 
i de samtidige artikler i den skandinaviske hovedstyrers blad, des- 
værre synes at skulle ende med at forkaste hele sagen som »falsk 
spil« fra dansk side, som en manøyre, fiffig nok anlagt, men lykke- 
ligvis opdaget i den ellevte time, som et ikke ganske humant forsøg 
på ved overraskelse at drage Sverrig med ind i klammerier, hvorfor 
det beder Gud bevare sig. 

.... Det er dog kun nogle få repræsentanter, hvortil vi sigter; 
inen denne fåtallighed har sin grund simpelthen deri, at med und- 
tagelse af to eller tre svenske organer alle de øvrige foretrækker at 
tie ganske stille i vor sag og den skandinaviske sag overhovedet. De 
allerfleste synes enten at betragte det skandinaviske spørgsmål som 
noget, der efter de sælsomme anskuelser derom, som vægtige stemmer 
hertillands nylig har udtalt desangående, ikke længer fortjener, at man 
beskæftiger sig dermed, eller de har forlængst sagt deres sidste ord i 
sagen og har ingen lyst til idelig at gentage et og det samme«. »Afton- 
bladet« har i den senere tid ikke indeholdt en eneste selvstændig linje 
om Skandinavismen; »Goteborg Handels- og Sjofarts-Tidning« holder 
fast ved sin engang udtalte mening, og kun »Dagligt Allehanda« har 
ofllentliggjort en polemisk artikel«, (cit. oven for s. 302). — 

De skridt, som fra officiel side i de her omhandlede år (1857 — 
62) i Danmark var gjorte for at bringe den skandinaviske tanke ud i 
livet, var da også så godt som ingen og måtte snarest tage troen fra dens 
venner her og i nabolandene. Martin Hammerichs forslag i 1858 om 
en tilnærmelse til samarbejde mellem nordiske universiteter blev som 
allerede nævnt kvalt i fødslen. I 1860 forespurgte den svenske rege- 
ring hos den danske, om denne måtte være sindet til at tilvejebringe 
en lov om svenske og danske dommes exigibilitet. Dette var det første 
forslag og det første praktiske skridt til en social forbindelse mellem 
rigerne. Da loven forelagdes den danske rigsdag, kom det i den an- 
ledning for første gang til en slags skandinavisk debat i folketinget. 
Om lovens gavnlighed og praktiske betydning var alle enige, men da 
Alfr. Hage udlagde dens gennemførelse som en tribut til den skandi- 

naviske idé, mødte han stærk modsigelse, således fra Geii Winther, 
der erklærede, at han ikke vilde sætte Danmarks eksistens på spil 
ved at understøtte den skandinaviske politik, og fra Tscherning, som 
gav forslaget sit bifald, fordi han fandt det praktisk, men intet vilde 
have med Skandinavismens »usikre og vandede« politik at skaffe.*) På 
samme måde havde motiveringen i den svenske rigsdag blot været, 
at det stærkere samkvem mellem landene nødvendiggjorde denne mel- 
lemrigslov (13—6—1801), der trådte i kraft d. 1. juli 1861. — D. SI 
oktbr. 1861 fremlagde Fr. Barfod i folketinget forslag til lov om nogle 
tillæg til universitetsfundatsen af en ganske vist ret radikal beskaffen- 
hed. Hovedforslaget var, at enhver, der skaffede sig den fornødne ind- 
fødsret, kunde blive embedsmand i Danmark, uden hensyn til ved 
hvilket af Nordens universiteter han havde fuldendt sine studier og 
taget sin embedseksamen — med undtagelse.afembedssøgende jurister, 
der skulde underkaste sig en særlig prøve i dansk ret. Det var en let 
sag for Monrad at påvise det Barfodske lovforslags umodenhed, der 
på en uheldig måde understregede universitetets blanding af viden- 
skabelig institution og embedsmandsskole. Tinget gjorde sig ikke en- 
gang den umage gennem et udvalg at forsøge at revidere forslaget og 
fjærne slakkerne. Man nøjedes med en anerkendende motiveret dagsorden. 

Mellemrigsloven blev således i denne periode det eneste prak- 
tiske resultat af den megen skandinaviske tale, men den var — som 
»Fædrelandet« villig indrømmede — »en isoleret, skandinavisk svale, 
der ingen sommer gør«. (1863. nr. 142). 

Bladet »Norden« kunde da i en anden, ikke mindre overlegent 
skreven artikel (»Den danske Skandinavisme for øjeblikket« 1862 nr. 
40) med føje hævde, at »endnu den dag idag er der ikke et eneste 
punkt, på hvilket der lader sig påvise en virkelig praktisk Skandi- 
navisme«. Og det var klart og sandt sagt, men næppe velhørt, eller 
snarere overhørt, når den danske skandinaviske opinion kritiseredes 
i disse — utvivlsomt Blixen-Fineckeske — ord: »Man får ret en klar 
forestilling om, hvor svagt udviklet den politiske indsigt er her i lan- 
det, og hvor megen umodenhed der klæber ved den danske bladpresse 
og udbredes af den over folket, når man ser, hvorledes alle blade, 
til hvad parti de end hører, er enige i at foragte den tyske enheds- 
stræben og idelig kappes i at udslynge håusord imod den .... Man 
glemmer rent, at vor egen skandinaviske politik er omgiven af ligeså 
megen tåge og uklarhed som den tyske og om muligt indhyllet i nok 
så mange floskler og fraser. Og trods alle de skønne draper om det 
unge genbyrds liv i Norden, trods det stolte håb, at det skilte atter 
') Uigsdagstidende. Folketinget 1860 *^,,2. 

bøjer sig sammen, og at engang i tiden vorder det eet, er sagen dog 
den, at Tyskland har gjort mange, om end kun små skridt på enheds- 
banen .... og dog har vi det forud for Tyskland, at her er langt 
færre viljer, der skulle forenes, langt færre hindringer at overvinde. 
Dette synes noget underligt, når man betænker, hvorledes alle partier 
her i landet erklærer sig for Skandinaver, rigtignok hver på sin måde, 
hvorledes ingen har mod til åbent at fralægge sig enhver slags Skan- 
dinavisme, men hvorledes alle hylde »tanken«, men også kun »tanken-. 
Thi at den nordiske enhedstanke har gjort uhyre fremskridt i de sidste 
17 år, er vist nok, men om den kan leve i 17 år endnu uden at iklæ- 
des bestemte former, uden at fange gærningens dåb, det er et andet 
spørgsmål«. Og nu Skandinavismen i dens forskellige fremtoninger! 
Den lyriske Skandinavisme med dens blotte følelsesstemninger og ven- 
skabsforbindelser er af en så almindelig karakter, at den kan gælde 
for alverden : den er en frugt af naboskab og voksende humanitet og 
fortjener kun navn af Skandinavisme, fordi den har aiTødt studenter- 
møderne. Den »åndelige, litterære enhed« har trods alle udtalelser 
derom endnu ikke skabt synderlig forbindelse mellem landene. Hvad 
den materielle Skandinavisme angår, så har den de fleste stemmer for 
sig. Men også her er det endnu kun blevet ved tale, af handling er 
der intet. Den politiske Skandinavisme er den eneste, der for os har 
virkeUg betydning. Men »ligesom der har hvilet tåge og uklarhed over 
Skandhiavismen i almindelighed, således har den været overvældende 
på den politiske Skandinavismes område. De danske blade har her 
tumlet sig med almindelige sætninger og floskler uden ende. Man har 
således i reglen udtalt sig om Skandinavismen, som om den var noget 
ganske aparte for os og uden noget tilsvarende sidestykke andetsteds. 
Den skulde derfor ses i sit eget lys og betragtes efter sin egen male- 
stok, og man kunde da tænke sig ganske særlige former for dens frem- 
træden i livet. For os er Skandinavismen kun den skikkelse, som den 
almindelige nationalitetsidé har antaget og har måttet antage i Norden^. 
Den politiske Skandinavisme har foreløbig blot åbenbaret sig i 
ønsket om et forsvarsforbund. Men man har glemt, at et forsvarsfor- 
bund er ganske unyttigt for Sverrig-Norge. Sverrig kan kun have nytte 
af et angrebsforbund for ad denne vej muligt at genvinde Finland. 
Hvor lidt end det danske folk kan dele det svenskes planer eller for- 
håbninger, så er det dog afgjort, at Finland har samme interesse for 
Sverrig som Slesvig for Danmark. Derfor er det ikke mere end bil- 
ligt, om Danmark giver erstatning for Sverrigs hjælp, giver et angrebs- 
forbund i bytte for et forsvarsforbund; først derved får sagen sin 
rette fylde. 

»Fædrelandet« har hyppigst omtalt forbundet, men ikke, hvor- 
ledes det har tænkt sig det organiseret, og de andre danske blade har 
kun ganske flygtigt berørt forsvarsforbundet, »hvilket de synes at be- 
tragte som en ting, der naturligvis vil komme af sig selv, der simpelt- 
hen følger af studentermødet, og som Sverrig ikke på nogen måde kan 
undslå sig for. Det falder ikke noget af disse blade ind, at sagen også 
har en anden side, at Skandinavismen ikke blot kan yde fordele, men 
også kræve ofre, at Sverrig også har ret til at tage hensyn til sig selv, 
så længe vi tager smålige hensyn til os alene, og at man ikke kan 
pålægge Sverrig som pligt at forsvare Danmark, så længe Danmark 
forsømmer enhver pligt, der påligger det som nordisk stat«. Sverrig 
bør fordre en fuldstændig udsondring af Holsten eller personlig sikker- 
hed ved ministre, som kun ville benytte et forsvarsforbund som en 
støtte for udsondringen, og ikke som nu til udgangspunkt for nye 
diplomatiske bevægelser i tysk helstatlig retning. 

Der er ingen tvivl om, at denne artikel lodder lige til bunden 
af dansk-skandinavisk regeringspolitik i begyndelsen af treserne. Sam- 
menholder man den med disse linjer fra den ovenfor nævnte artikel 
i »Dagl. Allehanda« (^%): »Trykket af Tysklands overmagt søger Dan- 
mark sin frelse i Sverrigs bistand; men det tiltror os ikke så megen 
dømmekraft, at det skulde anse det for nødvendigt at tilbyde os nogen 
garanti, nogle til vore opofrelser svarende fordele. Når engang en mere 
oplyst opinion i Danmark har lært at indse, at man i politiken ikke 
kan på den ene side ofre alt for følelsen og heller ikke på den anden 
side vinde alt uden noget offer, og når man da har gjort sig klart, at 
Danmarks egen interesse langt mere end Sverrigs kræver en nærmere 
tilslutning, en sand forening med dette land, da behøver vi ikke at 
diskutere spørgsmål om »forsvarsforbund«, fordi den ene forbunds- 
fælles lod da også er den andens. Men indtil da er al tale herom 
spildt og ørkesløs; dertil er jorden i sandhed ikke tilstrækkelig renset 
og bearbejdet« — sammenholder man den hermed, da bestyrkes for- 
modningen om, at opfattelsen er rigtig. 



IX. 

oå oprandt 18(>3, det åi% da Skandinavismen skulde stå sin prøve. 

Den første halvdel forløber så temmelig stille. En debat i årets 
begyndelse i borgerstanden om den svenske udenrigspolitik leder talen 
hen på Sverrigs stilling under en mulig dansk-tysk konflikt, og her 
siges adskilligt, som vel kunde gøre det betænkeligt at lide på den 
svenske folkemenings tilslutning til en alliance med Danmark under 
de forhåndenværende forhold. Selv mænd i Sverrig, som vilde Dan- 
mark bedst, forlangte nu som før en bestemt udskillelse af Holsten. 
I forårets begyndelse kom da ministeriet Halls indrømmelse til Eider- 
politikerne ved det velkendte patent af 30. marts, der i hvert fald var 
en delvis sønderlemmelse af helstatsprincipet med dets bebudelse af 
udstrakt^ frihed for de holstenske stænder i militære og finansielle 
spørgsmål. Udadtil bevaredes helstatens værdighed, det danske riges 
ydre territoriale omfang, som også de nationalliberale satte pris på, 
men indadtil var det en halv udsondring af fællesskabet med Holsten. 
En dansk statsmand definerer i et privatbrev patentet som en højst 
fornøden »ventil på maskinen«, da presset er blevet for stærkt. Ved 
denne foranstaltning fulgte Hall samtidig den svenske udenrigsminister, 
greve Manderstrøms råd; martspatentet havde hans bifald, fordi del 
var vejen til Holstens totale udskillelse. 

Ud herover skete intet af betydning for den skandinaviske tankes 
fremgang. Det var havblik før stormen. 

I årets anden halvdel følger derimod begivenhederne slag i slag, 
ofte med dages mellemrum. Da afgøres Skandinavismens skæbne i 
denne generation. Just som den er på veje til at arbejde sig ind i et 
sundt praktisk spor. Skandinaven, Grosshandlaren Walleuberg havde 
ved det omtalte møde i den svenske borgerstand taget ordet for prak- 

tisk handling fremfor at bekende sine sympatier i bar almindelighed 
og fremsat forslag om mønt-, mål- og vægtenhed for Norden. Men det 
nedsatte udvalg havde forkastet hans forslag. Fra anden kant havde 
man drøftet afholdelse af et skandinavisk nationaløkonomisk møde i 
Gøteborg, af et nordisk skolemøde og en nordisk industriudstilling. 
Det første kom i stand i forsommeren 1868 »til at overlægge sådanne 
nationaløkonomiske reformer, som kunne fremme nærmere samliv og 
livligere social berøring mellem de tre folk«. Tre sektioner dannede 
sig: for mønt og mål, for postvæsen, for told, søfart og næringsvæsen. 
Er endnu ikke alle de resolutioner, som vedtoges på Goteborg-mødet, 
gået i oi)fyldelse, mindst tanken om et fælles toldsystem for de skan- 
dinaviske lande bygget på frihandelsprincipet, skal det ikke glemmes, 
hvor meget af, hvad her udtaltes som ønsker, senere er gået i op- 
fyldelse. Vi behøver blot at nævne litterær konvention, møntenhed, 
udvikling af postforbindelser, overvindelse af materielle hindringer for 
samkvemmet mellem de tre lande for at forstå, at et møde som det 
nationaløkonomiske i Goteborg — skønt vist nok de fleste reformkrav, 
som her opstilledes, ikke udtaltes for første gang, men allerede var 
gået ind i den almindelige bevidsthed som nødvendige betingelser for 
udviklingen — har uendelig større værdi og livskraft end alverdens 
studentermøder. »Skandinavismen havde hidtil holdt sig på P.arnasset 
— sagde provst Wieselgren i en tale ved mødet — nu var den nået 
frem til medborgerlighedens Capitolium«. 

Men i Danmark stod de udenrigspolitiske interesser i første række. 
D. 9. juli havde det tyske forbund truet med eksekution i tilfælde af 
martskundgørelsens fastholden. Skulde en svensk-norsk alliance gøre 
sin nytte, måtte den snarest sikres. I slutningen af juli måned besøgte 
kong Carl Frederik VII på Skodsborg, og her, ligesom kort efter ved 
den danske konges genbesøg på Beckaskog, havde Danmarks uden- 
rigsminister Hall lange forhandlinger med den svenske konge. Det 
vides nu — såfremt det overhovedet kan vides bestemt, hvad der er 
foregået to mænd imellem, hvoraf ingen selv har taget ordet til senere 
forklaring — eller kan dog med en til vished grænsende sandsynlig- 
hed fastslås, at disse forhandlinger har drejet sig om en alliancetraktat, 
og at den svenske konge ved denne lejlighed uden samråd med sine 
ministre har vovet sig ret langt frem. Efter at den daværende svenske 
minister, friherre de Geers erindringer er fremkomne,*) er der faldet 
klart lys over adskilligt, som før stod dunkelt og tvetydigt. 

Det kan da siges, at hvad der i første række voldte den svenske 
regerings uklare holdning og mangel på rent og tydeligt svar overfor 
*) Louis de Geer: Miiincn I— II. Sthlm. 1892. 

Danmark i efterårsmånederne 1863, og derved bragte en tilsvarende 
grad af forvirring i den danske regerings holdning, var den svenske 
konges personlige standpunkt i alliancespørgsmålet. Carl XV var her 
hverken i overensstemmelse med sit ministerium eller med majoriteten 
af det svenske folk. Kong Carl var måske den bedste Skandinav i 
hele Sverrigs rige, den mand, hvis hjærte slog allervarmest for nabo- 
folket imod syd. >^Han var så dansk, så dansk« — sagde hans gamle 
adjutant, der var med kongen på Skodsborg, til forfatteren af disse 
linjer. — Allerede i maj 1860 havde Manderstrøm afsendt depesche 
til Sverrig-Norges gesandt i London, i hviken det pålagdes denne efter 
kongens specielle ønske at støtte det danske kabinet overfor den tyske 
forbundsdag. Og andre depescher, som den seneste af 19. juli, hvori 
den svenske regering havde meddelt sine gesandter i London og Paris 
til fornøden videre iagttagelse, at Danmarks og Sverrig-Norges interes- 
ser var så nøje sammenknyttede, at man ikke kunde forblive passiv 
tilskuer ved et tysk anfald mod Danmark, skyldtes på samme måde 
kong Carls direkte indgriben i statsmaskineriet. Hvem tvivler på op- 
rigtigheden af det ridderlige sind, som kommer tilsyne i disse linjer 
af kongen selv: 

Och tank pa brodcru, 
Som nog gårna, 
Drog mot soder, 
Om det gdlldc 
Att med stålet 
Vaiiden visa: 
An ej rostat 
Hvarken kraft ej 
Haller vanskap? 

De lindes indristede på en lansespids, kong Carl havde udgravet 
i Nårike og i efteråret 1863 sendte Frederik VII.^) 

I slutningen af august forelå da, i tillid til kong Carls tilsagn, 
udkast fra Hall til en forbundstraktat, der sikkert ikke — såfremt 
den var bleven almindelig kendt — vilde have vakt synderlig begejstring 
i Sverrig, da dens tendens tydelig nok var at kræve så megen hjælp 
som muligt uden at give noget til gengæld. Halls udkast gik ud pa 
følgende: 1) Kongen af Sverrig tilsikrer kongen af Danmark sin bi- 
stand ved forsvaret af de til det tyske forbund ikke hørende lande og 
provinser mod hvert angreb, som kan blive en følge af den mellem 
Danmark og det tyske forbund opkommende strid. 2) Kongen af 
Danmark kan reklamere den i 1 omtalte understøttelse, så snart faren 

*) C. Bååth-Holmberg: Carl XV. Sthlm. 1891. s. 417. 

opstår for et angreb mod nævnte dele af det danske monarki ; og som 
en sådan fare skal okkupationen af de til det tyske forbund hørende 
hertugdømmer, først og fremmest Holsten, anses. 3) Hjælpen skal til 
videre ikke overstige 20000 mand, der stilles til kongen af Danmarks 
disposition, på hvilke punkter af det danske territorium han måtte 
ønske. — 

Hall havde sine grunde til at ønske denne alliancetraktats snar- 
lige ratifikation. Det var hans tanke med den i lommen at gennem- 
føre Novemberforfatningen. Han havde da forud sikret sig hjælp til 
forsvar af sin dristige politik, en politik, som kunde være snild nok, 
men dog næppe vilde falde i den allierede magts smag, der tilsagde 
sin bistand uden at have slige ny politiske kombinationer og mu- 
ligheder for øje, som langt før end ellers vilde drage uvejret over 
dets hoved. 

Hvis man kan tro, hvad Louis de Geer fortæller — og der er 
absolut ingen grund til ikke at fæste lid til denne noble og kloge 
statsmands beretning, der er kendelig upartisk og objektiv holdt, og 
som har kendskab til statsmaskineriet i dets intimeste detaljer — er 
i virkeligheden Sverrig-Norges stilling til Danmark under den kom- 
mende krig bleven afgjort i statsrådet på Ulriksdal-slot den 8. septbr. 
Tidligere har man dateret omslaget i den svenske politik adskilligt 
senere og tilskrevet det bestemte begivenheder. I Danmark var den 
almindelige opfattelse, at Frederik den VH's død i midten af november 
var skyld i allianceforhandlingernes afbrydelse. 1 Sverrig tog nemlig 
regeringen foreløbig intet afgørende skridt udadtil ; først i begj'ndelsen 
af december, da Halls tilbagetagelse af martspatentet gav den en ydre 
officiel anledning til at trække sig tilbage, måtte det stå klart selv for 
de uindviede, at her ingen hjælp var at vente denne gang. 

Men allerede i statsrådet på Ulriksdal var det Hallske alliance- 
forslag til behandling. Indenrigsministeren, Gripenstedt, der af det 
Manderstromske kabinet vist nok var Danmarks mindst gunstig stemt, 
frarådede kongen stærkt at indlade sig i krig med Tyskland. De Geer, 
justitsministeren, og Sibbern, den norske minister, heldede til samme 
opfattelse. Manderstrom iagttog en passiv holdning, som De Geer ud- 
lægger således, at da Manderstrom aldrig havde troet, at der vilde 
blive tale om mere end et diplomatisk felttog, og da han nu fandt 
modstand mod at gå længere, end han allerede havde gjort, svigtede 
modet ham. Kun den svensk-norske minister i København, greve 
Hamilton, mente, at sagen allerede i henhold til kongens mundtlige 
løfte på Skodsborg måtte betragtes som afgjort. Resultatet på stats- 
rådet blev, at der skulde skrives til både England, Frankrig og Rus- 

land med ivrige opfordringer til at komme Danmark til hjælp og med 
tilsagn om, at i så fald Sverrig-Norges medvirkning kunde paregnes. 
»Fik man ikke ja fra nogen side, hvilket næsten var at vente — skri- 
ver De Geer — erklærede Sibbern, Gripenstedt og jeg, at vi på det be- 
stemteste måtte fraråde traktaten ^.^) 

Det er sikkert med pinlige følelser kong Karl har forladt dette 
statsråd, men han kunde trods al søgen ikke linde et ministerium, 
som vilde følge ham ad de veje, han så uforsigtigt havde betrådt, og 
som nød samme tillid blandt stænder og folk som det nuværende: 
loyalt bøjede han da af og fulgte sine rådgivere. Et besynderligt dob- 
beltspil. Fin konge, som ikke vil kompromittere sine ministre, og et 
ministerium, som er lige så ivrigt for, at ikke kongen skal kompro- 
mittere sig. 

De Geer slutter skildringen af statsrådsmødet på Ulriksdal med 
disse vistnok sande og velovervejede ord: »Selv er jeg endnu af den 
tro, at Sverrigs deltagelse ikke vilde have afvendt krigen eller givet 
den nogen evropæisk karakter; den vilde have sluttet på selvsamme 
måde, kun med den forskel, at vi i forening med Danskerne havde 
fået stryg, så meget mere som vor armé på den tid både i henseende 
til udrustning og øvelse stod på et meget lavt standpunkt. Derimod 
er det muligt, at Skandinavismen derigennem vilde have slået dybere rod*.. 
(I. 257). 

Hvor fristende det kan være at drøfte dette fantasi-perspektiv, løn- 
nende er det ikke. F^or os har det større betydning at skaffe os et 
indblik i den svenske opinion, der — som det skal blive dokumen- 
teret — både forklarer og forsvarer regeringens holdning. I Norge er 
forholdet ikke helt det samme som i Sverrig, hvor stemningen er ad- 
skillige grader højere, ^i hvert fald når det gælder at lægge antipatier 
for dagen. Det er, så vidt det kan skønnes, en temmelig rigtig vur- 
dering af situationen, en Normand selv giver i disse linjer: »Skulde 
man bedømme forholdet efter de offenlige organers udtalelser, kunde 
man lettelig få den tro, at Skandinavismen også i Norge har udviklet 
sig til fuldkommen bevidsthed; men heri vilde man uden tvivl tage 
meget fejl. De enkelte, der befatter sig med sagen, taler og skriver 
om den, og den flerhed, der ikke befatter sig med den, lader de andre 
skrive og tale så meget, de lyster, uden at modsige dem<^.-) Det er 
stemningen i Sverrig, som behersker situationen 1863 — 64, og for 
lange tider sætter den skandinaviske idé i miskredit. 

*) De Geer. Minnen I. s. 250. 
'O Nordens Sag. Chra. 1863. s. 5. 

I det danske og svenske diplomatis verden foregik meget i måne- 
derne september til december 1863, depescher veksledes i mængde, 
snart steg, snart faldt det politiske barometer; men det bør huskes, 
at den oiftntlige mening i almindelighed intet erfarede om de diplo- 
matiske noters indhold, og at således udtalelserne i pressen og i pri- 
vatbreve hviler på en bredere grundvold, på mere almindelige raisonne- 
menter og sympatier, end på det indtiyk, vi nu kan have af denne 
eller hin note. 

Det er et tydeligt fingerpeg i retning af folkeopinionen i Sverrig, 
når selv »Aftonbladet« i en skandinavisk artikelserie i juli måned 
(nr. 150. 169) tilstår, at den »svenske almenhed er bleven så grundig 
ked af det moderne Sisyphusarbejde, som hedder »forhandlinger i det 
danske spørgsmål«, at den næppe vil tale derom, og at der er liden 
udsigt til, at den bryder sig om noget, som vil berøre dette emne«. 
»Aftonbladet« tilstår også, at man i Sverrig nærer frygt for en alliance 
i den tro, at den kun vil gøre ondt værre, og gøre det indviklede 
endnu mere indviklet. Derimod mener Sohlman, at stemningen let 
lader sig vende, ifald der arbejdes for gennemførelsen af et unions- 
parlament med to kamre — det ene sammensat efter folkemængde, 
det andet efter nationalitet — istedenfor et forsvarsforbund (^V«)- ^^^ 
lykkes også Sohlman at få sin københavnske kollega Ploug med til 
disse betragtninger: Også ham er nu et forsvarsforbund for lidt, en 
nordisk helstat er en umulighed, derimod er en forbundsstat med fæl- 
les diplomati og hærvæsen, men med bevarelse af rigernes selvstæn- 
dighed, fortrinlig.^) Det danske »Dagblad« finder imidlertid, at »ideen 
om et unionsparlament vilde på det nuværende trin af politisk udvik- 
ling være meget upopulær i Sverrig, og at den langt fra at vinde stem- 
ningen for et forsvarsforbund tværtimod vilde skræmme tilbage derfra. 
Endnu mere turde dette gælde for Norget ; og det betvivler, at »rege- 
ringen eller folkemeningen for tiden ønsker at anstille sådanne forsøgt.^) 
— Det er dog ikke helt udelukket, at »Aftonbladet« for Sverrigs ved- 
kommende har ret i sine betragtninger om stillingen til et unions- 
parlament; hvad Norge angår, har »Dagbladet« sikkert fuldt ud ret. 
For Svenskens fantasifulde hjærne og for hans stærkt udviklede na- 
tionalstolthed ligger der noget fristende og bedårende i tanken om en 
nordisk union, vel at mærke en union, der i ingen henseende for- 
ringer det svenske riges stilling, men villigt overdrager hegemoniet og 
førerstillingen i Norden til Sverrig. En indsendt artikel fra en »højt- 

>Fædrelandet< 1863. nr. 169. 

^) Artiklerne »Udsigterne til en skandinavisk alliance og dennes betydningc. ^^'j & 
\!s 1863. 

stående«*) til »Aftonbladet« udvikler, at hver Svensk, når det kom til 
stykket, for en union gærne vilde ofre hver svensk daler og hver 
svensk soldat; thi en union, vidste alle, vilde give Norden evropæisk 
betydning, og evropæisk magtstilling vilde alle Svenske. Hvis man fra 
dansk side tidligere og stærkere havde ønsket unionen, havd^ det mu- 
lig nu set anderledes ud med stemningen i Sverrig. — Sikkert nok er 
disse betragtninger i deres rod langt mere v storsvenske« end »skandi- 
naviske«. Det er dog åbenbart denne unionsdebat, som det følgende 
forår sætter nogle umodne og lidet fristende frugter i det såkaldte 
Carl XV's unionsforslag. 

»Aftonbladet« er endnu et stykke ind på høsten fredsvenligt og 
ønsker, at det holstenske spørgsmål må løses ad diplomatisk vej. Men 
det varer ikke længe, før det støder i krigstrompeten. Dets allierede 
i den svenske presse er ikke mange, i det væsenlige kun »Goteborg- 
Posten« og nogle mindre provinsblade (Uppsalaposten, Ostgotha Corresp., 
Christiansstadsbladet, Nerikes Allehanda, Norrlandsposten). »Goteborg 
H.- och S.-Tidning«, som i oktober med fremhævelse af den ringe 
krigeriske begejstring hos det svenske folk dog forfægtede, at det ikke 
gik an at kompromittere regeringen og egen anseelse — »en lille na- 
tion, som vi er, skal vi ikke drage en andens hån og spot over os ... . 
En nationalære findes, som det svenske folk vist ikke så let vil op- 
give« — trak sig senere tilbage og indtog under krigen et næsten helt 
tj'^skvenligt standpunkt. Som t. eks. i disse linjer: »Sverrigs store 
interesse er at leve i vedvarende god forståelse med det nordlige Tysk- 
land, hvor vor nation og vort navn både er elskede og agtede. Ikke 
engang »Aftonbladet« med det fanatiske og hadefulde udgydelser har 
formået at udviske disse følelser, der hviler på langt ældre minder 
end vort venskab til Danmark«. (1864. nr. 152). Dette var jo Anti- 
Skandinavisme i højeste potens! — »Stockholms Dagblad«, der i med- 
gangsdage havde været alliancevenlig, trak sig snart tilbage, da vinden 
blæste fra anden kant. »Aftonbladets« hårdeste modstander blev dog 
det andet store Stockholmsblad »Dagligt Allehanda«, altid et pålide- 
ligt barometer for middelstemningen i det stockholmske samfund. 
»Aftonbladet« stred ufortrødent og næsten alene for Danmarks sag, 
men det havde ikke mange i ryggen, og dets ord fik ikke megen vægt. 
»Dagl. Alleh.«, som jo allerede i de foregående år havde anlagt meget 
kritisk farvede briller overfor dansk poHtik, men som under skandinaviske 
fester dog altid havde fulgt med strømmen, går nu i efterårsmånederne 
fra et piano gennem et mezzoforte over til vildt furioso, eftersom krigs- 
rj'gterne stiger. Brudstykke af en hovedartikel fra oktober måned 
*) Sandsynlig\'is selve Carl XV, der oftere indsendte bidrag; til »Aftonbladet c 

(nr. 239) gengives her. Den kaster lys over det »skandinaviske« gen- 
nemsnitsstandpunkt i Sverrig i 1863. Ved siden af den antidanske 
stemning, den bæres af, rummer den klare og gode iagttagelser og 
har et meget skarpt blik for Danmarks synder mod Skandinavismens 
helligand. 

»Vi kan forsikre — hedder det med krigsmulighederne for øje — 
at et forbund, som vilde medføre, at vi inddroges i en krig, hvis mål 
er temmeligt fremmed i det mindste for det svenske folks interesser, 
hos alle dem, som kun ville sætte vort vel på spil for et stort og virke- 
lig patriotisk formål, har vakt både bekymring og misbilligelse, da de 
ikke — til trods for den sympati, de nærer for et brødrefolk — i det 
evindelig dansk-tyske virvar kan linde dette store og virkelig patriot- 
iske formål. 

Vi bryder nu en lang tavshed, som hidtil har haft sine grunde, i 
denne sag, og vi forlanger nogen opmærksomhed for vore ord, thi det 
er ikke os, som taler, men den allerstørste del af hele landets tænkende 
befolkning, som taler gennem os. Vi tager ikke fejl, om vi påstår, at 
denne opinion er så mægtig, at hver den, som vil brydes med den, 
må ligge under. 

.... Selv om man nogenlunde kan komme til rette med Holstens 
forhold til den danske stat, bliver dog den slesvigske befolknings 
blandede nationalitet tilbage, der til evindelig tid, som overalt hvor 
to nationaliteter mødes, vil fremkalde uophørlige rivninger og give 
anledning til klagemål og besvær, som tid efter anden vil foranledige 
krigeriske udbrud .... Sverrig bør se sig for, inden det påtager sig 
et sligt Sisyphus-arbejde . . . . Alligevel fastholder vi vore tidligere an- 
skuelser om Danmarks traktatmæssige herskerret i Slesvig, selv om 
den danske styrelse dér efter sikre beviser ofte har været både små- 
lig og unødig irritabel. Vore sympatier for et brødrefolk er også ufor- 
andrede, og det er ikke vor mening, at Sverrig her skal iagttage en 
isoleringspolitik, som heller ikke kan være overensstemmende med dets 
interesser. Men at optræde for at rage kastanierne af ilden, som andre 
ikke vil brænde sig på, og spilde kræfter, som vi vel kan bruge, må- 
ske ikke blot for eget, men for Nordens forsvar på anden kant, kan 
ikke anses velbetænkt, hvor store sympatierne end kan være«. — 

»Nordens forsvar på anden kant« — det var just hemmeligheden. 
Siden 1809, da Finland gik tabt for Sverrig, havde dette spørgsmål 
været evigt brændende. Det lader sig ikke fragå: Sverrigs og Dan- 
marks interesser i udenrigspolitiken var vidt forskellige; hvor godt 
Sohlman end mente Danmark det — han havde ikke ret, når han i 
sit organ blev ved at hævde, at dets interesser faldt sammen med 

Skandinavismen. |2 

Sverrig-Norges. Del er til syvende og sidst denne forskel, som umu- 
liggør en praktisk stats^Skandinavisme. Aug. Blanche, i politisk heu- 
seende på venstre fløj, udviklede i » Illustrerat Tidning» i et causerie 
kort og klart forskellen: Polen (det var under den polske opstand) 
og ikke Danmark er løsnet for det svenske folk. Man må glemme, at 
der er så kort til den »smukke by ved Øresund«, så langt til det 
blodige Warschau«. Faren synes heller ikke så overhængende for Dan- 
mark, men Polen er ilde stedt. Hvis Danmark erobres af Tyskland 
og Polen af Rusland, bliver Polens lidelser størst. Sverrigs interesser 
går i samme retning: et sejrende Polen bryder Ruslands magt, et be- 
sejret Polen forøger den. Men med Ruslands forøgede magt vokser 
faren for den skandinaviske halvø. Hvad kan derimod hænde Sver- 
rig, ifald Tyskland sejrer over Danmark? Hvis Danmark helt og hol- 
dent bliver underkuet af Tyskland, bliver der to stormagter i Øster- 
søen istedenfor blot én som nu. Men da bliver Rusland ikke længere 
enehersker over dette hav, og dette kan aldrig være Rusland be- 
hageligt. 

Rusland var Sverrigs første og sidste tanke i udenrigspolitiken^ 
som det er den dag i dag. Alt måtte værdsættes efter dets stilling 
og betydning i denne sag. 

»Men hvad har Danmark van-et for os? — fortsætter Blanche — 
hvad er og hvad bliver det? Det har i århundreder været vor Qende^ 
men er nu vor ven og skal vedblive at være det — sålænge det 
trænger til os. Men hvad betyder det lille Danmark for os, om vi 
engang til gengæld behøver dets hjælp f. eks. mod Rusland? Ingen- 
ting, selv med den bedste vilje til at være* noget. — Kan man da 
ubetinget slutte sig til dem, som påstår, at den nordiske halvøs uaf- 
hængighed, dens ære og helligste interesser, er i den grad beroende 
af Danmarks — ja blot af Slesvigs skæbne, at vi derfor må kaste 
stridshandsken til Tyskland, som i svundne tider har været vor vå- 
benbroder?« spørger Blanche, og svarer i det samme: Vi fatter det ej. 

Kun ét tilfælde kunde tænkes, hvor Sverrig burde arbejde for 
Danmark, nemlig hvis det svenske folk vilde fæste den tredje nordiske 
krone på sin populære konges hoved. Men Danskerne vil nok helst 
have en konge for sig selv, og ingen kan fortænke dem deri. De må 
blot ikke forlange, at Sverrig og Norge skal ofre liv og blod for den 
danske sag, som om den er et hovedvilkår for Nordens fred og ro. — 

Blanche rammer lige i prikken. Her var en dyb forskel i grund- 
synet. For Danske syntes det at måtte være i Sverrigs velforståede 
interesse at tage aktiv del i kampen — Danmark kunde kun tænke 
sig fjenden mod syd. Som modstykke til det Blancheske raisonne- 

ment skal anføres en passus af et utrykt brev fra en dansk statsmand, 
der ifølge sin stilling har haft særlig gode betingelser for at bedømme 
vilkårene. Brevet er til en svensk ven og politiker, det er dateret april 
1863. Det hedder bl. a. heri: »Den mægtigste hindring [for den skan- 
dinaviske tankes gennemførelse] er, at man i Sverrig for lidet følger 
den politiske udvikling i Europa for at indse nødvendigheden af, at 
ikke Sverrig vedbliver at krybe ind i sin skal. Det nytter ikke at 
dølge det; hvis I ikke ved en forening med Danmark rykker nær- 
mere mod sønden, mod Europas midte og udviklingens centrum, lades 
I mere og mere bagud på vejen. Og her er allerede periculum in 
mora tilstede; lade I ved Eders langsomhed os gå tilgrunde og støde 
I os tilbage til den tyske favn, hvoraf vi har revet os ud, så rækker 
Tyskland snart fra Skagen armene ud mod Eder, og så er det for 
sildigt, så vil i tidens løb end ikke havet beskytte Eders klipper. Her 
er jeg da kommen til, hvad jeg for øjeblikket fordrer af Eder. Det 
er ikke os, der beder — det vilde være dumt, thi I skulle ikke gøre 
noget for »nos heaux yeM.r« og fordi vi er skikkelige folk, men kun 
det, som Eders velforståede fordel byder, og det vilde være lidet vær- 
digt for os at komme til Eder som tiggere — men det er historiens 
uafviselige nødvendighed, der banker på Eders dør. Og hvad I må 
gøre for at støtte Nordens sydlige grænse, det gøres bedst nu straks. 
Jeg kender altfor godt det speciøse raisonnement, at det vilde være 
bedre at vente, til Tyskland virkelig skulde forsøge på at overskride 
Ejderen, enhver tidligere erklæring af Eder vilde kun irritere fjenden 
og udfordre. Ja, jeg kender godt denne politik at ville vinde tid — 
den har vi haft ganske god lejlighed til at studere i de sidste 5 år 
hos os — og den mangel på resoluthed, der kun har det ene resul- 
tat, at om et halvt år koster det dobbelt, som man ved straks at 
tage sit parti nu kunde have for et ord .... Nu kan et kraftigt ord 
forebygge krigen, senere ville måske betydelige anstrængelser ikke ende 
den .... Lad da F^vropa høre den stemme, som det har glemt siden 
Gustav Adolfs og Carl d. 12tes tid og indtag nu ved en bestemt og 
betids optræden den plads, der tilkommer Eder i Nordens anliggender. 
Det er ikke i Manderstrøms nu bekendtgjorte depescher, at vi søger 
grunde for, at I nu er forpligtede til at tage et parti, men det er i 
Eders egen uomtvistelige interesse, hvis I forstår den«. 

Hvor stærke udslag uviljen i Sverrig mod Danmark kunde give 
sig på dette tidspunkt, får man måske bedst indtryk af, når man 
søger bag pressen og gennemgår korrespondancer mellem mænd i 
ledende stillinger i det svenske samfund. Man træffer her oftere på 
antipatiske end på sympatiske ytringer. Læs f. eks. disse stumper af et 

12» 

brev (septbr. 1863) fra den i Paris bosatte indflydelsesrige bladmand 
Claes Lundin^): >. . . . Hvad Du beretter om kong Carls iver for el 
forbund med Danmark mod Tyskland må på det smerteligste berøre 
et svensk hjærte, skønt det destoværre ikke kommer overraskende. 
Jeg har allerede længe frygtet noget i den retning. Dit udtryk »Dan- 
skernes indsmigrende mundsvejr« maler aldeles ypperligt den danske 
jargon, der snakker Svenskerne ørerne fulde for at narre dem til at 
sætte blod og penge på spil og måske sætte vor fredelige svenske ud- 
vikling et par åilier tilbage. Jeg kender Danskerne, jeg har boet et 
helt år iblandt dem, så jeg véd nok, hvad »Skandinavismen« betj'der 
i deres mund eller i deres hjærter. Så højt man end kan værdsætte 
et godt forhold imellem Nordens 3 nationer og så livligt man kan 
ønske, at samkvemmet imellem dem må gøres så let som muligt, thi 
vi tre ejer dog meget fælles at tage vare på, lige så forarget kan man 
blive, når der tales om nødvendigheden af at føre disse nationer sam- 
men uden foregående nødvendige forberedelser, hvortil sandelig fordres 
mange decennier og ikke nogle få år, og endnu mere forarget må 
man føle sig, når man mærker, at hele venskabet fra Danskernes side 
ikke er andet end ønske om at bruge Sverrig både som skjold og 
sværd i det evindelig dansk-tyske spørgsmål«. 

En lignende dansk-bitter stemning er i stigning hele Sverrig over, 
med undtagelse af den skandinavisk-sindede minoritet. »Dagl. A.lleh.< 
har grund til at bebrejde den dansk-skandinaviske presse, at den helt 
holder sit publikum i uvidenhed om opinionen i Sverrig; den lader 
læserne tro, at »Aftonbladet« udtaler det svenske folks mening, men 
dette er langt fra at være tilfældet. — Med undtagelse af de foran 
nævnte provinsblade, der redigeredes i skandinavisk ånd og væsentlig 
var en gengivelse af »Aftonbladets« tanker, indtog størstedelen af den 
svenske provinspresse foreløbig en usikker tavshed. Det var ikke 
mange år siden den havde været med til at forherlige studentermø- 
derne, dens spalter havde vrimlet med skandinaviskfarvet lyrik — 
overgangen kunde dog ikke være for brat. Kun den iltre »Weners- 
borgs tidning« forklarede sine læsere (Vii 1863), at der måtte en gan- 
ske anden græsselig dåd til fra Tysklands side end en »elendig grænse- 
tvist med Danskerne, hvor kompetente personer har fundet lige megen 
ret og lige megen uret på begge sider«, for at det svenske folk skulde 
indlade sig i strid med jordens fornemste kulturfolk. Dristigst og 
uden at blinke lagde dog »Dagl. Alleh.« Skandinavismen »på dissek- 
tionsbænken, for at det døde kød måtte sondres fra det friske«. Det 

') Sammen med de fleste af de i det foregående og flg. citerede breve i de Hiertaske 
og Dalmanske brevsamlinger i det kgl. bibl. i Sthlm. 

vil ikke nægte, at den gensidige omgang mellem de tre folks akademiske 
ungdom og modne mænd både har været til glæde for dem selv og 
haft betydning for udviklingen af et nationalt venskab. Dette har væ- 
ret det gode ved den skandinaviske bevægelse; reversen er, at den 
har været misbrugt i Danmark fra den dag, Orla Lehmann tog ung- 
dommen i ed i ridehuset og krævede liv og blod til gensidigt forsvar. 
»Dette gensidige forsvar d. v. s. at vi skal forsvare Danmark mod 
Tyskland har siden da udgjort den inderste ledende tanke i de danske 
skandinaviske bestræbelser og antaget en mere og mere bestemt karak- 
ter. Fra et ønske er den bleven forhåbning og tilsidst næsten til en 
fordring«, (nr. 247). 

I Norge repræsenterede »Christiania-Posten« og »Aftenbladet« det 
skandinaviske standpunkt, om end tonen næppe var så kraftig som 
det svenske »Aftonblads« ; det udbredte »Morgenblad« holdt sig væ- 
senlig neutralt, og af hovedstadspressen var kun ^Dagbladet« tysk- 
venligt. — 

At følge gangen i de diplomatiske forhandlinger mellem Danmark 
og Sverrig-Norge i enkeltheder falder udenfor denne undersøgelses 
rammer. Antydninger må være nok, hvor tilknytningen til den skan- 
dinaviske tanke lader sig påvise. 

I september havde Hall sit forslag til en revideret grundlov for 
Danmark og Slesvig (novemberforfatningen) færdig til forelæggelse i 
rigsrådet. 

Halls tankegang med en alliance lå nu soleklar: en inkorpora- 
tion af det ene hertugdømme i kongeriget vilde som værende i mod- 
strid med Londonertraktaten i en betænkelig grad forøge krigsudsig- 
terne — derfor galdt det at sikre sig den sta^rkest mulige støtte. Men 
det svenske ministeriums holdning var jo allerede forud imod enhver 
alliance. Når der efter statsrådsmødet på Ulriksdal var tilskrevet frem- 
mede magter, var dette rent proformaværk og kun sket for at tilfreds- 
stille kongen, Carl XV. Hall vidste imidlertid intet herom. Ved sit grund- 
lovsforslag imødekom han da i høj grad Manderstrøms ønske om at 
få lejlighed til anstændigt at trække sig ud af affæren. Hall havde 
begået den diplomatiske fejl ikke forud at underrette Manderstrøm 
om Novemberforfatningens forelæggelse, hvilket fra nogle sider i Sver- 
rig blev betragtet som en stor forsyndelse,*) men i hvert fald ikke 
fik nogen betydning, hvad også senere indrømmedes i en officiøs ar- 
tikel i regeringsbladet »Post- och Inrikes-Tidningar<?. 

D. 5. oktober afgik to noter fra Manderstrøm til den svenske ge- 
sandt i København, greve Hamilton. Den ene var bestemt til officielt 
♦) Se f. eks. Dalman's >Elt ord under .stormen«. SUilm. 18fi4. 

at meddeles Hall og indeholdt ikke nogen protest imod forelæggelsen 
af Novemberforfatningen som et rent indre dansk anliggende. Men 
Manderstrøm betonede, at der i hvert fald kun kunde blive tale om 
en defensiv alliance, d. v. s. en bestemt hjælp for et bestemt givet til- 
fælde, og lagde ikke skjul pa, at den svenske nationalrepræsentations 
tanker var andre steder henne, optagne af finansielle og indre politiske 
opgaver. Samtidig med disse reservationer hed det dog: A^i nærer 
vedblivende samme tilbøjelighed som hidtil at tilbyde Danmark den 
hjælp, det måtte påkalde af os, efter omfang af de kræfter og midler, 
vi kan råde over«. Det var pa grundlaget af denne sætning, tagen 
ud af sammenhængen, Hall fix dage efter i rigsrådet, da både Clausen 
og Blixen-F'inecke havde udtalt tvivl om alliancens nære afslutning, 
optimistisk erklærede, at der var fuldstændig overensstemmelse mellem 
den danske og den svensk-norske regering. Han glemte depeschens 
nok så vigtige slutningspassus, der tydeligt angav Manderstrøms virke- 
lige mening om Novemberforfatningen: »For hver stat er det altid 
forbunden med stor vanskelighed at gøre sig solidarisk ansvarlig 
for alle de forholdsregler og skridt, en anden stat har kunnet ved- 
tage eller kan komme til at vedtage, og som kunne være sådan be- 
skafne, at de helt og holdent forandrer situationen«. — Den anden 
note var bestemt for Hamilton, idet det underhånden pålagdes ham 
samtidigt ikke at dølge det indtryk, som Xovemberforfatningens frem- 
læggelse havde fremkaldt i det svenske kabinet. > Heraf bevises yder- 
ligere vanskelighederne ved at faststille en solidaritet i grundsætninger 
og interesser med en magt, som fra den ene time til den anden kan 
forrykke stillingen og således frembringe en helt anden, end den som 
bestod med vor viden og med vort bifald«. Hamilton skal have følt 
sig så ubehagelig berørt af denne instruks, at han kort efter indsendte 
ansøgning om sin afskedigelse fra ministerposten.^) Han var på bun- 
den Danmark en god ven. Prins Oscar, som var tilstede ved Frede- 
rik VH's fødselsdagsfest på Glucksborg d. 6. oktober, lik samme dag 
brev fra Hamilton om endelig ikke at bruge nogen ytring, som hos 
den danske regering kunde vække tvivl om alliancens nære afslut- 
ning.-) Hamilton håbede således endnu, skønt de af Manderstrøm ud- 
arbejdede forslag til instrukser for Hamilton og fuldmagt til at undt*r- 
skrive alliancetraktaten ikke var tiltrådt af noget statsrådsmedlem og 
kun var komne til verden af hensyn til kongen. Der er talt meget 

'; Brev fra W. J. Dalman til S. A. Hedlund. (K«l. bibl. Sthlm.). 

-i Hrev fra Sturzenbccker til Aiig. Sohlman i samlingen »Href til Aug. Sohlman* i 
det kgl. bibl. i Sthlm. En på bidrag til Skandinavismens historie righoldig sam- 
ling, som er bleven tilgængelig år 1900. 

om disse instrukser og fuldmagter, og megen misforståelse om dem 
er gået i svang. Både »Aftonbladet« og »F'ædrelandet« mente før og 
nu på dag og time at kunne angive, når den endelige underskrivning 
skulde foregå, og det var deres tro, at Frederik VII's død var skyld 
i afbrydelsen. Dette var dog ingenlunde tilfældet, hvad Manderstrøm 
også bekræftede i regerings-artiklen i »Post- och Inrikas-Tidningarc 
De fingerede fuldmagter forelå allerede i september. W. J. Dalman, 
der kort efter fra ypperlig kilde fik adgang til at sa»tte sig ind i for- 
holdene under udarbejdelsen af sine piecer t>FA\ ord under stormen«, 
»Ett ord efter stormen«, der er ét langt forsvar for den svenske rege- 
rings handlemåde, skriver herom i et privatbrev til vennen Hedlund: 
»Hvad spørgsmålet om »fuldmagterne« til traktatens underskrivning 
angår, da er beretningen om deres oversendelse efter Novemberforfat- 
ningens sanktion så meget mere løgnagtig og urimelig, som der den- 
gang ikke var fattet nogen beslutning om antagelse af forsvarsfor- 
bundet af den svenske regering: men dette ikke havde andet til grund- 
lag end det i henhold til de fortrolige samtaler på Beckaskog hidsendte 
udkast, der var så umuligt, at det under ingen omstændigheder mentes 
at kunne antages af den svenske regering, hvorfor greve Hamilton 
hverken har kunnet erholde instruktion eller fuldmagt til underteg- 
nelse af et forbund, som hverken de facto eller de jure er blevet af- 
sluttet. Således er det sande forhold, skønt vor regering indtil videre 
og da Danmarks stilling endnu er så højst bedrøvelig [brevet er da- 
teret 9. marts 18641, ikke ofl'enlig vil fremlægge dette som bevis på 
den måde, på hvilken især Hall har opført sig i denne affære. Jeg 
har også kun mod løfte om for øjeblikket kun med største ind- 
skrænkning at debitere disse oplysninger fået dem meddelt i fortrolig- 
hed af en mand, der kender hele sagen i de mindste detaljer«. — 
Sine udtalelser om fuldmagterne, der fremførtes på et valgmøde i 
marts næste år, måtte Hall senere tage tilbage — fejlen skyldtes Ha- 
miltons uklarhed, hedder det. (Fædrelandet 18(54. nr. 64. 81). 

Manderstrøms plan var den, at han først vilde iagttage stormag- 
ternes holdning og indtil videre ikke give Danmark noget afgørende 
svar. Denne ventetid, oktober og november 1863, rig på politisk 
uro, nervespændende til det yderste, er mulig det svenske kabinets 
største synd mod Danmark. Her spirede håbet atter, da efterretningen 
kom, at den svenske regering d. 23. november havde forelagt til 
behandling i stænderne et kreditiv på 3 millioner med henblik på 
krigsudsigterne. Manderstrøms kølige tale næste dag var dog nok 
skikket til at nedstemme: Med hensyn til regeringens politik overfor 
Danmark var der ingenting at nægte, ingenting at dølge. Den var en 

konsekvent fortsættelse af den politik, som var bleven fulgt hele den 
tid, han havde styret udenrigsdepartementet. Om den seneste tids 
underhandlinger var der gået overdrevne rygter, som dog ikke var 
blevne imødegåede, dels fordi det ikke var let at imødegå, når man 
ikke samtidigt fremlagde beviser, dels fordi der ikke havde været 
grund til at imødegå dem, hvis disse vildfarelser havde kunnet være 
til nogen nytte for Danmark. Regeringen måtte overensstemmende 
med fædrelandets nytte og interesse forbeholde sig sin stilling. — 
P'orslaget gjordes kun i ridder- og borgerstanden til genstand for dis- 
kussion, og meget forsigtigt drøftedes her blot beløbets størrelse, men 
ikke den danske sag; de andre stænder sendte straks forslaget i udvalg. 

Manderstrøm havde med gennemført diplomatisk forsigtighed »for- 
beholdt sig sin stilling«. I slutningen af november havde han omsider 
erfaret, hvad han ønskede at vide om stormagternes holdning: at 
England og Rusland protesterede mod Novemberforfatningen, og at 
Frankrig besluttede at indtage en afventende stilling. Den tidligere 
usikre og vidtsvævende tone i de Manderstrømske depescher afløses 
nu af ren og sikker besked. I depeschen af 2. decbr. til Hamilton er 
Sverrigs standpunkt ikke til at tage fejl af: I samtalerne på Skods- 
borg og Beckaskog var spørgsmålet ikke om en gensidig alliance mel- 
lem de to regeringer, men blot om bistand i ét givet tilfælde og i él 
bestemt forhold (martspatentets opretholdelse). Men er situationen nu 
den samme som da? »Hertil kan man fra dansk side svare, at det 
tilfælde, som nu er indtrådt, er endnu mere vidtstrakt og truer med 
endnu større farer. Dette nægter vi ikke .... men af hvad beskatTcn- 
hed de forandringer er, som har kunnet forandre Danmarks stilling, 
er det dog aldeles sikkert, at Sverrigs stilling ikke mere er den 
samme .... Når man som nu vil angribe selve det princip, som lig- 
ger til grund for Londonerprotokollen, er vi visselig skj'ldige at op- 
retholde den, men vi er det på samme retsbasis som de andre mag- 
ter, og vi kan ikke skille os fra dem ved at skabe os en isoleret 
stilling. Derfor anså kongen det nuværende tidspunkt ikke for gun- 
stigt til at slutte en alliancetraktat, hvis hovedsagelige grundvold vilde 
blive en helt anden end den, som var den ledende tanke i det for- 
slag, hvorom talen var sidste sommer«. 

Denne depesche betegner en tydelig sejr for Manderstrøms diplo- 
matik overfor Carl XV's personlige ønsker og sympatier. Det er lykke- 
des ham at overbevise kongen om det uholdbare i at isolere sig fra 
det almindelige europæiske standpunkt. I trontalen få dage efter (8. 
decbr.) ved rigsdagens åbning lyder det fra Carl XV's læber: »Under 
magternes rådslagning skal jeg altid søge at lægge de forenede rigers 



185 

ord i retfærdighedens vægtskål. Danmark må ikke forlange af os, at 
vi også skal lægge vort sværd deri 'iiden at beregne, om målet kan 
vindes gennem de midler, som står til rådighed«. 

I de mellemliggende dage (4. decbr.) havde ministeriet Hall op- 
hævet martspatentet. Denne tilbagetagelse af marlskundgørelsen for- 
klarede den danske regering som en ren formalitet, som en nødvendig 
statsretslig konsekvens af de ved Novemberforfatningens vedtagelse 
forandrede forhold; men i Sverrig var den almindelige opfattelse en 
anden. Her mentes del, at tilbagelagelsen af Martspatentet betød 
meget, fordi Danmark derved atter fik hals- og håndsret over Holsten, 
og man tillagde Danskerne en hemmelig bestræbelse for vedblivende at 
kæmpe for hele monarkiets territoriale bevarelse, en bestræbelse, som 
da heller ikke blev fremmed for ministeriet Monrad i første halvdel 
af 1864. Vistnok fik martspatentets tilbagetagelse ingen praktisk virk- 
ning — som vi har set, var den svenske regerings stilling klar nok 
forud — , men Hall gav herved Manderstrøm gode kort i hænde, da 
det jo lå meget nær officielt at bruge tilbagekaldelsen af det patent, 
som var udstedt efter det svenske kabinets råd, men nu atter vilkår- 
ligt inddraget, som påskud til et hæderligt tilbagetog fra enhver alliance. 
>Voii kabinet — hedder det i det officielle forsvar for forhandlingernes 
afbrydelse^) — indskrænkede sine underhandlinger om en alliance med 
Danmark til den dengang truende eventualitet, at Tyskland skulde an- 
gribe Danmarks ikke-tyske provinser, fordi Danmark gennem kund- 
gørelsen af 30. marts gjorde skridt til Holstens udsondring. Men hvis 
Danmark angribes af Tyskland, er det enten, fordi man ikke erken- 
der kong Christians successionsret til Holsten og Slesvig, hvilket spørgs- 
mål det tilkommer samtlige garanter af denne successionsret at løse, men 
ikke Sverrig alene, eller også fordi Danmark gennem den ny grund- 
lov anses at have gjort skridt ikke blot til Holstens udsondring, men 
også til Slesvigs inkorporation. Nu har vort kabinet ganske vist ofte 
tilrådet Danmark at foretage skridt til Holstens udsondring, efter at 
dette hertugdømme havde forkastet helstalsforfatningen ; men det har 
på samme gang altid frarådet Danmark i strid med sine bebudede 
planer, der af Tyskland betragtes som forbindende løfter, at foretage 
noget skridt til Slesvigs inkorporation, og mindst skulde vel vort 
kabinet, om det var hleuet spurgt hvilket nok ikke er sket, have tilrådt 
den danske regering et så djærvt skridt på et så kritisk tidspunkt. 
Det er let at indse, at vore betænkeligheder mod en alliance med 
Danmark i betydelig grad forøges, som Danmark gennem dette skridt 
må regne med mindre bistand fra andre allierede <. Selv i svenske 
*) »Post- och Iiirikes-Tidningarc 1863. nr. 294. {^\\.^. 



18() 

oppositionelle og skandinaviske kredse betragtedes martspatentets til- 
bagekaldelse med alt andet end gunstige øjne. Man så deri en dob- 
belt krænkelse af såvel politiske som nationale principer: et brud mod 
Skandinavismens idé, ved bestræbelser for at knytte tysk land og tysk 
befolkning til Skandinavien, og en uretfærdighed mod Holstenerne ved 
at krænke dem i deres dybtfølte og fuldt berettigede tyske national- 
itetsbestræbelser. Da det danske »Dagblad« havde drøftet muligheden 
af Holsens inkorporation, skrev »Aftonbladet« (1863. nr. 284): >Tror 
»Dagbladet'^ at Danmark i en kamp på denne basis skulde møde 
ringeste sympathi eller medvirkning fra Sverrigs side, har det gjort 
regning uden vært«. 

Et overmåde troværdigt billede af den svenske regerings og det 
svenske folks syn på Danmarks sag i 1863 findes i et utrykt brev fra 
den danske minister i Stockholm, greve W. Scheel-Plessen, til Hall. 
Det er ligeså klart som objektivt affattet. Gesandten skriver bl. a. 
således : 

> Lige fra den tid, da jeg blev sat i kundskab om forslaget til 
en alliancetraktat med os, har jeg stedse haft mistanke om, at greve 
Manderstrøm blot lånte sin hånd dertil for at redde kongens ansvar- 
lighed, da h. m. havde vovet sig altfor langt frem i samtalerne med 
kong Frederik VII. Thi jeg vidste, at uagtet sympathierne for vor sag 
er det store flertal af det svenske folk alligevel ikke særdeles gennem- 
trængt af overbevisningen om, at landets velforståede interesser kunde 
tilråde det aktiv deltagelse i en strid, som i grunden ikke berører 
Sverrig meget nær. Ikke heller kan man fragå, at tanken om en 
alliancetraktat med os, også under de omstændigheder, som rådede 
sidste sommer, var temmelig upopula^*. Kun det skandinaviske parti, 
som er lidet talrigt, smigrede sig med denne forestilling: andre, som 
deri så et middel til at forøge landets militære kræfter, satte sig hel- 
ler ikke derimod. Imidlertid er på få undtagelser nær majoriteten til- 
freds med at have fundet et i dens øjne antageligt påskud til at und- 
drage sig for at underskrive traktaten. Hermed vil jeg ikke sige, al 
sagernes udseende er sd meget forandret, at vi ikke mere kunne regne 
på landets sympatier og til en vis grad også på dets hjælp. Tva*rt- 
imod betragter man vor sag som retfærdig ; man harmes over de tyske 
regeringers troløshed, men man glæder sig over, at der er funden en 
udvej, som tillader Sverrig med hæder at træ*kke sig tilbage fra de 
forbindelser, som det var lige ved at indgå med os ... . Greve Man- 
derstrøm ønsker fremfor alt at undgå Sverrigs isolering fra de andre 
magter, men jeg tillægger, at han oprigtigt ønsker en lykkelig udgang 
af den kamp, hvori vi er indviklede. Hans depescher, hans oflHcielle 

sprog og hans fortrolige samtaler er beviser på denne oprigligheil, og 
jeg troer også, at han fra dette synspunkt værdigt repræsenterer sit 
land ! « 

Det danske »Dagblad« er det første, som åbent tilstår, at intet 
mere er at vente. En serie artikler (»Sverig-Norges forandrede hold- 
ning« 11. — 24. decbr.) skyldes redaktør Bille, men er øjensjiiligt i 
nøje overensstemmelse med ministeriet Halls opfattelse og et godt 
talerør for den måde, på hvilken Hall ønskede situationen vurderet. 
»Det nordiske forsvarsforbund har vist sig at være en illusion — til- 
står det — , men det skal siges og med styrke fremhæves i delte øje- 
blik, at denne tanke ikke har va»ret en luftig sæbeboble, pustet op 
for en stund at tjene som ])olitisk blændværk, men en alvorlig plan, 
der kun ved et hårsbred var skilt fra sin virkeliggørelse«. Hall imøde- 
går enhver mulig beskyldning for at have bygget sine planer på sand, 
og han, der intet kender til mødet på Ulriksdal, taler i bedste tro. 
— I næste artikel advares Danmark »mod at hengive sig til nogen 
bitler stemning; tværtimod bør alt søges frem, hvad der kan tjene til 
forklaring og undskyldning for Sverrig-Norges optræden. Sverrig har 
måske troet at kunne opnå mere for Danmark ved at samvirke med 
de andre magter end ved at alliere sig ved en traktat«. Hall er endnu 
optimist og vil ikke forspilde, hvad der mulig kan reddes. — Men 
efter det svenske kabinets officiøse forsvar i »Post- och Inrikes-Tid- 
ningar« forsvinder den sagtmodige tone i »Dagbladets« tredje og sidste 
artikel. Efter en forudskikket note, at de følgende bemærkninger ikke 
gælder Norge, der er uden direkte andel i de forenede rigers optræden 
udadtil, giver harmen over skuffelsen sig luft i disse linjer: »Vi til- 
står, at disse forsøg på at vælte skylden for den forandrede optræden 
over på Danmark, på at undskylde og bortforklare, hvad der hellere 
måtte siges rent ud, har gjort et endnu uhyggeligere indtryk end selve 
tidenden om, at forbundet var bristet .... Som det er gået, vilde det 
have været bedre for Danmark, om der aldrig havde været tale om 
en alliance. Efterat den var strandet, vilde det have været bedre, om 
der ikke var famlet efter undskyldningsgrunde, som kun kan forøge 
bitterheden i den danske nations stemning. Og efter at sagen var kom- 
men så vidt, vilde det have været bedre, om der ikke var udkastet 
ny gækkende forhåbninger, kun skikkede til at bringe forvirring i stil- 
lingen og til at udvide den rifl, som de sidste ugers begivenheder har 
ftjort i den skandinaviske tanke. Sverrig-Norge kan yde os bistand 
ved aktiv understøttelse på valpladsen, ved at låne os sin stærke arm 
og derved fysisk og moralsk understøtte os. Finder de forenede riger, 
at vigtigere hensyn forbyder dem at kaste sig ind i kampen, kan de 

stå os bi på anden måde; de kan ved deres ord, ved deres stemme 
i det europæiske rige forsvare vor ret .... Derimod er det til lige- 
frem skade for Danmark, når Sverrig-Norge afvekslende udstrækker 
hånden og trækker den tilbage, når det idelig spiller frem og tilbage 
mellem aktiv og moralsk understøttelse, og når hver tilsyneladende 
bevægelse ledsages af en motivering, der giver vore fjender ret imod os*. 

Den gennemgående opfattelse i Danmark var således, at Sverrig 
havde en moralsk forpligtelse til at hjælpe. Imidlertid måtte dog den 
svenske konges trontale, der kunde læses i de danske aviser, have 
nedslået enhver forestilling om aktiv bistand under den forestående 
krise. Mange lod vel også allerede da håbet fare, men i skandinavisk- 
sindede kredse flakkede det for en stund atter op, takket være det 
noksom beiygtede tragikomiske telegram. Da »Fædrelandet« udkom 
om aftenen d. 15. december, kunde man læse følgende deri: »Et tele- 
gram til os fra Stockholm idag kl. 2,25 melder: 22000 mand kommer 
og han selu«. Og i det følgende nummer: »Allerede iaftes sildig mod- 
tog vi en ny depeche fra samme afsender, der bekræfter den førstes 
indhold, og som tillige antyder, at det er en personlig erklæring af 
Carl XV, hvorpå dette støtter sig, hvorimod sagen endnu ikke synes 
at have været til forhandling i det svenske statsråd«. 

Bagefter er det blevet så temmelig kendt, hvad der skjulte sig 
bag dette mysterium. Imidlertid indeholder den sædvanlige kilde ^) 
adskillige punkter, som trænger til korrektion. Fhv. løjtnant i den 
svenske armée, Georg RosenmuUer, bosat i København, i nært forhold 
til både »Aftonbladets« og »F'ædrelandets« redaktører, var en mand, 
hvis hjærte slog overmåde stærkt for Danmark og Skandinavien, men 
det fremgår af hans efterladte breve,'-) at han var en voldsom fantast. 
I november sendte han næsten daglig opfordringer til svenske venner 
i Stockholm om at skafte Carl XV eller prins Oscar tilstede ved 
Frederik VITs begravelse i København, hvad han troede mulig kunde 
blive af gennemgribende betydning for Danmarks skæbne. Kort efter 
rejste Rosenmuller i et familieanliggende til Jonkoping, og herfra har 
han — rimeligvis af egen drift — rejst videre til Stockholm og be- 
gæret audiens hos kong Carl. Men Ploug har intet haft med denne 
rejse at skalte, som det almindelig har vædret troet og fortalt, også af 
V. Qvanten. Han skriver selv derom til vennen Sohlman: »Den hele 
Rosenmiillerske sendelse er sket uden mit vidende, og mod min vilje, 
om jeg havde vidst af den ; thi hvor højt jeg end sætter vor fælles ven 

*) V. Qvantcns artikel i >rr Dagens kr6nika<. 1889. 
-) Href tiU Aug. Suhlman i det kgl. l)il)l. i Sthlm. 

som ven og menneske, er han en af dem, jeg mindst kunde falde på 
at anvende i politiske sendelser«. 

Hvad der er foregået ved audiensen imellem Carl XV og Rosen- 
muller, lader sig ikke nøjagtig konstatere. Rosenmuller fortæller selv 
kun i breve, at han har det indtrj'k, at kongen ikke er helt klar 
over situationen og knapt kender indholdet af sine ministres depe- 
scher. Det er mere end sandsynligt, at Carl XV gærne vilde følge 
sit hjærtes røst om jo før jo hellere at komme Danmark til hjælp, 
og at han kun havde ladet sig den ministerielle politik pånøde; 
men at han — som Rosenmuller telegraferede — ikke blot lovede 
understøttelse af 22000 mand, men endog gav løftet skriftligt på det 
vilkår, at det ej måtte otTenliggøres, lyder lidet troværdigt. Hvor- 
ledes kunde Sverrig-Norges konge give løfter, over hvis indfrielse han 
ikke var herre? De 22000 er vistnok kun et foster af Rosenmullers 
ophedede hjærne. Det er så overmåde heldigt for den historiske kon- 
trol, at kong Carl i begyndelsen af 1864 har sendt en konfidentiel 
skrivelse til Sohlman som »Aftonbladets« redaktør om sit syn på for- 
holdene. Denne giver formentlig bedre kongens opfattelse, da vi har 
hans egne ord derfor, end det Rosenmullerske telegram. 

Carl XV skriver: 1) Vi kunne ej genvinde Slesvig med den 
armée, vi nu kunne sende, og de forenede Danske. (Efter 3 uger kan 
vi vel have 12000 i stand; men den norske hær kan der først dis- 
poneres over, efter at det norske storting er sammentrådt, og vor 
øvrige kan ikke blive færdig førend om nogen tid. Alle rustninger, i 
Sverrig som i Norge, fortsættes imidlertid med forøget kraft). 2) Vi 
ville ikke (f. eks. ved at sende en armée til Skåne) fremkalde en revolu- 
tion i Danmark. Er den sket på egen hånd — da er det en anden 
sag. Da er øjeblikket kommet til at vove alt. 3) Forslag om under- 
handlinger er sikkert i gang. De er antiskandinaviske. En hurtig op- 
træden fra vor side kan ikke hindre dette. (England har erklæret med 
hær og flåde at ville optræde mod hver fremmed magt, som vil for- 
andre Danmarks nuværende ydre omfang og stilling). 4) Vi tro ikke 
på den danske konges nuværende kabinet. Kom vi ham nu til hjælp, 
skete det naturligvis på basis af Londonerprotokollen. 5) Vi ville ikke, 
til ingen nytte, fremstå som pant i sagen for ikke i utide at give vor 
stemme fra os ved den mulig kommende konference, hvor vi altid skal 
føre Danskhedens sag. (Da vi var ved at afslutte alliancetraktaten med 
Frederik VH, arbejdede England på at udelukke os fra mulig kom- 
mende konferencer). 6) Avancerer Tyskerne nu i Jylland, nødsages vi 
måske alligevel til alene at komme Danmark til hjælp. 

I hvert fald var det både tåbeligt og ufint af Ploug at publicere 
det Rosenmullerske telegram i sit blad. Det vakte forventninger, for 
hvis ikke-opfyldelse opinionen bagefter gjorde »Fædrelandets« redak- 
tør ansvarlig — at den vendte sig mod Ploug, var i dette tilfælde kun 
nemesis — og hvad værre var: dette famøse telegram blev ikke glemt, 
og det omgav Skandinavismens sag fra nu af og igennem år med et 
latterlighedens og ironiens skær, hvormed den ingenlunde var tjent. 
I de svenske og norske blade nævnes telegrammet knapt nok — i den 
grad synes >Jntulrelandets« beretning dem usandsynlig. Kun »Afton- 
bladet« hævdede endnu engang i anledning heraf sit rene Ejder-stand- 
punkt i nogle kommenterende linjer: »Vi tror ikke, at denne under- 
retning er ugrundet, men vi tror, at den savner det væsenlige tillæg: 
når Slesvig angribes«, (nr. 295). I det hele indvirker den Rosenmul- 
lerske depesche dog kun på de danske Skandinavers fantasi. Ploug 
indså også snart, hvor uklogt han havde båret sig ad. Knap fjorten 
dage efter skriver han til Sohlman: »Nu erkender jeg, det var en 
fejl at trykke det første telegram. Men .dels blev jeg så jublende glad 
ved at få det, så jeg i de få minutter, der var at betænke sig i, ikke 
nøjere overvejede de mulige følger; eller troede jeg, at det var poli- 
tisk rigtigt at binde kong Carl ved hans egne ord?« — 

Medens stemningen i Sverrig udenfor de skandinavisk-sindede 
kredse var helt reserveret, for ikke at sige uvillig, overfor Danmark, 
er den ikke så lidt velvilligere i Norge. Forskellen kan tydeligt mær- 
kes i den i midten af decbr. fra Kristianias studenter til kammeraterne 
i Upsala og Lund sendte adresse, og svaret herpå. Medens de norske 
studenter — (302 stemmer for, 120 imod) — skriver: ». . . . Lad os 
nu i farens stund sige hverandre med viljens alvor: Danmarks sager 
vor sag; lad os i denne afgørelsens time minde hverandre om, at Dan- 
marks kamp for Slesvig er kamp for et nordisk land og nordisk na- 
tionalitet, at det er en pligt at stå ved Danmarks side i kampen, for- 
smædelse at lade det udkæmpe den alene, klogskab at hjælpe det til 
sejr, blindhed at lade det forbløde sig til Nordens svækkelse« — sva- 
rer Lunde-studenterne med at udtale deres fortrøstning til regeringen: 
»Den hjælp, som vor regering var beredt til at tilsikre Danmark, love- 
des alene under den forudsætning, at krigen skulde føres til forsvar 
for det, der aldrig har været og aldrig skal blive tysk .... Til Ejderen, 
ikke længere, rækker det skandinaviske Norden«. Omtrent samtidigt 
udsender (56 kristianensiske borgere indbydelse til medborgere om at 
mødes med dem for at udtale, at de er villige til at bære de byrder, 
som deltagelse i forsvaret for Danmark måtte kræve. Den 22. decbr. 
fandt mødet sted, hvor advokat Duncker holdt en både varm og smuk 

tale for Danmark ; en adresse vedtoges : hvis kongen beslutter at give 
Danmark sine rigers bistand i dets kamp for Nordens grænse, skal. 
folket erkende, at Norges og Sverrigs sande interesse fordrer en så- 
dan optræden. »Dagl. Alleh.« gør følgende slutning om det skandi- 
naviske folkemøde i Kristiania: »Der var kun udsledt indbydelse til 
ligetænkende. 3000 var tilstede, 3 stemte imod — der er altså 2997 
Ultraskandinaver i Norge«, idet den antiskandinaviske svenske avis 
mener af folkemøderne i andre norske byer at kunne slutte, at Skan- 
dinaverne kun trives i Kristiania. Der er noget om dette. Ved et folke- 
møde i det fra gammel tid danskvenlige Trondhjem var stemningen 
adskilligt mere valen. Adressen her gav vel sin tilslutning til Nordens 
sag, men udtrykte sig dog samtidigt i så forsigtige vendinger som : 
»Det tilkommer ikke os at bedømme, når muligvis tilfældige ydre om- 
stændigheder, skønt sympati og overbevisning maner til kraftig hand- 
ling, dog med øjeblikkets tvingende nødvendighed kan holde tilbage. 
Det er med den fuldeste tillid, vi i denne sag ser op til H. Maje- 
stæts ophøjede klogskab, og det være langt fra os at tro, at vi bør 
eller kan råde i forhold, som lægger stort ansvar på dem, der skal 
bedømme dem«. Syd- og Vestlandet havde derimod ikke lyst til at 
ofre noget for Danmarks skyld. Befolkningen i kystbyerne her har 
ganske samme opfattelse som det svenske handelsaristokrati. I Kri- 
stianssand holdtes ganske vist et møde, men stemningen var fredelig, 
ingen adresse vedtoges. »Lister- og Mandals-Amtstidende« (-V12) "^c- 
ner, at hvor stor sympatien end er for Danmark, ønsker man her 
ikke at øve noget tryk på regeringen i krigerisk retning. »Bergens- 
posten« (^Vi2) hævder, at det store flertal af Bergens befolkning har 
en ganske anden opfattelse af situationen end den ved Kristiania- 
mødet udtalte. »Stavanger Amtstidende« ('-V2) bekender åbent og ærligt 
sit helt materielle synspunkt: »Her ser vi sagen fra Vestlandets øko- 
miske standpunkt; blot nu de politiske forviklinger ordner sig således, 
at de ikke ødelægger Vestlandets vigtigste indkomstkilde«. 

Tager man den svenske presse over en bank ved nytårstid 1864, 
er der undtagen hos »Aftonbladet«, »Goteborgposten« og de allerede 
nævnte mindre provinsaviser, der kræver Sverrigs aktive indgriben, 
helt igennem fredsstemning. For skandinaviske utopier kan Sverrig 
ikke frugtesløst ofre sine kræfter, siden den norske mistænksomhed 
har givet det en så bitter erfaring om udbyttet af en union (Christine- 
hamns Alleh. nr. 1). Småfolk synes den ære at være med i krigen 
for dyrekøbt; det svenske folk vil i ro og fred arbejde for landets 
velfærd (Sodertelje Tidning nr. 1). Vor hjælp vil ikke gavne broder- 
landet, men ruinere os (Kalmar-Posten, Linkopings Tidning) osv. Da 

krigen en måned efter bliver til ram alvor, bliver minerne jo nok 
betænkeligere rundt om i Sverrig, men fredspartiet vedbliver stadig 
at være i overhånd. W. J. Dalman udsender sin piece »Ett ord under 
stormen <s der ved sin aktmæssige fremstilling af Halls politik ikke er 
skikket til at vinde Danmark ny venner. Skandinavismen, skriver Dal- 
man, kræver ikke 20000, men mindst 50000 mand tropper; den kræver 
den danske kongefamiljes detronisation ; den kræver endelig krig med 
næsten hele Europa. Sådanne er dens konsekvenser. Hans ven og 
korrespondent, redaktør S. A. Hedlund skriver i »G5teborg H.- och 
Sj.-Tidn.« (\Aj) i samme ånd, at hvis Sverrig-Norge kan sende 30000 
mand til Danmark, kan Tyskland møde dem med 100000 mand, ud- 
rustet med det fortræffeligste materiel; »mod denne styrke skulde 
man ingenting udrette, selv om man havde lommerne fulde af tradi- 
tioner fra Carl XH og — »Vilmanstrand««. Hvis virkelig den svenske 
armée var kommen over til Slesvig og havde måttet forlade Danne- 
virke, hvad vilde den da ikke have fået at høre? »Kunde ikke »Han 
selv« og broder Sohlman — spotter Hedlund bittert i et privatbrev — 
følges ad til Dyppel — om forladelse Dybbol — for at indløse Sver- 
rigs pantsatte ære?« Jo tvivlsommere stillingen synes for Danmark, 
desto mere stiger utilbøjeligheden hos fredspartiet til at hjælpe. Et 
brev som dette fra den svensk-norske konsul i Lubeck, Carl Fr. Leche, 
skrevet under krigen, giver det perspektiv, gennem hvilket Ikke-Skan- 
dinaverne i Sverrig betragtede Danmarks tvist: 

». . . . Danmark har sikkeii retten på sin side, men det har i 
mange år handlet uret mod indbyggerne i hertugdømmerne, aldrig 
vist mindste égard for nationaliteten i landet, har uafbrudt skikket 
Danskere derned, af hvilke mange på en ubehagelig eller på den 
Danskerne egne »håmische« vis har behandlet og fortrykt indbyggerne. 
Deraf den bitterhed og gæring før krigens udbrud og den glæde, som 
umiskendelig manifesterer sig på hver plet, som renses for Danskerne. 
Gennem mere eftergivenhed i det små havde Danskerne kunnet be- 
holde landet og derfra vedblivende inddrage ret gode indkomster. Nu 
går det uhjælpelig tabt for dem. At Slesvigere og Holstenere udråber 
en sådan ubetydelighed som Augustenborgeren til deres hertug, synes 
mig ene at kunne forklares deraf, at de er lede og kede ved det danske 
regimente og å tout prix vælger et hvilket som helst andet. Og dette 
gør de i fuld bevidsthed om de materielle tab, som er uadskillelige 
fra deres afsondring fra Danmark, et toldfrit afsætningssted for deres 
produkter ; men den dybt rodfæstede bitterhed og hadet overvejer alle 
betænkeligheder. Jeg havde aldrig forestillet mig tilstanden sådan som 
den, set på nært hold, virkelig er. De sidste begivenheders gang har 

vel imidlertid vist vore krigerisk sindede Skandinaver, Aflonbladister 
m. m., hvor lykkeligt det er, at vi ikke, mir nichts, dir nichts, har 
gjort fælles sag med vore »letfodede« brødre. Det er dog ikke ret- 
færdigt at regne de danske soldater katastrofen til last; de er tapre 
nok, men meningerne i Danmark er for delte i lejren som i råds- 
kammeret. Det er altfor farligt at deltage i den kamp^. 

Det var forståeligt, at de svenske Skandinaver, selv om de var 
sig deres minoritet bevidst, følte trang til et modtræk mod disse mere 
og mere højlydte antidanske udfald. Nogle af partiets stockholmske 
ledere, hvoribl. redaktør Sohlman, grosserer Wallenberg, bibliothekar 
Wieselgren, Emil Key, Nordenskjold, Hedberg m. fl., sammenkaldte 
til et offenligt skandinavisk møde d. 6. marts, hvor efter mange taler 
og en livlig debat følgende resolution vedtoges: »Mødet nærer de liv- 
ligste sympatier for Danmark i dets retmæssige strid mod volds- 
mændene; det anser den strid, som Danmark nu ene udkæmper, for 
en strid for hele Nordens selvstændighed og fri udvikling; det anser 
Sverrigs ære og fordel mane til en kraftig optræden, idet det nærer 
den overbevisning, at når regeringen finder øjeblikket er kommet, det 
svenske folk da beredvilligt vil underkaste sig de opofrelser, en sådan 
optræden af de forenede riger kræver«. Den besindige tone i resolu- 
tionen skyldtes grosserer Wallenberg. Sohlman erklærede, at mødet 
ikke måtte udtydes som en politisk demonstration, men blot som en 
støtte for regeringen. Alle mødets deltagere var dog nok ikke af 
samme mening; på hjemvejen fra mødet var der nogle af dem, som 
ret tydeligt demonstrerede ved at slå minister Manderstrøms ruder ind. 

Hvorledes bedømtes omvendt i Danmark Sverrigs holdning? Den 
almindelige mening var nok for at give Tscherning ret, da han i den 
sidste rigsdagssession havde sagt, at Sverrig vilde »føre os på glatis 
uden at give os den behørige udsigt til understøttelse«. De gamle 
pøbelagtige forestillinger om svensk troløshed og svensk upålidelighed 
kaldtes til live igen. Nu mærkedes det ret, både i Sverrig-Norge og i 
Danmark, hvorledes den skandinaviske bevægelse kun var nået til 
overfladen. Selve føreren, Ploug, skrev ud fra sin dybe skuffelse og 
smærte nogle fulminante artikler om Sverrig-Norge i »Fædrelandet«, 
hvis hensigt vel egenlig var at give en saglig forklaring, hvorfor den 
ventede hjælp ikke var kommen. Men naturen gik over optugtelsen, 
vreden gav pennen vinger, og det hele blev til et hæftigt angreb på 
den svenske Skandinavisme eller — som Ploug kaldte det — Sven- 
skernes »bornerte nationalforfængelighed, der kun kan tænke sig det 
forenede Norden som en nordisk helstat med Sverrig som hovedland 
og Norge og Danmark som dets provinser eller bilande, og som synes, 

Skandinavismen. **' 

at alle tre folks fremtid er et mindre offer end deres egen tomme 
drøm om Sverrigs på dets broderfolks nakke oprejste stormagtstrone. 
Denne Skandinavisme, der er fuldkomment så fortvivlet og tåbelig 
som vor helstatsdrøm, der er naturligen ligegyldig for Slesvigs Be- 
varing for Danmark, fordi Danmark passer desto bedre ind i systemet, 
jo svagere og mindre det er — denne Skandinavisme må endog konse- 
kvent komme til at ønske Danmarks deling, fordi det dog er lidet 
rimeligt, at det hele nogensinde vilde lade sig inkorporere i Sverrig, 
men detle vilde lettere lykkes f. eks. med den sjællandske øgruppe \ 
Med andre ord: Sverrig beskyldes for at spekulere i Danmarks ulykke. 

Men Ploug var heller ingen ægte og fuldblods Skandinav; han 
havde sat noget af begejstringen til ved at være malet for meget rundt 
i døgnets politiske malstrøm. Tag derimod en mand som Carl Rosen- 
berg, dengang fuldmægtig i kultusministeriet, en ivrig gransker af nor- 
disk fortidsliv, en fantast, en idealist ud til fingerspidserne, dybt be- 
gejstret for den nordiske enhedstanke — han er en virkelig skandinavisk 
troende, og i kraft af denne sin usvigelige tro bærer han langt lettere 
lidelsen end Ploug. Rosenberg havde indtil da sjældnere trådt ud af 
de meniges rækker i Skandinavismens armée. Fra nu af overtager 
han med sin usvigelige begejstring og uforknythed stillingen som fører 
for de visselig ikke prangende levninger af den skandinaviske idé, 
som blev tilbage i Danmark efter nederlaget i 1864. Allerede i februar 
måned er han i et brev til o. Qiianten, Carl XV's bibliothekar — et brev, 
der i betragtning af den Rosenberg medfødte hyperbolisme og sang- 
vinitet giver et både nøgternt og troværdigt billede af stemningen i 
København — ude med planer om en ny skandinavisk politik. 

^Det hjælper ikke stort — skriver han — at nogle få, der er 
Skandinaver, ikke blot af instinkt, men fordi de i Nordens sammen- 
slutning ser betingelsen for Nordens frihed — det hjælper ikke, at vi, 
nogle få, ikke bærer nag til Sverrig eller den svenske regering, fordi 
(len for øjeblikket holder sig tilbage .... Med hver ny modgang vokser 
antallet af dem, der med alliance-underhandlingerne i minde erindrer 
Tschernings ord: Sverrig vil føre os på glatis. Allermest vokser an- 
tallet ved og med den forknythed, som breder sig både hos den line 
og ikke line hr. Sørensen. Jeg har hørt en mand som historikeren 
Allen, en af vore bedste patrioter, sige: »Sverrig har forrådt os I« Jeg 
har på gaden hørt den ene af to drenge, der snakkede poHtik, sige 
til den anden: »Meget iiellere tysk end svensk!« Hvad har han ikke 
hørt i sit hjem? Dette er ganske vist utålmodigheden og modløs- 
hedens ytringer, men de maler stemningen, som den almindeligvis er, 
og jeg har måttet forsvare Jer mod en mængde personer, som jeg har 

talt med, naturligvis uden at overbevise dem Det vilde jo stå 

Jeres konge frit at opstille, hvilke betingelser han måtte behage. Han 
kunde jo fordre ikke blot løfte om en fremtidig ejderdansk og skandi- 
navisk politik, men også f. eks. at han blev øverstbefalende over de 
forenede nordiske hære i krigen med Tyskerne, endvidere at Danmark 
slutter en union med Sverrig-Norge med et unionsparlament, såsnart 
den svensk-norske repræsentation har givet sit samtykke dertil, med 
forenet — om ikke fælles — forsvarsvæsen og dito diplomati. Han 
kunde fordre, at der oprettedes en familiepagt, der stillede i udsigt, 
at den danske trone overflyttedes på Bernadotternes hoved, kort sagt 
alt, hvad der med sikkerhed kunde føre til enhedens virkeliggørelse«.^) 
Dette var national sagtmodighed. — 

Det var vedblivende Carl XV's personlige ønske dog at kunne 
bringe Danmark nogen hjælp. Men han vidste, at kun en minoritet 
i Sverrig fulgte. ham. Han vilde nu prøve stemningen i Norge, om 
der herigennem kunde ske nogen forandring i situationen. Det nor- 
ske storting skulde have lejlighed til at udtale sig om alliancespørgs- 
målet, så snart det sammentrådte i midten af marts måned. Kongen 
vilde personlig være tilstede. Manderstrøm og De Geer fulgte med 
ham — for at han ikke skulde blive forledet til krig, motiverer De 
Geer. Rejsen gik over Goteborg, hvor byens spidser gav en storartet 
fest for de to ministre som anerkendelse af ministeriets fredspolitik. 
Dette var dog Manderstrøm noget for stærkt. »Dette her er uhygge- 
ligt — sagde han til De Geer — stenkast i Stockholm og souper i 
Goteborg; så foretrækker jeg dog sten ene'«.-) 

Ved stortingets åbning indbød kongen tinget til at fatte følgende 
beslutninger: 1) Stortinget samtykker i, at Norges linjetropper og ro- 
flotille, når og forsåvidt h. m. måtte finde det fornødent, anvendes til 
bistand for Danmark under dets nuværende krig med tyske magter. 
2) Som ekstraordinært tilskud til forsvarsvæsenet bevilges indtil 500,000 
spd., hvorhos h. m. bemyndiges til i samme hensigt endvidere at an- 
vende indtil 300,000 spd., hvilken sidste sum dog først må anvendes, 
når nyt overordenligt storting er indkaldt. 

Begge poster blev ved afstemningen vedtaget så godt som en- 
stemmigt, men samtidigt prægede sig kendelig Anti-Skandinavisme i 
præmisserne fra udvalgskomitéen : y> Skønt det store flertal af det norske 
folk sikkerlig ikke ønsker en nærmere politisk forbindelse mellem de for- 
enede riger og Danmark, måtte dog en sådan begivenhed i høj grad 

*) Af Dagens krønike 1889. s. 30 fif. — Sml. andre breve fra Rosenberg til Sohl- 

man i saml. »Bref til Aug. Sohlman«. (Kgl. bibl. SUilm.). 
'-') De Geer, Minnen I. s. 259. 

13» 

vække det norske folks deltagelse, både fordi den vilde ramme et 
nærbeslægtet og med såmange bånd med os forenet folk, og fordi 
den nordiske stammes styrke vilde svækkes, dersom Danmark skulde 
blive undertrykt af de tyske magter .... Men det er mere end usik- 
kert, om vor deltagelse vilde være til nogen sand hjælp for Danmark. 
Komitéen tror ikke at Qærne sig langt fra den tanke, der ligger til 
grund for den kgl. proposition, når den udtaler, at Norges deltagelse 
i den danske krig må være afhængig af, at en alliance er afsluttet, 
hvorved der tilvejebringes forholdsmæssighed mellem stridskræfterne 
på begge sider og beskyttelse for. vor store og udstrakte færdsel på 
havet .... Denne sikkerhed vil efter komitéens mening ikke være 
nået, med mindre England og Frankrig, der begge har været parter 
ved forhandlinger, sigtende til opretholdelse af det danske monarkis 
integritet, er forenede med os til Danmarks forsvar. Herved vil komi- 
téen så meget mere holde fast, som det står til at befiTgte, at den 
krig, der nu føres mellem Danmark og de tyske stormagter, lettelig 
vil kunne antage de største dimensioner, hvis der af en eller anden 
grund ydes det førstnævnte land kraftig aktiv understøttelse. Stolende 
på h. m.s visdom vil komitéen dog ikke bringe i forslag, at denne 
forudsætning vedtages som udtrykkelig betingelse i stortingets be- 
slutning«. 

Dette var jo et meget reserveret standpunkt, men det blev god- 
kendt af stortinget med 57 stemmer mod 54. Det norske v Morgen- 
blad <, der i den senere tid havde opgivet sin strængt neutrale hold- 
ning og taget ordet for at undersøtte Danmark, lod forstå, at flere 
af majoriteten under hånden havde ytret, at de ikke så meget var 
mod en forening med Danmark på unionelt grundlag, men at de 
vilde hindre, at en del af Danmark umiddelbart indlemmedes i Sver- 
rig. De frygtede for »en svensk stormagtstrone, oprejst på brødre- 
folkenes nakke«. — 

Imidlertid havde den utrættelige Rosenberg i forening med Rosen- 
muller, og mulig andre, nede i København smeddet videre på unions- 
projekter. Det var v. Qvanten, som først af alle på egen hånd havde 
fremsat et unionsforslag i den lille skandinaviske vennekreds, under et 
besøg i København i slutningen af marts 1864, og dermed kastet uro og 
håb ind i deres sjæl. v. Qvanten oplyste dem dog kort efter om, at 
det forslag, som havde vundet deres bifald, »her (o: af Carl XV) ikke 
anses som tilstrækkelig fyldestgørende og praktisk. Man ønsker at få 
sagen på et bestemt grundlag og vil i så fald afslutte en familieover- 
enskomst og successionsordning, nemlig: én konge i Skandinavien ; et 
helt Danmark til Eideren eller noget højere op med grundloven af 

1849 til konstitution; hertugdømmerne og hvad man i værste fald 
hiev tvungen til at give slip på af Slesvig overgives den danske kron- 
prins og vor prinsesse Lovisa og deres æt, samt successionsret for 
denne til Skandinaviens trone efter prins Oscars æt. Findes der danske 
mænd, som vil omfatte dette program, kunde det måske have gode 
chancer for sig«J) — Om der fandtes! Jo, dette formodentlig tilfæl- 
digt henkastede projekt af Carl XV, fra hvem grunden gled længere 
bort for hver dag som gik, blev udgangspunktet for et ligefrem 
forslag fra den Rosenbergske kreds. Blandt sine landsmænd fandt 
Rosenberg tilslutning hos nogle grundtvigske bondevenner, der lige 
så lidt som han lod sig kue af nederlagene eller lod håbet fare, og 
da særlig hos jægermester H. de Carlsen til Gammel-Køgegård. Af 
denne kreds' samarbejde fremgik da i april 1864 det politiske mis- 
foster, som kun med liden begrundelse er blevet kendt og be- 
tegnet som »Carl XV's unionsforslag«. v. Qvanten har fortalt dets 
skæbne.-) Hans fremstilling lider imidlertid af nogle kapitale urigtig- 
heder, som når han simpelt hen benægter Ulriksdal-mødets betydning, 
og navnlig fortæller, at det Rosenbergske unionsprojekt »omfattedes 
med varme af kong Carl, og, som jeg har grund til at formode med 
sympati af det svenske statsråds ledende mænd«. De Geer, der på 
svensk side havde hovedrollen i denne farce, har siden da bedre op- 
lyst os om forholdene. ' 

Som bidrag, om end et af de mindre karakteristiske, til den 
skandinaviske tankes historiske udvikling, aftrykkes det Rosenbergske 
m. il. s unionsforslag her efter v. Qvantens gengivelse: 

»Sverrig, Norge, Danmark indgår et forbund, som for fremtiden 
etablerer for disse tre riger en fælles udenrigspolitik og et fælles for- 
svarsvæsen, ligesom fællesskab i andre tilfælde, hvor det kan være 
naturligt og nyttigt for folk, der er så nær beslægtede, og som har 
udviklet sig under så ensartede forhold som de skandinaviske nationer. 

For at berede vejen til dette mål vedtages umiddelbart følgende 
foranstaltninger: 

Et forbundsparlament, beslående af et over- og et underhus, 
oprettes. 

Overhusets medlemmer vælges, dels på livstid af begge konger, 
dels af hvert lands særlige repræsentation, således som af samme be- 
slemmes. Hvert land har i overhuset lige mange stemmer. 

Underhusets medlemmer vælges af befolkningen i hvert land, 

*) Brev fra v. Qvanten i Stlilm. af (i. april 1864 til Rosenmiiller. 1 »Href llll Aug. 

Sohlman<. 
*) I >Ur Dagens kronike«. 1889. 

således som af dets særlige repræsentation bestemmes. Medlemmernes 
antal bestemmes i forhold til folkemængden i hvert af de 3 riger. 

Begge parlamentets kamre træffer afgørelser efter simpel stemme- 
flerhed. 

Parlamentet indkaldes til ordentlig samling hvert år. 

Overordentlig sammenkomst finder sted, når en af de to konger 
fordrer det. 

Parlamentet kan opløses efter 6 ugers samling, regnet fra den 
dag, da en af de to konger har ladet parlamentet underrette om for- 
bundets tilstand og behov. 

Parlamentet har at bestemme udenrigsbudgettet for de tre riger, 
forbundskontingenterne til lands og vands, stridskræfternes organisa- 
tion, krigsmateriellets styrke og beskaffenhed samt den nødvendige 
pengebevilling, hvortil hvert land har at bidrage efter sin folkemængde. 
Derimod tilkommer det hvert lands særlige repræsentation at bestemme, 
på hvilken måde det af parlamentet forlangte mandskab skal tilveje- 
bringes samt at fordele udredningen af hvert lands pengebidrag. 

Samtlige udenrigs-, krigs- og marineministre er i alt, hvad der 
vedrører deres forvaltning af forbunds-anliggender, ansvarlige overfor 
parlamentet. De er pUgtige at besvare interpellationer, som stilles til 
dem, såvel i over- som i underhuset og har ret til at deltage i parla- 
mentets forhandlinger. 

Af de ministre, der er ansvarlige overfor forbundsparlamentet, 
har hver af kongerne at danne et forbunds-statsråd til foretagelsen af 
forbundsanliggender. I parlamentet kan såvel af regeringen som af 
parlamentsmedlemmerne fremsættes forslag om fælles organisation, 
styrelse og forvaltning, også af andre anliggender end de ovenfor om- 
handlede, f. eks. told-, post-, telegraf- og finansvæsen m. m. Dog må 
alle sådanne forslag godkendes af de særlige repræsentationer for at 
kunne træde i kraft. Den minister, som et således til forbunds-sag 
optaget anliggende vedkommer, bliver for dettes forvaltning ansvarlig 
overfor forbundsparlamentet. 

De dele af det danske monarki, som allerede nu hører, eller som 
på grund af den nuværende krig kommer til at høre til det tyske for- 
bund, udskilles fuldkomment af kongeriget Danmark, som indgår for- 
bund med Sverrig og Norge. Det skandinaviske statsforbund påtager 
sig ingen forpligtelse til at bevare nævnte tyske landsdele for den 
danske krone. 

Derimod forpligter Sverrig og Norge sig til med al magt og med 
alle de til råde stående midler at modsætte sig, at den nationale danske 
del af Slesvig går tabt for Danmark. Sverrig og Norge skal ved den 

endelige fredsslutning mellem Danmark og Tyskland virke for, at 
Slesvig eller den del deraf, som ikke kommer ind under det tyske 
forbund, umiddelbart forenes med det egenlige Danmark, under Dan- 
marks riges grundlov, så at Tyskland afskæres fra enhver påstand om 
ret til at indblande sig i Danmarks indre anliggender. 

Det svensk-norske og det danske kongehus slutter en familie- 
pagt, hvorved de tre skandinaviske kroner tilsidst samles på et 
hoved og således tanken om en nordisk union fuldstændig gennem- 
føres*) .... 

Denne familiepagt forelægges forbundsparlamentet <c. 

Projektets ophavsmænd forestillede sig, at med lidt god vilje alt 
dette nok kunde lade sig ordne i løbet af nogle måneder, og at forbunds- 
parlamentet første gang kunde samles i Goteborg i sommeren 1864. 
Endnu havde de intet lært: også i dette forslag blev Slesvig aksen, 
hvorom hjulet drejede sig. Endnu havde de danske kun lært at for- 
lange, men glemt at byde noget til gengæld. 

Gennem v. Qvantens mellemkomst blev dette unionsforslag med- 
delt Carl XV. V. Qvanten fortæller, at kongen omfattede det med 
varme, men dog ønskede, at den danske regering skulde gøre be- 
gyndelsen til en forhandling, v. Qvanten rejste med breve fra Carl XV 
til Monrad og Christian IX. I det sidste brev havde den svenske 
konge vist den taktfuldhed og diskretion at lade, som om forslaget var 
et spontant udtryk for svenske mænds ønsker og tanker. »Min kære 
Christian! — begyndte brevet — I disse sorgens tider vil jeg ikke 
forholde Dig kundskaben om et forslag, som nogle mænd her har 
undfanget!« Det er mulig fra sådanne ytringer, at navnet på disse 
politiske kandestøberier (»Carl XV's unionsforslag«) skriver sig. Mon- 
rad meddelte i en svarskrivelse, at kong Christian nok vilde akceptere 
forslaget, men forlangte i virkeligheden samtidigt, at den svenske rege- 
ring skulde indlede forhandlingerne. Den 7. maj gik der atter brev 
fra Carl XV til den danske konseilspræsident, hvori det hed: »Jeg 
overlader helt og holdent til Dem at bedømme, når det belejligste 
tidspunkt måtte være kommet til i denne sag at tage initiativet ved 
en officiel forestilling til min regering. Dette initiativ bør, som jeg 
tidligere har ytret, tages fra Danmark, hvor, efter hvad jeg véd, dette 
forslag omfattes med interesse af flere personer«. Få dage efler til- 
skrev V. Qvanten jægermester de Carlsen, der nu var indtrådt som 
indenrigsminister i det Monradske ministerium, at det var eksellencen 
de Geer, som havde konciperet dette brev, og at han havde udkastet 
en plan, at medlemmer af de to landes ministerier med tillidsmænd 
*) Dette udvikles nærmere i tilknytning til Blixen-Fineckcs oprindelige forslag. 

fra alle 3 riger snarest muligt skulde træde sammen for at udarbejde 
forslaget i dets detaljer. — Men lad os nu se, hvad de Geer selv 
mindes om disse sine »gunstige udtalelser«.') Han indrømmer, at han 
har konciperet Carl XV's skrivelse af 7. maj til Monrad, men — som 
han siger — »ganske udeltagende, men i kongens ånd og med hans 
approbation og kun for at give ham en håndsrækningc. Derfor skriver 
han til Monrad, at initiativet skal tages fra dansk side, hvor forelaget 
har sit udspring, for derved at hindre, at det får udseende af, at det 
er opstået under Carl XV's auspicier, og således oprindelig svensk. 
Hvordan de Geers personlige syn på dette unionsforslag var, derfor 
har vi hans egne ord, både i hans erindringer og i en skrivelse til 
Carl XV. Det er af megen interesse at erfare den kloge statsmands 
kritik om dette klodset affattede aktstykke, som selv faldt »Fædre- 
landet« for brystet. »For mit eget vedkommende — skriver de Geer — 
anså jeg hele dette forslag for så urimeligt og umuligt, at da jeg sagde 
til kongen, at det syntes mig at være foster af en umoden politisk 
dilettantisme, var dette det mildeste omdømme, jeg kunde afgive. At 
tro, at Sverrig og Norge, efter hvad som da var passeret, og i sagernes 
daværende stilling skulde være rede til midt under krigen at gøre 
Danmarks sag til sin egen uden at have noget afgjort om et fremtidigt 
fællesskab, viste allerede ringe kundskab om sindsstemningen i de 
forenede riger. Endnu større vanskeligheder var oversete ved forud- 
sætningen om, at de tre rigers repræsentationer i al enighed skulde 
komme overens om detaljerne i en forbundsforfatning. Allerværst var 
forslaget, at denne forbundsforfatning skulde håndhæves af to konger 
uden nogen løsning af det spørgsmål, hvorledes det skulde gå, om 
kongerne blev af ulige meninger. Vidunderligt var også det påtænkte 
familieforbund, ifølge hvilket tronfølgen skulde alternere mellem de 
to dynastier .... Af samtaler med kongen havde jeg fået det indtryk, 
at han var bleven bekymret for udgangen og havde vendt sig til mig 
for at rådslå om, hvorledes han uskadt skulde slippe fra alt dette 
.... I selve sageu var jeg efter læsningen af Monrads brev overtydet 
om, at mere ikke behøvedes end at fordre, at initiativet skulde tages 
fra Danmark, for at få hele spørgsmålet for stedse begravet. Men nar 
initiativet virkelig blevet taget derfra, havde intet været os lettere end at 
vise dets midførlighed. Både kong Christian og Monrad syntes, efter 
hvad jeg troede at kunne læse mellem linjerne i deres brev, blot af 
undseelse for kong Carl og af frygt for at vække hans uvilje under 
den forestående Londonerkonference at have udtalt deres sympatier 

';: De Geer, Mlnncn. 1. s. 266 ff. 

for, hvad de anså for hans skødebarn, men aldeles ikke at have ventet 
noget resultat deraf«. 

Dette er vistnok ganske rigligt set. Monrads anden svarskrivelse 
er meget oplysende. Han fastholdt vedblivende unionsforslaget, men 
havde forladt dets nationale grundlag. Istedenfor en deling efter na- 
tionaliteten i Slesvig, ønskede han nu garantier for Holstens bevarelse 
for Danmark. Derved vilde måske de to partier, det ejderdansk-skan- 
dinaviske og det helstatlig-antiskandinaviske, kunne bringes til at slutte 
sig sammen. »Efter min overbevisning, skrev han, er det ved Nordens 
politiske enhed, at besiddelsen af Holsten kan bevares for Norden .... 
Gennem Holsten vilde Norden komme til at øve indflydelse på den 
evropæiske politik. Jeg ønsker derfor nu inderligt, at den dynastiske 
enhed med Holsten må kunne bevaresc Det var altså derfor, Mon- 
rad i sit første brev havde udtalt ønske om, at indholdet af unions- 
forslaget — der blot krævede et nationalt Slesvig — skulde hemmelig- 
holdes på Londonerkonferencen. 

V. Qvanten mener, at planen brast, og at den svenske konge trak 
sig tilbage, da Monrad begj'ndte at foreslå Holstens generhvervelse. 
Som vi har set, fik dette dog ingen betydning. De Geer havde ifor- 
vejen trukket nættet over hovedet på Monrad. Hvis Monrads for- 
langende om Holstens bevarelse har været oprigtig ment, lader dette 
sig fuldt ud forklare på naturlig måde. Han ræsonnerede mulig, at 
med det ny Skandinavien for øje vilde Holstens bevarelse ikke være 
i modstrid med den tidligere Ejderpolitik, da kombinationen Holsten- 
Skandinavien jo vilde være en stærk kontravægt mod tysk indflydelse. 
Derved imødekom han måske også et naturligt ønske hos den danske 
konge. Hvilken stolt tanke for Monrad at kunne gennemføre den 
skandinaviske idé med bevarelse af det danske monarkis fulde om- 
fang' Men det lader sig også tænke, at Monrad ikke har handlet 
bona tide, men kun brugt kravet om Holsten som påskud, fordi han 
og Christian IX ikke ønskede unionsforslaget. Er dette tilfældet, har 
de to regeringer gjort sig unødigt besvær. Thi de har begge villet det 
samme. Begge har de gjort gode miner til slet spil 3^ og begge har været 
tilfredse med at komme bort fra unionsforslagets politiske horizont. 

Dets endelige skæbne er blevet afgjort den dag, d. 6. maj, da 
de Geer sendte sin konge et brev, hvori han skrev: 

»Jeg kan ikke begære, at Deres majestæt skal fornægte sin kæ- 
reste tanke, den om et forenet Skandinavien, en tanke, som også jeg 
håber skal rummes i forsynets plan for Nordens fremtidsskæbne ; men 
jeg tror, at under den nuværende situation og den mistro mod os, 
som snart sagt råder hos alle Europas magter, det er nødvendigt for 

såvel vore og Danmarks nærmeste interesser som for vor ære, ja for 
selve muligheden af den skandinaviske idés realisation i en fjærii 
fremtid, at Deres Majestæt enten gør en ministerforandring eller også 
lader det skandinaviske spørgsmål for denne gang falde, og ikke blot 
opgiver enhver aktivitet, men også søger at bibringe Skandinaverne ex 
professo den vished, at Deres Majestæt ikke anser tiden passende til 
at optage deres planer«. 

Carl XV valgte det sidste. De Geer kunde og vilde han ikke 
undvære til det, som for øjeblikket var langt vigtigere for Sverrig og 
i langt højere grad optog alles tanker end Skandinavismen, nemlig 
til repræsentationsforslagets gennemførelse. Foreløbig hørtes der ingen 
skandinavisk tale fra Sverrig. Jo uheldigere det gik Danmark i kri- 
gens anden omgang, desto mindre blev forståeligt nok lysten til at 
træde til. Nu at stille vore ubetydelige stridskræfter til Danmarks 
disposition — mener »G. H.- och Sj.-Tidn.« i juli (nr. 157) — vilde 
være et vanvid værdigt Gustav IV under hans farligste periode. Og 
ved udgangen af 1864 skriver en svensk privatmand: »Skandinavis- 
men er nok indtil videre lagt ad acta, som jeg håber, for resten af 
min levetid«.*) 
*) Posthumus, Mine Samtida. XI. s. 226. 

Illusionerne var brustne. Sit nederlag måtte Danmark være ene 
om at bære. Det første stærke indtryk overfor den skandinaviske idés 
styrkeprøve og livskraft måtte blandt danske blive bitterhed og vantro. 
Reaktionen skød frodig vækst. I de to andre lande var de skandi- 
naviske sympatier i afgjort mindretal overfor ret ahnindelig udbredt 
ligegyldighed eller endog reaktion mod tanken. 

Var det da altsammen kun en sæbeboble? Var der intet i tanken, 
som fortjente at bevares, intet, som kunde og burde reddes ud af 
skibbruddet? Således måtte alle de, for hvem den skandinaviske tanke 
var bleven en livssag, efter faldets første og stærke smærte spørge 
sig selv. 

Og det vil vise sig, at der fra deres side i de nærmest følgende 
år gøres et ihærdigt og ufortrødent arbejde for at rejse Skandinavismen 
påny, for med de djTekøbte erfaringer i minde at skaffe bevægelsen 
et bredere grundlag, så at sige give Skandinavismen den igenfødelsens 
dåb, der fra et legetøj for nordiske studenter og et forsøgs-objekt for 
nordiske politikere kunde gøre den til de nordiske folks fælleseje. Det 
karakteristiske for femåret efter 1864 er bestræbelserne for at gøre 
Skandinavismen til en folketanke. Forsøget lykkes så lidt som de tid- 
ligere politisk-skandinaviske projekter af den simple årsag, at tanken 
ikke får lov at gro. Det er ikke nok at pløje og så; skal der høstes, 
må sæden have tid til at vokse og modnes. Men det jævne og støtte 
arbejde, den store tålmodighed er det ikke, som præger disse forsøg 
på den nordiske tankes genfødelse og konsolidering. Tværtimod er 
der et famlende og forceret drag over dem; trods de mange ord og 
de store bevægelser en usikker slaphed. 

Rosenberg var det, som i første række stod bag dette genfødelses- 

arbejde i alle tre nordiske lande; han vilde trodse reaktionen, give de 
forsagte og håbforladte modet og troen tilbage på den nordiske tankes 
fremtid. Men Rosenberg var ikke manden i det lange løb. Han be- 
sad ikke en Plougs sejge agitationskraft, der aldrig slappedes. Ploug 
var tilvisse ikke nogen stor politiker, men i årenes løb og gennem 
dagenes slid havde han erhvervet sig en praktisk sans for, hvad der 
kunde gøres, og hvad der ikke kunde gøres. Dette blik for realitetens 
betydning savnede Rosenberg, for hvem det aldrig var hverdag i livet, 
ganske. Han regnede kun med sin egen stærke søndags-tro, men i 
troen var han stærkere, kraftigere og konsekventere end Ploug. Rosen- 
berg er en direkte fortsætter af Fr. Barfod. Blandt danske har disse 
to mænd optaget den skandinaviske tanke renest og mest umiddelbart, 
skønt deres uendelige svada ikke virker løftende på en kritisk eftertid. 

Det er Rosenbergs konsekvens og tillid, som efter Dybbøl og Als 
for en stund giver ham overtaget over de nationalliberale førere, over 
Ploug og Bille, hvem en kendelig mathed og slet dulgt bitterhed over- 
for Sverrig har grebet.*) I ^ Dansk Maanedsskrift« skrev han lige efter 
nederlaget en meget udførlig artikel om »den politiske Skandinavisme, 
hindringerne, nødvendigheden og muligheden for dens gennemførelse*, 
hvad der på dette tidspunkt virkelig skulde et vist mod til. Hoved- 
parten af artiklen er ikke synderlig mindeværdig, hverken rammende 
i tanke eller ord, men i en analyse af den vantro, som har grebet så 
godt som alle overfor den politiske Skandinavisme, sætter Rosenberg 
utvivlsomt prikken over Pet. 

Skandinavismen er i Danmark bleven opfattet fra et ensidigt dansk 
synspunkt — udvikler han — dels som en blot følelsessag, dels som 
en blot hensigtsmæssighedssag, derimod ikke fra et nordisk synpunkt 
som en for alle tre folk lige vigtig politisk nationalsag og endnu mindre 
fra et europæisk synspunkt som en almindelig politisk principsag. Man 
klager over den svensk-norske regerings holdning på samme tid, som man 
betragter sagen aldeles på samme måde, som den har gjort, »Del er netop 
fejlen, at hverken den svensk-norske regering eller de Danske, der var 
Skandinaver i november og ophørte at være det i december, har fattet, 
hvad der er den skandinaviske tankes sunde grundlag og indhold. 
Gående ud fra spørgsmålet om, hvad der tjener til gavn for den ene eller 
den anden af de tre nordiske stater, betragter man den skandinaviske 
forening som et middel til al fremme det enkelte lands gavn, ikke som 
et mål, der skal styres hen til, fordi det er den eneste frelse, ikke for 
det ene eller det andet af rigerne og folkene, men for dem alle tre til- 

*) Se f. eks. Plougs breve til Aug. Sohlman i saml. »Href till Aug. Sohlmanc. hvor 
den svenske konge omtales på en alt andet end hoflig måde. 

sammen. Den svensk-norske regering har kun spurgt om Sverrigs og 
Norges fordel og derfor regnet, som den har regnet .... De danske 
Eks-Skandinaver for tiden har kun spurgt om Danmarks gavn og der- 
for tabt troen på Skandinavismen, da den i et afgørende øjeblik ikke 
viste sig i stand til at hjælpe Danmark .... Havde de udvidet deres 
hjærter og tanker til på een gang at omfatte hele Norden og dets 
interesser, vilde de have set, at her ikke er tale om en blot »broder- 
følelse« som grundlag for en gensidig yden-» hjælp«, men om en fælles- 
følelse, en landsmandsfølelse i højere forstand, der skulde lede de ikke 
umiddelbart angrebne folk til at ile til, ikke for at bringe broderfolket 
»hjælp«, men for at afværge et angreb, der ikke mindre rammer dem 
end dette«. ^) Ploug gav en treven anmeldelse af de Rosenbergske be- 
tragtninger i »Fædrelandet« — »tiden gør ikke meget oplagt til at tale 
om Skandinavisme« — , men greb samtidig lejligheden til at udtale sin 
forundring over, »hvor' villige vore fremragende mænd nu er til at gå 
ind på skandinaviske betragtninger« (nr. 251).-) 

Selv om udtrykket »vore fremragende mænd« i dets blotte og 
bare almindelighed må tages med en vis varsomhed, er dette mere 
end et journalistisk eller agitatorisk påfund. Thi såvist som udprægede 
helstatsmænd og adskillige tidligere »Skandinaver« nu ønskede at sætte 
en bom for den Skandinavisme, der i deres øjne kun havde bragt 
Danmark skam og skændsel, så vist opstod hos andre, der tidligere 
havde stillet sig så temmelig ligegyldigt og neutralt overfor den nor- 
diske tanke, det spørgsmål, om ikke Danmark nu var blevet så svagt, 
så lemlæstet, at det for fremtiden måtte søge sin styrke i en unionel 
politik. 

Det må dog siges, at man i den nærmeste tid efter krigen ikke 
linder mange tydelige vidnesbj^rd om tilbøjelighed til netop nu at 
forcere den skandinaviske sag. I de brede lag var stemningen i øje- 
blikket helt anti-skandinavisk. Skuflelsen og tabet måtte aflFøde en 
reaktion. Man gjorde sig ikke populær ved i anden halvdel af 1864 
og følgende år at tale for meget om Skandinavisme, og pressen tav 
derfor helst derom. Kun de virkelig trofaste — mænd som Rosenberg, 
Birkedal, Barfod, den grundtvigiansk farvede del af »Dansk Folkefor- 
ening« — og de enkelte, der af praktisk-politiske grunde i Skandinav- 
ismen så Danmarks eneste frelse, altså både de, for hvem den var en 
følelsessag, og de, for hvem den var et fornuftspørgsmål, holdt fast 
ved tanken. Ret forståeligt var der dog en vis tøven ved så snart 
efter skuflelsen atter at vende blikket mod Nordens hovedland, mod 

') I separataftrykket (Kbh. 1864) s. 86 fF. 
O Sml. bi-ev til Sohlmaii af -^o 1864. 

Sverrig. I et »brev fra landet« ^) udvikledes meget vidtløftigt, at det 
havde vaTet en fejl ved de nordiske enhedsbestræbelser, at man havde 
betragtet det som givet, at Sverrig og Danmark gik foran — Norge 
vilde så følge med. Man må undre sig over, at Normændene så be- 
skedent har fundet sig i denne plads. Men dette forhold må ændres. 
Et nyt tyngdepunkt må søges: Norge vil komme til at gå i spidsen, 
Norge er det mest nordiske af de tre lande. Følelsen for Danmarks 
sag har også været stærkest i Norge. — Dette kunde Ploug dog ikke 
gå med til. Han svarede, at Sverrig som Nordens hovedland var den 
naturlige fører for den fælles sag; er Sverrig ikke villigt til at gå i 
spidsen, er tanken ikke moden til udførelse, thi uden Sverrig er den 
magtesløs. Ja, ved den nordiske højtid i 1865, en fest, om hvis be- 
rettigede afholdelse der med føje havde stået en lang diskussion — 
»jeg kan ikke linde mig tilfreds med at styrte mig ud i dette hav af 
taler og trøste mig med, at det går nok alligevel«, erklærede Vilh. 
Rode '-) — ved denne nordiske højtid gik Ploug endda så vidt, at han 
kun vilde indrømme det danske folk den tredje plads i rækken, en 
beskedenhed, der fra denne kant var lige så uvant som klædelig. Ved 
denne lejlighed tilstod Ploug også, hvad han forsætlig havde lukkel 
øjnene for og fortiet et år tidligere, at folkestemningen i Sverrig, der 
i 1848 var så livlig, denne gang havde været imod krig; idet den 
svenske regering havde unddraget sig enhver forpligtelse, havde den 
fulgt majoriteten i folket. Men kunde der da bygges og håbes på en 
lysere fremtid? Jo, mente Ploug — havde der hidtil blandet sig noget 
overspændt og fantastisk, noget forgængeligt og falsk i tanken, måtte 
en ulykke, som den der nu var overgået Danmark, rense den for alle 
urene bestanddele og uvedkommende tilsætninger, så at den kunde 
træde frem med slørre klarhed og større styrke. — Trods disse mange 
og smukke ord viste det sig den følgende sommer, al Ploug for sin 
part intet havde lært af historien. 

Når blikket fra Danmark fortrinsvis vendte sig mod Norge, lå 
dette ikke blot i afvisningen fra Sverrig, men sandsynligt også deri, 
at der midt under Danmarks ulykke her var sket en skandinavisk 
demonstration. Udenfor Kristiania fandtes i Norge næppe mange ren- 
livede Skandinaver, men i hovedstaden fandtes en kreds af mænd, der 
ikke blot i unionen med Sverrig så Norges velfærd, men også ønskede 
at få Danmark med som den tredje i forbundet. Vi har allerede i det 
foregående haft lejlighed lil at træffe nogle af disse varme unionsvenners 
navne. Det var mænd som fuldmægtig G. A. Krogh, professor Monrad, 

^) »Fædrelandet« 1864. nr. 177. 

-) H. C. A. Lund, Studenterforeningens Historie. II. s. 566 ff. 

professor L. Kr. Daa, alle tre blandt Norges allerførste Skandinaver, 
professor O. J. Broch, professor Aschehoug, stipendiat L. L. Daae, 
arkivar Birkeland, kaptajn Vogt, Vinje, fabrikant H. Schou, Bank- 
administrator Olsen m. fl. D. 31. maj 1864 trådte en del af disse 
mænd sammen på børsen og diskuterede program og statuter for et 
^Skandinauisk Selskab i Christiania <ii. 

*Vi finde — hed det bl. a. i programmet — , at tidsomstændig- 
hederne indeholder en stærk opfordring for alle de mænd i disse 
lande, hvem bevarelsen af vor nationalitet ligger på hjærte, at slutte 
sig sammen med det erklærede formål under bevarelse af hvert folks 
selvstændighed i indre anliggender, at virke til en nærmere politisk 
forbindelse mellem dem. 

Ved hvilke midler og under hvilke former en sådan forbindelse 
bør søges stiftet, er et spørgsmål, hvorom anskuelserne kunne være 
delte, og som det må overlades fremtiden at besvare, men at det 
drøftes af mænd, der utvetydigt have udtalt sin overbevisning om en 
sådan forenings nødvendighed, vil lette dets løsning. 

Et sådant selskab vil derhos på ethvert punkt af det materielle 
og åndelige livs område finde en vid mark for sin virksomhed ved 
at arbejde på at bortfjærne naturlige skranker og på at indlede og 
befæste forbindelser, som kunne fremme de skandinaviske folks ma- 
terielle og åndelige kraft. 

Den union, som nu til begge rigers held forbinder Norge og 
Sverrig, henter sin bedste styrke fra den samme tanke. Den danner 
et vigtigt led i den fremtidige sammenslutning af alle de skandinaviske 
stammer. Vi anser det følgelig liggende indenfor vort selskabs opgave 
at virke til denne unions befæstelse og videre udvikling*^. 

Selskabet blev stiftet, og i statuterne bestemtes, at formålet skulde 
fremmes ved diskussioner og foredrag i møder, og ved udgivelse af 
skrifter, eventuelt ved samarbejde med lignende selskaber i broder- 
landene, for så vidt sådanne måtte blive stiftede.*) 

Fjorten dage senere fandt den første sammenkomst sted, og her 
holdt prof. O. J. Broch et indledningsforedrag, i hvilket han først drog 
til felts mod en kosmopolitisk opfattelse af Skandinavismen og der- 
næst udtalte en stærk misbilligelse af regeringens politik. Derpå fulgte 
en diskussion om et fælles toldsystem for Norge. Mødet sluttede med 
et leve for Danmark og Nordens forening, efter at fuldmægtig Krogh 
havde udtalt ønsket om, at i en ny krig 8 millioner vilde stride for 
Nordens nationalitet. 

I de følgende møder drøftedes »Danmarks forladthed« og »de 
*) Forhandlinger i det skandinaviske Selskab i Christiania 1864. Chra. 1867. 

skandinaviske landes militære forsvare i diskussioner, der ikke var 
fri for sabelklirren og noget chauvinistisk farvede. Fredeligere gik det 
til næste gang, da »de litterære forbindelser mellem de skandinaviske 
lande«: drøftedes. Æstetikeren Monrad talte varmt for den litterære 
tilknytning til Danmark, men viste sig ikke som nogen stor spåmand, 
da han hævdede, at det norske folk var for lidet til alene for sig at 
kunne fremkalde litteratur af nogen væsenlig betydning eller indfly- 
delse på verden. Dette Ijerde mødes resultat blev, at det skandi- 
naviske selskabs bestyrelse indgik med tre forslag til regeringen. De 
to drejede sig om indførelse af en bogpost mellem de tre lande og 
postanvisninger for mindre beløb; de gennemførtes også i 1865. Det 
tredje forslag: at der, for at knytte de tre landes universiteter nærmere 
sammen, på universitetsbudgettet skulde opføres et beløb til at hono- 
rere universitets-lærere fra de andre skandinaviske lande, som her 
vilde holde forelæsninger, gik derimod ikke igennem ved forhand- 
lingen i stortinget. De fleste norske universitetslærere havde bifaldet 
forslaget, men flere var imod det. De to medicinske professorer, Holst 
og Heiberg, gav særskilte vota, i hvilke de vel anerkendte en litterær 
og videnskabelig Skandinavisme, men samtidig udtalte sig imod en 
politisk; herimod galdt det at sikre sig, og navnlig prof. Heiberg ud- 
talte hygt for, at bevillingen kunde bruges til at lade afholde skandi- 
navisk-politiske foredrag, der under den delte stemning kunde frem- 
kalde begivenheder, der så vidt muligt måtte ønskes hindrede. Ad 
privat vej lykkedes det dog et par år senere at samle 500 speciedaler 
til dette øjemed. 

I de to kommende år fortsatte selskabet sin virksomhed, dog 
kun med få møder hvert år. Det syntes, som om man i selskabet i 
1865 var ved at komme ind på en sundere form for Skandinavisme, 
en mere human og alsidig, end den på en ofte lidenskabelig måde i 
den første tid diskuterede. Efter foredrag af professor Aschehoug 
drøftedes gennem flere møder handel, håndværk og fabrikdrift i de 
skandinaviske rigers lovgivning, skønt ikke til Ultra-Skandinavernes 
tilfredshed, som fandt, at slige spørgsmål lå udenfor det »Skandinaviske 
Selskabs^ formål. Et følgende møde behandlede »gensidig retshjælp 
mellem de tre skandinaviske riger«, hvorved særlig tænktes på danske 
og svenske dommes eksigibilitet i Norge. Mellem Sverrig og Danmark 
var dette forhold jo allerede ordnet ved mellemrigsloven af 13.— 6. — 
1861. Sammen med nogle mindre betydelige forslag til at lette sam- 
kvemmet mellem de nordiske folk blev også af selskabet indbragt et 
til stortinget om svenske og danske dommes retsvirkning i Norge, 
Men i stortinget herskede en sådan mistænksomhed hos den norske 

bonde for all, hvad der kom fra det :>» Skandinaviske Selskab«, al de 
allerfleste af forslagene faldt — uanset deres gavnlighed — efter meget 
stærke udtalelser mod Skandinavismen, der i den almindelige mening 
simpelt hen identificeredes som norsk højre-politik. Skønt forslaget 
om dommes gensidige retsvirkning fandt mange talsmænd, var frygten 
for, at der lurede politisk Skandinavisme bag det, så stor, at det faldt 
med 43 stemmer mod 34. Derimod vedtoges i Danmark (23. febr.) 
og i Norge (4. juni) 1866 gensidigt love om forbud mod eftertryk og 
oversættelser. 

I 1866 viste det »Skandinaviske Selskab« også, at det ingen- 
lunde havde ombyttet den doktrinære-politiske form for Skandinavisme 
med den mere praktiske. Forsvarsvæsenet var på bane i flere møder, 
Oberstlieutenant Vogt holdt atter foredrag om Nordens forsvarsstyrke, 
og i anledning af Pragerfredens § 5 blev i december diskuteret spørgs- 
målet om Slesvig og Norden, hvor Broch talte overmåde lidenskabe- 
ligt om forsvaret. 

Udenfor sine egne rækker nød det »Skandinaviske Selskab« i 
Christiania ikke stor popularitet i Norge, og som årene gik, blev 
denne mindre og mindre, hvad atter satte sit mærke på selskabet, 
der efter nogle års hensygnende tilværelse stille ophørte. Det skandi- 
naviske pust, som var gået over landet i 1864, var alter ved at for- 
svinde. Af hovedstadspressen var »Aftenbladets og * Norsk Folkeblad« 
skandinavisk-sindede; »Morgenbladet« var — efter at have strammet sig 
op og talt for krig i 1864 — atter faldet tilbage til sin gamle neutralitet. 
Men fra mange forskellige sider kom der kritik nok til orde mod 
Skandinavismen i almindelighed og mod det »Skandinaviske Selskab« 
i Christiania i særdeleshed. »Hvad er det — spørges der — som gør, 
at dette selskab ikke kan vinde nogen anerkendelse? Det er, at man 
taler for meget og handler for lidet .... Selskabet må kaste al fana- 
tisme overbord. Disse gamle klager over, at vi ikke var med i sidste 
krig, disse opskruede talemåder om alt eller intet og disse Indianer- 
hyl mod Tyskerne må høre op ... . Det kan vel ikke benægtes, at 
mindst 99 af 100 fornuftige mænd på den skandinaviske halvø prise 
vor styrelses visdom og vore nationalforsamlingers holdning, som be- 
virkede, at vi undgik at være med i den sidste ynkelige krig, hvor 
der kæmpedes for en halv ret og med halv sympati for en halv pro- 
vins. Når så mange fornuftige mænd mener dette, så må delte være 
sandt, og den ubetydelige minoritet bør bøje sig derfor. Men selv om 
disse en af hundrede skulde have ret, selv om vi »sveg vor nationalitet 
og sveg vore brødre« under sidste krig, så må minoriteten alligevel 
slutte op med sine bebrejdelser, dersom den tænker at virke noget .... 

Skandinavismen . 1 4 

Folk bliver forbitrede over sådanne klager eller ligegyldige for hele 
sagen, når de ser, at den skal bygges på sådanne overdrivelser .... 
Ligeså klart er det, at vort skandinaviske selskab ikke i sit program 
bør optage fordringen om at erobre Slesvig eller en del deraf tilbage. 
Det kan ikke ved noget middel gøre den skandinaviske tanke mere 
upopulær«. 1) — I nogle andre, omtrent samtidige, »ædruelige betragt- 
ninger over Skandinavismen« er stemningen heller ikke Danmark god. 
Den sidste krig må have lært, hvor farligt det vilde være at indlade 
sig i alliance med dette land, hvor det herskende parti viste sin udue- 
lighed til at fægte med andet end munden, hvor krigen begyndtes med 
letsind og førtes med dårskab. Man har talt om umuligheden for de 
små stater af at kunne hævde sig, og at en sammenslutning mellem 
de tre nordiske lande vil være anbefalelsesværdig. Men man glemmer,, 
at de tre nordiske stater, selv forenede, ikke vil kunne modstå en 
stormagt. »Vi ser således ikke nogen udsigt til en politisk forening 
mellem Nordens 3 riger; vi må af nødvendighed opgive tanken om 
Danmarks tilslutning og for tiden betragte det som et fremmed land 
i politisk henseende. Vi har også nok at gøre med vore egne anlig- 
gender og bør ikke tænke på at hjælpe andre, før vi har ordnet 
os selv«. 2) 

Herved tænker forfatteren på Norges forhold til Sverrig, der med 
ny generationer og opvoksende slægter atter bliver brændende. Skan- 
dinaverne i Norge har deres bedste støtte i den ældre eller dog ikke 
helt unge slægt. Det er for en stor del mænd, som har gjort alle stu- 
dentertogene med, mænd væsenlig fra de akademiske samfundslag, som 
har fået deres skandinaviske dåb i Ridehuset eller på Upsala-tinghøje. 
Det folkelige sving, som breder sig over den danske og tildels også 
svenske Skandinavisme efter 1864, er fremmed for den norske. Trods 
dens tilløb til at udrette noget, til at vise sig praktisk, formår den 
ikke synderligt, fordi den ikke bæres af folkestemningen, fordi den 
kun har en mindre part af ungdommen — kun delvist studenter-ung- 
dommen — med sig. Den befolkning, som havde fået sin politiske 
udvikling i den sidste menneskealder, havde ingen minder fra Danske- 
tiden at tære på, hverken gode eller onde; den var helt norsk. 
Den følte intet særligt for Danmark og vel endnu mindre for Sønder- 
jylland.^) 

^) H. Schultze: Det skand. Selskab i Christiania i månedsskriftet »Norden c II. s. 

323 AF. Chra. 1866. 
O S. St. II. s. 460 n. 
*') Se >Den skandinav, sags stilling i Norge i det sidste årti c i »Nord. Tidskr.« IV. 

1869. s. 36 AF. 

Forskellen i generationernes forskellige sj^n kan bedst dokumen- 
teres ved et par eksempler. I anledning af femti-års festen for den 
norske grundlov skrev den unionsvenlige arkivar Birkeland nogle be- 
tragtninger i »Morgenbladet« (13. — 17. maj 1864).^) Heri hedder det 
bl. a. : »Mellem Danmarks og Norges folk består et livsfællesskab, der 
strækker sig ud over vide felter, en sammenhæng så stor, at man 
vanskelig i Europa vil kunne påvise to så inderlig sammenknyt- 
tede folk uden nogen politisk forbindelse i en eller anden form. De 
eksisterende forskelligheder, som under vort nationale stræv på mange 
måder har fået en rigelig belysning, er ikke af større betydning med 
hensyn til muligheden af en på den nationale selvstændigheds basis 
bygget union, end at de kunne sammenstilles med de forskelligheder, 
som fremtræder i vort fædreland mellem de enkelte landsdele uden 
at forstyrre vort statslivs harmoni. Der kan visselig ingen tvivl være 
om, at en norsk stoiiingsmand og en dansk rigsdagsmand ligeså godt 
kan sidde sammen i et skandinavisk unionsparlament som en bonde 
fra Solør og en bonde fra Hardanger i en norsk nationalforsamling«. 

Ved det skandinaviske selskabs foreningsfest (4. novbr.) 1866 
sagde Bjørnstjerne Bjørnson, der visselig ikke var Sverrig, men Dan- 
mark god: »Først og fremmest skulle vi være Normænd og så Skan- 
dinaver. Ejendommelighed må ethvert af de tre folk eje for at have 
noget til udveksling med de andre«. 

I det norske Studentersamfund blev i første halvdel af 1866 ført 
en livlig og langvarig diskussion om Skandinavismen og dens stilling 
til Norges selvstændige nationale stilling. Prof. Daa holdt indlednings- 
foredraget i skandinavisk ånd. Af de øvrige bidrag var arkivar Birke- 
lands og den unge historiker J. E. Sars' de betydeligste.*) Titlen på 
Birkelands foredrag var: vVore Fædre«; på Sars': »Om den nyeste 
nordiske helstatspolitik«. I modsætning til det Birkelandske ældre 
standpunkt vil det være af interesse at lære det unge Norges at 
kende, som kommer frem gennem Sars' ord. Hans synspunkt er 
det Wergelandske : gennem nationalbevidsthed vinder et folk først sig 
selv. Men Skandinavisme er for ham, som den var det for Chr. Mol- 
bech, noget unationalt. Skandinavismens teorier skyder over kends- 
gærningernes mangfoldighed, mener Sars, og han bebrejder Daa og 
Birkeland deres underkendelse af nationalitetsprincipets betydning, 
»Ifølge denne opfattelse skulde den stigende kultur medføre, at de 
nationale bestræbelser efterhånden bortfalder, og at Europas folk smel- 

*) Også udg. særskilt m. titel: Skandinavismen fra norsk Synspunkt. Chra. 1864. 
-) Udg. på Studentersamfundets forlag som ^2 Foredrag om Skandinavisme og Norsk- 
hed«. Chra. 1867. 

14* 

ter sammen efter en af slægtskab og indre og ydre overensstemmelse 
bestemt orden«. 

Her foregår således den kuriøse forskydning, at Anti-Skandinav- 
ismen opfatter sig selv som særlig national overfor Skandinavismen, 
der ved at løsrives fra de historiske forudsætninger og ved abstrakt 
at drages ud i de konsekvenser, som fyrrernes mænd ikke tænkte på, 
men som prof. Broch ved det norske skandinaviske selskabs indled- 
ningsmøde havde protesteret mod, bliver unational, begyndelse til 
kosmopolitisme. 

Sars vil ikke tro på en sammensmeltning efter den emancipation 
af personligheden og nationalfølelsen, som er foregået, og med særligt 
henblik på de tre nordiske lande siger han: »Hovedsagen er, at Nor- 
den, Sverrig og Danmark altid har betragtet sig og følt sig som tre 
særskilte folk, og at denne følelse fremdeles er levende hos alle, und- 
tagen måske de få, i hvem et doktrinært tyranni har tilintetgjort al 
sund sans. Kulturen har ikke udslettet de grænser eller den forskel, 
som lå begrundet i landenes natur og oprindelige stammeforhold. Og 
hvad kulturen ikke tilintetgør, det udvikler den. Hvad der var stamme 
eller folk, er bleven nationalitet, hvad der var tilstede som oprinde- 
ligt naturanlæg eller betingelse har udviklet sig til folkelig individuali- 
tet og bevidsthed, og denne forbinder på den ene side Nordens 3 folk 
langt inderligere end det tidligere større fællesskab i sprog og social 
karakter, men sondrer og adskiller dem på den anden side langt 
dybere og langt uigenkaldeligere end fortidens had, fordomme og 
isolationsbestræbelser«. — 

Når Skandinavismen i Norge hurtigt døde hen, skyldtes det dog 
næppe alene betragtninger som disse, men nok så meget de hidsige 
unionsstridigheder, som dukkede frem i slutningen af treserne, og som 
også fremkaldte spaltning i den skandinaviske kreds. Bjørnstjerne 
Bjørnson, der havde været en god og varm Skandinav, kom nu i den 
grad op i de politiske begivenheder og følte sig så tirret, at han en 
dag protesterede mod den måde, på hvilken den »praktiske« Skandi- 
navisme gav sig udslag.^) De svenske og danske overser og tilside- 
sætter Normændene; altid hedder det i deres aviser den svenske konge. 
Undlod man nu ikke nyligt i Danmark at bede Normændene med til 
skyttefest? Just sådanne småting viser, at Norges selvstændighed ikke 
er tilstrækkelig indrømmet af Svenske og Danske — i Sverrig tænkes 
der kun på at håndhæve hegemoniet i unionen, og den danske Skan- 
dinavisme atter kan ikke tænke sig foreningen som god til andet end 
at hjælpe til at generhverve Slesvig. 
') Norsk Folkeblad 1869. nr. 42. 

Den unge norske demokratiske nationalfølelse viste sig stærkere 
end den højbårne skandinaviske tanke. — 

Det svenske samfund fik på samme måde som det norske i 1864 
sin skandinaviske forening. Den utrættelige Rosenberg havde lod og 
del heri som ved oprettelsen af næsten hver eneste skandinavisk in- 
stitution i de tre lande i disse år. Han var bleven som en Skandi- 
navismens stormester med hovedloge i København. Men i Stock- 
holm beroede det først og fremmest på Danmarks trofaste ven, redak- 
tør Sohlmans initiativ, om tanken skulde forfølges. Sammen med 25 
andre skandinavisk-sindede Stockholmsboere mødtes han d. 6. septbr, 
1864 på børsen, hvor forsamlingen efter nogen forhandling konstitu- 
erede sig som :» Nordisk Nationalforening« med følgende formål: at 
samle og bringe i nærmere samklang med hverandre de medborgere, 
som anser det for vigtigt ved alle lovlige midler at forberede de tre 
nordiske rigers forening til en konstitutionel forbundsstat med fælles 
forsvarsvæsen og fælles bestyrelse af de ydre anliggender, men med 
bevarelse af hvert riges selvstændighed i det indre. 

Da foreningen var bleven noget over 300 mand stærk, holdt den 
i marts næste år sit første oflenlige møde, hvor kaptajn Mankell talte 
om de skandinaviske rigers forsvarskræfter og om muligheden for og 
udsigterne til et fælles skandinavisk forsvarssystem. Men det bør un- 
derstreges, at den »Nordiska Nationalforening« i Stockholm havde af- 
gjort mindre tilbøjelighed til at drøfte krigsudsigter end det »Skandi- 
naviske Selskab« i Christiania og i det hele gjorde sig kendelige be- 
stræbelser for at føre Skandinavismen ind i et fredeligt praktisk spor. 
Her fremsatte Sohlman tilsvarende forslag som i Norge om skandi- 
navisk bogpost og skandinavisk postanvisningssystem. I senere møder 
drøftedes spørgsmålet om den litterære ejendomsret, omtrent samtidigt 
med at Aug. Blanche i borgerstanden havde foreslået en lov, hvorved 
eftertryk af danske og norske skrifter forbødes i Sverrig, og danske 
og norske forfattere fik ret til at forbyde oversættelser til svensk af 
deres bøger. I Danmark var et lignende forslag vedtaget i begge ting 
og havde fået kgl. stadfæstelse d. 25. febr. 1866. — Sådanne lovforslags 
gennemførelse var dog snarere udslag af simpel retfærdighedsfølelse, 
opfyldelse af voksende humanitetskrav, men lader sig næppe direkte 
skrive på Skandinavismens regning. Så var det i langt mere udpræget 
skandinavisk ånd, når bibliotekar Wieselgren i et af »Nordiska Na- 
tionalforeningens« senere møder tog ordet for en tidssvarende behand- 
ling af de nordiske rigers historie, navnlig til skolebrug. Det skal hel- 
ler ikke glemmes, at den svenske forening gav stødet til den danske 
folkehøjskoles omplantning i svensk jord. Den »Nordiska National- 

forening« fik også indrettet en filial i Lund, altid Sverrigs mest skan- 
dinavisksindede by, og talte på sit højdepunkt i 1866 mellem fem- og 
sekshundrede medlemmer, et ikke så helt lille antal i betragtning af 
den mangel på lidenskab, hvormed det svenske samfund som helhed, 
og navnlig da overklasserne, nu da krisen var overstået, betragtede 
Skandinavismen. Da et medlem af den svenske bondestand, A.V. Uhr 
fra Nerike, havde indbragt forslag om, at Normænd og Danske skulde 
have lige ret med Svenske til at drive handel, håndværk og anden 
næring i Sverrig, gik dette vigtige forslag igennem i borger- og bonde- 
standen, men ikke i præstestanden eller hos adelen, hvorved det for- 
kastedes. Men det var sidste år, der i Sverrig stemtes efter stænder. 
D. 22. juni 1866 blev den rigsdagsordning med moderne tokammer- 
system, hvis kamp i virkeligheden havde været den røde tråd i Sver- 
rigs indre historie i de sidste tyve år, fastslået. Herom og ikke om 
Skandinavismen havde interessen samlet sig. 

I begyndelsen af 1865 stiftedes også i Go teborg en »Nordisk For- 
ening« på initiativ af grosserer Dickson og provst Wieselgren. Dens 
program var mere begrænset, idet den kun tilstræbte at »nærme folkene 
til hverandre ved at udbrede kundskab om broderfolkenes ejendomme- 
ligheder, samfundsforhold, historie, bogfrembringelser, sæder, sprog og 
borgerlige forhold samt at fremme samkvem og samliv imellem dem s. 
Mange af Goteborgs ansete mænd var medstiftere af foreningen, som 
virkede ved møder, foredrag og læseselskab, men til trods for sit neu- 
trale program, der udelukkede politik, aldrig fik noget højt medlem s- 
antal og heller ingen lang levealder. Et brev fra Goteborg til »Nordisk 
Tidskrift« (I. 1866. s. 157) vedgår, at foreningen ikke har kunnet ud- 
rette meget og skyder skylden herfor på konjunkturerne. Goteborg er 
en handelsby, og dens borgere er forretningsmænd. »Lige siden den 
danske krig har man her — vi må sige det rent ud, thi sandheden 
skal alligevel frem — i ikke ringe grad trukket sig tilbage fra Skandi- 
navismen, da man betragter den som et spøgelse, som uvilkårligt skal 
fremmane krigens onde ånder mod Tyskland. For forretningernes 
rolige trivsel er freden en gylden tid, men en tilnærmelse til Danmark 
— således ræsonnerer man — vilde forstyrre freden og dermed forret- 
ningerne. Konjunkturerne vilde forværres derved — og derfor: Bort 
med al Skandinavisme, som i mindste måde vover sig ind på poli- 
tikens område!« — 

I Danmark træder den skandinaviske foreningsbevægelse noget 
senere frem end i de to andre lande. Grunden ligger lige for. Så 
praktiske var trods al idealistisk begejstring dog Rosenberg og hans 
lille kreds, at de fuldt vel så, at det ikke gik an umiddelbart efter 

nederlaget at indbyde til dannelse af en forening til den skandinaviske 
tankes bekræftelse. Et forslag herom kunde gøre for brutalt et ind- 
tryk, og holde triste minder i live, som det ikke mindst var Uitra- 
Skandinavernes ønske skulde glemmes og gro græs over. Fra de na- 
tionalliberale kunde næppe heller ventes nogen kraftig støtte; tildels 
samlede de sig i »Dansk Folkeforening«, der havde opstillet som pro- 
gram »at styrke og udvikle den nationale ånd og bevidsthed«. 

Først i foråret 1865 lykkedes det Rosenberg at bringe en dansk- 
nordisk forening i stand, og i begyndelsen endda kun en meget lille 
forening med få medlemmer, der foreløbig ikke trådte offenlig frem; 
thi de nationalliberale menige havde endnu ikke af deres høvdinge 
modtaget nogen parole om, hvor vidt de turde være for elier imod. 
Rosenberg fortæller selv således om stiftelsen i et brev til vennen v. 
Qvanten^): 

». . . . Endelig har vi da på en måde bragt vor skandinaviske 
forening i stand. D. 29. april var vi omtrent 100 mand samlede, en 
del rigsdags- og rigsrådsmedlemmer, et par professorer, et par gros- 
serere, nogle velstående håndværkere og en hel del yngre folk. De 
tilstedeværende storheder iiørte næsten alle til det nationale parti, som 
i modsætning til de gamle nationalliberale holder på den uforandrede 
grundlov. I det hele taget var Grundtvigianismen stærkt repræsenteret. 
Efter at jeg havde gjort rede for bevægelsen i Sverrig og Norge og 
hævdet nødvendigheden af, at vi kom med, opfordrede vi indbydere 
forsamlingen til foreløbig at konstituere sig som en forening, hvis 
statuters første paragraf skulde lyde således: »Foreningens formål er 
ved alle lovlige midler at virke for det størst mulige samliv mellem 
de tre nordiske folk samt at forberede de tre rigers sammensmeltning, 
så at de danner en politisk enhed udadtil med bevarelse af hvert 
riges uafhængighed indadtil«. Svend Grundtvig, som ikke er Grundt- 
vigianer, men Hallianer og personlig står Hall nær, foreslog imidlertid 
at udsætte den formelle konstituering, til vi kunde optræde offenlig, 
og at vi nu kun skulde beslutte den eventuelle indtrædelse i en for- 
ening med det angivne formål samt overlade til indbj^derne at fort- 
sætte arbejdet for foreningens udbredelse. Det var jo egentlig alt, 
hvad vi kunde ønske. Programmet, der sammenfatter både det Gote- 
borgske og det Stockholmske og i det væsentligste stemmer overens 
med det norske, blev godkendt, skønt det konsekvent vil medføre 
både dynastisk enhed og forbundsparlament. Endvidere fik vi åben 
fuldmagt til at anvende foreningens midler og bestemme dens optræ- 
') Af Dagens Krønike I. s. 324 ff. 

den. Vi har i sinde at udgive en række flyveskrifter for at påpege 
Skandinavismens nødvendighed i politisk-dynastisk, i national og øko- 
nomisk henseende. 

Ploug, som er vidende om det altsanimen, står og vakler, fordi 
han gærne vil være med, men ikke tør. Indtil han går med, holder 
en stor del af de bedste kræfter sig tilbage; giver han signalet, vil vi 
få stor tilslutning, men han må slide sig løs fra Lehmann & komp., 
der endnu befinder sig på samme standpunkt af dépit anwureux, på 
hvilket Ploug befandt sig iQor«. 

De flyveskrifter, Rosenberg her bebuder, udkom, 9 i tallet, i 
årene 1865 — 67 med fællestitlen ^ Blade til Menigmand fra danske Skan- 
dinaver^a. Skønt der visselig ikke er mange guldkorn at finde i disse 
brochurer, der væsenlig kun udmærker sig ved en til tider ganske 
utålelig doktrinær svada, er der dog noget nyt i dette forsøg på at 
få »menigmanden«, folkets bredere lag, i tale. De danske national- 
liberale havde i social henseende været et eksklusivt parti. Det er be- 
tegnende, at såsnaii deres politiske program — den mere eller mindre 
rene Ejderpolitik — er bristet, bliver de allerflestes kærhghed til Skan- 
dinavismen mere end platonisk. Da den skandinaviske tanke kun har 
vist sig som en dårlig leder for dansk udenrigspolitik, daler interessen 
for ideen kendeligt og hurtigt. Forholdet er i Danmark næsten mod- 
sat det i Norge. I Danmark er det i national-demokratiske kredse, at 
det skandinaviske håb længst holdes ved live, i politisk henseende det 
parti, som efter grundloven af 1866 konsoliderer sig som det »nationale 
venstre«. 

Emnerne for disse flyveskrifter var sådanne som »Hvad er Skan- 
dinavismen og hvorfor er den nødvendig for Danmark?« ; »Ville Skan- 
dinaverne dele Danmark?«; et havde til forklaring af familiepagten i 
det Rosenbergske unionsforslag fået den famøse titel »Ville Skandi- 
naverne rydde kongen af vejen?«, hvad der gav lattermilde Køben- 
havnere anledning til megen moro. Et andet hævdede i tilslutning til 
en piece af den svenske kaptajn MankelP), at det var en smal sag 
for det forenede Norden i alle tilfælde at værge sin uafhængighed, og 
vilde ved sin Jacob von Thyboeske tone virke frastødende, hvis det 
ikke samtidigt var så naivt. Her fremsættes ganske uforsagt sådanne 
paradokser, som at det forenede Nordens sømagt altid vil blive den 
tyske overlegen, selv i tilfælde af dennes forøgelse, at et forenet Nor- 
den »endnu allermindst i 20 år« vil kunne byde Preussen brodden, 
og at et forenet Norden vil kunne udholde en dyst med Rusland 

') Kan den skandinaviske halfOn erhalla någon tilslutning i forsvarskraft genom en 
anslutning til! Danmark? 

alene — foruden mange andre af samme slags. Hvor rent ud mod- 
bydelig tonen kunde blive, viser følgende prøve ^): »Ingen medlidenhed 
eller agtelse for en indvandret tyskers mulige personlige egenskaber 
må få lov at tale med. Kongen kan ansætte tyske embedsmænd; thi 
alle Slesvigere, Holstenere og Lauenborgere, der er fødte før 30. okt. 
1864, har beholdt deres indfødsret i Danmark; men ingen tysk embeds- 
mand bør i den kreds, hvor han skal virke, kunne møde andet end 
uvilje og modstand, indtil han Qærner sig eller Qærnes. Det er pligt 
mod fædrelandet. Ingen tysk officer bør kunne finde godt kammerat- 
skab hos danske officerer. Det er pligt mod fædrelandet. Ingen dansk 
ejer eller besidder af jordegods, stort eller lidet, bør længere have eller 
antage tyske forpagtere eller forvaltere, som så mange af vore jord- 
drotter har gjort. Det er pligt mod fædrelandet. Ingen håndværks- 
mester bør bruge tyske svende, ingen bygherre, teglværksejer eller 
hvad anden bedrift nogen kan have, bør bruge tyske arbejdsmænd. 
Det er pligt mod fædrelandet. Sker det alligevel, bør de danske hånd- 
værkssvende eller arbejdsmænd sky deres tyske kammerater og frem- 
for alt søge at overgå dem i dygtighed og nøjsomhed; så tager de 
eller får de nok rejsepas. Ingen tysk næringsdrivende bør kunne finde 
kunder i Danmark. Det er pligt mod fædrelandet. Ingen tysk familie 
i nogensomhelst stilling, og om den privat er aldrig så agtværdig, bør 
kunne finde omgang i Danmark. Det er pligt mod fædrelandet; thi 
Tyskerne, selv de bedste, kunne, når de har slået rod et sted, ikke dy 
sig for at hovmode sig og fortrænge Ikke -Tyskere; de kommer som 
skikkelige, beskedne folk, er endogså, når det kræves, ydmyge, ja lavt 
underdanige; men kommer de til kræfter, bliver de tyranner. Der er 
ikke andet middel end slet ikke at lade dem eller deres sprog få ind- 
gang og trænge dem ud, hvor de alt er, derved at man i det hele gør 
opholdet i Danmark utåleligt for enhver Tysker«. — Dette var — for 
at tale Baggesensk — national-giftblanderi og at drive den nordiske 
tanke ud i parodien. Da »Bladene til menigmand«: udgaves anonymt, 
er det ikke muligt at udpege forfatteren til dette mesterstykke. Rosen- 
berg, som sandsynligvis har en del af de andre på sin samvittighed, 
kan det næppe være; han kunde være hæftig og lidenskabelig, men 
han var hverken rå eller brutal. 

I slutningen af det syvende hæfte træder »Nordisk Samfund i 
Danmark« ofTenligt frem. Det meddeles, at den foreløbige bestyrelse 
(hofjægermester Carlsen, grosserer Fritsche, sagførerfuldm. O. Hansen, 
statsrevisor Hasle, dr. Rosenberg og cand. mag. Secher) har bevæget 
1000 danske mænd rundt om i landet til at slutte sig til det. Ploug 
*) Fra nr. 4 (»Ville Skandinaverne gøre de Danske til Svenskere?«). 

stillede sig først kølig og fandt, måske med noget krænket høvdinge- 
forfængelighed, at »tidspunktet lige efter et nederlag ikke synes gun- 
stigt til at skaffe en sag udbredelse i egne af et samfund, hvor den 
hidtil har været fremmed« og foreslog, at »Dansk Folkeforening« og 
»Nordisk Samfund« skulde slutte sig sammen til en »Nordisk Folke- 
forening«. i) Koii efter kunde dog Rosenberg skrive til v. Quanten: 
»Gammelskandinaverne bedre sig. Ploug, Lehmann og Hall, med 
hvilke jeg har talt, ønsker nu, at vor forening træder op, da det der- 
ved vil blive lettere for dem at få dansk folkeforenings program og 
politiske virksomhed ændrede i skandinavisk retning, hvad de har 
i sinde«. 

Rimeligvis fandt »Nordisk Samfund« også en anledning til at 
træde frem for fronten i de stærke angreb, som dens foreløbige virk- 
somhed var udsat for. Modstanderne var nemlig hverken få eller ringe. 

Der var først resterne af det aristokratisk-farvede helstatsparti, 
som havde samlet sig i »Augustforeningen«; de førte dog væsentig 
kun kampen i deres organer »Flyveposten« og »Den Consei-vative«, af 
hvilke intet nød synderlig anseelse. Men i efteråret 1865 var alliancen 
sket mellem »de store og de små bønder« ved J. A. Hansens arbejde: 
konservative godsejere og en del af bondevennernes parti mødtes i 
»10de Oktoberforeningen«. 37 godsejere i foreningen udtalte sig vold- 
somt mod Skandinavismen i en til deres standsfæller rettet skrivelse, 
og i Oktober-foreningens program hed det ligefrem, at Skandina\ismen 
kun vilde lede til »at indordne Danmark under Sverrig«; til at »af- 
løse vort blomstrende kongehus med det svensk-norske dynasti«, ja 
»til Danmarks deling«. »Vi betragter det desuden som ligefremt brud 
på den undersåtlige troskab«. Og fra samme kant udsendtes som mod- 
træk tre anonyme piecer »Om Skandinavismen. Et par Ord nærmest 
bestemte for Menigmand«, som gik ud på at vise, at de skandinaviske 
drømme vilde bringe Danmark ind i samme uføre som i 1863. Både 
fra dansk og svensk side har Skandinavismen kun betydet en kamp 
om magten, udvikles her. Det danske folk har lyttet for meget til de 
mænds tale, som stillede det i udsigt at blive herre i Norden, og lok- 
ket af de glimrende udsigter til at genvinde noget af sin tabte storhed 
stillede det danske folk sig forrest i kampen for den skandinaviske 
idé. Men begivenhederne i 1864 i Sverrig-Norge viste tydeligere end 
noget andet, at her var tanken i hvert fald ikke gået over i blodet. 
»Lod man dengang forlyde en tvivl om, at Sverrig og Norge vilde 
hjælpe os, når de skandinaviske bestræbelser førte til krig med Tysk- 
land, da var det en tåbelig fornærmende og uberettiget tale — det var 

') >Fædrelandetc 1866. nr.' 138. 

hjemmetyskeri. Men sandhed var det dog«. Mulig er Svenskerne nu 
mere tilbøjelige til at modtage en union, nu da det er givet, at Sver- 
rig og ikke Danmark kan blive hovedlandet, og forholdet tilmed er 
så ulige, at Danmark og Norge ikke kan blive andet end provinser af 
Sverrig. »Skandina visk-sindede har Nordens tre folk aldrig været for 
alvor«. Hvert af de tre rigers folk har altid sat for megen pris på 
sin selvstændighed til at ville opgive den til fordel for de andre. 

Endelig hed det her, med henblik på de sidste dages skandi- 
naviske forhåbninger, og i naturUg reaktion mod danske Skandinavers 
færden og væsen: »De danske Skandinaver fortæller os, at der er 
sandsynlighed for, at når Danmark indtræder i en skandinavisk union, 
så vil derved dannes en så mægtig nordisk stat, at Tyskland og Preus- 
sen skulde forære Skandinavien Nordslesvig for at vinde dets venskab. 
Der har altid været noget overspændt og fantastisk i den skandi- 
naviske stræben, i denne digterpolitik, støttet af politisk lyrik, knæ- 
sat af digtere fra de tre lande og skærmet og bekræftet af »ideernes 
udødelige livvagt« ved deres gilder og festlige sammenkomster, og man 
ser, at det overspændte og fantastiske ikke har forladt den«. (I. s. 13). 

Dette var intet vrængebillede af forholdene. I breve, men aller- 
tydeligst i de taler, som Ploug og Lehmann holdt ved den »Nordiska 
Nationalforenings« møde i Stockholm juni 1866 træder det frem, at 
håbet om Slesvigs genvinding hos en fraktion af danske Skandinaver 
vedblivende er knyttet til den skandinaviske idé. De havde intet glemt 
og intet lært. 

Ved dette møde drøftedes Skandinavismen for sidste gang sagligt 
af repræsentanter fra alle tre lande. Programmet var en undersøgelse 
af det standpunkt, på hvilket de skandinaviske bestræbelser befandt sig 
i de tre nordiske lande, et spørgsmål om, hvad de skandinaviske for- 
eninger kunde udrette til det skandinaviske Nordens nærmere sam- 
menslutning i social og politisk henseende, samt endelig om, hvordan 
et fælles forsvar kunde ordnes for de tre riger. Deltagernes antal var 
kun et hundrede og tredive, hvad jo ikke var nogen betydelig tilslut- 
ning eller tydede på megen livskraft. 

Efterat L. K. Daa, A. Hedin og Rosenberg henholdsvis havde 
gjort rede for de respektive nordiske foreningers arbejde, viste Orla 
Lehmann sig på talerstolen. Underligt må indtrykket have været for 
dem, der sidst havde hørt ham for tyve år siden i Ridehuset. Hvor 
meget var ikke sket i disse tyve år! Da lyste alt af håb og sejr. Nu 
galdt det at bøde på et nederlag. 

Når de ældre Skandinaver havde holdt sig tilbage — forklarede 
Lehmann — var det ikke, fordi deres egen overbevisning var rokket, 

men fordi de havde lært at tvivle om overbevisningens styrke hos de 
svenske og norske frænder. Den skandinaviske tankes sandhed be- 
roede på erkendelsen af, »at Danmarks grænse mod Jylland er selve 
Nordens grænse«, og »at det danske folks ukrænkede bevarelse angik 
de forenede rigers egne dyrebareste interesser Ikke som en med- 
lidenhedens almisse, men som et selvforsvar, fordret af den egne inter- 
esse, påbudt af den egne pligt ventede vi Norges og Sverrigs hjælp«. 
Hjælpen var udebleven, og dette var hovedgrunden til de ældre danske 
Skandinavers tilbageholdenhed. Om den skandinaviske tanke skulde 
frelses, beroede på, om mail lærte at forstå, at Danmark var ligeså 
nødvendigt for Sverrig og Norge som omvendt. Så længe et fælles 
parlament ikke forbandt Sverrig og Norge, vilde unionel tvist og mis- 
tænksomhed ikke ophøre — Sverrigs fordring på hegemoniet vilde al- 
tid stå overfor Norges frygt for at overvældes af den stærkere nabo. 
Først når en tredje magt kom til, vilde et sådant parlament kunne 
komme i stand, og derved den rette ligevægt mellem kræfterne sikres.^) 
»Endnu klarere bliver sagen, når der ses hen til Nordens stilling i 
Europa. Sverrig kan ikke til evig tid blive ved at leve af sine lavr- 
bær fra 30-årskrigen — lavrbær kunne holde sig længe, men tilsidst 
visner de — og folket befinder sig nu i en sådan materiel udvikling, 
at med kræfterne også trangen må vågne til at indtage en stilling, 
som svarer til folkets begavelse og historie. Norge har haft meget at 
gøre for at forskaffe sig alle en selvstændig statstilværelses betingel- 
ser; men når dette arbejde er gjort, vil det ikke længer føle sig til- 
fredsstillet ved den bygdepolitik, hvortil det hidtil har resigneret sig. 
Men skal Norden hævde sin plads og fyldestgøre sin opgave i menne- 
skeslægtens historie, kan det umuligt undvære det tilskud af åndelig 
og materiel rigdom, som Danmark kan yde. Og hvor let kan der 
ikke blive tale om noget ganske andet end en hæderlig plads i folke- 
nes række, om en agtværdig andel i civilisationens gærning. Norden 
er indeklemt mellem tvende store folk med en umådelig overmagt og 
tilsvarende ærgerrighed, og de bånd, der holdt den gamle samfunds- 
orden, kunne ikke længer frembyde nogen betingelse. Det er derfor 
opgaven — det er måske livsbetingelsen for de mindre stater — ved 
en nøje sammenslutning at søge denne sikkerhed i deres egne kræfter. 
Hvad Storbritannien, Frankrig, Spanien og nu også Italien har fuld- 
bragt, det har Tyskland længe efterstræbt ad de forskelligste veje, og 
det vil det tidligere eller sildigere nå. Det er den samme opgave, som 

*) Efter > Fædreland et« 1866. iir. 245; Rosenberg: Beretning om det politisk-skand. 
Møde i Sthlm. d. 29. juni 1866 (i >Blade for menigmand« nr. 9); Berattelsc om 
Nordiska Nationalforeningens mote (i >Nord. Tidskrift« I. 1866, s. 397 ffX 

vor lids nationale stræben stiller de tre grene af de tre nordiske folke- 
stammer. Adskilte ville de være fordømte til afmagt — måske viede til 
undergang. Kun i forening har de en fremtid«. 

Lehmann havde viist den personlige resignation kun at strejfe 
det slesvigske spørgsmål. Sådan var ikke Ploug tilsinds. Han er- 
klærede kort og godt, at han ikke indså nytten ved nu at forhandle 
om en fremtidig nordisk forfatning. Thi først måtte Sønderjylland gen- 
vindes. På denne opgaves løsning gennem Nordens fælles kræfter og 
fælles opofrelser beroede det skandinaviske spørgsmåls løsning. Det 
var tvivl underkastet, om Danmark nogensinde, overladt til sig selv, 
kunde blive genforenet med sine tabte landsmænd, men gennem det 
øvrige Nordens hjælp troede han, det kunde ske. Det var en kortere, 
sikrere vej til Nordens enhed, hvis Sverrigs og Norges regeringer og 
folk for alvor opstillede det som deres vigtigste politiske mål at gen- 
give Norden dens sande nationale grænse, at genforene med Norden 
de 200000 mænd og kvinder, som ved Wiener-freden var blevne givne 
til pris for fremmed undertrykkelse! 

Carl Ploug vilde med andre ord i en ny omgang drive samme 
misbrug med den skandinaviske tanke som forud. Intet lært — intet 
glemt! Hans lige så fantastiske som i skandinavisk forstand egenkære 
ord mødtes imidlertid af en vægtig protest fra selve vennen Sohlmans 
side: »For dem, hvis Skandinavisme kun består i mere eller mindre 
poetiske sympatier — sagde Sohlman — er allerede talt og skrevet 
nok; deres følelser holder ofte dårlig stand i prøvelsens time . . . .Vil 
man for alvor praktisk-politisk vinde folk for sagen, må man tage 
den praktisk og så klart som muligt søge at gøre sig klart, hvad man 
vil opnå«. Alle oprigtige Skandinaver var enige i, at det danske Sles- 
vig burde genvindes for Danmark og håbede, at dette måtte ske; men 
at opstille Slesvigs genvinding som et løsen, en fane for de skandi- 
naviske bestræbelser i Sverrig og lade dette udgøre foreningernes væ- 
sentlige program, var toppunktet af dårskab. Langt fra at gøre pro- 
paganda i skandinavisk retning vilde man derved umuliggøre ethvert 
fremskridt. Det havde altid været en anstødssten for Skandinavismen, 
at mange troede, Skandinaverne i Danmark kun tænkte sig Skandi- 
navismen som et middel til at holde på Slesvig, ikke som et mål i og 
for sig. Skandinavismens styrke må ligge i en almindelig overbevis- 
ning om, »at Nordens enhed er praktisk nødvendig for alle tre lande, 
og at den er praktisk udførlig«. — Da han var kommen hjem, sendte 
Ploug Sohlman et brev, i hvilket hans skuffelse tydeligt giver sig luft 
i disse ord: »Det forekom mig, at interessen for den skandinaviske 
sag i Stockholm er mindre, end jeg havde tænkt mig, og jeg kan ikke 

overvinde min frygt, at I i grunden holder niere af Finland end af 
Danmark«.^) 

På Rosenbergs forslag vedtog forsamlingen en resolution om, at 
de tre foreninger burde bestræbe sig for at vinde folkenes offenlige me- 
ning for en politisk sammenslutning mellem Nordens riger, hvilende 
på grundlag af fælles forsvar, fælles ledelse af udenrigspolitiken, samt 
en forbundsrepræsentation, hvori såvel statens antal som dens folke- 
mængde var udtrykt. Efter Sohlmans forslag gav forsamlingen derpå 
sin tilslutning til de ved det andet nordiske nationaløkonomiske møde 
omtrent samtidigt vedtagne beslutninger om størst muligt fællesskab 
i mønt, mål og vægt, post-, telegraf- og jærnbanevæsen samt i told-, 
søfarts-, handels- og næringsforhold, ligesom man sluttede sig til det 
af det nationaløkonomiske mødes 4. sektion godkendte forslag om en 
anmodning til universitetslærerne i de nordiske sprog om at foranledige 
en sammenkomst af sprogforskere til at forberede enhed i de nordiske 
rigers retskrivning. Denne sammenkomst fandt som bekendt sted i 
Stockholm 1872, efter at der forud var konstitueret udvalg i de for- 
skellige lande til at behandle sagen. 

Mødet i 1866 var en slags revue over den skandinaviske sags 
stilling i de tre lande. Ved samme lejlighed fik de skandinaviske for- 
eninger et fælles-organ, idet mødet på grosserer Fritsches forslag ved- 
tog at erkende det af en slags aktieselskab nys stiftede og af profes- 
sor i nationaløkonomi ved Lunds universitet Gustaf Hamilton redigerede 
»Nordisk Tidskrift for Politik, Ekonomi och Literatur« som sådant. 

Programmet for dette stemte da også på det nøjeste overens med 
resolutionerne på det nordiske møde, ja medtog foruden fællesskab i 
fors vårs væsen, diplomati og repræsentation samt social og økonomisk 
ligestillethed, endogså kravet om den dynastiske enhed. Tidsskriftet 
var tænkt som afløser af det Nordiske Universitets -Tidsskrift, i hvis 
sidste hæfte (1866) der med erkendelse af egen begrænsning stod at 
læse: »Efterat tanker og ønsker om Nordens enhed har vundet ud- 
bredelse langt udenfor universiteternes kreds og mere og mere er 
trådte i forbindelse med tidens praktiske spørgsmål, kan et fortrins- 
vis akademisk tidsskrift ikke længere gøre fyldest som det forbindel- 
sesled, der skulde hjælpe til nøjere gensidigt kendskab og varigere 
samvirken«. Det ny tidsskrift vilde behandle både politiske og sociale 
spørgsmål indenfor den givne ramme og gennem kritiker og rede- 
gørelser holde sine læsere i kundskab om alt af betydning i den 
nordiske litteratur, »således at denne virkelig kan blive fælles for 
samtlige nordiske folk«. (I. s. 16). 
') Bref tin Aug. Sohlman. 

»Nordisk Tidskrift« bestod i fem år, og når det gik ind, var 
det vel væsenlig, fordi den skandinaviske kurs blev flovere og flovere; 
fordi også det sidste forsøg på at hejse fanen påny endte med kold 
ligegyldighed udenfor de stadig færre trofastes kreds. For Hamiltons 
eget vedkommende synes det at have gjort udslaget, at de nordiske 
lande ikke kom til at deltage i krigen 1870 og derigennem — som 
han troede — gennemføre Nordens enhed; thi han skriver med en 
blanding af fantasteri og chauvinisme, som man ellers kun finder hos 
danske Ultra-Skaqdinaver, så utrolige ord som disse: »Danmark må 
benytte den lejlighed, som nu tilbyder sig og sandsynligvis ikke vil 
komme igen, til at sejre eller i det mindste til at dø med ære. Bruger 
Danmark ikke denne lejlighed, har det dermed forspildt sin ret til at 
leve (!) .... Deltager Danmark ikke i krigen, frygter vi også, at en 
sådan holdning vil give den nordiske enhedstanke dødsstødet, da siden 
efter ingen vil kunne overbevise den svensk-norske almenhed om, at 
en forening med Danmark skulde kunne føre til forøget styrke eller 
fra dansk side være alvorlig ment. Foreningen med en sådan stat 
— vilde man sige — kunde blot tjene til at forøge vor svaghed«. 
Han beklager, at det for Sverrig-Norges vedkommende ikke kan komme 
videre end til neutralitet; dog — hvis Danmark griber til våben, burde 
Sverrig-Norge stille sig ved dets side.^) — Men i de år det bestod, 
var »Nordisk Tidskrift« fuldt ud på højde med sin opgave, og må 
siges at overgå tidligere skandinaviske tidsskrifter. Det indeholdt mange 
ypperlige afhandlinger. — 

I Danmark gjorde »Nordisk Samfund«, samtidigt med at det udgav 
»Uge-Blade for menigmand« (1867 — 69), der skulde vinde det »menige 
folk på landet«, i de følgende år forsøg på at agitere for Skandinav- 
ismen gennem det »levende ord« i folkeforsamlinger. Større møder 
afholdtes i Hillerød og Birkerød, og mindre rundt om i Danmarks for- 
skellige provinsbyer, ialt i et antal af c. 25. Hensigten med disse møder 
var at få-de brede lag i tale og forsøge at få dem med til diskussion 
om den nordiske enhedstanke. Men de adepter, som vandtes ad denne 
vej, kunde sikkert tælles, thi hver ny anstrængelse fra »Nordisk Sam- 
funds« side blev mødt med stærkere og stærkere mistillid og uvilje 
fra modpartiet. Skandinavisme'n var omkring 1868 virkelig bleven et 
hovedstridspunkt mellem de forskellige politiske partier i Danmark. 
De rene helstatsmænd havde vel nu ikke megen indflydelse, og magten 
var ved at glide ud af hænderne på de nationalliberale, der havde 
deres støtte i København og i de større provinsbyer. Men det forenede 
godsejerlige — J. A. Hansenske parti. Oktoberforeningens mænd, der i 1866 
O G. K. Hamilton: Tre skandinaviska uppsatser. Lund. 1870. s. 45. 



224 

havde viist deres styrke, var enige om at vise Skandinavismen tænder; 
og de jydske Geert Wintherske bondevenner var trods deres demo- 
kratiske sindelag — eller måske netop derfor — om muligt endnu mere 
anti-skandinavisk sindede. Medens J. A. Hansens organ » Morgenbladet <. 
i slutningen af halvtreserne havde taget ordet for en politisk Skandi- 
navisme, gjorde det nu front imod den, og langt værre var angrebet 
i Winthers og Bjørnbaks aviser (»Nørrejydsk Tidendec og »Aarhus 
Amtstidende«). J. A. Hansen og Geert Winther udstedte endda i det 
folkelige venstres navn en formelig banbulle mod »Nordisk Samfund«. 
For at berolige dettes medlemmer, der for største delen hørte til 
det nationale venstre, hvor Grundtvigianerne var hovedstammen, og 
som på samme tid var demokratisk- og skandinavisk-sindede, ud- 
stedte samfundets formand, hofjægermester Carlsen, en erklæring i 
»Dansk Folketidende«, hvori det hed: ». . . . Den nordiske enhedssag 
er bleven en folkesag i landet, en sag, som sysselsætter tankerne og 
sindene i landet«. Han tager ønske for virkelighed. Disse folkemøder, 
hvor man endog lod deltagerne stemme om de enkelte punkter i det 
skandinaviske program, førte til intet. 

Stemningen blev mattere og mattere. De ikke helt få, som kort 
efter nederlaget i 1864 havde knyttet deres håb til Skandinavismen 
som redningsplanke, lod atter dette fare. Enten hånede man dens 
mænd, f. eks. i ord som disse: »Når en af de skandinaviske fester 
nærmer sig, da vågner ånden i alle Nordens mænd. Da stiger dron- 
ning Margrethe med champagneglas i hånden frem for vort indre øje. 
Da føler vi os som mænd, hvem et helligt kald er betroet, og med 
iver og udholdenhed tømmer vi bolle på bolle for Nordens sag og 
dens tapre drabanter. Med dristig begejstring bygger vi i tanken det 
prægtige hus med de tre spir — men den følgende morgen allerede 
er tømmermændene i fuld gang med at rive det ned. Derfor er også 
Skandinavismen bleven til, hvad den er. Fra først af var den et lille, 
frodigt træ, der lovede godt; nu står den som en vantreven, trøsket 
og forskaren bul, vandet med punsch istedenfor med blod, uden frugt 
og uden udsigt til nogensinde at komme til at bære nogen«.') Eller 
»Nordisk Samfunds«' Skandinavisme blev imødegået på en mere væg- 
tig måde. Således af den lærde historlsker, Caspar Paludan-Muller, 
dengang rektor ved latinskolen i Nykøbing p. F.^) 

Paludan-Mullers indlæg er et af de betydeligste, fordi det spørger 
klart og svarer klart. Resultatet af hans undersøgelser bliver, at »enig- 

*) øjeblikkets Fordringer. Et Par Ord om hvad Skandinavismen er, og hvad den 

burde være. Kbh. 1867. s. 15. 
^ »Lolland-Falsters Stiftstidende« 1868. nrr. 151. 164. 177. 178. Også i særto'k- 

hed og ikke enhed er den sande form for et broderligt og velgørende 
samliv af Danmark, Norge og Sverrig«. Med forståelse af, hvad der 
i øjeblikket dybest påtrængte sig det danske folks følelsesliv, går han 
lige løs på centrum. Skal Danmark uden bagtanke åbent og ærligt 
gå ind i unionen, må det engang for alle sige Sønderjylland farvel. 
Kan det danske folk dette? Vil det danske folk dette? Eller vil det 
lokke Sverrig-Norge ind i et forbund, der imod disse rigers interesse 
skal hjælpe til at vriste byttet fra sejrherren? :»Hånd på hjærtet, lands- 
mænd: Er denne bagtanke et af Anti-Skandinaver opdigtet skræmme- 
billede? Bliver det slesvigske spørgsmål ikke slået fuldstændigt ihjel 
og lagt i så dyb en grav, at det ikke kan komme op af Danmarks 
jord og hjærte igen, så bliver det atter en kilde til misfornøjelse og 
kiv i den nordiske union«. For Paludan-Mullers øvede historiske blik 
er de dynastiske projekter heller ikke noget fristende skue. Unionen 
vil i det hele næppe skaffe Danmark større sikkerhed, men udsætte 
det for større farer. »Det danske folk vilde ved at indtræde i en 
union alene vinde en fyldigere tilfredsstillelse af nordisk national- 
følelse, der dog kun er den ene faktor i det danske væsen, og som 
vilde blive grusomt skuffet, dersom fremtiden bragte splid og kiv 
imellem de nordiske folk ved den altfor nære berørelse, istedenfor 
den kærlighed, fred og enighed, Skandinavisterne nu lover. Og dette 
kan såre let ske; thi fremtiden bestemmes ikke af deres vilje og 
ønsker, men af kræfter og forhold, de ingen magt har over .... Jeg 
tror, at vilde Skandinaverne bevise deres fædreland en sand og stor 
tjeneste, så opløste de »Nordisk Samfund«, opgav agitationen i pres- 
sen og folkemøder, gav deres hele virksomhed en retning på, hvad 
der nu og i den fremtid, et almindeligt menneskehgt øje overskuer, 
er til utvivlsom gavn for vort land«. 

For oiiodokse Skandinaver syntes det straks, som om der lys- 
nede et håb om en ny nordisk æra, da de erfarede den danske tron- 
følgers forlovelse med den svenske konges datter i sommeren 1868. 
Men også dette blev til skuffelse for dem. Den københavnske presse 
var denne gang yderlig forsigtig og hengav sig ikke til illusioner i 
den anledning. Måske det »nordiske« nu kan komme i kurs, da det 
er blevet >hoflahig« — skriver »Dagbladet« — og at nogle vil mene, 
at den »praktiske Skandinavisme« nu er født til verden. »Hvad os 
angår — tilføjer det med tydeligt nag og bitterhed i tonen — er vort 
syn ikke så langtrækkende. Vi nærer ingen illusioner om, at den ind- 
gåede forbindelse skulde bringe Sverrig-Norge til at forandre den poli- 
tik, der under krigen med Tyskland beredte os så tung en skuffelse 
.... 1 de forenede rigers politik er det princip, som Manderstrøm tjente. 

Skandinavismen. |5 

endnu rådende og vil vedblive at være det en stund; de »naturlige 
grænser« er stikordet på den ene side af Kølen (sigter til den sven- 
ske trontale 1867), den uforstj^rrede skibsfart er løsnet på den anden. 
Denne tankegang hos folkenes store flertal vil være stærkere end konge 
og udenrigsminister, stærkere end slægtskab og venskab, stærkere end 
selve den oplyste del af folket«. I anledning af formælingen næste 
sommer vedtoges i folketinget en lykønskningsadresse, men først efter 
adskillig debat, idet J. A. Hansens parti vilde have disse ord fjærnede: 
»Vi hilser med glæde denne forbindelse mellem tvende af Nordens 
kongebørn som et vidnesbyrd om, at dets fyrster mødes i erkendel- 
sen af den høje betydning, som enighed og sammenhold mellem ri- 
gerne vilde have for disses fremtidige selvstændighed og udvikling«. 
De vedtoges dog med 62 stemmer mod 31. Men da danske studenter 
med endnu en smule skandinavisk lue i sjælen bragte det nygifte 
fyrstepar deres hyldest i et fakkeltog, fik de vel en påskønnelse af 
deres loyale følelser for kongehuset, men ingen skandinaviske ord 
med hjem. Denne fyrsteforbindelse, som Skandinaverne straks havde 
tænkt som en oprejsning for deres sag, artede sig således snarere som 
et nederlag for dem. 

Der blev i Danmark ligesom sat et afgørende punktum for den 
skandinaviske tankes videre udvikling, da i sommeren 1870 den gruppe 
af det danske folketings venstre, som hyldede den nordiske enheds- 
tanke, sluttede sig sammen med de andre venstregrupper i det »for- 
enede venstre«, og man i dettes program kunde læse følgende kom- 
promis: »Med hensyn til den skandinaviske sag er vi enige deri, at 
enhver tilnærmelse imellem de tre nordiske lande, som kan fremme 
folkenes brodersind, deres åndelige og materielle udvikling, fortjener 
den virksomste understøttelse, og at en kraftig og forenet modstand 
mod ydre Qender, som de tre riger forfatningsmæssigt kunne enes om,, 
vil være til betrv'ggelse for alle tre riger «.^) Dette var tydeligt nok 
»ord« og skulde vel også kun tages for ord. 

Der var træthed og afspændelse over hele linjen. »Hvorledes er 
stemningen i Stockholm? spørger Rosenberg. Her er den ussel. Vi 
møder smålighed på alle kanter, modløshed og national Hgegyldighed«.*^) 
Selv et så dristigt-fantastisk forsøg som den unge Fr. Bajers på i 
1870 at stifte et »Nordisk Fristatssamfund«, hvis grundlag ingenlunde 
var »uvilje mod de regerende kongehuse« men overbevisningen om, 
at det »konstitutionelle kongedømme kun er en overgang fra enevælde 
til fristat« — vakte ikke synderlig opmærksomhed eller forbavselse. 

*) »Dansk Folketidendec 1870. iir. 26. 
-) Af >Dageiis Kronike« 1889. s. 619. 

Dets fremtræden var forøvrigt også iklædt meget beskedne former: 
»Vort samfund ønsker ikke at prale med noget stort medlemstal« — 
hed det i programmet. »Det vil være tilfreds med at udgøre en lille 
skare, vel spredt over hele Norden, men tæt samlet i ånden«. Man 
blev medlem ved til samfundels formand at indsende følgende ord med 
navns underskrift: »Jeg undertegnede afgiver det højtidelige løfte ved 
alle lovlige midler at virke for de søndrede nordiske folkegrenes sam- 
menslutning i fristatlig form«. — 

I 1871 indeholdt »Fædrelandets« indholdsfortegnelse for sidste 
gang rubrikken »Skandinavisme« — det sidste bidrag er en notits 
(nr. 281) om et møde i den »Nordiska Nationalf6rening« i Stockholm, 
hvor skadeligheden ved oversættelser og den litterære beskyttelsesret 
har været drøftet. — 1 1872 indstillede »Nordisk Samfund« sin virk- 
somhed. — 

Muligheden at fortsætte studentertogene efter 1864 kunde vel 
knap rummes i de hedeste skandinaviske hjærner. Og dog skulde 
der atter blive studentertog, ikke én, men hele to gange. Men det ér 
ikke længere så meget en bekræftelse af den skandinaviske tanke, her 
foregår, som det er en instinktmæssig bekræftelse — en bekræftelse 
for sidste gang — af »studentens« sociale stilling i samfundet. Det 
var gennem de nordiske studentermøder, at studenten var nået til hid- 
til ukendt hæder og værdighed, at han var bleven behandlet og seet 
op til som en af samfundets bedste. Når der nu atter kan holdes 
studentermøder i 1869 og 1875, betyder dette, at opfattelsen af hans 
sociale betydning endnu ikke har forandret sig synderligt. Først mod 
slutningen af halvQerserne begynder den sociale forskydning, da stu- 
denternavnet i og for sig ikke vurderes højere end det moderne sam- 
funds andre kaldsnavne. Efter den tid holdes ingen flere skandinav- 
iske studentermøder — derimod vel akademiske møder med drøftelse 
af faglige interesser — ikke blot fordi det skandinaviske program fore- 
løbig var opgivet fra alle kanter, men også fordi studenterne vanske- 
ligt mere kan hævde sig som en udpræget stand overfor samfundets 
andre klasser. 

I februar måned 1869 kom indbydelse fra Kristiania til de danske 
studenter om som forhen at mødes her med de svenske og norske 
brødre samme sommer. I indbydelsen skjultes dog ingenlunde, at 
mange var af den mening, at studentermøderne havde overlevet sig 
selv, og at studenterne ikke længere havde nogen egen rolle at spille 
i Skandinavismens historie. Men indbyderne var af den tro, at om 
end studentermøderne ikke længere kunde gøre krav på den politiske 

15* 

betydning, som man engang havde tillagt dem, så vilde dog en for- 
nyet sammenkomst mellem de tre skandinaviske landes »ædleste« ung- 
dom være det bedste middel til at sprede kundskab om de nordiske 
landes ejendommelige forhold og til at vække en gensidig deltagelse 
for de tre folks særlige bestræbelser, ønsker og forhåbninger. Ad den 
vej vilde følelsen af folkenes frændskab blive dybere og mere levende. 

Dette syntes jo dog ikke at være noget nyt, selv ordene var 
hørte mange gange før. Det var sikkert også i følelsen heraf, at de 
danske studenter med megen betænkelighed modtog denne indbydelse, 
der gav stof til en varm debat i deres forening. De fleste, som her 
tog ordet, syntes nu at være komne til forståelse af, at den tid var 
forbi, da der kunde leves på den blotte følelse, og at der nu krævedes 
handling. Vi var ikke komne videre end i 1848 — sagde en af ta- 
lerne — , vedblev vi at tale, begyndte vi aldrig at handle. i) De sidste 
hold studenter, der dog nok havde lyst til selv at se, hvordan det gik 
til ved et studentermøde, gjorde imidlertid udslaget ved deres stemmer, 
så at svarskrivelsen blev bekræftende i tilslutning til indbydelsens ord- 
lyd, idet det samtidigt udtaltes, at man ikke anså studentermøderne 
for skikkede til at føre den skandinaviske tanke videre, men at de 
blot vilde give en ny slægt lejlighed til direkte tankeudveksling og 
personligt kendskab til folk og land. 

Mødet blev virkelig noget mere end ny vin på gamle læderflasker. 
Der var en ligefrem sygelig ængstelse for at undgå skandinaviske fraser, 
og hæderlige bestræbelser for at give mødet et positivt-praktisk ind- 
hold, så at det fik en almen-akademisk karakter. En række forhand- 
lingsemner var opstillede, der indlededes af M. WeibuU, universitets- 
lærer i Lund, med et foredrag om det ønskelige i fælles organisationer 
for de nordiske universiteter, almindelig teoretiske gensidig gyldige 
eksaminer, fælles prisopgaver, gensidige studiebesøg, udgivelse af en 
universitetskalender m. m. I den påfølgende diskussion forfægtede 
Bjørnstjerne Bjørnson varmt folkehøjskolens sag mod universitetet. 
Næste dag var atter folkehøjskolen på bane, opstillet som diskus- 
sionsemne fra dansk side og indledet af Chr. Richardt. En diskus- 
sion om >arbejdersagen < var også for; den indlededes af den be- 
kendte arbejderfører, Chr. Rimestad, der opfordrede den studerende 
ungdom til at række arbejderne hånden. 

Det er betegnende for stemningen, at da Rosenberg havde an- 
meldt et foredrag om »Skandinavismen«, fandt ordstyreren, professor 
Christie, det nødvendigt at forudskikke nogle reserverende bemærk- 
ninger: at det var en misforståelse, når det var meddelt, at dr. Rosen- 
*) H. C. A. Lund: Studen tcrforeiii uge ns historie. II. s. 587. 



229 

berg vilde holde foredrag om den politiske Skandinavisme; hans hen- 
sigt var kun at ville udtale sig om den skandinaviske tankes udvik- 
ling i den sidste tid i Danmark. Rosenberg begyndte også straks med 
at sige, at han ikke havde fået nogen opfordring af komitéen til at 
optræde; man havde jo næret en næsten panisk skræk for, at dette 
studentermøde skulde blive politisk. Forøvrigt indrømmede han, at 
det var en misforståelse, når man havde tillagt studentermøderne ind- 
flydelse på statsstyreisen, så at studenterne fik udseende af at være 
en slags repræsentanter for folkene. Han tog også afstand fra hurra- 
råbene og skåltalerne — »nu trænges kun til ord, som avle dåd« — 
og fra det slesvigske spørgsmåls umiddelbare forbindelse med det 
skandinaviske: »Sønderjydernes ulykkelige stilling for tiden vilde al- 
drig i mine tanker kunne være grund for mig til at være Skandinav, 
og jeg vilde aldrig i Sønderjydernes navn påkalde hjælp fra det øvrige 
Norden .... Det er dog så simpelt^ at man er Skandinav for hele Skan- 
dinauiens skylden, Studenter-Skandinavismen havde dog haft fortjene- 
sten at være forgænger for den Folke-Skandinavisme, han håbede 
på, og han bad nu studenterne om hver for sig at gøre sit til at for- 
vandle tanken til folkeoverbevisning og folkevilje. 

Det er ligeså betegnende, at da Rosenberg tilsidst opfordrede til- 
stedeværende norske og svenske studenter til at ytre sig om Skandi- 
navismens stilling i deres lande, begærede ingen ordet. Det var et 
talende tidernes tegn for den, som vilde forstå det. 

Festberetningen ^) giver tilsidst mødets karakteristisk i disse linjer: 
»I sammenligning med de foregående møder har studentermødet 1869 
sin bestemte, tydeligt udprægede karakter og har på sin måde be- 
gyndt en ny epoke i studentermødernes iiistorie. Jo mere det efter 
de sidste års begivenheder tilkom de unge deltagere i henseende til 
direkte politiske spørgsmål at indtage en beskeden og tilbagetrukken 
stilling, desto klarere stod også deres opgave for dem at finde den 
retning, i hvilken Nordens studenter just som studenter kunde virke 
for Nordens fremtid. Allerede i de emner, som kom til behandling 
ved sammenkomsterne i universitetets festsal, var denne retning hel- 
digt antydet. Universiteternes nærmeste pligt vilde være på deres eget 
område at bidrage til livligere samvirken og sammenslutning mellem 
de skandinaviske landes særskilte kræfter. Deres anden høje opgave 
vilde være, på samme gang de ikke lukkede sig til for hverandre, 
heller ikke at slutte sig ude fra folket, fra arbejderne, de dybe lag, i 
hvis hånd dog fremtiden tilsidst hviler«. Aldrig før nu havde student- 
erne skænket arbejderne en tanke. — 
') Studentmdtet i Kristiania 1869. Lund 1871. s. 231. 

Upsala-mødet i sommeren 1875 gik væsenlig i samme spor som 
Kristiania-mødet med en mængde diskussionsemner, der langt fra alle 
havde tilknytning til den nordiske tanke. Men for os, som fem og 
tyve år efter læser talerne fra dette, det sidste studentermøde, virker 
det som en epilog. Blikket vendes mere bagud end fremad, ordene 
er blide og valgte med omhu for ikke at såre og skræmme, og der 
er sordine over tonefaldet. Næsten alle de gamle Skandinaver har 
givet møde, Monrad fra Kristiania, Ploug og Bille fra København, de 
som har set den skandinaviske tanke fra spæd ympe skyde en hastig 
vækst for atter at falde sammen og visne hen; de taler alle, men 
der er vemod i røsten, og det er som om de kun hah^t tror på det 
fremtidsperspektiv, de selv opruller. Kun Ploug har bevaret sin stædige 
barskhed, da han fra festbordet på Hasselbacken demonstrativt for- 
kynder: Intet studentermøde i København, så længe Danmark er in- 
valid! Ellers er den sikre, ja til tider hovmodige tone fra de rundne 
dage forsvunden ; den er afløst af et halvt undskyldende, halvt bedende 
ønske om dog at måtte blive tålt, om at måtte få lov at bevare det 
skandinaviske ideal, hver for sig i fred og ro. I prof. Monrads fore- 
drag »Om den skandinaviske idés nuværende stilling og betydning« 
træder denne forskel mellem før og nu tydeligt frem: ». . . . Tror os 
kun: vi smedder ingen politiske rænker; vi bygger ikke på noget stats- 
kup, på dynastiers af- og indsættelse eller deslige. Selv den skandi- 
naviske idé, tanken om de nordiske folks enhed, opfatter vi kun i 
store, almindelige træk, medens dens nærmere former og betingelser 
og det øjeblik, den kan være moden til at træde i virkelighed, må 
overlades fremtiden. Vi har intet færdigt program og omgås aller- 
mindst med en bestemt politisk plan, der enten nu eller ad åre skal 

sættes i værk Man vil måske endnu sige: det er en drøm. Lad 

så være .... Vi skandinaviske drømmere er dog endnu til — man tro 
kun ikke, vi er fuldkommen udslettede — og udgør således med vore 
tanker og overbevisninger en ringe del af den eksisterende virkelighed. 
Vi har vistnok ingen magt — og eftertragter heller ikke nogen sådan — 
til at sætte vore tanker umiddelbart i værk; men så længe man ikke 
vil formene os at nære og udtale disse, vil de ialtfald være en ingrediens 
(vi vil gærne mene : et salt) i tidens åndelige gærning, og så vidt der 
er nogen sandhed deri, vil de nok udøve sin indflydelse c ^) 

I erkebiskop Sundbergs velkomsttale råder samme forsigtighed, 

samme forsikring om, at hverken unge eller gamle omgås med sociale 

eller politiske reformplaner. De »skandinaviske« ord, som lyder i den, 

er i slægt med ånden fra slutningen af det foregående århundrede. 

^; Beretning om Studentermodet 1875. Chra. 1875. 



231 

>Vi vil simpelt hen forblive, hvad vi er: Nonnænd, Danske, Finner (det 
skandinaviske synspunkt forrykkes helt ved, at Finnerne tages med) og 
Svenske; men på samme gang ønsker vi mere og mere at drage fordel 
af hverandres ejendommeligheder, inderligere at se på hverandre som 
brødre, kort sagt med dybere og dybere trofasthed i ånden at sluttes 
sammen til et hele, som just på denne måde skal kunne give rige 
bidrag til menneskelighedens store kulturarbejde«. Det er den kosmo- 
politiske opfattelse af Skandinavismen : det forenede Norden som en be- 
gyndelse lil den forenede menneskehed. 

Og resignationen genlyder i Plougs og Billes store taler på Upsala- 
højene og på Hasselbacken, skønt de begge principmæssigt endnu hol- 
der fast ved tanken om Nordens enhed. Fra svensk og norsk side 
høres under festen intet i den retning; som tanken først og kraftigst 
kom til orde i Danmark, blev den længst og trofast bevaret her. »Lad 
os skilles fra disse høje — lød Plougs ord — med det løfle, at den 
nordiske enhedstanke aldrig nogensinde skal dø; at vi ville holde den 
i ære i vort hjem og fremme den med al evne hver i sin gerning, så 
vedholdende og så ivrige, som om vi kunde vente fuldbyrdelsen i al 
dens glans og herlighed imorgen!« — Bille sluttede sin tale omtrent 
således: »Vi tør ikke længere drømme om den nordiske tanke, men 
skulle arbejde i dens tjeneste, bøjende os for forholdenes magt, men 
derfor lige ærlige og lige trofaste imod ideen. Nordens enhed har ikke 
ophørt at være en politisk tanke, den skræmmes ikke tilbage ved ordet 
:!> politisk«, men den erkender, at de politiske former,- hvorunder der 
nu skal arbejdes, må og skulle være anderledes, end den tidligere 
slægt forudsatte. Den Nordens enhed, om hvilken vi nu taler og 
synger, er ikke en staternes sammensmeltning, men en folkenes stedse 
inderligere sammenknytning Den politiske enhed, hvorom der tid- 
ligere drømtes, ligger nu udenfor vore tanker. Det er den folkelige en- 
hed, det nationale fællesskab mellem folkene, som er det banner, under 
hvilket vi i disse dage synger og jubler, og under hvilket vi i de kom- 
mende dage og nætter skulle stride og arbejde«. 

Skandinavismen i dens gamle former er erklæret fallit. Den må 
genfødes i ny jord. 



Det var forbi. 

Og der kom år, hvor al skandinavisk tale og sang forstummede, 
mange år, i hvilke Skandinavismen kun toges frem for at overvældes 
med spot og hånsord. Det var historiens nemesis, det var den natur- 
lige reaktion, der i retfærdig harme over mange spildte ord og mis- 

ly k kede forsøg blev uretfærdig og ganske glemte, at Skandinavismen 
dog havde haft sin betydning i kulturel og social henseende, at den 
havde fremmet opgavers løsning (mønt- og post-enhed, litterær kon- 
vention, mellemrigslove m. m.), som uden dens hjælp måske ikke var 
blevne løste. Man var tilbøjelig til at forveksle personerne med sagen. 

Nu, i de allersidste år — næsten en menneskealder efter at den 
gamle Skandinavisme havde løbet sig træt og var gået ud af sagaen — 
nu er der tegn i sol og måne til, at der atter i de nordiske lande 
er tanker og ønsker fremme om at samles til fortsat socialt og intel- 
lektuelt arbejde for Nordens sag. Men hvad disse bestræbelser fører 
i deres skjold, derom kan endnu intet siges. Dertil er de historiske 
proportioner ikke store nok. 

Men ikke skal det undre, om den skandinaviske tanke har måttet 
dele skæbne med og skal vandre ad samme veje som hver anden høj- 
båren mennesketanke: Per aspera ad astra. 

